
Cuvânt 
pentru părinți 


Copiii sunt comoara noastră. Ca generaţie suntem 
responsabili pentru ceea ce le oferim şi transmitem. 
Sănătatea constituie temelia pe care ei îşi vor construi 
întreg edificiul vieții, pe tot parcursul acesteia. Ca 
părinți avem, în sensul acesta, o responsabilitate enor- 
mă, care este cu totul specială şi specifică timpurilor în 
care ne aflăm. 


Cartea de faţă este o invitaţie de a învăța impre- 
ună din experiența dureroasă a generaţiilor imediat 
precedente şi de a lua măsuri urgente în privința 
alimentaţiei noastre şi a copiilor noştri. Cu cât mai 
curând, cu atât mai bine. 


Pentru un start mai bun în viață! 


Autoarea 

PREFAŢĂ 


Am avut ocazia şi eu, ca şi dvs., dragi cititori, să parcurg cu privirea şi 
să studiez atent numeroase opere literare de-a lungul celor şapte decade de 
viata pe care le-am depăşit cu încă doi ani. Multe dintre ele au contribuit la 
formarea mea, la instruirea mea pentru lucrul vieţii, la desfătarea mea în orele 
de lecturare a lor. Când am primit, în urmă cu o săptămână, propunerea 
autoarei acestei lucrări de a lectura manuscrisul dânsei şi de a-l prefața, m-am 
bucurat şi m-am simţit onorat. Aceasta, mai ales pentru faptul că domeniul 
nutritiei, ca segment al ştiinţelor medicale, m-a preocupat din tinereţe, eu 
însumi fiind antrenat când şi când în alcătuirea unor lucrări de acest gen. Am 
răspuns aşadar afirmativ, fără să stau mult pe gânduri. Stătusem deja altă 
dată... Şi i-am mulțumit respectuos pentru alegerea făcută. 


Pornind la lucru mi s-a inseninat fata, deşi la locul meu actual de lucru 
deviza este „zâmbiţi constant”... Am constatat că autoarea, pe care o cunosc 
personal de mult şi ale cărei precedente lucrări le-am parcurs cu interes, scrie 
acum o carte realmente nouă, una care prinde a mă desfăta de la primele 
pagini, şi o face mai abitir în continuare, atât prin conţinutul ei (fondul 
problemei), cât şi prin structura şi forma de prezentare a informaţiei. Am 
înțeles în mod clar că autoarea a studiat temeinic subiectul acesta preferat ei, a 
experimentat informația acumulată, şi nu putin, cunoaşte viata de familie din 


interiorul ei, având în plus şi darul expunerii concomitent clare, sugestive, 
îmbietoare. Nu mi-a părut rău că am acceptat propunerea. Din contră, m-am 
hotărât să dau prompt răspunsul meu concret. 


Referindu-mă la aspectul de fond în primul rand, mă bucur pentru că 
informațiile aşternute în paginile cărții sunt preluate atât din cercetările 
ştiinţifice clasice, cele care au rezistat probei timpului - proba de graţie a cerce- 
tării cu adevărat ştiinţifice - cât şi din cele mai recente, realizate la nivelul cel 
mai înalt. Mentionez acest fapt deoarece, în pofida normalitatii procedurii 
amintite, există în circulație şi se scriu încă lucrări în domeniul dieteticii care 
nu se aliniază suficient, sau chiar deloc, celor mai noi şi temeinic documentate 
constatări dietetice ale forurilor mondiale. lată un prim motiv pentru care 
cartea de fata îşi justifică apariția editorială. 

Poate că unii cititori vor avea rezerve față de noile cercetări, având în 
vedere că ele nu ar fi trecut încă proba definitorie a timpului. În ce mă priveşte, 
faptul că sensul lor se suprapune peste sensul îndrumărilor dietetice elemen- 
tare, fundamentale ale Cărţii Cartilor - cartea care nu dă şi nu a dat greş 
niciodată, în nici o privinţă - constituie o justificare temeinică de a le accepta 
detaşat, liniştit. Stiinta medicală, ca de altfel toate celelalte ştiinţe, n-a găsit un 
reper mai stabil, mai solid, pentru aprecierea veracitatii constatărilor ei, decât 
această Carte inspirată de Autorul tuturor ştiinţelor. Cred că cititorii res- 
pectivi au toate motivele a proceda în aceleaşi sens. 


În al doilea rând, referindu-mă la forma de prezentare a materialului, 
m-a frapat limbajul simplu dar corect ştiinţific al expunerii noțiunilor, alături 
de atenția deosebită acordată amănuntelor de procedură în relația delicată cu 
copiii. Se simte uşor că autoarea are o bogată experienţă în domeniu şi o 
sensibilitate necesară în vederea reuşitei aplicării principiilor valoroase. Dacă 
eu, ca tată, citesc printre rânduri această realitate, sunt sigur că mamele o vor 
remarca mai uşor decât mine. Astfel, conchid că lucrarea deţine toate şansele 
de a fi bine primită de destinatarele ei, şi mai ales de a le fi foarte utilă, 
ajutându-le să reuşească acolo unde au întâmpinat până acum piedici aparent 
de netrecut. 


În final remarc echilibrul prezentării, atât în privința structurării mate- 
rialului, cât şi în privinţa tonului folosit, evitând exagerările sau rigiditatile, 
abordând în schimb foarte curajos aspectele delicate ale confruntării cu unele 
aspecte ale traditionalismului. Nu-i uşor să spui adevărul curat, atunci când 
te expui astfel unor posibile consecințe neplăcute, dar este o datorie de onoare 
să o faci. Simt că autoarea a fost conştientă de această realitate şi mă bucur. 


Mai am un motiv pentru care am acceptat bucuros această sarcină. 
Soția mea - Eugenia - mă desfată zilnic cu produsele bucătăriei vegetariene şi 
mă convinge tot mai mult de la o zi la alta cât de frumos, atractiv, sănătos şi 
satios pot fi oferite în familie aceste produse. Fiecare masă devine o expoziție 
demnă de admirat şi de degustat - un imbold de a invita şi pe alții în jurul 
mesei familiei. Apoi, în ceea ce priveşte cartea avându-i în obiectiv pe copii - 
n-am să uit a menționa că eu însumi am beneficiat de avantajele vegeta- 
rianismului încă din copilărie, depăşind actualmente şase decenii de când am 
imbratisat statornic acest tip de nutriţie . Şi nu-mi pare rău. Sunt convins că şi 
această deprindere a contribuit, pe lângă ceilalți factori, la menținerea stării 
de sănătate şi a puterii de muncă de care mă bucur la ora actuală. Concomi- 
tent, sunt recunoscător acelor care, la acea dată când ştiinţa nu descoperise 
lucrurile aflate recent în laboratoarele ei, mi-au dat un imbold în această 
direcție pe baza încrederii autentice în Cuvântul Celui ce a inspirat Cartea 
Cartilor - Tatăl meu şi al dvs. 

Este mai mult ca oricând timpul să-L ascultăm în sfârşit pe Tatăl nostru. 
Mă bucur că autoarea e orientată bine din acest punct de vedere şi o felicit ca 
atare. 


Doresc tuturor cititorilor şi mai ales cititoarelor, succes deplin în 
demersul implementării vegetarianismului ca dietă a lor şi a copiilor lor. 
Faptul că lucrarea de fata va fi lansată pe piața cărții in luna martie, la 
începutul primăverii, constituie o oportunitate în plus. Folositi-o! 


Dr. Valeriu Gheorghiță 

Medic primar medicină generală, 
Capelan al Centrului de Sănătate şi 
Medicină Preventivă România 
Herghelia, Mureş 

14 februarie 2007 


PREFAȚA 
AUTOAREI 


Prin anii `90 am fost invitată să particip la seminarii medicale şi de 
nutriție prezentate în România de una din cele mai renumite şcoli de medicină 
şi nutriție din America. Ceea ce aveam să aflu la acele cursuri mi-a schimbat 
complet viata, în bine, din punct de vedere al sănătății. Câteva din infor- 
matiile pe care eu însămi le obtinusem în şcoala postliceală medicală pe care o 
urmasem le-am regăsit acolo, dar aşezate într-un cadru nou, într-o perspec- 
tivă asupra sănătății cu totul deosebită de ceea ce cunoscusem până atunci. 

Aveam însă să descopăr şi informații cu totul diferite de cele din medi- 
cina românească sau europeană, cele mai multe legate de modul de prevenire al 
bolilor, şi, în special cele legate de alimentaţie. Orele de nutriție prezentate m-au 
fascinat. Am început să aplic cele descoperite în propria familie. Fiicele mele 
erau deja măricele (8 şi 10 ani) şi, cu toate că şi până atunci acordasem întreaga 
atenție alimentaţiei şi sănătății lor, pot afirma acum că ceea ce am învățat la acele 
cursuri, practicat in viata de fiecare zi, le-a conferit o sănătate deosebită. Practic 
aproape nu am avut nevoie de consultaţii medicale curative. Acum însă, după 
mai mult de cincisprezece de ani de la data aceea, informațiile pe care le-am 
dobândit cu privire la vegetarianism sunt cu mulți paşi înainte. Mi-aş fi dorit 
mult ca ceea ce cunosc acum, să fi cunoscut înainte de naşterea copiilor mei. La 
data aceea nu aveam idee cât de dăunătoare sunt pentru sănătatea noastră unele 
alimente pe care noi le consideram esenţiale pentru sănătate, pentru că aşa 
fuseserăm învățați. Sunt bucuroasă totuşi că acum, când fiicele mele vor tine 


curând în brațele lor copilaşii pe care şi i-au dorit atât de mult, să le pot pune la 
dispoziţie tot ceea ce eu am învăţat. Şi nu numai lor, ci şi tuturor mamelor care 
doresc să facă tot ce pot mai bine pentru copiii lor. Alegerea unei alimentatii 
sănătoase pentru copiii noştri este unul din lucrurile cele mai bune pe care le 
putem face pentru ei; şi cu cât mai curând, cu atât mai bine. 

Această carte recomandă o alimentație vegetariană, pe bază de alimen- 
te integrale, ca cea mai sigură dietă pentru sănătatea copiilor, încă de la 
naştere, şi, bineînţeles, continuând pe tot parcursul vieții. Ea este, desigur, o 
premieră pentru tara noastră, dar trebuie să începem să depăşim condiţiile 
limitării de până acum. Să actiondm cu responsabilitate în vederea unei 
sănătăți cât mai bune a copiilor noştri, şi apoi, implicit, prin efectele pe termen 
lung, a celor ce vor deveni adulții, oamenii care compun societatea noastră. 

Cartea se adresează părinților pe deplin responsabili, dispuşi a investi 
timp şi resurse pentru a se documenta şi a asigura copiilor lor elementele 
nutritive printr-o dietă vegetariană bine planificată, variată şi echilibrată. 
Acei părinţi care acționează de regulă superficial şi neverificând informațiile 
dobâdite, mă tem că nu vor putea beneficia prea mult din conţinutul acestei 
cărți dacă nu îşi vor schimba felul de a acționa. 

Trebuie să mărturisesc că sunt aproape şapte ani de când lucrez la 
această carte. Personal sunt convinsă de mult timp de toate ideile noi cu care 
aceasta se prezintă publicului cititor. Aveam însă nevoie de mai multe argu- 
mente ştiinţifice din partea unor autorități medicale competente. Ultimii ani 
mi le-au furnizat cu prisosinta. Printr-o muncă susținută m-am străduit să 
sintetizez pentru cititorul obişnuit o alternativă în folosul sănătăţii copiilor. 

Sunt recunoscătoare lui Dumnezeu pentru felul cum a condus desfă- 
şurarea evenimentelor din viața mea. Piedicile aparente în dobândirea unei 
educatii dorite m-au condus spre o profesie medicală, medie, în pediatrie, dar 
m-au stimulat totodată să îmi perfectionez şi cunoştinţele de limba engleză. 
Fără împletirea acestor două profesii în viața mea nu aş fi avut nici cunoş- 
tintele medicale necesare pentru a înțelege anumite informații ştiinţifice, şi 
nici posibilitatea de a parcurge miile de pagini de bibliografie în limba engle- 
ză, necesare în conceperea acestei cărți, cât şi a celorlalte publicate înainte de 
aceasta, în acelaşi domeniu al alimentaţiei sănătoase. 

Sunt de asemenea recunoscătoare Providentei pentru toate celelalte 
evenimente, plăcute şi dureroase din viața mea. Fără acestea nu aş fi putut 
dobândi experiența necesară propriei mele vieţi, care să mă califice pentru 
scrierea unei asemenea cărți. De asemenea, pot afirma acum, cu mâna pe ini- 
mă, că dacă nu aş fi adoptat vegetarianismul în ultimii ani ai vieţii, sănătatea 
mea nu ar fi făcut fata problemelor prin care am trecut, atât eu cât şi copiii mei. 

Vă doresc să fructificati din plin această carte şi să aveţi copii cât mai 
sănătoşi! 


INTRODUCERE 


Unul din lucrurile pe care nu le pot înțelege în dezvoltarea societății 
omeneşti este legat de loialitatea față de obiceiuri şi practici vădit dăunătoare, 
dar care sunt totuşi prezente în viata oamenilor cu motivaţia că „toată lumea 
face la fel”. Într-o măsură mai mică sau mai mare, fiecare dintre noi suntem 
tributari acestei greşeli. Dar poate nici un alt domeniu al vieții noastre nu a 
fost mai afectat din acest punct de vedere decât alimentaţia noastră. Studiati 
orice cultură, la alegere, a popoarelor existente pe această planetă, şi veţi des- 
coperi acest principiu ca fiind foarte activ. Oamenii fac ceea ce fac toți cei din 
preajma lor, fără a-şi pune prea multe întrebări cu privire la fondul acțiunii 
lor, fără a se sinchisi pentru găsirea unor raționamente adecvate alegerilor lor. 

În evoluţia societății omeneşti în ansamblu, cultivarea anumitor 
obiceiuri alimentare a ajuns actualmente la un apogeu cu implicaţii de risc 
pentru viata în sine, şi nu doar la vârste înaintate, ci la vârste din ce în ce mai 
fragede. A doua parte a secolului XX a fost martoră a exploziei unor boli care 
seceră efectiv milioane de vieți omeneşti în fiecare an, vieți care nu ar trebui să 
dispară atât de timpuriu, avându-se în vedere avantajele extraordinare ale 
civilizației umane. Şi totuşi acest lucru se întâmplă. Când ţi-e lumea mai 
dragă, boala de inimă, cancerul, accidentele vasculare cerebrale şi multe alte 
boli seceră viata cui nu te-astepti. Desigur, există agitație în societate legat de 
această situație, şi în special în lumea medicală, dar se pare că orice între- 

prindere se înscrie într-un cerc vicios. De ce? Pentru că se evită, parcă în ciuda 
bunelor intenții, investigarea adevăratei cauze. Se cheltuiesc bani grei, este 
implicată cercetarea la cel mai înalt nivel şi totuşi, problema de bază rămâne: 
omul moare tot de... cancer, boală de inimă, etc. 

Desigur că orice enigmă îşi are dezlegarea la un moment dat. Cei ce 
doresc să descopere adevărata cauză a acestei stări de fapt a omenirii, vor 
ajunge la aceasta. Din bătrâni se spune că suntem ceea ce mâncăm. Oare de ce 
această zicală atât de inteleapta nu a fost, şi încă nu este, în cea mai mare parte, 
luată în seamă? 

Imaginati-va că într-o zi v-aţi descoperi copilul de 5 sau 7 ani fumand. 
Care ar fi reacția dumneavoastră ca părinte? Desigur că situația v-ar stârni 
oroare, ati fi îngrozit de ceea ce vedeţi. De ce acest lucru? Pentru că știți că 
fumatul este un obicei dăunător pentru sănătate, care conduce în majoritatea 
cazurilor la cancer de plămâni. Însă câţi dintre părinți ştiu că cea mai mare 
parte a cancerelor este cauzată de alimentația oamenilor, de acele obiceiuri 
alimentare adoptate începând chiar din fragedă pruncie? Câţi dintre ei ştiu că 
majoritatea bolilor au punctul de plecare în alimentaţie? La aflarea acestei 
veşti sunt ei la fel de tulburati ca în situația mai sus amintită? De ce alimentația 
este atât de mult neglijată? De ce nu intervenim şi pe acest plan cu aceeaşi 
promptitudine? 


Animalele sunt prietenii mei. 
Eu nu îmi mănânc prietenii. 


George Bernard Shaw 


Introducere 3 


CE ALIMENTE CONSUMĂ COPIII ÎN PREZENT? 


În iunie 2000 în Marea Britanie s-a făcut un sondaj national’ privind 
alimentația şi nutriția, care a investigat obiceiurile alimentare ale copiilor cu 
vârste între 4 şi 18 ani. Rezultatul a fost sinistru. Pentru aproximativ 80% 
dintre copii alimentaţia consta în principal din pâine albă şi produse de 
patiserie, snack-uri, hot-dog-uri, biscuiţi, chips-uri, dulciuri de tot felul şi, mai 
ales, ciocolată. Trei sferturi dintre copiii studiati nu consumasera nici un fruct 
şi nici olegumă cu frunze verzi în săptămâna efectuării sondajului. Sondajul a 
făcut următoarele constatări: 


e Aportul de proteine era mult prea mare pentru toate vârstele investigate. 

e Consumul de zahăr si miere era prea ridicat. 

e Aportul de fibre era mult sub nivelul compatibil cu starea de sănătate. 

e Otreime dintre copii nu aveau scaun zilnic. 

e Peste 90% din copii consumau cu 20% mai multe grăsimi saturate decât 

limita acceptabilă. 

e 10% dintre copiiaveau colesterolul ridicat. 

e Una din cinci fete adolescente aveau deficienţe severe de vitamina A si 

vitamina B2. 

e Aportul de beta-caroten era zero pentru 2% dintre băieți şi fete! 

e  Acidulfolicerapreascăzutla 4% din toții copiii. 

e Vitamina C provenea în principal din sucuri de fructe, şi în special din 

băuturi carbogazoase, şi nu din fructe proaspete. 

* Jumătate din fetele mai mari prezentau deficienţe serioase de fier şi 
magneziu. 

e  Aportuldecalciuera prea scăzut la cei cu vârsta între 11-18 ani. 

e  Aportuldezincera prea scăzut la toate vârstele studiate. 

e  Maimultdejumătate dintre copii consumau prea multă sare. 


Au fost studiate şi alte repere. În ceea ce priveşte activitatea fizică, 40% 
dintre băieți şi 60 % dintre fete făceau mai putin de o oră de mişcare fizică pe 
zi, timp recomandat ca un minim pentru copilărie. Cam un sfert din toți copii 
au declarat că cel putin o zi pe săptămână nu se simțeau bine. 5% au fost 
depistaţi ca prezentând alergii, iar un procent dublu fata de acesta a fost 
descoperit ca prezentând reacții neplăcute la anumite alimente. 

Din acest studiu a reieşit cu claritate că o mare parte dintre copii duc 
lipsă de multe din vitaminele şi mineralele esențiale în lupta cu boala. Ei au o 

alimentaţie prea bogată în grăsimi, proteine, sare şi zahăr, în mare parte 
datorită alimentelor procesate, pe bază de carne şi produse lactate, şi a celor 
rafinate - dulciuri, produse de patiserie, înghețate, etc. Fructele şi legumele 
proaspete - alături de alimentele furnizoare de energie, cum ar fi cerealele 
nerafinate, pâinea integrală, pastele făinoase integrale - aproape că nu îşi 
găsesc locul în farfuria copilului de astăzi. Carnea şi produsele lactate, în 
schimb, ocupă loc central la aproape fiecare masă şi gustare din zi, şi copiii 
suferă deja, la o vârstă fragedă, consecinţele acestei alimentatii distorsionate, 
deficitare. 

În anul 2001 o înaltă autoritate medicală americană? declara obezitatea 
ca fiind o adevărată epidemie, arătând că numărul copiilor americani 
supraponderali s-a triplat în decursul ultimului sfert de secol. În 2006, 
International Journal of Pediatric Obesity (Revista Internațională pentru 
Obezitate la Copii) anunţa că aproape jumătate din copiii din emisfera vestică 
vor fi obezi în 2010. lar James Hill, director al Centrului pentru Nutriție 
Umană de la Universitatea Colorado, Centrul pentru Ştiinţe ale Sănătății, 
declara: „Dacă aceste tendințe continuă, în decurs de câteva generaţii toți americanii 
vor fi obezi”. Deja aproape două treimi dintre americani sunt supraponderali 
sau obezi. Dar problema aceasta nu există doar în America. Obezitatea este în 
continuă creştere în toate țările din lume. Mai mult de 25% din copiii din 
Egipt, Chile, Peru, Germania şi Mexic sunt acum obezi. Aproape 20% din 
copiii în vârstă de patru ani sunt acum obezi în Zambia şi Maroc. Chiar şi în 
țările în curs de dezvoltare obezitatea se extinde continuu. Şi în România 
fenomenul ia amploare. 


Ordinea alimentelor la mesele 
noastre ar trebui inversată: 
alimentele de origine vegetală 
ar trebui să ocupe locul principal 
în farfurie, şi nu carnea sau 
produsele lactate. 


Societatea Mondială pentru 
Studierea Cancerului 


Introducere 5 


În Anglia, în 2004, un comitet parlamentar ce investiga epidemia de 
obezitate a prezentat cazul unei fetițe de trei ani care a murit deoarece inima i- 
a cedat datorită excesului de greutate. Un alt raport vorbea de copii care 
necesită asistență pentru respirație, la domiciliu, datorită problemelor de 
sănătate pe care le au, fiind obezi. 

Dr. Benjamin Spock scria încă din 1998 că la copiii în vârstă de trei ani 
din America se găsesc deja în mod obişnuit depozite de grăsimi în arterele 
coronare. La vârsta de 12 ani 70% dintre copiii americani au depuneri de 
grăsimi pe artere. Aceşti copii vor fi viitorii pacienţi ai bolilor de inimă, hiper- 
tensiunii, diabetului, etc.’ 

Aceasta este, pe scurt, situația copiilor din prezent, care reprezintă de 
fapt consecința felului de a se alimenta al ultimelor generaţii ale planetei. 

Atunci, se pune în mod firesc întrebarea: Ce alimente ar trebui să mănânce 
copiii? Adevărul, oricât ar fi de nedorit pentru unii dintre părinţii lor, este că 
alimentele de origine animală (carne, lapte, ouă, brânză, etc.) sunt cele care produc 
majoritatea bolilor cu care se confruntă omenirea în prezent. Ele sunt încărcate cu 
grăsimi saturate şi colesterol care blochează arterele, contin prea multe 
proteine, nu contin fibre alimentare, nu contin hidrati de carbon complecşi, şi 
nici vitamine esenţiale precum vitamina C, E sau beta-caroten (precursor al 
vitaminei A). Aceste deficienţe serioase ale alimentelor de origine animală fac 
ca ele să constituie factori de risc pentru cancer, boli de inimă, accidente 
vasculare cerebrale, hipertensiune arterială, diabet, obezitate, boala Alzhei- 
mer, litiaze renale şi biliare, şi multe alte boli ce seceră necruţător pe semenii 
noştri. Ei sunt oameni care, cândva, au fost şi ei copii şi au mâncat tot aceleaşi 
alimente ca cele pe care le consumă acum ca adulți. Multe din bolile vârstei a 
treia nu sunt datorate bătrâneții în sine, ci sunt cauzate de obiceiurile 
alimentare adoptate de timpuriu în viata şi de alimentele necorespunzatoare 
consumate pe tot parcursul vieții, de multe ori începând chiar de la naştere. 
Hipertensiunea arterială este un bun exemplu - ea fiind socotită aproape 
inevitabilă la oamenii în vârstă. Şi totuşi, ea nu se întâlneşte la toți oamenii de 
vârstă înaintată. 

De ce adoptă însă majoritatea oamenilor o asemenea alimentaţie, 
evident cauzatoare de boală şi moarte? Pentru că „toată lumea face la fel”, 
mentalitate puternic susținută şi cultivată de reclamele de tot felul, inghitite 
pe nemestecate şi negândite de omul „modern”. Putind lume îşi pune 
problema că în spatele acestei situații, dureros de reale, stau profituri uriaşe 
ale unor concerne cărora nu le pasă de sănătatea noastră şi a copiilor noştri. 
Pentru acestea un singur lucru contează: să-şi vândă marfa. 

Există un răspuns la întrebarea de mai sus? Care este alimentația optimă 
pentru copil, şi de asemenea, pentru adult? După mii de ani de istorie, 
cercetarea de avangardă din nutriţie, şi mă refer la cea onestă, ajunge la 
concluzia că dieta vegetariană, cu alimente integrale (nerafinate, neprocesate) 
reprezintă dieta ideală pentru om, începând de la naştere şi continuând pe tot 
parcursul vieţii. 

Statisticile din zilele noastre sunt cu adevărat alarmante şi ar trebui să 
ne pună serios pe gânduri. Deşi generaţiile anterioare şi-au avut şi ele 
problemele lor de sănătate (de altă natură, în principal datorită sărăciei şi 
lipsei de cunoştinţe medicale) generaţia actuală este confruntată cu un val de 
boli care seceră în mod nedrept pe oameni din motivul că acestea ar putea fi 
evitate într-un mod atât de simplu - doar prin schimbarea alimentației şi a 
stilului de viață. Epidemia aceasta de boli necruțătoare, enumerate mai sus, 
poate fi stopată cu mijloace atât de la îndemâna noastră, a tuturor. Când să 
începem acest lucru? Chiar din copilărie. lată motivul pentru care a fost scrisă 
această carte. 

Obiceiurile alimentare se deprind în copilărie. Studierea a diferite 
culturi unde se consumă o dietă vegetariană a dus la concluzia următoare: 
copiii crescuți cu o alimentație pe bază de fructe, legume, cereale integrale, 
nerafinate, şi leguminoase sunt mai zvelti, mai sănătoşi şi trăiesc mai mult şi o 
viață mai de calitate decât copiii care consumă produse de origine animală, 
carne şi lapte de vacă în principal. De asemenea, coeficientul lor de inteligență 
este mai bun. 

Lucrarea de fata se doreşte a fi o mână de ajutor întinsă acelor părinți 
care doresc să ofere un bun început in viata copiilor lor. 


A creşte copiii hrănindu-i vegeta- 
rian este cel mai bun lucru pe care 
părinții îl pot face pentru copiii lor. 


Norine Dworkin, 
Vegetarian Times, 1998 


CAPITOLUL 1 


Alimentatia vegetariană 
- dieta ideală 


DE CE ESTE ALIMENTAŢIA ATÂT DE IMPORTANTĂ 
ÎN VIAȚA OMULUI? 


Să zicem că trăiţi aproximativ 70 de ani. În aceşti ani veţi avea de a face 
cu incredibila cifră de 30 tone de mâncare. Hrana este combustibilul care ne 
furnizează energia ce ne menține în mişcare, iar nutrientii, constituentii 
minusculi din această hrană, ne fac să fim ceea ce suntem în carne şi oase. 
Inima bate datorită lor, muşchii, rinichii, ficatul, creierul depind direct de 
aceşti nutrienți. Hrana conferă căldură corpului, hrana repară celulele 
distruse şi tot hrana ne ajută să gândim. lată de ce alimentația, hrana, este atât 
de importantă. Dar nu orice fel de hrană. 

Cum adică? Fiecare dintre vietuitoarele acestei planete a fost proiectată 
pentru un anumit fel de hrană. Să luăm, de pildă, leul. Alimentatia acestuia 
constă în principal din carne, fără vegetale. Leul nu ar supraviețui, în 
condițiile actuale, fără carne. Aşa este constituția lui. În schimb, leul are 
posibilitatea de a sintetiza în organismul său vitamina C, vitamină aflată 
preponderent în vegetale, pe care acest animal nu le consumă. Pe de altă 
parte, animalele erbivore - căprioara, girafa, vaca, etc., nu consumă decât 
vegetale, şi ele trăiesc foarte bine cu această alimentație. Leul este deci 
carnivor, iar celelalte animale citate sunt erbivore, hrănindu-se doar cu frunze 
verzi. 

Are importanță respectarea alimentației pentru care o vietate a fost 
creată? Indiscutabil. Leii, oricât de multă carne ar mânca nu vor avea 
niciodată arterele căptuşite şi blocate de colesterol. Studierea anatomiei 
organismului animalelor şi a omului scoate în evidenţă faptul că omul a fost 
creat pentru o dietă vegetariană. Dintii noştri, de pildă, cu suprafeţele lor 
predominant netede, sunt desemnați spre a măcina şi zdrobi alimentele 
vegetale de consistenţă dură, şi nu am putea consuma carnea dacă aceasta nu 
ar fi fiartă mai întâi. Caninii noştri nu seamănă cu cei ai animalelor carnivore. 
În mod clar noi nu avem dinți cu care să sfâşiem carnea sau să ne ucidem 
prada aşa cum o fac aceste animale. De asemenea, intestinele animalelor 
carnivore şi omnivore au o formă ce permite trecerea rapidă a cărnii prin ele, 
fără prea multă staționare în organism. În schimb, intestinul omului este 
foarte lung şi incretit, cu multe cute; astfel el este greu încercat atunci când 
trebuie să facă fata unei cantități mari de grăsimi şi lipsei fibrelor alimentare, 
elemente caracteristice cărnii, laptelui şi ouălor. 

Dacă omul a fost creat să mănânce vegetale, cum se face că a ajuns 
omnivor, consumând în prezent şi alimente de origine animală? Este o 
poveste lungă, ce tine cât istoria omenirii. 

Potrivit Bibliei, la început, imediat după crearea sa, Dumnezeu i-a dat 
omului ca hrană „orice iarbă [plantă] care face sămânță şi care este pe fata întregului 
pământ şi orice pom care care în el rod cu sămânță.“ (Geneza 1:29). Deci, hrana 
prescrisă de Creator inițial pentru om era alcătuită din vegetale, adică: 
cereale, fructe, seminţe şi legume. A urmat însă păcatul, care a produs acea 
schimbare de nedorit pentru om - neascultarea - ce l-a condus la boală şi 
moarte, astfel că, după potop, Dumnezeu a luat o măsură de forță majoră 
temporară: i-a îngăduit omului să mănânce şi carne datorită faptului că o 
scurtă perioadă de timp pământul a fost lipsit de vegetație. Prescriptiile 
pentru această nouă situație intervenită, pe care Dumnezeu o dorea cât mai 
scurtă, spre binele omului, se găsesc în Biblie în cartea Levitic la capitolul 11, 
unde sunt specificate în detaliu animalele care erau permise omului ca hrană. 
Aceeaşi carte biblică prezintă şi felul cum trebuiau consumate noile alimente. 

Ceea ce omului din acea perioadă i se părea de neconceput, din păcate, 
cu trecerea vremii, a devenit o obisnuinta. Aşa se face că acum, spre sfârşit de 
istorie, omul mănâncă nu numai carne de porc, iepure, cămilă, etc. (animale 
interzise de Creator pentru că fac rău corpului omului) dar şi ceea ce 
odinioară era considerat o scârboşenie - omul a ajuns să mănânce broaste, 
şerpi, raci şi tot felul de alte animale necurate şi culmea, s-a ajuns a se 
considera acest lucru ca fiind normal. Dar „normalitatea” aceasta se vede 

foarte bine în efectele ei asupra stării de sănătate a omenirii. Majoritatea 
bolilor ce scurtează şi distrug viața omului provin din această alimentaţie, 
care nu respectă prescriptiile Creatorului. 

Omul nu a mai revenit la dieta inițială, pe bază de vegetale, ci a ales să 
aibă în alimentația sa şi carne şi alte produse animale, precum ouăle, laptele, 
brânza, etc. Dintr-un cultivator de pământ la origine (el a fost aşezat la început 
într-o grădină) omul a ajuns un crescător de animale, cu consecințele pe care le 
vedem astăzi înjurul nostru. 

Dacă privim în decursul istoriei cum a evoluat sănătatea şi viața 
omului în funcție de impactul pe care l-a avut alimentația asupra lui, vom 
descoperi că, în acele perioade şi la acele grupuri de oameni care au ascultat 
de prescriptiile divine privind alimentaţia, media de viata şi calitatea vieții lor 
au fost net superioare celorlalți. Până la potop, când omul s-a alimentat strict 
cu ceea ce a prescris Dumnezeu, adică alimente de origine vegetală, media de 
viata a fost de 912 ani! După potop, când oamenii au început să consume din 
carnea animalelor curate, media de viata a scăzut brusc la 100 de ani! Este o 
diferență, nu-i aşa? În zilele noastre, oamenii care consumă carne şi de la 
animalele necurate trăiesc în medie 60 de ani, cei care consumă carne doar de 
la animalele curate trăiesc în jur de 65 de ani, iar aceia care respectă hrana 
lăsată inițial de Dumnezeu ca hrană pentru om - adică o alimentație 
vegetariană - au o medie de viata de 70 de ani. Există şi triburi izolate, care, 
generaţii de-a rândul nu au folosit deloc carne, membrii acestora depăşind, nu 
de puține ori, vârsta de 100 de ani. 

Alimentatia ne influențează în mod covârşitor sănătatea. Nu putem 
ignora acest lucru fără a plăti un pret foarte scump cu propria sănătate şi, 
uneori, chiar cu viața noastră. 


Pune într-un pătuț un copil mic, 
un măr şi un iepure. 
Dacă el va mânca iepurele 
şi se va juca cu mărul, 
eu iti cumpăr o maşină nouă. 


Harvey Diamond 

TIPURI DE DIETE 


e Alimentatia carnivora - în cadrul ei se consumă predominant carne. 
Eschimoşii fac parte din această categorie. Durata lor de viata este cea mai 
scurtă dintre toți oamenii, aproximativ 40 de ani. Doar recent, când s-au luat 
măsuri energice de suplimentare a dietei lor cu vitamine, minerale şi fibre, 
situația s-a mai îmbunătățit. 


e Alimentatia omnivoră - în cadrul ei se consumă atât produse de origine 
animală, cât şi de origine vegetală, în proporții diferite, în funcție de fiecare 
individ. 


e  Alimentaţia ovo-lacto-vegetariană - în cadrul ei, dintre produsele 
animale, se evită carnea. 


e Alimentatia lacto-vegetariană - în cadrul ei carnea şi ouăle sunt evitate 
în alimentaţie. 


e  Alimentaţia vegetariană - în cadrul ei se consumă doar alimente de 
origine vegetală, excluzându-se carnea, ouăle şi produsele lactate. 


e Alimentatia vegană - nu se consumă absolut nici un produs de origine 
animală (inclusiv mierea de albine) şi nu se folosesc nici un fel de obiecte 
confecționate din piele sau blană de animale. Veganismul este mai degrabă un 
curent filozofic decât un mod de alimentaţie. 


Totuşi, în vocabularul prezent termenul „vegan” 
se confundă aproape în întregime cu cel de ,,vegetarian”. 
În lucrarea de fata, autoarea va folosi termenul 
»vegetarian” ca desemnând o alimentaţie pe bază de 
produse vegetale, deci fără carne, ouă şi produse lactate. 


Aşadar, în anumite citate prezentate, atunci când apare 
termenul „vegan”, cititorii sunt atentionati să aibă în 
vedere că referirea este de fapt la „vegetarianism” şi nu 
la curentul filozofic desemnat prin termenul „vegan”, 
conform explicatiei de mai sus. 

SUPERIORITATEA ALIMENTATIEI VEGETARIENE 


Alimentatia vegetariană in care se consumă o mare varietate de 
produse integrale, neprocesate, nerafinate şi corespunzător pregătite şi 
ingerate ca hrană, furnizează toți nutrientii necesari şi în cantitatea necesară, cu o 
singură excepție, vitamina B12 care trebuie suplimentată în dietele strict 
vegetariene. 


Alimentatia vegetariană are următoarele 
mari avantaje: 


e aport de proteine de cea mai bună calitate - proteinele din leguminoase 
(fasole, soia, mazăre, linte, năut, bob), sunt foarte bine asimilate şi folosite de 
organism; 


e aport de grăsimi de cea mai bună calitate (grăsimi nesaturate din măsline, 
avocado, nuci, alune, seminţe); 


e lipsa completă a colesterolului (alimentele de origine vegetală nu contin 
colesterol), corpul îşi poate asigura din resurse proprii necesarul de colesterol 
cu condiția expunerii zilnic la soare a pielii timp de 15 minute; 


e lipsa grăsimilor saturate (cu excepţia uleiului de palmier si de cocos dar 
care, în lipsa colesterolului alimentar, nu sunt dăunătoare); 


e aport crescut de vitamine şi minerale - din fructe şi legume, leguminoase, 
cereale; 


e aport de glucide de calitate superioară din cereale şi produse pe bază de 
cereale, şi din fructe, leguminoase; 


e aport crescut de fibre alimentare (nutrienti cu efecte deosebite, în special în 
eliminarea toxinelor din organism), prezente în legume, fructe, leguminoase 
şi cereale; 


e prezența în cantitate mare a compuşilor fitochimici, substanţe folosite de 
corpul omenesc în lupta împotriva bolilor. 

POZIŢIA AUTORITĂȚILOR MEDICALE CU PRIVIRE LA 
ALIMENTAŢIA VEGETARIANĂ 


În decursul timpului informaţiile cu privire la alimentaţie au fost 
dobândite treptat şi secvențial. Nu s-a ştiut, desigur, totul de la început. 
Oamenii au preluat din generație în generație obiceiurile alimentare fără să ia 
în considerație valoarea de fond a acestora. De asemenea, informațiile cu 
privire la alimentație oferite de mass media şi literatura de specialitate au fost 
adesea contradictorii şi nu putem ascunde faptul că de multe ori, prin acestea, 
populaţiile au fost manipulate, la bază stând anumite interese. Aşa au stat 
lucrurile cu privire la produsele rafinate, de exemplu făina albă. S-a făcut 
multă vâlvă în jurul ei pe la începutul secolului trecut, atribuindu-i-se efecte 
nemaipomenite asupra sănătății. De fapt, realitatea este că făina integrală, 
făina cea cu adevărat sănătoasă, obținută din bobul de grâu măcinat la moară 
fără extracție nu poate avea un termen de valabilitate mai mare de o lună. Din 
acest punct de vedere ea nu prezenta interes pentru comercianții care erau 
foarte interesați în a vinde produsul nou, făina albă, rafinată, care rezista la 
comercializare până la aproape un an de zile. 

Când au apărut fermele de animale şi păsări şi s-a ajuns la o producție 
industrială de amploare, generatoare de venituri uriaşe, evident că s-a făcut 
publicitate excesivă şi exagerată beneficiilor cărnii şi produselor lactate 
asupra sănătății. Astfel s-a ajuns la mitul cu privire la proteine, mitul cu 
privire la calciu, zinc, etc. Lucrul acesta îl trăim şi noi astăzi, când aproape 
toate reclamele ne agresează efectiv cu exagerările privind proprietățile 
„miraculoase” ale cărnii, mezelurilor, laptelului, iaurturilor, brânzeturilor, 
dulciurilor concentrate, inghetatelor, etc. 


Industria cărnii a cauzat 
mai multe decese decât toate 
războaiele acestui secol, toate 
calamitatile naturale şi toate 

accidentele de automobile 

considerate laolaltă. 


Dr. Neal Barnard 

Urmăriţi reclamele TV şi încercați să descoperiți câte reclame se fac merelor, 
cartofilor, spanacului, strugurilor. Oare pe acestea nu ar trebui să le mâncăm? 
Dece nu suntele prezente în publicitatea actuală? 

Această stare de lucruri ar trebui să ne dea serios de gândit. Fiecare îşi 
poate alege propria îndeletnicire şi alimentaţie, dar în egală măsură fiecare 
dintre noi suntem datori mai întâi să ne apărăm viata şi sănătatea. 

Suntem datori, de asemenea, să spunem că literatura de specialitate din 
prezent a început să scoată la iveală faptul că savanți şi oameni de ştiinţă au 
fost antrenați în acest joc murdar de exagerare a proprietăților „deosebite” 
pentru sănătate ale produselor de origine animală, şi de denigrare a produ- 
selor de origine vegetală. Deşi ei cunoşteau că realitatea este cu totul alta, şi-au 
folosit renumele şi autoritatea pentru a induce în eroare. Se cunoaşte, de 
pildă, de aproape un secol, că omul are nevoie de numai aproximativ 50 g 
proteine zilnic, şi totuşi am fost informați continuu, în mod fals, prin toate 
mijloacele, că avem nevoie de mult mai multe proteine, cât de multe. De 
asemenea am fost induşi în eroare prin informaţia că proteinele de origine 
vegetală sunt inferioare celor de origine animală. Vă aduceți aminte, desigur, 
de accentul pus în deceniile trecute pe faptul că proteinele din vegetale nu 
contin toți aminoacizii esentiali, ceea ce este, din punct de vedere ştiinţific, un 
neadevăr. Astăzi ştiinţa medicală adevărată vine continuu cu dovezi de 
necontestat că proteinele şi grăsimile de origine animală sunt vinovate pentru 
majoritatea bolilor care ne seceră semenii. Dintre acestea cancerul este cel mai 
de temut, îngrozându-ne prin numărul tot mai mare de victime. lar proteinele 
de origine vegetală, denigrate atât de multă vreme, sunt cele care fac să 
regreseze cancerul o dată instalat într-un organism! Acesta este adevărul. Şi 
mă limitez doar la un singur exemplu, deşi pot fi date numeroase alte 
exemple. 


lată în continuare cîteva declarații oficiale ale celor mai importante 
autorități mondiale în domeniu, cu privire la alimentaţia vegetariană. 
Acestea, într-un singur glas, sunt în acord deplin cu privire la faptul că 
alimentația vegetariană este promotoare a sănătății. Şi, cu cât conține mai 
puţine alimente de origine animală, cum ar fi carnea, laptele şi brânza, cu atât 
este mai sănătoasă. 

British Medical Association 
(Asociaţia Medicală Britanică) 


„Vegetarianii au rate mai scăzute ale obezității, bolii coronariene, hiper- 
tensiunii arteriale, afecțiunilor intestinului gros, cancerelor şi pietrelor la vezica 

biliară. Nivelul colesterolului este mai scăzut la vegetarieni”. 


The China Study 
(Studiul China) 


Un studiu de anvergură început în 1983 de către Dr. T. Colin Campbell 
şi Universitatea Cornell, în colaborare cu Marea Britanie şi China, Studiul 
China unul din cele mai importante întreprinse în istoria cercetării medicale. 
Când au fost publicate descoperirile, conducătorul acestui proiecta declarat: 

„Suntem în esență o specie vegetariană şi ar trebui să ne alimentăm cu cât mai 
multe alimente pe bază de plante şi să reducem la minimum aportul de alimente de 
origine animală. Alimentele de origine animală nu ne sunt de nici un folos şi ar trebui 
să ne debarasăm de ele." 

În 1990 un articol de primă pagină din New York Times din data de 8 mai 
titra, rezumând acest studiu: „Un studiu vast cu privire la alimentație pune sub 
acuzație grăsimile şi carnea”. 

Studiul a evidenţiat deosebirile alimentare extraordinare între popu- 
laţiile vestice, în care se consumă predominant carne şi produse lactate, şi 
populațiile mai putin îmbelşugate, cum sunt cele din China, unde se consumă 
alimente predominant de origine vegetală. Deosebirea este că în societățile 
vestice bolile degenerative - adică bolile de inimă, cancerul, diabetul, 
obezitatea, etc. sunt prezente într-o proporţie din ce în ce mai alarmantă, pe 
când în societățile în care se consumă vegetale, aceste boli sunt aproape 
inexistente. 

Concluziile acestui studiu au fost fără echivoc: dieta pe bază de 
alimente integrale, de origine vegetală este în folosul sănătății omului şi 
reduce riscul bolilor degenerative, atât de temut pentru generația actuală. 


Organizaţia Mondială a Sănătăţii 


În 1991 OMS a furnizat un raport care a fost interpretat de mulți ca fiind 
un adevărat apel pentru omenire în vederea adoptării alimentației vegetariane 
pentru o mai bună stare de sănătate. Şi, în esenţă, el a fost exact acest lucru. 
Raportul declara că o alimentație bogată în produse de origine animală 

promovează boala de inimă, cancerul şi o mulțime de alte boli. Se confirmau 
astfel concluziile anterioare ale Asociaţiei Medicale Britanice şi ale Studiului 
China, în care erau incriminate alimentele de origine animală pentru bolile 
degenerative pe care le provocau, în enuntarea acestora adăugându-se de 
data aceasta şi alte boli noi precum osteoporoza, bolile renale, etc. 

Studiul arăta că bolile cronice sunt asociate cu dietele bogate în zahăr 
rafinat, carne şi alte produse de origine animală, grăsimi saturate şi colesterol 
alimentar, şi făcea următoarea precizare: 

„Dacă această tendință în alimentație continuă, sfârşitul acestui secol va fi 
marcat de bolile cardiovasculare şi cancer, care vor constitui principalele probleme de 
sănătate în toate țările din lume în care este adoptată o asemenea alimentație.” Si, 
într-adevăr, această predictie s-a dovedit, din nefericire, adevărată. La 
sfârşitul secolului XX, principalele boli datorită cărora mureau pământenii 
erau bolile de inimă şi cancerul. 

Observațiile nu s-au oprit însă aici. Raportul a condamnat demersurile 
prin care oamenii erau îndemnați, pe diferite căi, oficiale, guvernamentale, să 
consume cât mai multe produse de origine animală. Desigur, s-a făcut şi o 
recomandare: 

„Politicile trebuie aplicate prin măsuri care să stimuleze creşterea şi cultivarea 
plantelor, inclusiv legume şi fructe, spre limitarea promovării produselor care conțin 
grăsimi animale”. 

Organizația Mondială a Sănătăţii a demascat faptul că acele cantități 
imense de carne ieftină, care ne-au afectat sănătatea, sunt disponibile doar 
datorită creşterii intensive a animalelor. S-a făcut recomandarea ca terenurile 
agricole să fie folosite în principal pentru cultivarea de cereale, care ar fi mult 
mai benefice populaţiei omenirii, decât ca hrană a animalelor crescute pentru 
producția de carne şi produse lactate. Nici acest sfat nu a fost luat în seamă. 

Raportul OMS a evidenţiat şi faptul că, pe măsură ce țările în curs de 
dezvoltare se îndreaptă treptat spre o dietă asemănătoare celei din țările 
vestice, ele tind să aibă o incidenţă tot mai mare a bolilor regăsite în occident, 
şi anume boli de inimă, cancer, etc. - boli corelate, evident, cu un consum mare 
de carne şi produse lactate. 


Studiul Oxford 


În 1995 a fost publicat raportul acestui studiu efectuat de oameni de 
ştiinţă de la Universitatea Oxford asupra alimentaţiei a 11.000 de persoane pe 
o perioadă de peste 13 ani. Raportul a confirmat rate mai mici ale cancerului si 
bolilor de inimă la vegetarieni, dar a venit şi cu o noutate: vegetarienii 

prezentau o mortalitate prematură cu 20% mai redusă! Deci vegetarienii nu 
doar că sunt mai putin afectaţi de boli, dar şi trăiesc mai mult. Aşadar avantaj 
şi calitativ, şi cantitativ pentru vegetarieni”. 


Physicians Committee for Responsible Medicine 
(Comitetul Medicilor pentru o Medicină Responsabilă) 


Acesta este un grup foarte respectat alcătuit din peste 5000 de medici de 
prim rang din SUA. (Să amintim doar două nume: William Roberts, editor la 
American Journal of Cardiology, şi Benjamin Spock, recunoscut ca cel mai mare 
pediatru al tuturor timpurilor). În acelaşi an 1995, acest comitet a confirmat, 
printr-o declaraţie oficială, rate scăzute ale bolilor la vegetarieni şi a îndemnat 
guverul SUA să recomande cetățenilor țării dieta vegetariană. Înainte de acest 
moment, U.S. Dietary Guidelines (Ghidul Alimentar al SUA) nu făcuse 
niciodată măcar vreo menţiune cu privire la vegetarianism. 

În anul următor acest lucru s-a întâmplat, şi iată ce s-a dat publicității: 

„ Vegetarienii se bucură de o sănătate excelentă. Dietele vegetariene corespund 
instrucțiunilor din Dietary Guidelines şi întrunesc dozele zilnice recomandate 
pentru nutrienți. Proteinele nu sunt deficitare în dietele vegetariene...” 

Raportul Comitetului Medicilor pentru o Medicină Responsabilă s-a 
bazat pe cercetarea a peste 100 de studii din toată lumea, şi concluziona, fără 
urmă de îndoială, cu privire la ceea ce ar trebui să mâncăm: 

„Literatura ştiinţifică de specialitate susține folosirea legumelor, fructelor, 
leguminoaselor în alimentația noastră ca alimente principale. Carnea, produsele 
lactate şi uleiurile vegetale ar trebui considerate ca opționale”. 

Aceasta a constituit o altă declarație clară în susținerea ideii că oamenii 
nu au nevoie de carne şi alte produse de origine animală, şi sunt mai sănătoşi 
dacă renunţă la acestea. 


American Dietetic Association 
(Asociaţia Dietetică Americană) 


Fiind unul din cele mai respectate organisme medicale din lume, 
această asociație a declarat despre vegetarianism: 

„Studiile indică faptul că vegetarienii au adesea rate mai mici ale mortalității 
prin boli cronice în comparație cu nevegetarienii”". S-a confirmat că vegetarienii 
au un risc mai mic pentru bolile degenerative, inclusiv bolile renale şi 
diabetul, şi s-a afirmat că adoptarea dietei vegetariene poate face boala de 


inimă să regreseze. S-a expus şi motivul pentru aceasta: dietele vegetariene 

oferă protecție fata de boli prin conținutul lor redus în grăsimi saturate, 
colesterol şi proteine de origine animală, şi prin concentrațiile mai mari de 
acid folic, antioxidanți (vitamina C, E şi carotenoizi) şi substanţe fitochimice 
(micronutrienti) din plante. 


Studiul EPIC 


În anul 1993 a fost inițiat unul din cele mai ample studii privind 
alimentația şi sănătatea, denumit European Prospective Investigation into 
Cancer and Nutrition - pe scurt EPIC (Studiul European de Investigare în 
Perspectivă a Cancerului şi a Alimentaţiei). El evaluează peste jumătate de milion 
de oameni din zece tari europene. Cercetarea este denumită studiu de 
perspectivă deoarece este înregistrată dieta subiecților, iar apoi sănătatea lor 
este urmărită o anumită perioadă de timp. Tinta studiului este de a descoperi 
care alimente protejează sănătatea, şi care alimente sunt dăunătoare pentru 
sănătate. Ceea ce este deja clar până acum este că dietele fără carne tind să 
reducă nivelul colesterolului şi de asemenea reduc incidența obezității. De 
asemenea acest studiu a confirmat importanţa unei diete bogate în fructe şi 
legume ca protecție împotriva riscului de deces prematur. O altă concluzie 
certă este aceea că persoanele care consumă carne au un risc cu 20-40% mai 
mare pentru cancer de colon şi rect.” 


Acestea sunt doar câteva exemple. Ele sunt însă mult mai multe decât 
ar putea fi expuse în această carte. Concluziile cercetărilor ştiinţifice din aceste 
surse diferite sunt copleşitoare. Dieta vegetariană este cea mai sănătoasă cu 
putință şi este cea mai potrivită pentru specia umană. 


Literatura ştiinţifică. de specialitate 
susţine folosirea legumelor, fructelor, 
leguminoaselor în alimentaţia noastră 

ca alimente principale. Carnea, 
produsele lactate şi uleiurile vegetale 
ar trebui considerate ca opţionale. 


Comitetul Medicilor pentru o 
Medicină Responsabilă 

Dacă astfel stau lucrurile, de ce nu este cunoscut acest lucru de toată lumea? 
Răspunsul la această întrebare nu este unul uşor, dar el există, fără nici o 
îndoială. Tăcerea cu privire la acest subiect vorbeşte de la sine. Politicile din 
lumea noastră nu au nici un motiv să atingă interesele unor industrii 
producătoare de venituri uriaşe, pe seama sănătății oamenilor planetei, tot 
aşa cum cu decenii în urmă nu au îndrăznit să rostească adevărul cu privire la 
alcool, tutun şi alte droguri. 

Tu personal însă, şi familia ta, nu aveţi nevoie de permisiunea nimănui 
pentru a vă schimba alimentaţia. Şi nu prea mai avem mult timp la dispoziţie, 
căci, sub ochii noştri, sistemul de protecție al sănătății oamenilor, care oricum 
nu realiza prea mult, este în cădere liberă. Trecerea la o dietă sănătoasă, 
vegetariană iti va schimba radical viata. Tu însuţi poți prelua controlul 
sănătății tale în cea mai mare parte, ştiut fiind că alimentaţia ne influențează 
sănătatea în proporție covârşitoare, peste 70%. Dacă socoteşti că în ce priveşte 
viata ta este cam târziu (deşi niciodată nu este prea târziu), poți oferi cel putin 
copilului tău un început mai bun. Ce te costă să încerci? 

Nu putem nega însă nici faptul că există şi o dimensiune la nivel de 
individ a vinei pentru această situaţie generală. În general oamenilor le este 
mult mai comod să taie câteva felii de mezeluri sau brânză să mănânce, decât 
să curețe, să spele şi să prepare legumele, fructele, leguminoasele, etc. Însă 
comoditatea aceasta, uneori justificată ca „lipsă de timp” (de fapt o 
administrare incorectă a timpului) este scump plătită în viata prin bolile şi 
indispozitiile care apar continuu. 


CAPITOLUL 2 


Alimentatia vegetariană 
pentru copil 


AVANTAJE ALE ALIMENTATIEI VEGETARIENE 
PENTRU COPII 


O alimentaţie sănătoasă, încă de la începutul vieții, va constitui un bun 
început în viață pentru copii şi va avea un impact pozitiv asupra lor în viitor, cu 
rezultate bune în ceea ce priveşte sănătatea pe termen scurt şi lung, greutatea 
corporală, nevoia de tratamente medicale şi randamentul în toate domeniile 
vieţii. Din nefericire, datorită informațiilor contradictorii din media, omul de 
rând poate fi derutat şi uneori îi este foarte greu să ia o decizie în acest sens. De 
cele mai multe ori ne complacem în răspunsul: „Dacă toți fac astfel, eu de ce aş 
face altfel?” Este necesar un simțământ de responsabilitate autentică în această 
privinţă, mai ales când este vorba de sănătatea şi viața copiilor noştri, tot ceea ce 
avem mai de pret în această viață. Adoptând o dietă sănătoasă pentru copii încă 
de la naştere, îi vom feri de multe din bolile care ne seceră astăzi necruţător. 

Cerealele, legumele, fructele, leguminoasele, nucile şi semințele 
constituie alimente excelente pentru copii. Bogate în glucide complexe, 
proteine, fibre, vitamine şi substanțe minerale, ele constituie temelia pentru 
obiceiuri alimentare care le vor influenţa benefic sănătatea pe tot parcursul 
vieții. Cercetările arată că persoanele care consumă la vârsta adultă legume si 
fructe sunt cele care au consumat aceste alimente şi în copilărie. 

lată aici doar câteva din avantajele pe termen lung ale dietei 
vegetariene, adoptate din copilărie (conform concluziilor Comisiei de Nutri- 
tie alcătuită din: Patricia R. Bertron, Carol M. Voughlin, Suzanne Havala, 
Virginia Messina, Neal D. Barnard, membri ai Comitetului Medicilor pentru o 
Medicină Responsabilă)*: 


e La vegetarieni hipertensiunea arterială este cu aproximativ 50% mai 
puţin întâlnită decât la nevegetarieni. 

e Nivelul colesterolului este mult mai redus la vegetarieni decât la 
nevegetarieni. 

e — Incidenta cancerului la vegetarieni este cu 25-50% mai redusă decât la 
nevegetarieni. 

e Obezitatea constituie un factor de agravare în multe boli; ea se întâlneşte 
mult mai rar la vegetarieni în comparație cu populația generală. Vegetarienii 
suntcu aproximativ 10% mai zvelti decât populația omnivoră. 


$ Dieta vegetariană este asociată cu o menarhă mai târzie, lucru 
demonstrat ca fiind asociat cu un risc mai redus de cancer de sân. 
$ Fructele şi zarzavaturile conțin substanțe antioxidante, cum ar fi 


vitamina C, vitamina E şi carotenoizii, care protejează celulele împotriva 
vătămării produse de radicalii liberi în urma căreia apare riscul de cancer şi 
alte boli. Mulțimea de substanţe fitochimice existente în alimentele integrale 
de origine vegetală oferă protecție împotriva bolii de inimă şi a cancerului. 

e  Alimentaţia vegetariană este mai putin costisitoare decât alimentația 
obişnuită, ceea ce ne oferă un avantaj material care nu este de neglijat şi care, 
de asemenea, poate fi direcționat în folosul sănătăţii. De exemplu, copiilor le 
pot fi procurate mai multe fructe, le pot fi asigurate cursuri de înot sau diverse 
alte sporturi, de asemenea utile pentru sănătatea lor pe termen lung. 


Cum poți să mănânci ceva 
ce are ochi? 


Will Kellogg 

ALIMENTAŢIA VEGETARIANĂ 
ESTE SIGURĂ PENTRU COPII 


Ţinând seama de aceste avantaje, întruneşte alimentația vegetariană 
nevoile nutritionale ale copiilor? Răspunsul este unul categoric: DA. lată 
poziția Asociaţiei Dietetice Americane în această privinţă: 

„Dieta vegană şi dietele ovo-lacto-vegetariene satisfac nevoile nutritionale ale 
sugarilor, copiilor şi adolescenților şi susțin creşterea lor normală”. 

Într-un studiu au fost efectuate şi teste privind dezvoltarea mentală a 
copiilor. Copiii vegetarieni s-au situat cu un an în avans din punct de vedere al 
inteligenţei fata de vârsta lor biologică, coeficientul lor de inteligență (IQ) 
fiind cu mult deasupra mediei, ceea ce a oferit asigurarea că şi dezvoltarea 
creierului este normală la vegetarieni.” Aşadar, dieta vegetariană este utilă şi 
în ceea ce priveşte inteligența speciei umane. 

Aceste informații au existat şi înainte de vremurile noastre - trebuie să 
fim sinceri şi să recunoaştem acest lucru. Oamenii nu au avut însă curajul de a 
le pune în practică, în mare parte şi datorită acuzatiei de inconstienta adresată 
celor care îndrăzneau să-şi crească copii cu o dietă vegetariană. S-a produs 
însă ceva cu adevărat remarcabil, şi aici putem spune că poate fi observată 
chiar lucrarea Providentei. În anul 1998, cel care este cotat ca fiind cel mai 
mare pediatru al tuturor timpurilor, Dr. Benjamin Spock, a făcut o declarație 
care a pus pe jar lumea medicală cât şi pe părinți, deopotrivă. La sfârşitul unei 
cariere medicale de excepţie în pediatrie, la vârsta de 94 de ani el a afirmat că 
dieta cea mai sănătoasă, inclusiv pentru copii, este dieta cu alimente vegetariene, fără 
carne, ouă sau produse lactate. Cartea sa Baby and Child Care (Îngrijirea sugarului 
şi copilului), apărută în opt ediţii, a constituit cu adevărat cel mai bun manual 
de pediatrie scris vreodată în lumea întreagă, iar numărul exemplarelor 
tipărite din această carte, tradusă în lumea întreagă, a fost depăşit doar de 
tirajul Bibliei! 

lată mărturia sa: 


„Personal am trecut la o dietă fără lactate, fără carne, cu aport redus de grăsimi 
începând din 1991, când aveam optzeci şi opt de ani. La doar două săptămâni de la 
adoptarea acestei diete, bronşita mea cronică a dispărut, aceasta dupa multi ani de 
tratamente zadarnice cu antibiotice. Am mulți prieteni de vârstă medie sau de vârstă 
mai înaintată care au reuşit stoparea bolii de inimă prin eliminarea din alimentație a 
produselor lactate, a cărnurilor şi altor alimente bogate în grăsimi saturate. Pentru a 
ajunge la asemenea succes, este nevoie a introduce în alimentație cerealele integrale şi 
multe legume şi fructe, şi a fi mai activi din punct de vedere fizic... 

Eu unul nu mai recomand deloc produsele lactate după vârsta de doi ani. 
Desigur, a fost o vreme când laptele de vacă era socotit un aliment de dorit. Însă 
cercetarea, alături de experiența clinică, a obligat pe medici să regândească această 
recomandare”. 

Benjamin Spock, Baby and Child Care (pag. 338) 


Crescut în primii ani ai vieții cu o dietă aproape vegetariană, Benjamin 
Spock îşi exprimă, spre sfârşitul vieții, regretul că nu a continuat toată viata 
dieta din prima copilărie. Este un exemplu care vorbeşte de la sine. 

Se impune însă o precizare legată de o parte din declarația sa de mai 
sus: „Eu nu mai recomand produse lactate după vârsta de doi ani”. Aceasta 
însemna, citim printre rânduri, că doctorul recomanda totuşi aceste alimente 
copiilor până la vârsta de doi ani. Din păcate, la câteva luni după această 
afirmație, viata sa a ajuns la un sfârşit, o viata plină de trudă şi devotament în 
folosul copiilor, în care a oferit părinţilor informații şi sfaturi din cele mai 
competente în domeniul pediatriei. Dacă însă viața sa nu s-ar fi stins în acel 
moment, şi, având în vedere descoperirile ce au urmat acelei date (anul 1998), 
este foarte posibil ca declarația ilustrului pediatru să fi sunat astfel: Eu nu mai 
recomand deloc produse lactate la nici o vârstă, nici măcar în primii doi ani de viata ai 
copilului. 

Ideile sale au fost preluate însă de alți medici pediatri şi în prezent 
lucrurile sunt clare. Părinţii pot îndrăzni să adopte o alimentație vegetariană 
pentru copiii lor chiar şi înainte de vârsta de doi ani. 

După propria sa experienţă de la venerabila vârstă de 88 de ani, în urma 
căreia sănătatea sa s-a îmbunătățit considerabil, Dr. Spock a ajuns la concluzia 
că dacă dieta vegetariană ar fi adoptată de copii, ei s-ar îmbolnăvi mai puțin 
de bolile contemporane ce tin de stilul de viață, cum sunt boala de inimă, 
diabetul, hipertensiunea şi cancerul. El considera, de asemenea, că produsele 
lactate şi carnea nu oferă o nutriție optimă pentru copii ci ele, dimpotrivă, 
agravează de fapt multe boli ale copiilor, cum ar fi infecțiile urechii, 
tulburările digestive şi afecțiunile respiratorii. „Cercetările ne arată foarte clar că 
legumele, cerealele, leguminoasele şi fructele trebuie să ocupe locul central în 
alimentația noastră” - iată una dintre ultimile declaraţii ale marelui medic. 
„Acestea furnizează elementele nutritive de care copiii au nevoie pentru a creşte. 
Copiii trebuie să evite grasimile alimentare, care cauzează atât de multe probleme". 

Declaraţii de felul acesta fuseseră făcute şi înainte de acest moment, 
chiar de medici de renume, cum ar fi Dean Ornish, Charles Attwood şi Neil 
Barnard, care sustinusera în mod public avantajele dietei vegetariene pentru 
sănătate. Dar declarații de acest fel, venite din partea Dr. Spock, aveau o 

rezonanţă cu totul aparte. Cel mai de încredere pediatru al Americii încuraja 
pe toată lumea să adopte dieta vegetariană. Se părea că, într-un final, 
dezbaterile cu privire la dieta fără carne au luat sfârşit. A deveni vegetarian 
constituia cel mai important pas pe care îl puteau face părinții pentru a asigura o 
sănătate pe termen lung copiilor lor. Aceasta a fost, pe scurt, ceea ce ne-a lăsat, ca 
un fel de declaraţie de credinţă, marele medic pediatru Benjamin Spock. 

Dar reacțiile nu au întârziat. S-a afirmat că sfatul lui Spock pereclitează 
sănătatea copiilor. Membrii comunității medicale convenționale s-au aliniat 
pentru a detrona afirmaţiile pediatrului. Controversa s-a reaprins, iar vechile 
prejudecăţi cu privire la vegetarianism au fost din nou înflăcărate. Printre 
acestea cităm: carnea şi produsele lactate sunt esenţiale pentru sănătate; dieta 
vegetariană nu furnizează nutrientii de care au nevoie copiii; a găti fără carne 
este riscant; copiii nu vor adopta o dietă vegetariană pentru că nu le place 
această mâncare şi de teamă că vor fi diferiți de colegii lor. 

Nici nu este de mirare că aceşti medici se agaţă cu toată puterea de 
astfel de puncte de vedere învechite de-acum, din moment ce medicii nu 
primesc, în mod clasic, aproape nici un fel de instruire oficială în privința 
nutritiei. (În SUA de pildă din cele 125 de şcoli medicale acreditate, doar 32 cer 
studenților să participe la cursuri de nutriție; alte 50 oferă aceste cursuri doar 
optional. Iar orele de instruire în nutriție, acolo unde există, sunt extrem de 
puţine şi inadecvate). 

Din fericire însă, ştiinţa merge înainte şi ea ajută pe cei doritori să 
înțeleagă rolul pe care alimentaţia îl joacă în ceea ce priveşte sănătatea şi 
longevitatea. Prejudecati de felul celor enumerate mai sus se sting însă încetul 
cu încetul. Aşa cum am arătat, tot mai multe autorități medicale în domeniu 
susțin alimentaţia vegetariană şi pentru copii. Suntem indatorati venera- 
bilului medic pediatru Benjamin Spock pentru că a readus în atenţie siguranța 
şi beneficiile pe termen lung pentru sănătate ale dietei vegetariene la copii. 


PREJUDECĂȚI PRIVIND ALIMENTAŢIA 
VEGETARIANĂ LA COPII 


1. Copiii au nevoie pentru creştere şi dezvoltare 
de alimente de origine animală 


Adevărul este că nu au nevoie de astfel de alimente. Carnea este într- 
adevăr o sursă de proteine, necesare pentru muşchi şi creşterea țesuturilor, 
dar tot carnea conţine o o mulțime de lucruri de care copiii nu au nevoie, şi 

care sunt atât de dăunătoare pentru ei: steroizi, hormoni, antibiotice, pe lângă 
cantitățile mari de grăsimi saturate şi colesterol. 

Acelaşi lucru este valabil şi în privința produselor lactate. Deşi 
constituie o sursă semnificativă de calciu, acestea aduc şi cantități mari de 
grăsimi saturate şi colesterol şi contin, de asemenea antibiotice, pesticide şi 
hormoni. ,,Toate acestea constituie riscuri cunoscute de-acum pentru sănătate”, 
spune Richard DeAndrea, director medical la Centrul Universal de Îngrijire a 
Sănătăţii din California. „Ele sunt constituenți chimici care slăbesc sistemul 
imunitar şi echilibrul hormonal al organismului”. Hormonii de creştere utilizați 
în producția de carne şi lactate, continuă DeAndrea, sunt asociaţi cu 
descreşterea vârstei primei menstruatii la fete. (Acest lucru se întâmpla acum 
150 de ani la vârsta de 17 ani; astăzi are loc la vârsta de 11 ani). Care este 
implicatia în viata femeilor? Incidente din ce în ce mai crescute, îngrijorătoare, 
ale cancerului de sân. 

Acest lucru se întâmplă doar în țările industrializate, şi nu în țările 
lumii a treia, unde oamenii nu consumă atât de multă carne şi nu îşi permit să 
administreze hormoni animalelor lor. Numeroase studii incriminează 
produsele lactate pentru: intoleranta la lactoză, alergii, astm bronşic, 
tulburări digestive, migrene şi, în mod ironic, osteoporoză. (Statisticile arată 
că țările în care se consumă cele mai multe produse lactate sunt cele care 
prezintă cele mai multe cazuri de osteoporoză, boală care afectează masa 
osoasă a organismului). 

Ceea ce se pierde din vedere este că nici carnea şi nici produsele lactate 
nu constituie nici cea mai bună, şi nici unica sursă de proteine. Proteinele din 
plante contin toți aminoacizii esentiali - aceasta este ceea ce susține încă din 
1990 un raport al Jurnalului American pentru Nutriție Clinică. 


Organismul omenesc nu are nevoie 
de laptele de vacă, tot aşa cum 
nu are nevoie nici de laptele 
de câine, nici de laptele de cal 
sau de cel de girafă. 


Dr. Michael Klaper 

lar legumele şi zarzavaturile cu frunze verzi contin la fel de mult calciu 
absorbabil ca şi laptele, dar nu prezintă dezavantajul de a aduce cu ele şi 
grăsimi saturate, colesterol şi aditivi periculoşi precum lactatele. 

Dacă primesc o cantitate corespunzătoare de calorii printr-o dietă 
echilibrată alcătuită din legume, fructe, cereale, leguminoase, copiii se pot 
descurca foarte bine cu o dietă fără carne şi produse lactate. 


2. Este o povară să creşti copiii 
cu o dietă vegetariană 
şi nu ai cum să te descurci 


Argumentele care se aduc susțin că e greu să găteşti vegetarian. Dar 
cine doreşte să-şi crească copiii cu o dietă vegetariană se descurcă. 
Informaţiile din acest domeniu sunt tot mai mult disponibile. Este necesară 
însă studierea lor atentă. De asemenea sunt disponibile din ce în ce mai multe 
cărți de reţete care oferă soluții practice părinților. Şi, să nu trecem cu vederea 
nici faptul că magazinele oferă din ce în ce mai multe opțiuni alimentare 
vegetariene, chiar şi la noi în România, în ultima perioadă de timp. Condiţia 
este, însă, aceea dea evita, pentru o bună stare de sănătate, produsele rafinate, 
sofisticat procesate, chiar dacă sunt de origine vegetală, căci, aşa cum am 
amintit deja, numai produsele vegetale integrale au efecte benefice maxime 
asupra sănătăţii. 


3. Copiilor nu le place alimentaţia vegetariană şi 
nu vor să fie diferiţi de colegii lor 


Deregulă vina este aruncată asupra copiilor. Din practică însă, aproape 
toată lumea ştie că este mult mai greu să oferi copilului carne în primii ani de 
viata, atunci când i se formează obiceiurile alimentare, decât fructe, salate, etc. 
Copiii sunt mult mai tentaţi de alimentele vegetariene care sunt mai 
apetisante, mai gustoase, mai viu colorate, într-un cuvânt, mai atrăgătoare. 
Cei care denaturează lucrurile sunt părinţii. Aceştia le clădesc o anumită 
mentalitate, pe care copiii, de voie, de nevoie, o adoptă, căci nu au încotro. 
Părinţii dețin controlul asupra lor la acea vârstă. Copiii vor mânca ceea ce le 
dau părinții şi ceea ce mănâncă şi părinţii lor, şi până să-şi formeze ei propriile 
concepții despre alimentaţie, ca adulți, obiceiurile alimentare deja s-au stabilit 
şi nu este prea uşora se debarasa de ele. 

Mai este un aspect: având în vedere dragostea lor pentru animale şi 
preocuparea pentru mediu, copiii sunt în mod natural candidați ai vege- 

tarianismului. Deşi nu există încă date sigure, se estimează totuşi că 
adolescenții constituie segmentul de populație cu cea mai mare ascendență în 
adoptarea dietei vegetariene. 

Este foarte important felul cum se abordează această problemă în 
discuţiile cu copiii. Dacă dieta propusă va fi impusă, ca o restricție de la 
anumite alimente prețioase pentru ei, şansele de reuşită sunt aproape nule. 
Dar dacă cei mici sunt făcuţi să înțeleagă motivele rationale pentru adoptarea 
acestei alimentatii, şi ei au un exemplu viu în părinții lor, atunci aceasta nu va 
fio problema. Relaţia dintre părinți şi copii este determinantă. 


4. Copiii vegetarieni sunt anemici 


Acesta constituie un alt mit care s-a impregnat în mintea oamenilor în 
ultimile decenii. Ca să nu fii anemic trebuie să mănânci carne - iată refrenul pe 
care îl tot auzim de când ne ştim. Dar acest lucru pur şi simplu nu este 
adevărat. Dietele vegetariene furnizează tot fierul de care organismul are 
nevoie. În plus, dieta vegetariană, prin fructele şi legumele bogate în vitamina 
C, face ca absorbția fierului din dietă să fie de şase ori mai mare decât la cei ce 
consumă produse de origine animală. Se impune totuşi, şi aici, precizarea că 
în alimentaţie nu trebuie să existe alimente rafinate, pentru ca absorbția fie- 
rului să nu fie perturbată. Prin alimente rafinate înțelegem: zahăr, făină albă, 
uleiuri rafinate şi toate produsele care se obțin pe baza acestora, deci: dulciuri, 
înghețate, ciocolate, pîine albă şi produse de patiserie, maioneză, frişcă, etc. 

Nu trebuie totuşi trecut cu vederea că o mare parte a populaţiei lumii 
suferă datorită deficienței de fier, dar aceasta nu se datorează nicidecum, în 
principal, alimentației vegetariene. Sunt multi alti factori ce influențează 
această stare existentă. 


Dacă abatoarele ar avea 
pereţi de sticlă, 
toți oamenii ar fi vegetarieni. 


Paul McCartney 

Aşadar, nu aveţi nici o teamă în această privință. Cerealele integrale, 
leguminoasele, în principal lintea şi soia, zarzavaturile cu frunze verzi contin 
fier în cantitate suficientă pentru copilul dumneavoastră, condiția fiind aceea 
de a-i asigura o alimentație variată şi suficientă din punct de vedere cantitativ. 


5. Copiii vegetarieni au nevoie de 
suplimente de vitamine şi minerale 


Lucrurile stau exact invers. Întrucât dieta vegetariană furnizează atât de 
multe vitamine şi minerale, prin ceea ce se ingeră zilnic ca hrană, copiii vegeta- 
rieni sunt primii care nu au nevoie de aceste suplimente, cu o unică excepție: 
vitamina B12, singura vitamină care nu este conținută de alimentele de origine 
vegetală. În cazul în care copiii nu primesc nici un fel de alimente de origine 
animală, atunci părinții trebuie să ceară medicului pediatru suplimentarea dietei 
lor cu această vitamină. Studiile efectuate ne spun că în practică au fost descope- 
rite foarte puţine cazuri în care s-a semnalat lipsa vitaminei B12 la copiii vegeta- 
rieni. Aceasta nu ne împiedică în tratarea problemei cu cea mai mare seriozitate. 

În trecut, când solurile noastre nu erau sărăcite de humusul dătător de 
viata, această problemă nu exista, căci plantele îşi extrăgeau din pământ tot ce 
era necesar pentru o bună nutriţie. lată, din păcate, încă un efect al lucrării 
intensive şi bombardării cu chimicale a pământului nostru. 


6. Copilul nu se va sătura doar cu 
alimente de origine vegetală 


Nimic mai fals decât această prejudecată. O alimentație vegetariană 
bine planificată, corect administrată va oferi satietate copilului prin mesele 
oferite. Cerealele integrale, leguminoasele (fasolea, soia, lintea, etc.), pastele 
făinoase, legumele şi fructele cât şi nucile, alunele şi semințele vor oferi 
copilului alimente care îl vor satura. Nu vă faceţi nici un fel de probleme în 
această direcție atât timp cât dumneavoastră îi asiguraţi din toate grupele de 
alimente vegetale, printr-o planificare inteligentă a meniului. Este adevărat ca 
vegetarianului i se face foame mai curând decât celui ce consumă produse de 
origine animală, dar această foame este în interesul organismului şi este 
fiziologică, normală. Este semnul că digestia alimentelor anterior ingerate s-a 
încheiat, lucru care nu poate fi valabil în cazul alimentelor de origine animală. 
Oferind copilului în fiecare zi cereale integrale, o leguminoasă (fasole, soia, 
linte, năut, etc. - bogate în proteine) şi o sursă de grăsimi naturale (nuci, alune, 
seminţe de floarea-soarelui, dovleac, etc.) copilul se va simți sătul. 

Prejudecata enunțată la punctul acesta îşi are originea în senzația de 
„plin” pe care o conferă mâncarea de carne pentru perioade lungi de timp. 
Aceasta este cu adevărat doar o senzație, şi se întâmplă deoarece carnea se 
digeră foarte încet, ea zăbovind mult timp în intestinul uman, şi de aici 
senzația de saturație. Să nu uităm însă dezavantajele şi efectele atât de 
vătămătoare ale şederii prelungite a cărnii în corpul nostru până ce aceasta 
este eliminată complet. Fiind atât de greu digerată, multe din toxinele cu care 
este încărcată, reintră în circulație în organism şi constituie punctul de plecare 
al majorității bolilor. (Toxinele sunt reziduurile metabolice pe care corpul 
nostru trebuie să le elimine). Carnea rămâne uneori în intestinul gros chiar şi 
mai mult de o săptămână. Studii au scos la iveală faptul incredibil că s-au 
descoperit resturi de carne nedigerată la vegetarieni care adoptaseră această 
dietă în urmă cu 20 de ani! 

Carnea nedigerată rămasă în intestinele noastre, asociată cu consti- 
patia, o afecțiune care este determinată de lipsa fibrelor alimentare din 
alimentație (fibrele se găsesc numai în vegetale), constituie cauza principală a 
cancerului de colon, unul din cele mai frecvent întâlnite cancere din prezent. 
Cei care cunosc manifestările diverselor forme de cancer cataloghează acest 
cancer printre cele mai cumplite ca suferință, şi mai imperativ de evitat. 

Dieta vegetariană ne scuteşte de toate aceste neplăceri prin faptul că ea 
aduce zilnic corpului pretioasele fibre alimentare. Acestea sunt glucide 
complexe care doar trec prin organismul nostru, acționând ca un burete care 
absoarbe toxinele pentru a le elimina. Ele activează tranzitul nostru intestinal, 
dau consistenţă bolului alimentar şi astfel oferă satietate. Această satietate ne 
va feri de acumularea unei greutăți corporale în exces sau obezitate. 
Avantajul vegetarianului este că poate mânca oricât de mult fără a se îngrăşa, 
desigur cu condiția, din nou, de a nu consuma alimente rafinate, în special 
dulciuri şi grăsimi. Copiii, în special cei ajunşi la vârsta adolescenţei, sunt 
foarte preocupați de felul cum arată, şi pentru ei este important să aibă un 
corp zvelt şi bine proportionat. Dieta vegetariană le oferă acest avantaj. 

Fibrele prezente în alimentaţia vegetariană reduc nivelul colesterolului 
sanguin şi de asemenea reglează nivelul glucozei din sânge. Copiii 
vegetarieni vor fi astfel scutiți în viața de mai târziu de a deveni candidați ai 
unor boli precum cele de inimă, ai diabetului, etc., avantaje care nu sunt 
nicidecum de neglijat. Studiile arată continuu că bazele acestor boli se pun, de 
fapt, în copilărie, printr-o dietă necorespunzătoare. 

7. Cum să-mi lipsesc eu copilul 
de atâtea bunatati? 


La baza acestei prejudecăți stă atât o lipsă de cunoştinţe, cât şi o 
atitudine de suficienta şi atotstiinta cu privire la ceea ce este bun, gustos, etc. 
De regulă, noi percepem ceea ce este bun în funcție de cât cunoaştem. Dincolo 
de o anumită limită personală, ni se pare că nu ar mai putea exista şi altceva 
„bun”. Probabil că în nici un alt domeniu nu se potriveşte acest lucru mai bine 
ca în cel al alimentaţiei noastre. Trebuie însă să fim conştienţi că gusturile se 
educă. De asemenea trebuie să admitem că nu doar papilele noastre gustative 
sunt cele care trebuie să aibă ultimul cuvânt în deciziile noastre alimentare. 
Ele îşi au rolul lor, nu îl minimalizăm, dar nu ele trebuie să constituie factorul 
decisiv. Pe măsură ce mintea noastră ajunge la anumite înțelegeri, gusturile 
noastre se vor adapta, şi ceea ce odinioară nu ni se părea prea atrăgător devine 
chiar plăcut şi bun. 

În privinţa copiilor, aceştia învaţă să considere ce este mai bun pentru 
ei în funcție de ceea ce părinții socotesc a fi cel mai bun. Rareori sunt excepții. 

Realitatea este că alimentaţia vegetariană oferă cele mai multe bunatati 
pentru papilele noastre gustative. Gândiţi-vă la piersici, mere, pere, căpşune, 
zmeură, pepene, struguri, ananas, roşii, cartofi, usturoi, fasole, ca să vă ofer 
doar câteva exemple. Dacă nu ar fi alimentele de origine vegetală, celelalte 
alimente ar fi complet neatrăgătoare, fade, lipsite de gust şi de nedorit. Cine 
nu crede acest lucru să încerce să gătească fie şi o singură masă fără absolut 
nimic de origine vegetală. 


În concluzie, vă îndemn să încercaţi să depăşiţi aceste prejudecăți 
preluate din generaţie în generaţie fără noimă, şi să vă claditi propria 
mentalitate cu privire la sănătatea familiei dumneavoastră. Când vă 
imbolnaviti nici unul din cei care vă transmit aceste prejudecăți nu vin să vă 
ajute să vă faceți bine. Singuri trebuie să faceți fata bolii. De aceea, inarmati-va 
cu cunoştinţe medicale şi preveniti cât de mult cu putință îmbolnăvirile. 
Alimentatia vegetariană vă este un aliat de cea mai mare nădejde. 


SITUAȚIE FRECVENT ÎNTÂLNITĂ 


Şi dacă mi-am hrănit până acum copilul cu o alimentație 
cu carne şi produse lactate? Mai pot face ceva? 
Când este prea târziu a interveni în dieta lui? 

Desigur, cei mai avantajati părinți care citesc această carte sunt cei care 
acum proiectează conceperea unui copil. Este totuşi speranţă pentru copiii de 
orice vârstă, cum este şi pentru adulți. Am văzut cazul dr. Spock care a trecut 
la această dietă la vârsta de 88 de ani şi a beneficiat de schimbări spectaculoase 
în sănătatea lui. Trecerea la dieta vegetariană este benefică la orice vârstă. 

Aşadar, în cazul în care copilul tău are deja 3, 5, 8 sau 14, 16 ani, nu este 
prea târziu să se adopte această dietă sănătoasă. Va trebui însă ca părinții să 
procedeze cu multă înțelepciune şi tact. Să se înarmeze cu multe cunoştinţe, 
cât de multe, şi să nu facă nici o schimbare până când nu sunt bine informați. 
Să aibă conştiinţa pe deplin împăcată că este bine ceea ce fac. Să îşi procure 
rețete vegetariene şi să le pregătească într-un mod cât mai atrăgător şi gustos. 
Pe lângă acestea, vor trebui să stea mult de vorbă cu copilul şi să îi explice, cu 
răbdare, de ce este necesară această schimbare, la nivelul la care el poate 
pricepe, în funcție de vârsta copilului. Părinții vor trebui să recunoască în 
mod deschis şi sincer (copiii simt întotdeauna fatarnicia) că nu au avut 
cunoştinţele necesare până la momentul respectiv de a face această schimbare 
în vederea unei sănătăți mai bune. Demnitatea nu le va fi cu nimic alterată, 
dimpotrivă, ei vor creşte în ochii copilului. Ideal este ca împreună, copiii şi 
părinţii să se antreneze şi să se susțină reciproc în această întreprindere. Copiii 
mai mari şi adolescenții pot fi provocati să caute ei înşişi noi materiale legate 
de acest domeniu. Va fi un mod util de a fi folosi calculatorul şi internetul. 
Copiii se vor angrena cu multă pasiune în asemenea demersuri. 

Lucrul cel mai greşit pe care l-ar putea face părinții ar fi acela de a 
impune cu forța copiilor lor o dietă vegetariană, fără a le explica de ce fac acest 
lucru, şi fără a-i cointeresa. Desigur că există deosebiri în funcție de vârsta 
copiilor - una este să treci un copil de 3 sau 5 ani pe o dietă fără carne şi lactate, 
şi alta este să faci acest lucru când copilul are deja 12 ani. În nici un caz însă 
copilul nu trebuie forțat (cum de altfel el nu trebuie forțat niciodată, în nici o 
privinţă, ci convins cu înțelepciune). A forța copilul cu privire la ceea ce 
trebuie să mănânce ar constitui o greşală cu consecințe din cele mai grave 
pentru viitorul lui, şi pentru relaţia lui cu părintele în primul rând. 

Mai este o condiție esenţială pentru reuşită: părinții trebuie să fie 
uniți. În cazul când acest lucru nu este posibil, părintele ce doreşte o 
alimentaţie sănătoasă pentru copilul lui va trebuie să procedeze cât se poate 
de înțelept, atât pentru nepeturbarea relației, cât şi în vederea unei sanatati cât 
mai bune. Nu este un lucru uşor, dar nici imposibil. Asemenea părinți pot 
apela la suportul unor prieteni de nădejde. 

METODE UTILE PENTRU A UŞURA ADAPTAREA COPIILOR 
LA ALIMENTAŢIA VEGETARIANĂ 


Implicati pe copii în acest demers. Vorbiti cu ei despre nutriție, 
incurajati-i să vă ajute la cumpărarea alimentelor cât şi la prepararea lor. Un 
copil care pune umărul la procurarea alimentelor (care necesită efort) cât şi la 
gătirea lor, le va consuma cu mai multă plăcere decât unul care habar nu are ce 
implică pregătirea hranei. Luati-i cu dumneavoastră la piață, la supermarket 
şi dati-le ocazia să vă ajute. Oferiti-le, de asemenea ocazia, de a pregăti ei înşişi 
rețete uşoare. Rostiti cât mai multe cuvinte de apreciere pentru ceea ce 
realizează. În caz de eşec, nu îi demoralizati, indreptati-icu blandete. 


Jucati-va cu ei. În special când este vorba de copiii mici care adoră 
jocul. Cine poate rontai morcovi? Cine poate ciuguli semințe ca vrabiuta? Cine poate 
desface nuca precum veverița? Cine mănâncă zmeură ca ursul? Cine poate culege 
frunze ca girafa? (de exemplu când ne întindem la vita de vie să culegem frunze 
pentru împachetat sarmale). Toate acestea pot fi jocuri în care copiii pot fi 
implicați. Desigur, imaginaţia fiecărui părinte îl va ajuta să ştie ce se potri- 
veşte cel mai bine copilului lui. Ideea este: jucati-va continuu, iar copiii vor 
prinde totul din mers. 


Oferiti-le ocazia de a-şi folosi degetele. Copiilor le place să-şi folo- 
sească degetele pentru a mânca. În timp ce puneţi masa copiii sunt de obicei 
nerăbdători. Dati-le ceva de făcut şi atingeti două obiective. Obisnuiti-va să 
aveți pregătite dinainte bucăţi de legume sau fructe: bucăți mici de varză, 
rondele de castraveți, de morcovi, cubuleţe de telina (acestea la masa de 
legume) sau feliute de mere, mandarine, rondele de banane, de kiwi, boabe de 
struguri, etc. (la masa de cereale cu fructe). Masa va fi o adevărată plăcere. 


Oferiti-le posibilitatea de a alege. Nu le pregătiți un singur fel de 
mâncare pe care ei îl pot refuza categoric. Din două feluri de mîncare unul va 
fi sigur apetisant pentru ei. La fiecare masă ingrijiti-va să fie ceva care să le 
facă plăcere. De exemplu fructele. Nu am auzit de copii care să refuze fructe. 


Camuflati vegetalele în mâncărurile despre care ştiţi deja că le plac. 
De exemplu, ştiţi că copilului îi place papricaşul de cartofi. Introducând în 
acesta câteva boabe de năut la preparare, el aproapecă nu va băga de seamă ce 
mănâncă. Va avea un beneficiu pentru sănătatea lui consumând o legumi- 
noasă valoroasă prin proteinele conținute. Să fim bine intelesi: nu vă îndemn 

să vă pacaliti copiii, ci doar să procedati înțelept pentru a vă atinge obiectivul. 
Nimic nu vă împiedică să comunicaţi copilului ceea ce aveţi de gând să faceți. 
„Ce ai zice dacă astăzi, la papricaş aş adăuga şi nişte năut? Hai să încercăm împreună 
şi să vedem cum este. Am auzit că este atât de valoros pentru sănătate.” 


Experimentati şi încercați continuu. Dacă copilului nu îi place o 
anumită legumă fiartă, încercați s-o preparati la cuptor. Sau puteţi să i-o dati 
crudă. De exemplu, varza. Dacă toate încercările dau greş, nici o problemă, ac- 
ceptati faptul că copilul nu simte atracție pentru un anumit aliment. Îndrep- 
tati-va spre altele din grupa respectivă de alimente. De exemplu, nu îi plac 
nucile, dati-i alune; nu îi plac dovleceii, încercați conopida, şi aşa mai departe. 


Puneti-le în farfurie porții mici. Faceţi acest lucru premeditat. Mai 
bine să mai ceară decât să fie descurajati că nu pot mânca totul. Aceasta mai 
ales când este vorba de noi feluri de mâncare. 


Evitaţi clişeul „termină tot din farfurie”. Fortarea copilului să mă- 
nânce, sau îndoparea lui constituie una din cele mai grave greşeli pe care le 
pot face părinții. Mâncarea nu trebuie folosită nici ca răsplată, nici ca 
pedeapsă. Ora mesei trebuie să fie cel mai plăcut timp din zi pentru ei, iar 
părinţii trebuie să facă tot ce le stă în putinţă pentru crearea unei atmosfere 
plăcute la masă. Un copil care se simte iubit de părinți va sta cu plăcere la masă 
alături de ei şi, de cele mai multe ori, nici nu îşi va face probleme ce mănâncă, 
atât timp cât îi are alături pe cei ce se ocupă cu dragoste de el. 


Cultivati în familie multumirea pentru faptul că aveți de mâncare. 
Vorbiti copiilor despre problemele existente in lume legate de sărăcie, malnu- 
tritie, etc. Ei sunt foarte sensibili. Exprimati-va continuu multumirea fata de 
Dumnezeu pentru că vă oferă posibilitatea de a avea un serviciu, de a câştiga 
bani pentru a putea procura alimente. Cresteti-i in acest spirit. Copiii crescuți 
astfel nu vor face niciodată mofturi la masă. Înainte de masă rostiti o rugăciu- 
ne simplă şi scurtă de mulțumire pentru masă şi invatati-i şi pe ei să facă acest 
lucru. Copiii deprinşi de la vârstă foarte fragedă în acest fel vor avea întotdea- 
una respect pentru ceea ce lise pune în farfurie. 


Perseverati. Nu renuntati uşor la ținta propusă. În unele cazuri este 
nevoie de ani de perseverență. Dar merită. Nu puteți obține totul dintr-o dată, 
ci treptat. Pentru propria încurajare, concentrati-va la ceea ce ati reuşit până la 
un moment dat. 


CAPITOLUL 3 


Responsabilitatea părinţilor 
în adoptarea dietei vegetariene 
pentru copiii lor 


Este de dorit ca părinţii care hotărăsc să adopte o dietă vegetariană 
pentru copiii lor să fie ei înşişi vegetarieni. Copiii copiază prin studierea 
modelului. Când vegetarianismul va deveni un mod de viata al părinților, 
acesta va fi adoptat cu plăcere şi de copii. Nişte părinți vegetarieni sănătoşi, 
voiosi, plini de viata vor constitui modele admirabile pentru copiii lor care îi 
vor imita cu cea mai mare plăcere. Această decizie necesită înarmarea cu o 
suită de cunoştinţe privind nutriția. 


Sunt ferm convins că cea mai bună 
cale de a conduce pe alții 
spre alimentația vegetariană 
este prin propriul exemplu 
- cu furculita, nu vorbind. 


Bernie Wilke 

CUNOŞTINŢE MINIME DE NUTRIȚIE 
PENTRU PĂRINȚI 


ALIMENTELE 


Alimentele sunt ceea ce punem în farfurie când mâncăm. Dincolo de 
ceea ce se vede, trebuie să înțelegem din ce sunt constituite acestea, la ce 
folosesc ele organismului nostru, şi în ce fel putem beneficia cel mai bine de 
calitățile lor. 

Alimentele pe care le ingerăm ne furnizează cea mai mare parte a 
energiei de care avem nevoie ca să trăim. Energia aceasta se măsoară în calorii. 
În fiecare etapă de dezvoltare copilul, şi omul în general, are nevoie de o 
anumită cantitate de calorii. 

Alimentele trebuie consumate în stare cât mai naturală şi trebuie gătite 
astfel încât proprietățile lor nutritive să fie sporite, şi nu diminuate. Astfel, 
fructele şi anumite legume sunt mai benefice pentru sănătate în stare crudă, în 
schimb cerealele şi leguminoase îşi sporesc proprietățile nutritive prin 
fierbere completă, corespunzătoare. 

Este recomandabil a se evita cât de mult cu putinţă alimentele rafinate, 
mult procesate industrial şi a se consuma de preferință cât mai multe alimente 
integrale, adică aşa cum sunt ele în natură (cereale boabe, pâine din făină 
integrală, leguminoase boabe, fructe crude, legume, etc.). 


NUTRIENTII 


Nutrientii sunt constituentii de baza ai alimentelor. Acestia sunt de 
multe feluri, însă şapte dintre ei sunt considerați principali: 


1. glucidele (hidratii de carbon) 
2. proteinele 

3. lipidele (grăsimile) 

4. vitaminele 

5. substanțele minerale 

6. fibrele alimentare 

7. apa. 


Nutrientii îndeplinesc în organismul uman diverse funcții. 
Metabolismul este mecanismul prin care organismul foloseşte hrana pentru 
îndeplinirea acestor funcții. 

1. GLUCIDELE (hidratii de carbon, zaharurile) 
Surse principale de glucide: cerealele, leguminoasele, fructele, legumele bogate 
în amidon. 


Glucidele constituie sursa principală de energie pentru ființele 
omeneşti. Deoarece sugarii şi copiii au nevoie de două-trei ori mai multă 
energie per unitate de greutate corporală fata de adulţi, alimentele bogate în 
glucide trebuie să constituie o parte substanţială a dietei lor. Sugarul primeşte 
suficiente glucide din laptele de mamă sau formula de lapte care i se 
administrează. Zahărul principal din laptele de mamă este lactoza, denumită 
şi „zahărul din lapte”. După înțărcare alimentele vegetale devin sursa 
principală de glucide. Un gram de glucide furnizează organismului 4 calorii. 

Glucidele sunt simple şi complexe. 

Glucidele simple: Sunt zaharuri rapide, pentru că se descompun şi trec 
repede în sânge, ceea ce constituie şi un avantaj, dar şi un inconvenient, 
prezența lor în cantitate mare în sânge putând îmbolnăvi organismul prin 
suprasolicitarea pancreasului care trebuie să secrete mai multă insulină (ceea 
ce duce la boala diabet). Când sunt în exces în organism, sunt transformate de 
ficat în grăsimi. Exemple de glucide simple: glucoza, fructoza, galactoza, 
lactoza, maltoza. Exemple de alimente ce conţin glucide simple: zahărul, 
mierea, fructele, laptele. 

Glucidele complexe: Sunt descompuse treptat în glucoză în tubul 
digestiv şi trec lent în sânge, menținând un nivel constant de glucoză de-a 
lungul mai multor ore. Datorită acestei proprietăți ele sunt foarte benefice 
pentru organism. Exemple de glucide complexe: amidonurile şi fibrele 
alimentare. 

Exemple de amidonuri: amilaza, amilopectina, etc. Exemple de alimente 
ce conţin amidonuri: boabele de cereale, cartofii, fasolea, soia, lintea, etc. 

Exemple de fibre alimentare: celuloza, hemiceluloza, lignina, etc. Fibrele 
alimentare se găsesc numai în alimentele vegetale, în cantitatea cea mai mare 
găsindu-se în cerealele integrale (cu tot cu coajă, nedecorticate) şi în 
leguminoase, dar şi în legume şi fructe. 

Glucidele simple şi amidonurile furnizează caloriile de care are nevoie 
corpul, iar fibrele asigură funcția digestivă şi echilibrează fluctuațiile 
zahărului din sînge. 

Glucidele trebuie să furnizeze 60-70% din caloriile unei zile. 

2. PROTEINELE 

Surse principale vegetale de proteine: leguminoasele, cerealele integrale, 
nucile, semințele, legumele. Cele mai bogate în proteine sunt legu-minoasele. 
Soia conține: 33-49%, fasolea 21-24%, lintea, năutul şi mazărea 21-25%. 
Cerealele contin între 8-14% proteine. Un gram de proteine furnizează 
organismului 4 calorii. 


Proteinele constituie cărămizile necesare pentru construirea tesutu- 
rilor noastre (pereții celulari, muşchii, sîngele, părul, organele interne cum ar 
fi inima şi creierul, etc.), cât şi a hormonilor, enzimelor şi anticorpilor, şi 
pentru înlocuirea celulelor uzate. Proteinele pot servi de asemenea ca sursă de 
energie atunci când glucidele sunt insuficiente. Totuşi acest lucru nu este de 
dorit pentru că va fi îngreunată munca rinichilor şi se va pierde mult calciu 
din organism. 

Fiind necesare pentru creştere şi dezvoltare, copiii au nevoie de mai 
multe proteine decât adulţii. În prezent cantitatea de proteine necesară pentru 
un adult este estimată la 0,8g per kg corp, ceea ce pentru un adult de 60 kg ar 
însemna circa 50 g de proteine zilnic. Astfel, sugarul de până la 6 luni are 
nevoie de trei ori mai multe proteine per unitate corporală decât adulţii, între 
6-12 luni de două ori mai multe, iar după 1 an cam o dată şi jumătate mai mult 
decât adulții. Sugarul alimentat la sân primeşte proteine suficiente prin 
laptele de mamă. După înțărcare este necesară atenție în furnizarea de 
proteine suficiente pentru creşterea şi dezvoltarea copilului. „Suficiente” 
înseamnă atât cât este necesar, nu mai mult decât este necesar, aşa cum se cerea 
până nu demult. 

Proteinele sunt alcătuite din aminoacizi. Sunt douăzeci şi doi de 
aminoacizi care alcătuiesc proteinele umane. Treisprezece dintre aceştia sunt 
produşi de organism însă ceilalți nouă, numiţi esentiali, trebuie furnizaţi prin 
dietă. Aminoacizii esentiali sunt: izoleucina, leucina, lizina, treonina, tripto- 
fanul, valina, metionina, histidina şi fenilalanina. 

Dieta vegetariană furnizează toți aminoacizii esentiali, cu condiția 
asigurării unor alimente variate, bogate în proteine. De aceea este necesară 
combinarea alimentelor bogate în proteine; de exemplu a cerealelor cu 
leguminoasele, a cerealelor cu nucile sau semințele, sau a leguminoaselor cu 
nucile sau cu semințele. Evident, aceste combinaţii se folosesc de la sine în 
meniurile vegetariene, nu este necesar un efort în plus. Aportul proteic 
necesar copilului nu va constitui o problemă atât timp cât i se asigură o ali- 
mentatie variată şi bine echilibrată în decursul zilei. 

Aportul zilnic de calorii prin proteine trebuie să fie de circa 10%. 


CAPITOLUL 3 - Responsabilitatea părinților 37 


3. GRĂSIMILE (LIPIDELE) 

Surse principale vegetale: avocado, măsline, nuci, alune, migdale, semințe, 
uleiuri vegetale. Grăsimile furnizează organismului forma cea mai concentrată 
de energie. Un gram de lipide furnizează 9 calorii. 


Numărul mare de calorii furnizate de grăsimi fac din ele surse 
valoroase de energie în principal pentru sugari, şi acesta este, fără îndoială 
motivul pentru care laptele de mamă conţine atât de multe grăsimi. Pe 
măsură ce copilul creşte, după intarcare nevoile lui de grăsimi se micşorează, 
astfel că trebuie evitate cantitățile excesive de alimente bogate în grăsimi, 
întrucât acestea pot pune bazele obezității de mai târziu în viață. Nu este nici o 
realizare în a avea un copil gras. 

Grăsimile mai sunt importante în organism şi pentru absorbția 
vitaminelor solubile în grăsimi, şi anume vitaminele A, D, E şi K. De 
asemenea, grăsimile încetinesc digestia şi oferă satietate, aromă şi gust hranei. 

Grăsimile sunt alcătuite din glicerină şi acizi graşi. In funcție de acizii 
graşi conţinuți, au proprietăți diferite (saturate şi nesaturate, solide şi lichide). 

Uleiurile vegetale (cu excepția uleiului de cocos şi palmier) sunt nesa- 
turate (mai puțin dăunătoare pentru organism), iar grăsimile animale sunt 
saturate (dăunătoare pentru organism) şi nu contin acizi graşi esentiali (ex- 
ceptie fac unturile de peşte). 

Esentiale pentru organism si in special pentru creier si sistemul nervos 
sunt acidul linoleic (omega-6) si acidul linolenic (omega-3). Alte functii ale 
acestor acizi graşi: producerea membranelor celulare, funcționarea normală a 
inimii, reglarea tensiunii arteriale, întărirea sistemului imunitar (rezistența 
împotriva bolilor), regularizarea coagulării sângelui, fertilitate, controlul 
metabolismului grăsimilor, scăderea colesterolului. Acestea se găsesc în 
germeni şi cereale, în oleaginoase - semințe de in, de dovleac, floarea-soarelui, 
în nuci, migdale, uleiuri vegetale. Cea mai bogată sursă în aceşti doi acizi graşi 
sunt semințele de in. În alimentaţia vegetarianului acestea trebuie să existe 
aproape zilnic. 

Colesterolul este o grăsime aparte, un lipid compus care se găseşte numai 
în alimente de origine animală şi pe care organismul nostru îl fabrică, în principal 
în ficat. Deşi este o substanţă indispensabilă vieţii, atunci când nivelul său se 
ridică în sânge, el tinde să se depoziteze pe pereţii arterelor, producând 
ateroscleroza. Astfel, nivelul ridicat de colesterol din sânge predispune la un 
risc mare de infarct de miocard, tromboză arterială şi lipsă de irigare sanguină 
a extremităților. Aportul zilnic de colesterol alimentar nu trebuie să depă- 

şească 300 mg. Nici un aliment de origine vegetală nu conține colesterol. 
Colesterolul din organism poate fi stimulat însă la valori mari prin stres 
puternic sau continuu. 

20-25% din aportul caloric zilnic total trebuie să provină din grăsimi. Există 
riscuri legate atât de un consum prea mare de grăsimi, dar şi de un consum 
insuficient de grăsimi. Cea mai bună cale de a include grăsimile în alimentația 
copilului este includerea zilnică în alimentaţie a nucilor, alunelor, semințelor, 
măslinelor, a fructului de avocado, etc. Borcănelul cu semințe de in pisate nu 
trebuie să lipsească din frigiderul vegetarienilor, de unde se vor adăuga la 
mâncare 1-2 lingurite pe zi. 


4-5. VITAMINELE SI MINERALELE 


Sunt nutrienti vitali, indispensabili functiilor organismului. Spre 
deosebire de proteine, glucide si lipide, acestea nu produc energie. Rolul lor 
este însă foarte important, fără ele furnizorii de energie neputându-şi 
îndeplini funcțiile. Funcţia lor este asemenea unor substanțe catalizatoare 
care asigură desfăşurarea în ordine a proceselor metabolismului. 

Vitaminele şi mineralele sunt micronutrienti, adică ele sunt necesare 
corpului în cantități foarte mici. În general ele se găsesc în cele mai mari 
cantități în alimentele de origine vegetală, deci vegetarienii care se alimen- 
tează cu alimente integrale (nu rafinate, procesate sau „junk-food”) nu au 
motive să se teamă de lipsa acestor nutrienți. Însă o atenţie specială trebuie 
acordată de către vegetarieni vitaminelor D şi B12, calciului, fierului şi zincului. 


VITAMINELE pătrund în organism prin alimente dar sunt utilizate 
abia la încheierea procesului de digestie. Ele au rolul de antioxidanți, şi 
contribuie la dezvoltarea celulară, la producerea globulelor în sânge, a hor- 
monilor şi a substanţelor chimice care transmit influxul nervos. Deşi nu 
produc energie, sunt indispensabile proceselor de producere a energiei în organism. 
Organismul nostru nu poate produce singur vitaminele, ceea ce face cu atât 
mai necesar aportul lor prin alimentaţie. Lipsa lor determină pe termen scurt 
scăderea energiei, iar pe termen lung diverse boli. 

Sunt de două feluri: liposolubile (A, D, E, K) şi hidrosolubile (B, PP, C). 


Vitamina A şi provitamina A (beta-carotenul). Se găseşte în alimente 
de origine animală sub o formă numită retinol, ce poate fi utilizată direct de 
organism. Anumite plante, numite carotenoide, au proprietatea de a da 

naştere în organism vitaminei A. Aceste surse ale vitaminei A sunt denumite 
provitamina A. Cel mai cunoscut generator de vitamina A este beta- 
carotenul. Funcţii: întreține vederea, protejează celulele de acțiunea radica- 
lilor liberi, ajută la formarea oaselor, contribuie la întreținerea sănătăţii pielii 
şi a mucoaselor şi în lupta organismului împotriva infecțiilor. Surse naturale 
de beta-caroten şi alți carotenoizi, provitamina A: roşiile, varza, morcovii, 
legumele verzi (spanac, conopidă, frunze de salată), caise, dovleac, pepene 
galben, mango, rodii, etc. 


Vitamina D - Cantitatea necesară zilnic este sintetizată în organism 
sub acțiunea razelor solare asupra pielii. Este stocată în ficat, muşchi şi țesutul 
adipos. Funcţii: favorizează absorbția calciului si a fosforului, fiind 
indispensabilă creşterii şi sănătății oaselor; participă la numeroase funcții 
celulare (diviziune, activitate metabolică). Pentru asigurarea necesarului de 
vitamina D copilul vegetarian trebuie scos afară, la lumină în fiecare zi, 
întucât el nu primeşte din alimente deloc vitamina D. 


Vitamina E - Actioneaza ca un antioxidant puternic, blocând reacția în 
lant a radicalilor liberi, principalii vinovaţi de îmbătrânirea şi distrugerea 
celulelor. Participă la formarea şi protecţia globulelor roşii şi a țesuturilor 
musculare. Surse: germeni de cereale, cereale integrale, soia, varză, legume 
verzi, napi, roşii, uleiuri vegetale. 


Vitamina K - Prin participarea la formarea protrombinei, un coagulant 
natural al sângelui previne hemoragiile. Participă la formarea oaselor. Surse: 
uleiuri vegetale, legume cu frunze verzi, măsline. 


Vitamina B1 (tiamina) - Ajută la transformarea glucidelor şi grăsimilor 
în energie. Joacă rol important în transmiterea influxului nervos. Surse: orez, 
leguminoase, fulgi de ovăz, lapte, pâine integrală. 


Vitamina B2 (riboflavina) - Participă la degradarea glucidelor, grăsi- 
milor şi proteinelor. Surse: cereale integrale. 


Vitamina B3 sau PP (niacina) - Poate fi sintetizată în organism pornind 
de la aminoacidul numit triptofan. Are rol în producerea de energie, trans- 
miterea influxului nervos şi în sinteza acizilor graşi şi a unor hormoni (testos- 
teron, estrogen, progesteron, cortizon, insulina, tiroxina). Surse: Cereale inte- 
grale, pâine integrală, germeni de grâu, smochine, curmale, avocado, arahide. 

Vitamina B6 (piridoxina) - Are rol în degradarea şi sinteza amino- 
acizilor şi în metabolismul acizilor graşi, permite sinteza neuromediatorilor, 
joacă rol în transformarea glicogenului în glucoză şi furnizarea de energie 
organismului. Regenerează globulele roşii, participă la producerea anti- 
corpilor. Surse: cereale, germeni de grâu, varză. 


Vitamina B8 sau H (biotina) - Participă la metabolismul proteinelor, 
grăsimilor, glucidelor. Intervine în sinteza acizilor graşi şi a acizilor nucleici 
(materialul genetic al celulei). Surse: fructe, nuci, orez integral. 


Vitamina B9 (acidul folic) - Este esențială în sinteza aminoacizilor şi 
proteinelor. Participă la formarea hemoglobinei (pigment al globulelor roşii 
care transportă oxigenul la celulele corpului). Surse: legume verzi, morcovi, 
avocado, caise, fasole, grâu integral, porumb, migdale, castane. 


Vitamina B12 (cobalamina) - Are rol în maturarea şi multiplicarea glo- 
bulelor roşii. Trebuie suplimentată neapărat în alimentația vegetarianului. 


Vitamina C (acid ascorbic) - Este un antioxidant puternic. Este necesar 
în formarea colagenului. Favorizează absortia calciului şi a fierului. Surse: 
citrice, fructe roşii (căpşuni, zmeură, etc.), kiwi, ananas, legume cu frunze 
verzi, roşii, ardei, măcriş, varză. Aproape toate fructele şi legumele proaspete 
conțin cantități mari de vitamina C. Gătirea şi tăierea legumelor şi a fructelor 
distruge vitamina C într-o anumită măsură, deoarece această vitamină este 
distrusă la contactul cu oxigenul. Pentru a reduce la minimum pierderile de 
vitamina C, se vor consuma cât de multe fructe şi legume în stare crudă, 
proaspete. 


SUBSTANTELE MINERALE sunt micronutrienti, ca şi vitaminele, 
fiind de asemenea necesare corpului în cantități foarte mici. 


Calciul - Participă la construcția oaselor şi dinţilor. Actioneaza ca 
regulator al ritmului cardiac. Este esenţial în coagulare. Intervine în trans- 
miterea influxului nervos. Surse: leguminoase, legume cu frunze verzi (varză, 
brocoli), gulii, cereale, seminţe de susan, fructe uscate (în special smochinele), 
brânză tofu. 


Cuprul - Participă la mecanismul de formare al hemoglobinei, favo- 
rizând transportul fierului. Participă la transformarea grăsimilor şi glucidelor 

în energie. Ajută la formarea oaselor, la funcționarea inimii şi a sistemului 
nervos. Surse: grâu integral, prune, legume cu frunze verzi, nuci, seminţe, 
ciuperci. 


Fierul - Este esenţial în producerea hemoglobinei (pigment al globu- 
lelor roşii care transportă oxigenul la celulele corpului), este constituent al 
mioglobinei (care stochează oxigenul în muşchi). Surse: cereale integrale, 
leguminoase, legume cu frunze verzi, sparanghel, praz, pătrunjel, varză, cire- 
şe, fructe uscate, nuci, semințe. Vitamina C favorizează absorbția eficientă a 
fierului. 


Iodul - Intervine în funcționarea glandei tiroide, participând la for- 
marea a doi hormoni tiroidieni. Surse: plante crescute într-un sol bogat în iod, 
sare iodată. Urme în: ceapă, gulii, ridichi, legume cu frunze verzi, ananas. 


Magneziul - contribuie la producerea de energie la nivel celular, 
precum şi la sinteza proteinelor. Joacă un rol esenţial în construcția muscu- 
lară, în reglarea sistemului cardiac şi transmiterea influxului nervos. Inter- 
vine în formarea oaselor. Surse: leguminoase, legume cu frunze verzi, citrice, 
nuci, alune, migdale, smochine, mere, porumb. 


Manganul - participă la lupta împotriva radicalilor liberi şi la sinteza 
țesutului conjunctiv, a oaselor şi articulaţiilor, a colesterolului, la reglarea 
nivelului glucozei, la metabolismul grăsimilor. Joacă un rol în activitatea 
hormonală, favorizând sinteza hormonilor sexuali. Surse: cereale integrale, 
leguminoase, nuci, ananas, mirodenii, seminţe. 


Fosforul - intervine în formarea oaselor. Ajută la menţinerea echili- 
brului acido-bazic. Intervine în furnizarea de energie celulară, sub formă de 
adenozin-trifosfat (ATP). Este esenţial în sinteza fosfolipidelor. Este consti- 
tuent al acizilor nucleici, purtătorii codului nostru genetic. Intră în compoziția 
mielinei (învelişul nervilor). Surse: cereale integrale, leguminoase, fructe 
proaspete, fructe uscate. 


Potasiul - acționează asupra excitabilitatii neuromusculare, reglează 
ritmul cardiac, reglează conţinutul în apă al organismului. Intervine în 
metabolismul proteinelor şi glucidelor. Surse: fructe (în special bananele, 
caisele, piersicile), cereale integrale, cartofi, roşii. 

Seleniul - este un obstacol împotriva radicalilor liberi. Joacă un rol 
protector fata de efectele toxice ale unor metale cum sunt cadmiul, mercurul, 
plumbul, arsenicul. Surse: cereale integrale, germeni de grâu, nuci, usturoi, 
ceapă, fructe. 


Vanadiul - reglează insulina. Surse: cereale integrale. 


Zincul - participă la sinteza proteinelor. Este indispensabil multi- 
plicării celulare, cicatrizării, reproducerii, fertilității. Acţionează asupra 
structurii unor hormoni. Surse: leguminoase, germeni de grîu, legume cu 
frunze verzi, porumb, mazăre, verde, cartofi, ciuperci, nuci, seminţe, alune. 


6. FIBRELE ALIMENTARE 

Surse de fibre: cereale şi produse din cereale, leguminoase, legume, fructe 
proaspete şi uscate. 

Sunt absolut necesare în alimentația omului. O alimentaţie bogată în 
fibre fereşte de multe boli. Ele se găsesc numai în alimente de origine vegetală. 
Enzimele noastre digestive nu le pot desface, aşadar ele nu fac decât să treacă 
prin corp ca o perie care curăță, ca o sugativă ce absoarbe toxinele şi duce la 
eliminarea lor. Ele acționează ca un gel care înconjoară nutrientii. Acest gel 
are, de asemenea, capacitatea de a se ataşa sărurilor biliare, ajutând la 
reducerea nivelului colesterolului din sânge. 

Fibrele oferă satietate alimentelor noastre, previn constipatia şi toate 
problemele legate de aceasta. 

Necesarul minim de fibre zilnic este de 16-25 g (ideal : 40 grame pe zi). 


7. APA 

Apa este esențială pentru viață. Ea transportă elementele nutritive şi 
alte substanţe necesare organismului. 2/3 din greutatea corpului este apă. În 
absența apei omul devine letargic, mintea devine confuză şi în final omul 
moare. Apa curăţă țesuturile. Constipatia, durerile de cap se ameliorează 
bând suficientă apă, la intervale regulate. Corpul are nevoie de 6-8 pahare de 
apă zilnic. Apa uşurează munca rinichilor şi previne infecțiile acestora. 
Saliva, alcătuită în proporție de 90% din apă este necesară pentru a inmuia şi 
uşura amestecarea hranei şi digestia. Enzimele digestive sunt transportate cu 
ajutorul apei. Apa este necesară pentru umezirea aerului pe care il respirăm. 
Regleaza temperatura corpului şi, împreună cu vitaminele şi mineralele re- 
glează procesele chimice care au loc în corp. Apa constituie 4/5 din sânge şi 
este vehicol transportor al sângelui, nutrientilor, hormonilor şi anticorpilor. 

Apa curată de izvor este cea mai bună sursă de apă pentru băut. A se 
evita folosirea de băuturi carbogazoase în loc de apă la copii. Acestea conţin 
cantități enorme de zahăr şi multe substanţe chimice dăunătoare. 

Copiii au nevoie să fie învățați să bea zilnic apă suficientă, chiar de la 
sculare de dimineaţa. Ultimul pahar de apă va fi băut însă cu 1-2 ore înainte de 
culcare pentru a nu se deranja somnul. 


SUBSTANTELE FITOCHIMICE 

Alimentele de origine vegetală nu ar fi evaluate în mod corespunzător 
doar prin consemnarea cantităților de proteine, glucide, lipide, vitamine şi 
minerale conținute. Ele constituie adevărate depozite de substanţe fito- 
chimice ce produc zeci, chiar sute de compuşi care ne influențează în mod 
semnificativ, benefic atât calitatea cât şi durata vieții, ajutând organismul în 
lupta împotriva bolilor. Ele sunt continuu studiate. Descoperirile de până 
acum atestă deja faptul că acestea întăresc sistemul imunitar şi sistemul vascular, 
funcționează ca antioxidanți (eficienți în lupta împotriva radicalilor liberi, 
producători de boală), reduc riscul inițierii cancerului, contribuie la prevenirea 
unor boli cronice. 

Deoarece substanţele fitochimice sunt specifice pentru vegetale (fito = 
plantă) vegetarienii beneficiază din plin de avantajele acestora. 


Hrana ta să fie leacul tău. 


Hipocrate 

GRUPE DE ALIMENTE 


Raportat la conținutul în nutrienți, în principal, alimentele de origine 
vegetală se împart în cinci grupe principale : 


Nr. Denumirea Exemple 


grâu, porumb, orez, secară, 
Cereale integrale (boabe) şi ovăz, orz, hrişcă, mei, pâine, 

produse din cereale integrale paste făinoase, fulgi de 

cereale, musli, etc. 


cartofi, morcovi, telina, ceapă, 
varză, dolecei, ardei, usturoi, 
praz, spanac, ştevie, salată, roşii, 
sfeclă, vinete, păstârnac, 
pătrunjel, sparanghel, andive, 
napi, conopidă, gulii, etc. 


2. Legume 


Proaspete: mere, pere, 
portocale, lâmâi, grapefruit, 
caise, piersici, cireşe, vişine, 
banane, kiwi, ananas, prune, 

gutui, căpşune, zmeură, 
fragi, coacăze, etc. 
Uscate: stafide, smochine, 
curmale, prune, etc. 


3. Fructe 


fasole, linte, mazăre, soia + 
produse din soia (de ex. tofu.), 
năut, bob; măsline, nuci, alune, 

arahide, migdale, cocos, 
seminţe de susan, in, 
dovleac, floarea-soarelui, etc. 


Leguminoase 
4. + 
Oleaginoase 


sare, zahăr, miere, 
uleiuri vegetale nerafinate, 
mirodenii 


Alimente ce se consumă 
în cantități foarte mici 

PIRAMIDA ALIMENTELOR VEGETARIENE 


Leguminoase 
+ Oleaginoase 


Cereale integrale (boabe) şi 
produse din cereale integrale 


Alimentele de la baza piramidei se vor consuma în cantități mai mari, 
iar cele de la vârful piramidei în cantitățile cele mai mici. 


cereale + fructe + nuci/seminte + miere 
(sau fructe uscate) + lapte vegetal 


legume gătite + legume crude 
(salată) + leguminoase gătite 


Masa de seară prin rotație: cereale cu lapte vegetal, 
(ora 18) supe-creme de legume, cereale + legume, etc. 


Eventuale gustări errr š 
(ora 10 şi/sau 16) fructe, biscuiţi de casă cu suc de fructe 


Chiar după vârsta de 1 an copilul se poate alimenta după tabelul de mai 
sus. De fapt, aşa cum veți vedea în capitolul 5, diversificarea alimentației 
sugarului şi introducerea de noi alimente se face avându-se în vedere ajun- 
gerea la acest fel de servire a meselor. 

PREGĂTIREA ALIMENTELOR 


Este esenţială pentru sănătate. Persoana care pregăteşte hrana trebuie 
să cunoască alimentele, proprietățile lor şi felul cum se pot obține cele mai 
mari beneficii din gătirea lor. 

Hrana trebuie: 


e să sature (pentru a realiza aceasta trebuie să conțină toți nutrientii in 
echilibrul necesar), 

e  săaibăgustbun (folosirea ştiinţei mirodeniilor şi educarea gusturilor) şi 

e  săaratefrumos (în special când este vorba de copii). 


Toate acestea se realizează printr-o planificare corespunzătoare a meniului. 

Tinta principală în planificarea meniului o constituie combinarea în aşa 
fel a diverselor alimente încât acestea să ofere corpului cât mai multe 
elemente hrănitoare. 

Nu este de nici un folos, ba dimpotrivă ne-ar face viața un calvar, să 
stăm în fiecare zi să măsurăm cantități şi să socotim numărul de calorii, etc. 
Tocmai în aceasta constă unul din extraordinarele avantaje ale alimentației 
vegetariene, şi anume că, mâncând lejer, necrispat, cât ne cere organismul, 
dar o mare varietate de alimente, ne putem asigura caloriile necesare şi 
nutrientii necesari. 


Alimentatia să fie variată 


Asigurarea unei variaţii corespunzătoare înseamnă a se asigura zilnic 
din toate grupele de alimente, iar din fiecare grupă de alimente o cât mai mare 
diversitate pe parcursul anului. Trebuie să urmărim de asemenea varietatea de 
forme, culori, structură, mirodenii, garnituri. 

Pe lângă cunoaşterea celor 5 grupe de alimente, natura ne vine în ajutor 
în mod nebănuit prin diversitatea de culori ce există la animalele de origine 
vegetală astfel că, asigurându-ne o alimentație în care să fie prezente culori cât 
mai variate zilnic, avem certitudinea unui echilibru al nutrientilor din acestea. 
De ex.: 

e roşu: tomate, ardei roşii, varză roşie, sfeclă roşie, gogoşari, căpşune, 
zmeură, fragi, pepene roşu, coacăze roşii, coarne, etc. 

e portocaliu: morcovi, pepene galben, dovleac, ardei, caise, piersici, 
portocale, grepfruit, nectarine, etc. 

e galben: corcoduşe, lămâi, tomate galbene, ananas, grepfruit, stafide, etc. 

e verde: spanac, salată, brocoli, măcriş, ceapă verde, ardei, bame, fasole 
verde, mazăre, etc. 

e albastru închis/mov: afine, coacăze negre, prune, corcoduşe, dude, 
struguri, măsline, etc. 

e  maron:stafide,curmale, smochine, etc. 

e qalb: varză, ceapă, usturoi, conopidă, praz, pătrunjel, păstârnac, gulii, 
ridichi, ţelină, mere, pere, etc. 


Este bine să se planifice meniul pe termen scurt şi pe termen mai lung. 
Nu gatiti la întâmplare, ci aveţi totul dinainte stabilit în minte. Timpul 
petrecut cu plănuirea meniului va fi răsplătit cu prisosinta. 


Sugestii pentru planificarea meniului 


Folosiţi cerealele ca hrană în fiecare zi pentru copii. Zilnic 2 varietăți de 
cereale. Grâul este una - prin pâine, dar este necesară şi a doua, de exemplu 
orez, porumb, ovăz, etc. Pâinea să fie neagră, integrală sau graham. 

Folosiţi zilnic legume şi zarzavaturi. Cel putin o parte din acestea să fie 
bogată în vitamina C, oparte să fie legume cu frunze verzi sau legume galben- 
orange, bogate în beta-caroten. 

Oferiti-le zilnic o salată proaspătă. Aceasta aduce vitamine şi minerale, 
e săracă în calorii şi bogată in fibre. 

Oferiti-le alimente cu efect benefic complementar (de ex. fierul dintr-o 
rețetă pe bază de linte sau soia se asimilează mai bine de către corp dacă la 
aceeaşi masă se consumă o salată bogată în vitamina C). 

Oferiti-le fructe din belşug, cel putin două proaspete pe zi, restul pot fi 
din compot, gem sau fructe uscate. 

Oferiti-le leguminoase de cel putin 5 ori pe săptămână (ideal este a le 
folosi zilnic, la una din mese) pentru aportul lor de proteine (soia, fasole, 
mazăre, linte, năut, bob). 

Aveţi în vedere efectul anotimpului - supa este de preferat când afară 
este frig, iar pepenele verde când afară este cald. 

Acordati atenţia necesară mesei de dimineață. Copiii vor avea mai mult 
randament la şcoală dacă vor mânca bine dimineața. Pentru a beneficia de 
aceasta, trebuie să o pregătiți cu o seară înainte. 

Gatiti putin şi de calitate. 

Limitati deserturile dulci (cu glucide din categoria celor simple) la 2-3 
pe săptămână. În rest, folosiţi fructe. 

Reguli pentru reducerea riscului contaminării alimentelor 
şi pregătirea lor corespunzătoare 


Curăţenie exemplară: spălaţi bine fructele şi legumele; folosiți un 
tocător (fund de lemn) special pentru pâine (care se consumă ca atare) şi unul 
separat pentru legume şi fructe. 

Legumele, fructele nu se tin mult în apă când se spală pentru că pierd 
din vitamine. 

Cartofii se spală întotdeauna repede deoarece, în contact prea mult cu 
apa, pierd amidonul atât de valoros. 

Fierbeti şi coaceti corespunzător, nici prea mult, nici prea putin. Aveţi 
în vedere timpul de fierbere al alimentelor: 

Cartofii fierb în 25 minute 
Morcovii, pătrunjelul, păstârnacul, telina fierb în 25-30 minute 
Varza fierbe în 8-10 minute 
Conopida fierbe în 15 min 
Orezul (integral) fierbe în 35-40 min 
Grâul, secara, orzul, ovăzul (integrale) în 60-90 min. 
Hrişca fierbe în 25 min 
Leguminoasele necesită timp mai îndelungat pentru fierbere: 
Soia 3 ore, 
Fasolea 90-120 minute, 
Lintea 30-60 minute, 
Năutul 3 ore, 
Mazărea uscată 3-4 ore. 

Prin fierbere, elementele lor nutritive îşi sporesc calitățile (ca şi ale 

cerealelor). 


Leguminoasele trebuie puse totdeauna la înmuiat 8-12 ore (în principal 
fasolea, soia şi năutul); apa în care au stat se aruncă, apoi se dau scurt în clocot 
de 2-3 ori iar zeama rezultată se aruncă de asemenea. După aceea se pun la 
fiert în apă suficientă, zeamă care se poate şi folosi la mâncare. Aveţi de 
asemenea în vedere că gazele pe care încă le produc aceste leguminoase, chiar 
şi după aceste procedee de pregătire, au efect benefic pentru organism, 
pentru că ele hrănesc celulele intestinului gros. 

Orezul integral se pune la fiert într-un volum de apă de 6 ori mai mare 
decât volumul său (de ex. 1 cană de orez în 6 căni apă). 

Anumite legume nu se pot consuma crude, de ex. fasolea verde şi 
cartoful sunt toxice în stare crudă; de asemenea leguminoasele sunt toxice in 
stare crudă. 

Alte legume este indicat a se consuma preferenţial crude, de ex.: varza, 
salata verde, andivele, roşiile, etc. 

Folosiţi metodele cele mai simple şi sănătoase de preparare (de ex. 
coaceti mai degrabă în cuptor chiftelutele decât să le prăjiți în tigaia cu ulei 
încins). 

Mancati imediat hrana gătită. 

Pastrati hrana rămasă în condiţii corespunzătoare (în frigider) 

Cand reîncâlziți mâncarea, încălzirea să fie suficientă ~ 70°C (în frigider 
se opreşte doar proliferarea bacteriilor). 

Evitaţi contactul între alimentele care se consumă în stare crudă şi cele 
care se vor găti (de ex. în sacoşa cu care mergeţi la piață nu puneţi cartofii, care 
au pământ şi praf pe ei, alături de pâine, pentru că nu aveți cum 
spăla/ dezinfecta pâinea). 

Spălaţi-vă des pe mâini, cu apă şi săpun, mai ales după folosirea 
toaletei, şi în special pe timp de vara. 

Pastrati curățenie exemplară în bucătărie. 

Feriti alimentele de insecte, rozătoare şi alte animale. 

Folosiţi apă curată pentru gătit. 


Pe lângă pregătirea corespunzătoare a hranei, copiii trebuie învățați şi 
să se alimenteze corespunzător. Pentru aceasta trebuie să înțelegem cum, când 
şi cât să mâncăm. Dacă nu respectă aceste lucruri, şi vegetarienii se pot 
îmbolnăvi sau pot deveni supraponderali. 


Bine mestecat (de 40 ori fiecare bol alimentar), 
încet, în linişte, fără grabă; lichidele se „mănîncă” la 
masă, nu se beau. Lichidul să fie cel mult 25% din 
volumul total al alimentelor de la o masă. 


Cum 


Conform unui orar regulat. Nici un aliment între mese. 


Când $ E 
Între mese se bea doar apă. 


Întotdeauna se mai lasă „puțin loc.” Masa de dimineață 
şi cea de prânz mai consistente, masa de seară mai 
sumară. Mestecând bine alimentele nu vom ajunge 

niciodată să „mâncăm prea mult”. 

In concluzie, părinții trebuie să respecte, şi să invete şi pe copiii lor să 
respecte următoarele: 


PRINCIPII PENTRU O ALIMENTAȚIE SĂNĂTOASĂ 


e Asiguraţi-vă 2-3 mese regulate pe zi, în funcţie de programul personal. 
Puneti-va deoparte minimum 20 minute liniştite pentru fiecare masă. 

e Masa de dimineata trebuie să fie o masă consistentă, furnizând cam 40% 
din hrana unei zile. 

e Cina, masa cea mai uşoară a zilei, trebuie să fie servită cu suficient timp 
înainte de culcare, astfel ca stomacul şi tubul digestiv să se poată odihni în 
timpul somnului. Evitaţi mesele bogate şi la ore târzii. 

e Nu mâncaţi peste măsură. Cel mai bine este să mâncaţi astfel încât să 
simtiti că ati mai putea mânca putin. Evitaţi disconfortul creat de mâncatul 
peste măsură. Orice kilogram în plus înseamnă boală şi scurtare de viata. 
Mancati atât cât să vă menţineţi greutatea ideală, în funcție de vârstă şi sex. 
Consultaţi în acest scop tabele de specialitate credibile. 

e Lăsați 5-6 ore interval între mese, astfel ca mâncarea ingerată să poată fi 
digerată înainte de a o introduce pe următoarea. 

e  Numâncaţinimic între mese, nici măcar fructe. 

e Între mese beti din belsug apa. Beti 8 pahare de apă pe zi astfel: 1-2 pahare 
dimineața la sculare, 1 pahar cam cu 1-2 ore înainte de culcare, iar restul între 
mese, în intervalul cuprins între o oră după masă şi 1⁄2 oră înainte de masa 
următoare. 

e Mestecati bine alimentele, de cca. 40 ori fiecare bol alimentar, astfel ca 
saliva să fie bine amestecată cu hrana, iar sucurile digestive să fie stimulate. 

e Nu beti apa sau alte lichide în timpul mesei. Alimentele lichide, supele, 
compoturile, laptele etc. se „mănâncă“, adică se mestecă bine împreună cu 
mâncare solidă. Apa este singura care se bea, şi numai între mese. Dacă 
alimentele sunt scăldate în lichid, digestia este întârziată şi îngreunată, pentru 
că stomacul face efortul de a absorbi întâi lichidul şi a-l încălzi, iar de-abia 
după aceea poate trece la digerarea alimentelor propriu-zise. Cantitatea de 
lichide care se consumă în timpul mesei trebuie să fie de cel mult 25% din 
volumul mesei respective. 

e Consumati o varietate cât mai mare de alimente - cereale, legume, fructe, 
leguminoase, nuci pe parcursul săptămânii, lunii, anului, în funcție de 
anotimp şi de posibilități. La fiecare masă, însă, nu folosiți mai mult de 2-4 
feluri de alimente. 

e Grupati alimentele la anumite mese: de exemplu, dimineața, serviti 
cereale cu fructe şi nuci, la prânz legume şi leguminoase, iar seara o altă 
combinaţie, eventual prin rotaţie. 

e Consumati alimentele proaspete şi cât mai aproape de starea lor naturală; 
propuneti-va ca aprox. 50% din legumele şi fructele pe care le consumati să fie 
în stare crudă. Pentru celelalte, care necesită gătire (cereale, leguminoase, în 
primul rând), folosiți cele mai sănătoase metode de preparare. 

e Pentru îmbunătățirea gustului folosiți mirodenii naturale (cimbru, 
busuioc, oregano, măghiran, ghimbir, etc.) cât şi valoroasele legume ceapa şi 
usturoiul. 

e Evitaţi folosirea de alimente rafinate, pregătite cu multă sare, zahăr, 
îndulcitori chimici, aditivi, coloranți etc., substanțe extrem de dăunătoare 
pentru sănătatea noastră şi, de multe ori, chiar cancerigene. 

e Limitati deserturile la 1-2 pe săptămână. Aveţi în vedere că ceea ce trece 
dincolo de 2 ¥2 lingurite de zahăr pe zi este dăunător. 

+  Folosițicu moderație sarea - cel mult 5 g pe zi (= 1 linguriţă); nu uitaţi că 
ease află ascunsă în multe produse: pâine etc. 

e  Evitațialimentelececonţin grăsimi saturate şi colesterol (toate produsele 
de origine animală, inclusiv ouăle şi laptele). 

e Evitaţi grăsimile obținute prin hidrogenare (margarine, maioneze, 
dressing-uri pentru salate, etc.). 

e Folosiţi în schimb grăsimile nesaturate (in special ulei de măsline, ulei de 
floarea-soarelui, de porumb, de soia, etc.). Desigur, de preferat sunt cele 
presate la rece, însă asigurati-va să fie dintr-o sursă demnă de încredere, adică 
să corespundă din punct de vedere igienic. De asemenea, uleiurile presate la 
rece au un termen de valabilitate redus pe care trebuie să-l respectaţi. 

e  Evitațimurăturile. 

e  Evitațialimenteleafumate. 

e Evitaţi alimentele prăjite în ulei încins şi alimentele gătite la grătar. 
Produşii de ardere rezultați sunt cancerigeni. 

e Daca sunteţi prea obosiţi, odihniti-va înainte de a mânca. Este mai 
sănătos să nu servim o masă sau să o amânăm un anumit timp, decât să 
mâncăm nervosi, stresaţi sau în grabă. 

e Un program de 20-30 minute mişcare fizică regulată, în fiecare zi (chiar 
dacă este vorba doar de mers pe jos în pas vioi), vă va fi un ajutor de mare pret 
pentru digestie, poftă de mâncare şi împotriva depunerii de kilograme în 
plus. 

e  Alimentaţia este una dintre cele opt legi ale sănătății. Respectaţi cu tot 
atâta stricteţe şi pe celelalte şapte (inspirați aer curat, bucurati-va de lumina 
soarelui, asigurati-va un somn de 7-8 ore în fiecare noapte, folosiți din belşug 
apa, atât în uz intern, cât şi extern, fiți cumpătați în lucrurile bune şi infranati- 
vă de la cele dăunătoare, faceți mişcare fizică în mod regulat, circa 30 minute 
zilnic şi, mai presus de toate, incredeti-va în puterea divină). 

e Fiți un bun exemplu pentru ceilalți membri ai familiei, ajutându-vă 
reciproc în cele bune şi încurajându-vă în îndepărtarea de obiceiurile greşite. 
Alimentati copiii de la cea mai fragedă vârstă având în vedere aceste principii 
de alimentație. Formarea obiceiurilor corecte de alimentație constituie 
temelia pentru sănătatea lor de mai târziu. 


CAPITOLUL 4 


Responsabilitatea specială 
a mamei 


SARCINA* 


În momentul concepției, ambii părinţi transmit noii fiinţe o zestre 
genetică potrivit cu ceea ce este fiecare dintre ei, ca individ. Din părinți 
sănătoşi sunt toate şansele să vină pe lume copii sănătoşi; cu cât părinții 
transmit copiilor lor o moştenire genetică mai deficitară, cu atât şansele ca 
odraslele lor să fie mai putin sănătoase sunt mai mari. Aşadar, şi tatăl, si 
mama ar trebui să fie cât mai sănătoşi cu putinţă atunci când intenționează să 
aducă pe lume o nouă ființă. Acest deziderat reprezintă una din cele mai 
înalte îndatoriri morale ale ființelor omeneşti. 

Mama are însă o responsabilitate în plus. Din momentul în care noua 
viață s-a zămislit în trupul ei, ea preia răspunderea extraordinară de a-i 
transmite acesteia elementele nutritive necesare dezvoltării pe parcursul a 
nouă luni, cât şi după aceea, pe perioada alăptării. lată de ce este atât de 
important cu ce se hrăneşte viitoarea mamă în această perioadă. Mama va 
transmite copilului şi o anumită stare de spirit şi este nevoie de atenție şi în 
această privință. 

Sarcina este o perioadă de timp cu totul aparte în viața unei femei. 
Femeia se confruntă cu tot felul de emoții, de multe ori contradictorii, fie o 


* Bibliografie specială a acestui capitol: John McDougall - Rediscovering women’s health, cap. 3. 

bucurie imensă, fie o teamă considerablă. Persoanele din preajma viitoarei 
mame simt aceste lucruri, în primul rând soțul ei, şi toată lumea vine cu tot 
felul de idei. Sfaturile cu care vin cei din jur sunt din cele mai diverse, şi 
specifice fiecărei culturi. Ele vizează multe domenii ale vieţii femeii, dar poate 
că nici unul nu este mai mult vizat decât acela al alimentaţiei. Şi aproape că nu 
există femeie însărcinată care să nu fi auzit măcar o dată îndemnuri de felul: 
„Mănâncă bine, acum ai de hrănit doi”; „Nu te sfii să te mai aşezi o dată la 
masă; „Mănâncă tot ce poți, doar n-o să te abtii de la mâncare tocmai acum”; 
„Acum e ocazia să mănânci tot ce-ţi place”, etc. 

La baza tuturor acestor afirmaţii stă convingerea că mama trebuie să se 
hrănească bine, în aşa fel încât să asigure copilaşului toate elementele 
nutritive necesare, şi de asemenea, nici organismul ei să nu sufere. 

Dacă astfel sunt privite lucrurile, adică mama să asigure toate elemen- 
tele nutritive, este foarte bine. Cu o precizare însă: depinde ce se înțelege prin 
„a se hrăni bine”. Pentru că este o mare diferenţă între a beneficia de o alimen- 
tatie nutritivă, şi una care este doar bogată în grăsimi, proteine, colesterol şi 
calorii. O alimentație bogată în aceste elemente tocmai enumerate nu va face 
altceva decât să îngraşe peste măsură femeia şi să o expună şi pe ea, şi fătul, 
riscului pentru multe boli. Pe când alimentele hrănitoare, nutritive, sunt cele 
care îi vor da viata şi sănătate atât ei, cât şi copilului. 


Care este hrana potrivită pentru 
femeia însărcinată? 


Pentru a răspunde la această întrebare trebuie să cunoaştem care sunt 
acele alimente care oferă din belşug elemente hrănitoare. În general vorbind, 
alimentele de origine animală oferă o gamă restrânsă de nutrienți. Acestea 
sunt bogate în proteine şi grăsimi, produsele lactate oferind cantități semni- 
ficative de calciu, iar carnea oferind cantități semnificative de fier. Însă ele 
sunt lipsite de o mulțime de vitamine şi minerale, de antioxidanți, substanţe 
fitochimice şi fibre alimentare (de acestea din urmă în totalitate). Prin urmare, 
o alimentație care se bazează în cea mai mare parte pe alimente de origine 
animală, adică produse lactate şi carne, cum este alimentația din majoritatea 
țărilor dezvoltate, este deficitară în ceea ce priveşte majoritatea nutrientilor 
necesari pentru menţinerea sănătăţii şi a vieții, deficitară fie prin plusuri, fie 
prin minusuri. 

Adevărul este că dieta care oferă tot necesarul de nutrienți este dieta 
vegetariană. Aşa cum s-a arătat deja în capitolele anterioare, toți aminoacizii 
esentiali, acizii graşi esentiali, vitaminele (cu excepția a două dintre ele) şi 


CAPITOLUL 4 - Responsabilitatea specială a mamei 55 


mineralele, se găsesc din belşug; în alimentele de origine vegetală. Plantele 
sunt de asemenea sursa princiaplă de antioxidanți, substanțe fitochimice şi 
fibre. Acesta este motivul pentru care un nutritionist bine informat şi bine 
intenționat, cinstit, va îndemna pe cine doreşte să aibă o dietă hrănitoare, să se 
îndrepte spre dieta vegetariană, acolo găsind tot ce poate fi mai nutritiv. 

Aşadar, cel mai bun sfat care poate fi dat unei femei însărcinate care 
doreşte să obțină un maximum de elemente nutritive pentru copilaşul ei este 
acela de a se alimenta cu produse cat mai naturale, de origine vegetală. 

Din dorinţa de a se hrăni „bine“, de regulă, femeile însărcinate greşesc, 
mâncând multe alimente de origine animală, bogate în grăsimi, sperând că 
astfel vor avea un bebeluş sănătos. Din nefericire, din nişte mame 
supradimensionate, sunt toate şansele să se nască bebeluşi mult prea mari 
pentru o naştere normală. Astfel, din ce în ce mai multe femei cer efectuarea 
operației cezariene la naştere. 


Consecințele depunerii de kilograme în exces 
în timpul sarcinii 


Cu cât se depune mai mult în timpul sarcinii, cu atât sunt şanse să 
rămână mai multe kilograme după aceea. În medie, femeile care acumulează 
circa 12 kg in plus în timpul sarcinii, la şase luni după naştere au cu circa 1 kg 
mai puțin decât înainte de a fi însărcinate. Pe de altă parte, cele care 
acumulează între 15-18 kg, şi chiar mai mult, vor avea la şase luni după 
naştere cu 5-6 kg mai mult decât înainte de sarcină. E o diferenţă! 

Obezitatea şi în general kilogramele în plus au un impact enorm asupra 
sănătății femeii. Femeile obeze sunt de şapte ori mai predispuse la diabet, de 
patru ori mai predispuse a face hipertensiune arterială, şi de două ori mai 
predispuse a face hipertensiune de sarcină. Alte probleme: constipatie 
cronică, oboseală, edeme (în special ale membrelor inferioare), toate acestea 
creând un discomfort teribil. Nici nu e de mirare, astfel stând lucrurile, că 
multe femei asociază sarcina cu o boală de care ar vrea să scape cât de repede! 

Stiinta medicală a început să consemneze faptul că acumularea de 
multe kilograme în timpul sarcinii are drept consecință mai multe suferințe, 
atât pentru mamă, cât şi pentru copil. Astfel, încetul cu încetul dispare 
mentalitatea greşită din trecut care încuraja îngrăşarea fără limite a gravidei. 

Cea mai bună cale de a reduce caloriile este aceea de a se alimenta cu 
alimente de origine vegetală. Dieta vegetariană oferă alimente ce aduc mai 
puţine calorii, dar totuşi satura şi în acelaşi timp sunt extrem de bogate in 

nutrienți, şi acestea sunt cele necesare cu adevărat. Marele avantaj şi minunea 
dietei vegetariene constă în faptul că poţi avea o greutate corporală optima 
fara să te supui înfometării - de fapt poți mânca săturându-te bine. 

Nu doresc să spun că femeile însărcinate ar trebui să fie vigilente şi să 
nu se îngraşe deloc. O femeie însărcinată, vegetariană, de fapt nici nu va avea 
probleme de acest fel (cu condiţia, desigur, să nu consume alimente rafinate, 
chiar de origine vegetală, cum ar fi zahărul şi uleiurile rafinate care aduc doar 
calorii goale, şi nu nutrienți autentici, şi nici alimente preparate necores- 
punzător - prăjeli, sosuri grase, etc.), căci vegetarianul poate mânca oricât 
doreşte fără riscul de a se îngrăşa. De regulă, greutatea normală pe care ar 
trebui să o acumuleze viitoarea mamă se situează în jurul a 9 kg. 

Ceea ce doresc totuşi să scot în evidenţă este faptul că organismul 
uman se descurcă mai bine atunci când i se furnizează mai puține calorii decât 
atunci când i se furnizează mai multe. Corpul omenesc, o minune adevărată, 
deține mecanisme nebănuite şi încă necunoscute în totalitate, încât atât 
organismul femeii cât şi al viitorului copil sunt protejate, chiar în condiții 
alimentare severe. Un exemplu: În timpul celui de-al doilea război mondial, 
olandezii au trecut printr-o perioadă de foamete. La un moment dat, timp de 
şase luni, ei au trebuit să supraviețuiască cu un aport caloric de circa 450 
calorii pe zi, ceea ce reprezintă de cinci ori mai putin decât se consideră în 
general ca fiind adecvat. Din fericire, alimentele disponibile femeilor care 
urmau să aducă pe lume copii în acea perioadă erau în principal de origine 
vegetală: în principal cartofi, cereale şi ce zarzavaturi se puteau găsi. Aceste 
alimente au un aport caloric redus, dar sunt foarte hrănitoare, deci în favoarea 
sănătății. De pildă, un cartof conţine doar circa 70 calorii, dar el conține 
glucide complexe, proteine, vitamina B6, vitamina C, cupru, fier, magneziu, 
mangan, niacină, potasiu şi fibre. 

Vă inchipuiti, probabil, că în asemenea condiţii, femeile însărcinate şi 
viitorii lor copiii au avut de suferit de pe urma foametei. În mod surprinzător, 
un studiu efectuat cu privire la efectele acestor şase luni de foamete asupra 
copiilor născuţi în acea perioadă a arătat că aceştia au avut doar cu circa 200 g 
mai putin decât cei născuţi în condiţii de belşug. Rata mortalității infantile a 
fost aceeaşi în timpul foametei ca şi în vremuri normale, şi nu s-a semnalat 
vreo creştere în incidenţa bolilor fizice şi mintale ale copiilor. Deci toți acei 
copii s-au născut sănătoşi. 

Cum de s-a întâmplat că femeile însărcinate şi copiii lor s-au descurcat 
în condiţii atât de aspre? Aceasta este minunea de care vorbeam mai sus: 
corpul omenesc face mai bine față condiţiilor cu mai puţină hrană decât celor 
cu hrană peste măsură. 

De fapt, dacă privim în urmă în istoria omenirii, perioadele de lipsă în 
privința hranei au fost mai dese decât cele de belşug. Şi, cu toate acestea, 
omenirea a supraviețuit. În asemenea perioade, alimentele care erau cele mai 
disponibile erau cele de origine vegetală. Chiar în vremuri de prosperitate, 
alimentele de origine animală erau scumpe şi marea majoritate a oamenilor 
nu şi le puteau permite. Oamenii se alimentau în principal cu alimente de 
origine vegetală. A venit însă secolul XX care a dat peste cap omenirea, cu o 
abundență de alimente bogate în grăsimi şi proteine de origine animală. 
Omul nu deţine mecanisme de adaptare la un exces ponderal şi de aceea se 
îmbolnăveşte când mănâncă asemenea alimente. Şi care sunt bolile de care se 
îmbolnăveşte? Boli de inimă, cancer, diabet, hipertensiune, osteoporoză, boli 
renale, boala Alzheimer, etc. Acestea sunt boli grave. 


Viitoarea mamă are nevoie de 
hrană corespunzătoare 


Desigur, în mod normal trebuie aleasă calea de mijloc, în care să se ofe- 
re femeii înscărcinate posibilitatea de a beneficia de o nutriție adecvată. Ea are 
nevoie de energie pentru sine şi pentru viata care se zămisleşte în trupul ei. 

În principal femeia însărcinată are nevoie de un plus de 250-300 calorii 
pe zi în trimestrul al doilea şi al treilea al sarcinii. Astfel necesarul caloric al 
femeii însărcinate creşte de la circa 2200 calorii pe zi la 2500 calorii pe zi. 

Glucidele complexe din plante constituie combustibilul principal de 
care copilul are nevoie atât în faza de embrion şi făt, cât şi imediat după 
naştere, ca nou-născut. Cerealele, leguminoasele, legumele şi fructele sunt 
surse excelente de alimente care oferă femeii hrana necesară pentru o nutriție 
decalitate. Femeia însărcinată simte nevoia să mănânce mai mult, în special în 
ultimile două trimestre, şi aceste alimente îi dau posibilitatea să mănânce cât 
de mult simte nevoia, fără însă a-i aduce un aport caloric prea mare şi a o 
expune riscului de boală prin îngrăşare. Acest lucru este valabil, subliniem 
din nou, doar atâta timp cât aceste alimente de origine vegetală sunt cât mai 
naturale, integrale, şi nu rafinate sau sofisticat procesate şi prelucrate. 


Care este necesarul de proteine? 
Organizația Mondială a Sănătăţii recomandă ca femeia însărcinată să 


aibă 6% din aportul caloric total provenind din proteine, iar la cea care 
alăptează acest procent trebuie să fie de 7%. Aceste cantități sunt cu prisosinta 

obținute dintr-o dietă vegetariană. Cerealele contin între 8-14% proteine; 
cartofii 11%; leguminoasele între 24 şi 39% . 

Dintre toți nutrientii, proteinele sunt considerate cele mai importante 
de către femeile însărcinate. Din acest motiv ele exagerează uneori 
consumând cantități prea mari de alimente bogate în proteine, cum ar fi 
carnea, ouăle, lactatele şi peştele. În ciuda pretențiilor de tot felul, nu există 
indicii că un aport mare de proteine (peste 10%) ar fi benefic în perioada 
sarcinii într-un mod special; dimpotrivă, sunt dovezi că ar fi chiar dăunător. 

În general, un procent de 10% proteine din aportul caloric total este cel 
mai benefic pentru femeia însărcinată şi ideal este ca el să provină din 
alimente de origine vegetală. 


Care este necesarul de substanțe minerale? 


Substanțele minerale, esenţiale pentru sănătate şi dezvoltare, în special 
pentru copilul care se va naşte, se găsesc din belşug în dieta vegetariană. Să nu 
uităm că toate mineralele îşi au originea în pământ. Plantele extrag; din sol 
calciu, cupru, iod, fier, zinc şi alte minerale şi le încorporează în țesuturile lor. 
Astfel plantele constituie sursa principală de substanțe minerale. Alimentatia 
vegetariană oferă toate substanțele minerale de care are nevoie o femeie 
însărcinată pentru ea şi copil. 


Calciu. Fătul necesită aproximativ 30 g calciu pentru a se dezvolta 
sănătos, calciu pe care îl obține din sângele mamei. Aceste 30 g reprezintă 
circa 2,5% din rezerva de calciu a mamei. Printr-un mecanism extraordinar, 
eficiența absorbției calciului este îmbunătățită; corpul femeii îşi sporeşte 
capacitatea de a absorbi calciul din hrana ei şi de a-l reţine în organismul ei. 
Acest lucru se realizează prin intestinul subțire al femeii care sporeşte 
absorbția de calciu, şi prin rinichii ei care mişcorează excretia de calciu prin 
urină. Astfel, în realitate cantitatea de calciu care va rămâne în corpul femeii 
va fi mai mare, pentru a răspunde propiilor necesități cât şi celor ale fătului. 
Nu este aceasta o altă minune a corpului omenesc? 

Dr. John McDougall, un nutritionist de renume din Statele Unite, 
afirmă că, în conformitate cu numeroase studii care s-au făcut pe multe 
populații, din cele mai variate, din întreaga lume, nu se constată nevoia de un 
surplus de calciu în perioada sarcinii şi a alăptării. Nici numărul de copii şi 
nici durata alăptării nu constituie un risc pentru pierderea de masă musculară 
sau fracturi mai târziu în viata. 

De regulă, când este vorba de calciu, femeile gândesc că trebuie să bea 
mai mult lapte. Dar în lumea aceasta miliarde de femei nu mai consumă alt 
lapte după ce au fost intarcate de mamele lor; şi totuşi, când devin mame la 
rândul lor, dau naştere la copii perfect sănătoşi şi puternici. Ideea cu lapte 
pentru calciu aparține țărilor dezvoltate care au, de fapt, cea mai mare 
incidenţă a osteoporozei şi a fracturilor osoase. Adevărul este că produsele 
lactate nu sunt necesare pentru sănătate. Femeia însărcinată poate obține tot 
calciul necesar din alimentele de origine vegetală. 


Fier. Şi fierul este necesar atât pentru sănătatea mamei cât şi a copilului. 
O deficiență de fier în timpul sarcinii poate creşte riscul de moarte prematură, 
poate scădea greutatea copilului şi creşte mortalitatea infantilă. 

Femeia are în corpul ei aproximativ 2,2 g fier. Necesarul în plus de fier 
pentru copil este de circa 1 gram. Şi în privința acestui mineral, corpul 
omenesc realizează o minune în timpul sarcinii, mărind absorbția fierului în 
vederea obținerii de cantități adiționale. Acest lucru se petrece cam între 
săptămânile 12 şi 36 ale sarcinii. În acest timp capacitatea intestinului subțire 
de a absorbi fierul creşte de 9 ori! 

În general, când vine vorba de fier, femeile se gândesc la carne, în 
special de vită. Cercetările arată însă că vegetarienii au un aport de fier mai 
mare, şi de asemenea niveluri mai mari ale acestui mineral în sânge decât 
nevegetarienii. Unul dintre motive ar fi acela că dieta lor este mai bogată în 
vitamina C, a cărei prezenţă sporeşte absorbția fierului. De asemenea, pentru 
o bună absorbție a fierului este necesară evitarea produselor lactate, a ceaiului 
negru şi a cafelei. 

Femeia însărcinată are nevoie de aproximativ 5 mg fier pe zi, în special 
în ultima jumătate a sarcinii. Dintre alimentele vegetale, brocoli, 
sparanghelul, urzicile, spanacul, lintea şi soia se numără printre cele mai 
bogate în fier. 

Deoarece fierul este atât de important pentru femeia însărcinată, se 
apelează adesea la suplimente cu fier. Nu s-a dovedit însă că pastilele cu fier 
ar avea vreun efect benefic pentru sănătatea femeii şi a copilului; dimpotrivă, 
s-au dovedit în unele cazuri a fi dăunătoare. 

Mai mult decât atât, suplimentarea fierului poate inhiba absorbția 
zincului. De asemenea suplimentele cu fier pot irita tractul gastrointestinal, 
producând greață, vărsături sau constipatie, şi pot suprastimula producerea 
de sânge. Paradoxal, efectele sunt asemănătoare cu cele din situația de 
deficiență de fier. 

Necesarul de vitamine 


Plantele oferă din plin vitaminele necesare, ele fiind sursa majoră de 
vitamine, cu excepţia a două dintre ele: vitamina D şi B12. Însă din acestea 
două corpul face depozite. Vitamina D se obține uşor prin expunerea pielii 
feţei la soare timp de circa 15 minute pe zi. Vitamina B12 este depozitată în 
organism timp de ani de zile. Totuşi, pentru a evita riscurile, femeile 
însărcinate şi cele care alăptează pot lua un supliment de vitamina B12 (5 
micrograme pezi). 


Vitamina A nu trebuie suplimentată. Suplimentele cu vitamine se 
dovedesc a fi dăunătoare. Studiile arată că femeile care iau suplimente cu 
vitamina A se expun unor riscuri de malformații ale viitorului copil: ale feţei, 
capului; de asemenea riscuri pentru sistemul nervos, timus şi inimă. Ficatul ca 
aliment trebuie evitat datorită conținutului mare de vitamina A sau retinol. 
De asemenea produsele lactate şi unele alimente fortificate cu vitamine pot 
aduce un aport mărit, toxic, de vitamina A. 

Pe de altă parte, nu s-a semnalat nici un risc prin aportul de beta- 
caroten, o substanţă luată direct din alimente de origine vegetală (morcovi, 
sfeclă roşie, tomate, spanac, dovleac, pepene galben, caise, etc.) pe baza căruia 
organismul sintetizează vitamina A. Aşadar, femeia însărcinată trebuie să se 
bazeze pe alimentele de origine vegetală de acest fel pentru a beneficia de 
necesarul de vitamina A. 


Laptele de mamă al femeilor 
vegetariene este adecvat din punct 
de vedere nutritiv,iar copiii alăptaţi 

de mame vegetariene care se hrănesc 
corespunzător, cresc şi se dezvoltă normal. 


Dr. Mark Messina şi 
Dr. Virginia Messina 
The Dietetitian Guide to 
Vegetarian Diets, 1996 

Deficienta de acid folic 


Este o deficiență semnalată in special în țările dezvoltate, unde se 
consumă puţine alimente de origine vegetală. Soluţia rămâne tot alimentaţia 
vegetariană. Ideal este un aport zilnic de peste 400 micrograme de acid folic. 
Cea mai bună sursă o constituie leguminoasele, cerealele integrale şi 
legumele proaspete cu frunze verzi. 


Ca o concluzie se poate spune că dieta vegetariană oferă o alternativă 
extrem de practică: femeia însărcinată nu trebuie să îşi facă probleme că va 
suferi de cutare sau cutare deficiențe atât timp cât ea se hrăneşte variat şi în 
cantitate suficientă. Trebuie de asemenea să se aibă în vedere că alimentaţia în 
ansamblul ei joacă un rol important în dezvoltarea sănătoasă a viitorului 
copil. Nici o anormalitate din dezvoltarea unui copil nu poate fi pusă pe 
seama unui singur element deficitar scos din contextul general. Dieta în 
totalitatea ei trebuie considerată, pentru că este vorba de efectul conjugat a 
numeroase substanțe, multe dintre ele încă necunoscute, care lucrează în 
interdependenta, şi de mecanisme extrem de complexe. 


Pericole reale pentru 
viitorul copil 


Pericolele reale pentru copil le constituie numeroasele substanțe 
chimice toxice din mediu. În țările dezvoltate acestea constituie cauza 
principală a mortalităţii infantile. Şi aici trebuie precizat că acestea tind să fie 
mai concentrate în alimentele de origine animală decât în cele de origine 
vegetală. 

Deşi sunt multe căi prin care suntem afectați de aceste toxice, hrana 
constituie de departe calea prin care fătul este cel mai mult amenințat. 
Transportorul principal al acestora îl constituie grăsimile, în special cele care 
provin din carne, produse lactate, ouă şi peşte. Animalele pasc şi beau apă din 
locuri contaminate cu otrăvuri industriale. Aceste toxice se acumulează în 
grăsimile lor, care vor fi mai apoi consumate prin carne şi produsele lactate. 
La fel se întâmplă şi în cazul peştelui din ape contaminate. Un număr 
impresionant de studii vin să ne semnaleze acest pericol. 

Deşi este greu a ne feri de această ameninţare în condițiile vieții de 
astăzi, totuşi dieta vegetariană implică mult mai puţine riscuri decât cea pe 
bază de produse animale. 

Există totuşi unele substanţe toxice care se pot evita. Este vorba de 
ucigaşii „legalizați”: alcoolul, cafeina şi tutunul. Consumul de alcool în 
perioada sarcinii sporeşte riscul de avort spontan, creştere retardată, greutate 
mică la naştere, malformații congenitale, tulburări de comportament şi 
mentale, şi chiar moarte pentru copil. Femeile însărcinate nu trebuie să 
consume deloc alcool dacă vor să dea naştere la copii sănătoşi. 

Cafeina este o altă primejdie pentru copil. Aceasta sporeşte riscul de 
avort spontan, malformații congenitale şi creştere retardată. 

Tutunul: se spune că acolo unde este tutun este infertilitate. Pentru cele 
care concep totuşi, riscurile sunt: avort spontan în primul trimestru, naşteri 
premature, greutate mică la naştere şi de asemenea retardare în dezvoltare. 


Cea mai bună dietă pentru femeia însărcinată 


De-a lungul istoriei, şi chiar în zilele noastre, cei mai multi copii s-au 
născut din femei care au avut o dietă alcătuită din alimente bogate în amidon, 
fără produse lactate şi cu foarte puţină carne. Alimentele bogate, cum ar fi 
carnea, carnea de pasăre, peştele şi alimentele procesate şi rafinate au fost de 
regulă limitate la ocazii speciale. O asemenea dietă oferă atât mamei cât şi co- 
pilului o abundență de elemente nutritive, constituind baza pentru sănătate. 

Sarcina este o stare normală de sănătate, nu este un timp de boală. 
Organismul femeii însărcinate trece prin numeroase ajustări naturale pentru 
a hrăni şi susține creşterea şi dezvoltarea fătului şi, în acelaşi timp este 
pregătit pentru perioada următoare, alăptarea. Cu o dietă vegetariană, acesta 
beneficiază de un aport bogat de hidrati de carbon, vitamine, minerale, 
substanţe fitochimice şi fibre. De asemenea beneficiază de suficiente proteine 
de origine vegetală cât şi de necesarul de grăsimi. Este evitat astfel aportul 
nedorit de colesterol şi grăsimi saturate din alimentele de origine animală. 
Femeia dobândeşte un surplus optim de greutate corporală, fără a deveni 
supraponderală sau obeză, iar kilogramele depuse în plus în această perioadă 
vor fi pierdute repede după naştere. Viitoarea mamă care se hrăneşte astfel se 
va simți bine pe tot parcursul sarcinii, fără să sufere de multe din neplăcerile 
ce apar prin boli cronice de tipul diabetului, hipertensiunii arteriale, sau de 
oboseală sau constipatie. 

În ciuda numărului copleşitor de mare de date ştiinţifice care atestă 
beneficiile unei diete vegetariene chiar şi pentru femeile însărcinate, acestea 
nu au curajul de a porni pe această cale. Cele care au făcut-o însă, au avut 
numai de câştigat, atât pentru ele însele cât şi pentru copiii pe care i-au născut. 

Oare atunci când Dumnezeu a lăsat scris pe prima filă a Bibliei ca dieta 
oamenilor să fie cea vegetariană, nu era El cea mai competentă autoritate? Nu 
îl crease El pe om? Nu era El Cel de cunoştea misterele vieții? Dacă ştiinţa nu o 
credem, a sosit timpul ca măcar pe Dumnezeu să Il credem până nu e chiar 
prea târziu pentru ființele omeneşti cărora le dăm naştere. Ceea ce a ajuns 
omul în ultima perioadă de timp a omenirii seamănă mai degrabă cu un 
monument de boală şi nu cu unul de sănătate. 

Femeile ar trebui să îndrăznească să se alimenteze sănătos, folosind o 
dietă vegetariană. Folosirea de cereale integrale, nuci, seminţe, fructe de tot 
felul, legume colorate divers, în special din cele verzi şi portocalii, 
leguminoase atât de gustoase şi sățioase, măsline, avocado, etc., le va conferi o 
sănătate de invidiat, pe toate planurile şi de asemenea posibilitatea de a se 
hrăni cu deosebită plăcere. Oare cine nu este tentat de minunatia şi 
diversitatea de culori, gusturi şi arome oferite de aceste alimente? 


ALĂPTAREA 


Ce ati zice dacă într-o zi autoritățile medicale ale lumii şi guvernele 
popoarelor ar anunța că s-a descoperit un nou medicament, netoxic, care ar 
putea salva viețile a mai mult de un milion de copii în fiecare an? Gândiţi-vă 
care ar fi reacția generală dacă acest remediu ar putea reduce riscul a nume- 
roase boli pe tot parcursul vieții, ar îmbunătăți coeficientul de inteligenţă şi de 
asemenea ar spori bunăstarea socială. Şi, pe deasupra, acesta nu ar necesita 
nici un fel de costuri pentru a fi produs, şi va putea fi administrat pe cale orală 
în cel mai simplu mod cu putință. Probabil că acesta ar fi prescris universal, 
prin legi naţionale, nu-i aşa? 


Nu există substituent pentru 
laptele de mamă. 


Martin H. Fisher 

Dar ştiţi că există un asemenea produs? El se numeşte LAPTELE DE 
MAMĂ. El poate realiza toate aceste lucruri, şi o mulțime de altele. 

Alăptarea, adică alimentarea de către mamă a copilului cu propriul ei 
lapte, ca şi sarcina de altfel, constituie o experiență unică pentru femeie. În 
clipa în care mama pune copilul la sân, parcă totul în jur încremeneşte iar 
mama este conectată doar la copilul ei, cu care stabileşte o legătură tainică, pe 
viata. Ea nu mai aude nimic în jurul ei, nu mai vede nimic, ci simte şi se conto- 
peste, prin acest act cu adevărat sacru, cu ființa căreia i-a dat viata. Din viata 
ei, viață care i-a fost dată de Dumnezeu, ea transmite mai departe viață, 
făcându-se astfel părtaşă divinității în procesul de perpetuare a vieții. 

„Când îmi alăptez copilul ştiu că îi dau ceva ce îi va afecta întreaga 
viata” - acesta este simțământul pe care il trăieşte orice mamă. Da, într-adevăr 
nimic nu ne afectează mai mult în această viață ca ceea ce ne transmite mama 
prin laptele ei, într-un timp când dezvoltarea noastră e abia la începuturile ei. 


O minune de aliment 
trecut cu vederea 


Laptele de mamă conţine apă, hidrati de carbon, grăsimi, proteine, 
vitamine, minerale şi multe alte substanțe care se găsesc în cantități 
corespunzătoare pentru a oferi o creştere şi dezvoltare adecvată sugarului. El 
este un aliment complet, furnizând toți nutrientii de care bebeluşul are nevoie 
pentru a se dezvolta sănătos cel putin în primele şase luni de viata. Spre 
deosebire de formulele de lapte praf, care au apărut în ultimile decenii ale 
omenirii, laptele de mamă s-a dovedit a fi baza pentru alimentaţia pruncilor 
timp de mii de ani. Nu doarcă le oferă o hrănire perfectă, dar el este de folos şi 
pentru a proteja şi a contribui la dezvoltarea copilului pe nenumărate alte căi. 

Astfel, cu mult timp înainte ca sistemul imunitar al copilului să fie 
suficient de puternic pentru a lupta singur împotriva bolii, laptele de mamă 
oferă copilului o imunitate care îl protejează împotriva a tot felul de agenți 
patogeni. De fapt, sistemul imunitar al mamei este cel care protejează copilul. 
În decurs de doar câteva ore de la expunerea la o bacterie sau un virus, 
organismul mamei începe să producă celule imunitare, anticorpi şi imuno- 
globuline, toate având scopul bine definit de a învinge patogenul la care şi ea 
şi sugarul au fost expuşi. Toţi aceşti constituenți imunitari ajung la copilaş 
prin intermediul laptelui de mamă. Nu contează care este sursa de îmbol- 
năvire, fie că aceasta ar afecta intestinele, urechile, tractul urinar, sistemul 
nervos sau creierul, laptele de mamă furnizează o armată de celule imunitare 

care înving posibila boală, de regulă înainte ca acesta să înceapă să afecteze pe 
copil. Printre cei mai de temut agenţi patogeni de care este ferit bebeluşul 
alăptat la sân se numără cei care produc gripa, infecțiile de urechi şi gât, 
pneumonia, diareea severă, meningitele bacteriene, botulinismul şi infecțiile 
urinare. 

Cercetările au demonstrat că sugarii alăptaţi la sân au un risc de patru 
ori mai redus de a face boli respiratorii şi intestinale grave, şi de zece ori mai 
redus de a fi spitalizati din cauza unei infecții bacteriene grave. De asemenea, 
se pare că laptele de mamă oferă protecție împotriva bolilor intestinale 
inflamatorii, inclusiv ulcere şi colite, şi boala lui Crohn. 

În țările în curs de dezvoltare unde sanitatia este deficitară, copiii care 
nu au şansa de a fi alimentati la sân, au un risc de patrusprezece ori mai mare 
deaa muri de diaree şi de patru ori mai mare de a muri de pneumonie. 

Dar protecția oferită de laptele matern se extinde şi pentru mai târziu în 
viata. Laptele uman reduce semnificativ riscul pentru bolile alergice, cum ar fi 
eczemele, astmul şi alergiile alimentare. Unele studii sugerează că laptele de 
mamă reduce riscul chiar şi pentru cancer. Încă din 1997 Academia 
Americană de Pediatrie declara: „Există numeroase studii care arată un 
posibil efect protector al laptelui de mamă împotriva sindromului de moarte 
infantilă subită, diabet, boala lui Crohn, colite, limfoame, boli alergice şi multe 
alte boli digestive cronice”. 


Un sistem nervos mai sănătos, 
un creier mai inteligent 


Este remarcabil faptul că studiile arată continuu că acei copii care au 
fost alimentati la sân în mod consistent prezintă scoruri mai înalte la testele de 
inteligenţă decât cei care au fost hraniti cu biberonul. Această capacitate de a 
promova dezvoltarea sănătosă a sistemului nervos şi a creierului se extinde 
chiar şi la noii-nascuti prematur, care nu au beneficiat de întreaga perioadă de 
nouă luni în uter pentru dezvoltarea sistemului lor nervos. Cu cât un sugar 
este hrănit mai consistent şi o perioadă mai mare de timp cu lapte de mamă, cu 
atât va fi mai mare coeficientul său de inteligență mai târziu in viata. Laptele 
de mamă furnizează un aport bogat de grăsimi şi glucide esențiale, care dau 
rezistență mărită sistemul nervos al copilului în fata unor atacuri virale sau 
boli autoimune de pe parcursul vieţii. Dintre acestea menționăm în special 
scleroza multiplă, o boală a cărei incidenţă a crescut în mod îngrijorător de 
când alăptarea este tot mai putin folosită de către mame în țările civilizate. 

Un aliment nutritiv prin excelenţă, laptele de mamă este cu mult mai 
mult decât atât. El este acum recunoscut ca fiind un puternic cocteil de 
hormoni şi neuropeptide care nu numai că ajută la maturarea sănătoasă a 
sistemului nervos, dar contribuie şi la modelarea creierului şi comporta- 
mentului micutului. Adevărul este că doar câțiva dintre numeroşii hormoni 
din laptele de mamă au fost identificați şi studiati. Ei sunt cu mult mai mulți, şi 
importanța lor constă nu doar în ceea ce realizează independent, ci şi în ceea 
ce ei lucrează în legătură cu ceilalți, promovând sănătatea creierului, ficatu- 
lui, pancreasului, intestinelor şi a altor organe. Dr. Martha Neuringer de la 
Universitatea de Ştiinţe ale Sănătății din Oregon, susține că noi detinem doar 
infime cunoştinţe cu privire la puterile miraculoase ale laptelui de mamă. 
„Laptele de mamă este o substanţă incredibil de complicată şi complexă [...] 
noi abia am început să-l cunoastem.”, declara ea pentru ediția din 24 mai 1994 
a ziarului New York Times. 

Ca şi multe lucruri legate de sarcină, rămâne mult mister pentru medici 
şi oamenii de ştiinţă în ceea ce priveşte laptele de mamă şi alăptarea. Însă, 
având în vedere ceea ce se cunoaşte până acum, cercetarea de avangardă şi 
medicii responsabili recomandă cu toată căldura alăptarea copiilor cel putin 
în primul an de viață, cel mai bine chiar timp de doi sau trei ani. 


Biberonul cu lapte de vacă - 
o sursă pentru numeroase boli grave 


Nu există nimic în laptele de vacă sau în formulele de lapte praf pentru 
sugari care să se poată compara cu proprietățile laptelui de mamă. Acestea nu 
oferă protecție imunitară, şi nici nu contin hormonii necesari pentru creşterea 
şi dezvoltarea corespunzătoare a organelor şi sistemelor organismului 
copilului. Mai mult decât atât, în mod alarmant, cercetările dovedesc 
continuu că folosirea alimentaţiei cu lapte de vacă şi a formulelor pe bază de 
lapte de vacă constituie un risc crescut pentru un număr foarte mare de boli. 

Unul din motivele pentru care atât formulele de lapte pentru sugari cât 
şi laptele de vacă sunt asociate cu un risc crescut de boală este acela că ele 
promovează ataşarea de celulele sugarului a unor bacterii cauzatoare de 
boală. Deoarece copilul nu beneficiază de celule imunitare care să fie primite 
în sîngele său din laptele de mamă, copilul este chiar mai susceptibil la a fi 
atacat de asemenea bacterii şi a fi afectat de bolile pe care acestea le produc. 

Lista bolilor ce rezultă din alimentarea cu biberonul este lungă. Ea 
începe cu tulburări digestive asociate adeseori cu anemie, funcționare pertur- 

bată a pancreasului, stenoză hipertrofică de pilor, apendicită acută, amig- 
dalită, carii dentare, etc. Spre deosebire de alimentația artificială, laptele de 
mamă se pare că întăreşte dezvoltarea maxilarelor şi a dinţilor (când suge, 
copilul foloseşte din plin maxilarele şi gingiile din care se dezvoltă apoi dinții) 
care, când apar, vor fi drepți şi aliniati corespunzător. 

Alimentarea cu lapte de vacă sau cu formule de lapte praf este de 
asemenea asociată cu rate mari ale obezității, atât la copii cât şi la adulți. Multi 
din copiii alimentati artificial nu au capacitatea de a creşte normal şi, mai 
târziu în viata, au rate mai înalte ale bolii de inimă şi de scleroză multiplă. 

Pe lângă faptul că sunt lipsite de atât de multi componenți esentiali, 
formulele de lapte pentru sugari contin mult aluminiu, pe care cercetătorii il 
asociază riscului crescut de tulburări osoase, afecțiuni ale creierului şi 
sistemului nervos al sugarilor. 

Însă una din descoperirile cele mai înfricoşătoare ale oamenilor de 
ştiinţă este aceea că sugarii hraniti cu biberonul au un risc mult mai mare 
pentru diabetul de tip I sau diabet juvenil. Un studiu a arătat, de pildă, că 
sugarii hraniti timp de mai mult de douăsprezece luni cu lapte de mamă au un 
risc scăzut la jumătate de a face diabet, spre deosebire de cei hrăniţi cu 
biberonul. De fapt, cu cât copilul este mai mult alăptat, cu atât riscul de a face 
diabet este mai mic. 

Ce înseamnă aceasta pentru copil? O viata chinuită, începută chiar din 
copilărie, el fiind continuu dependent de injectiile cu insulină. 

Diabetul juvenil este prezent foarte mult în special la copiii alimentati 
cu lapte de vacă. Să încercăm să vedem în continuare cum are loc acest proces 
de afectare al pancreasului, care nu mai este în stare să fabrice insulina 
necesară organismului. Înţelegând acest proces, vom înțelege şi de ce laptele 
de vacă nu numai că nu este un aliment necesar omului în nici o perioadă a 
vieții sale, dar este şi foarte dăunător. 

Proteinele din laptele de vacă trec intacte prin peretele intestinal în 
sânge. Organismul copilaşului reacționează față de aceste proteine ca şi când 
acestea ar fi proteine inamice, cum ar fi cele dintr-un virus sau o bacterie, şi 
fabrică anticorpi pentru a se apăra împotriva acestora. Din nefericire, 
anticorpii nu se îndreaptă numai spre proteinele din laptele de vacă, ci se 
ataşează şi de anumite țesuturi din organism care conţin secvenţe de amino- 
acizi care se găsesc şi în proteina laptelui de vacă. Este vorba aici de o derută. 
În cazul diabetului juvenil, ele atacă celulele producătoare de insulină ale 
pancreasului şi distrug; aceste țesuturi timp de cinci până la şapte ani. O dată 
ce aceste celule au fost distruse, organismul îşi pierde capacitatea de a 

produce insulină, ceea ce se semnalează prin boala diabet de tip I, sau diabet 
juvenil, la copil. Copilul afectat va necesita injecții de insulină pe tot parcursul 
vieții, şi va prezenta un risc crescut pentru o mulțime de alte boli grave, cum 
ar fi bolile de inimă, orbirea, afecțiunile renale, gangrenele cu consecința de 
neevitat - amputarea de membre. Dar proteinele din lapte pot declanşa 
sistemul imunitar spre a ataca şi alte țesuturi. Multe boli îşi pot avea punctul 
de plecare aici, şi cercetările în această privinţă sunt în plin avânt, aducând 
mereu confirmări ale faptului că laptele de vacă este un aliment atât de 
vătămător pentru sănătate şi nu avem nevoie de el niciodată, şi cu atât mai 
putin în primii ani din viata. 

Omenirea a ajuns într-un punct în care ar trebui să ia măsuri în această 
direcție. Publicitatea excesivă, nefondată, de fapt reprezentând interesele a 
numeroase concerne de tot felul care nu fac decât să ne consume banii, 
sănătatea şi viata, nu are nimic de a face cu adevărul ştiinţific legat de laptele 
de vacă şi efectele lui. Vă îndemn să cercetaţi cât mai mult în această privință şi 
să încercați să vă convingeti singuri de adevăr. Investigati între rudele 
dumneavoastră, printre cunoştinţe, şi veți vedea că există într-adevăr o 
legătură între consumul excesiv de lapte de vacă şi multe din aceste boli 
amintite. Una din bolile care nu a fost amintită este boala Alzheimer, dementa 
aceasta atât de severă, o boală a cărei explozie este de abia la începuturile ei. 
Mă întreb cum va arăta omenirea peste câteva decenii după ce oamenii vor fi 
consumat la toate mesele din zi atâtea produse lactate - lapte, iaurturi, 
înghețate - după câtă publicitate lise face. 

Produsele lactate constituie cauza principală a alergiilor alimentare la 
copii şi adulți. Unii experţi estimează că 60% dintre oameni sunt alergici la 
proteina laptelui de vacă. Printre simptome semnalăm: secretii nazale, 
colectare de fluid în urechea medie, răguşeală, astm, eczeme şi enurezis 
nocturn. 

De asemenea, studii din ce în ce mai multe semnalează o rată mărită de 
osteoporoză tocmai la populaţiile care consumă cele mai multe produse 
lactate. lar oamenii sunt îndemnați să bea lapte tocmai pentru a nu face 
osteoporoză! Trebuie să recunoaştem că avem de a face cu un inamic deosebit 
de perfid! 

Moartea subită a sugarului şi 
biberonul cu lapte 


Dr. John McDougall susține că în ultimul sfert de secol peste 20 de 
studii au analizat relația dintre hrănirea copiilor cu lapte de vacă şi sindromul 
de moarte infantilă subită, pe scurt SIDS. Există dovezi copleşitoare ca, în 
cazul în care alegeţi să vă hrăniţi artificial sugarul, riscul pentru acesta va fi de 
două până la patru ori mai mare decât dacă îl veţi alimenta la sân. Motivul 
rămâne încă necunoscut. Cu siguranţă el este unul complex. Una dintre 
teoriile emise sugerează că în timp ce doarme, copiii alimentati cu biberonul 
regurgitează conţinutul din stomac şi apoi inhalează proteina laptelui de vacă 
în plămâni, ceea ce produce o reacție anafilactică la aceste proteine străine ale 
laptelui de vacă, şi în cele din urmă poate duce la moarte. 


Alte avantaje ale laptelui de mamă 


Pe lângă nutriția perfectă pe care o realizează, laptele de mamă este 
administrat împreună cu ceva inegalabil: dragostea de mamă. Dr. Grantly 
Dick-Read, considerat acum ca părintele mişcării care susține naşterea 
naturală, spune că nou-născutul are trei nevoie fundamentale: hrană din 
sânul mamei sale, căldura braţelor sale şi siguranța prezenței sale. Alăptarea 
le oferă pe toate cele trei. 

După ce timp de nouă luni bebeluşul a stat în căldura pântecelui 
matern şi a fost una cu mama lui, odată cu naşterea, prin care cei doi se separă 
fizic, este nevoie de o continuare a acelei legături dintre mamă şi copil, altfel 
ivirea pe lume ar fi pentru el un adevărat şoc, căruia cu greu i-ar face față. 
Copilul se trezeşte dintr-o dată în lumea aerului, a luminii puternice, a 
schimbărilor de temperatură, a sunetelor de tot felul, pielea intră în contact cu 
haine şi trebuie să stea întins pe suprafețe fără viață. Când este luat în braţe de 
către mama lui, aproape de trupul ei cald şi moale, când suge şi este hrănit la 
pieptul mamei sale, el este într-un fel reunit cu sursa fizică a vieții lui. Nici nu 
este de mirare că unii oameni de ştiinţă fac analogii între sânul mamei şi 
placentă, în care copilul a statnouă luni. 

Alăptarea este o experienţă tactilă, ea implicând atingere, hrănire şi 
dragoste. Ea este asociată însă şi cu multe alte experienţe senzoriale; sunete, 
mirosuri, contact vizual, toate adâncind legătura unică şi tainică dintre mamă 
şi copil. Cu cât este mai mare durata de alăptare, cu atât este mai calitativă şi 
mai de durată legătura dintre mamă şi copil. Abuzul copiilor aproape că nu 

este semnalat la mamele care şi-au alăptat mult copiii, iar copiii alăptaţi fac 
mult mai uşor fata dificultăților vieții pe toate planurile. 


Beneficiile alăptării - 
pentru mamă 


Pe lângă foloasele pentru copil, există o mulțime de beneficii şi pentru 
mama care alăptează, beneficii pe termen scurt, dar şi pe termen lung. 

Punerea la sân a copilului imediat după naştere duce la eliberarea 
hormonului prolactină, care face să se micşoreze uterul, prevenind astfel 
sângerarea exagerată şi ajutând la refacerea grabnică. Alăptarea la sân 
limitează fertilitatea, conferind astfel un control eficient pe parcursul 
desfăşurării ei. Într-un studiu publicat în 1996 de către British Medical Journal 
se arată că, atunci când este folosită în mod adecvat, lactatia oferă 99% 
protecție împotriva unei noi sarcini timp de până la şase luni la femeile care 
alăptează copiii consistent. 

Prin alăptare, o femeie furnizează copilului între 700 şi 1000 de calorii în 
fiecare zi. Este un număr semnificativ de calorii - femeile consumând de 
regulă între 2000 şi 2800 calorii pe zi. Aceasta conduce desigur spre o pierdere 
în greutate din partea mamei şi, de asemenea plăcerea de a mânca 
nestingherit în ce cantitate doreşte fără a se îngrijora de excesul ponderal. 
Dacă femeia este vegetariană şi se alimentează corect, ea va pierde cu uşurinţă 
greutatea în exces acumulată în timpul sarcinii şi va realiza acest lucru fără să 
fie nevoie să se înfometeze. Şi nici nu va trebui să facă mişcare fizică în plus. 

Alte beneficii: cercetările recente arată tot mai mult că femeile care au 
alăptat prezintă rate mult mai reduse ale cancerului de ovar şi a celui de sân în 
perioada de premenopauză. De asemenea, femeile care alăptează au un risc 
mai redus de a suferi de osteoporoză mai târziu în viata. 


Necesitatea susținerii la toate nivelurile a alimentării copiilor 
cu lapte de mamă în primii ani de viata 


Tot mai multe organizaţii profesionale, atât de pediatrie cât şi de 
obstetrică şi ginecologie, susțin că laptele de mamă constituie un aliment 
superior, şi este alimentul ideal pentru copil în primii ani de viata. 

Din nefericire însă nu toți medicii şi nu toate organizațiile medicale se 
situează pe această poziție. Mulţi sunt tributari unor mentalități nefondate 
ştiinţific şi se acționează greşit, atât la nivel de individ cât şi la nivel de 
instituții medicale, maternitati, etc. 

Pediatrii de renume care încurajează mamele să alăpteze, cum este Dr. 
Carole A. Stashwick de la Dartmouth Medical School, ne semnalează faptul că 
medici şi asistente din maternitati nu încurajează pe mame şi nici nu le oferă 
condițiile necesare de a pune pe copil la piept imediat după naştere. De 
regulă, maternitatile pun în încăperi separate pe mame şi pe copii şi impun 
restricții privind durata şi frecvența alăptării, făcând ca acest proces să fie 
îngreunat şi chiar impedimentat. Reacția automată la multe spitale este aceea 
dea da nou-născutului apă sau formule de lapte. 


NOU-NĂSCUTUL TREBUIE PUS LA SÂNUL MAMEI 
IMEDIAT DUPĂ NAŞTERE 
IAR ALĂPTAREA TREBUIE SĂ ÎNCEAPĂ 
ÎN DECURS DE O ORĂ DE LA NAŞTERE. 


Dar lucrurile nu se opresc aici. Multe femei sunt trimise acasă din 
maternitate cu provizii de formule de lapte pentru sugar. Acest act 
inconştient este citat adesea ca unul din cele mai dăunătoare dintre toate 
practicile care vor influenţa pe femei în a se reține dea alăpta copilul. 

Companiile farmaceutice, pe de altă parte, prin reclamele pe care le fac 
produsele lor de formule de lapte pentru sugari, nu fac altceva decât a 
descuraja, indirect sau chiar direct, alăptarea. 

Situația se aseamănă cu cea din industria tutunului. Pe pachetele de 
țigări sau în reclame apare specificarea „Tutunul dăunează grav sănătății”, 
însă este scrisă cu litere foarte mici. La fel şi pe postere sau formule de lapte 
pentru sugari, apare specificarea „laptele de mamă este cel mai bun”. Con- 
semnarea ei însă se face tot cu litere foarte mici. 

Toţi factorii responsabili în această privinţă ar trebui să ia atitudine iar 
publicul să fie educat pentru a recunoaşte că alimentarea cu lapte de mamă 
este esențială pentru sănătatea omului pe tot parcursul vieții sale. Mamele 
trebuie să aibă posibilitatea de a sta acasă alături de copil în primii ani fără să 
se teamă că îşi vor afecta în vreun fel cariera, iar după ce revin la muncă să aibă 
posibilitatea de a lucra în schimburi de mai puţine ore pentru a putea avea în 
continuare posibilitatea de a îngriji de copil. Femeile în special trebuie să fie 
învățate cu privire la tot ceea ce implică alăptarea pentru ele însele şi pentru 
copil. Mamele şi bunicile trebuie să îşi înveţe fiicele, de mici, toate aceste 
lucruri, şi să le educe în această direcție. 

Mai multe despre felul cum trebuie alăptat copilul în capitolul 
următor. 


CAPITOLUL 5 


Alimentatia copilului 
vegetarian 


ALIMENTAŢIA COPILULUI ÎN PRIMUL AN DE VIAŢĂ 
(0 - 12 luni) 


Alimentatia ideală pentru copil in această perioadă este laptele de 
mamă. Mama trebuie să facă tot ce îi stă în putinţă, înainte de a se zămisli 
copilul în trupul ei, pentru a-şi asigura o sănătate cât mai bună şi a putea avea, 
la momentul potritivit, laptele pentru copilul ei nou-născut. Aceasta consti- 
tuie o responsabilitate ce nu poate fi nicicum evaluată în cuvinte. Răsplata va 
fi o temelie pentru o stare de sănătate optimă pentru copil pe tot parcursul 
vieţii lui. 

De regulă, mamele vegetariene au lapte pentru copiii lor şi îl au în 
cantitate suficientă. 

Dacă mama nu are lapte, sau are, dar nu suficient, atunci se va recurge 
la formule de lapte pe bază de soia. Studii ştiinţifice de anvergură desfăşurate 
în întreaga lume aduc dovezi tot mai credibile privind superioritatea 
formulelor de lapte pentru sugari pe bază de soia, în comparație cu cele pe 
bază de lapte de vacă (vezi capitolul 4, Alăptarea). Aşadar, prezenta lucrare 
recomandă cu toată încrederea folosirea formulelor de lapte pe bază de soia în 
locul celor tradiționale, pe bază de lapte de vacă, dar numai în cazul în care 

mama nu are lapte, sau are în cantități insuficiente şi este nevoie de 
completare. 

Formulele de lapte de soia se dau copilului ca substituent al laptelui de 
mamă, partial sau total, în funcție de cantitatea de lapte pe care o are mama. 
Când mama are totuşi ceva lapte, dar nu suficient, întotdeauna ea va pune 
copilul mai întâi la sân, iar după aceea îi va da în completare formula de lapte 
de soia pentru sugari. În acest caz gaura tetinei va fi extrem de mică (dacă va fi 
mare şi laptele va curge uşor din biberon, sugarului îi va fi mai comod să sugă 
din biberon decât să „muncească” sugând din sânul mamei şi este posibil ca la 
un moment dat el să ajungă să prefere biberonul, din comoditate). Se va 
consulta medicul pediatru pentru felul cum se administrează formula 
respectivă (cantități, dilutii, etc.). Este necesar a se acorda deosebită atenție 
acestor detalii. 

Mama trebuie să facă tot ce îi stă în putință pentru a se asigura că 
sugarul beneficiază de tot laptele din sânii ei. 

Aşadar, în funcţie de laptele disponibil în primul an de viata, 
alimentația sugarului poate fi: 

e  naturală-culaptedemamă 

e artificială - cu formule de lapte pentru sugari 

e mixta - cu lapte de mamă + completare din formule de lapte pentru 
sugari 


Alimentatia naturală 
(cu lapte de mamă)/alăptarea 


Este alimentaţia prin care copilul este hrănit numai cu lapte de mamă. 
Ea constituie alimentația ideală pentru sugar, fiind superioară celorlalte 
alimentatii deoarece: 


e laptele de mamă conține toți nutrientii necesari în proporţiile potrivite 
pentru sugar; 

e laptele de mamă este steril; 

e este cea mai comodă modalitate de a alimenta copilul într-o perioadă grea 
şi pentru mamă, şi pentru copil (mama nu trebuie să piardă timp pentru 
spălarea şi sterilizarea biberoanelor şi suzetelor şi nu trebuie să cheltuiască 
bani pentru formule de lapte praf care nu este deloc ieftin); 

e esteo tehnică uşoară de alimentație; 

e esteo alimentație fiziologică, naturală, ce dă posibilitatea sugarului să îşi 

ia cantitatea necesară şi care poate să varieze de la o masă la alta în funcție de 
necesitățile lui; 
e este oalimentatie ce garantează un scor bun de sănătate pentru sugar. 


Cel mai bine este a hrăni copilul cu lapte de mamă cel putin până la 
vârsta de 1 an. Desigur, acesta nu va acoperi necesarul de hrană pentru toate 
mesele din zi pe măsură ce copilul creşte, dar laptele de mamă trebuie folosit 
la maximum măcar până la vârsta de 6 luni. De la 0 la 6 luni laptele de mamă 
este un aliment complet, ce furnizează copilului toți nutrientii necesari. 
Înainte de vârsta de 6 luni va fi introdusă o altă hrană doar atunci când nu mai 
există suficient lapte de mamă. Introducerea de noi alimente se va face într-o 
anumită ordine, aşa cum se va vedea în continuare. 


Mama trebuie să aibă în vedere următoarele 
(sfaturi sintetizate după cele recomandate de 
Dr. Benjamin Spock în cartea sa Baby and Child Care): 


Nou-născutul trebuie pus la sân cât de repede după naştere, de 
preferat în decurs de o oră, cel mai bine de îndată ce nou-născutul a fost 
curățat. Prima punere la piept nu este o alimentare propriu-zisă (vor mai dura 
câteva zile până se va ajunge la aceasta) dar ea reprezintă o experienţă absolut 
necesară, de învățare în vederea alimentării, şi de continuare a legăturii 
mamă-copil începută pe când acesta era în uter. Nou-nascutii au un instinct 
foarte puternic de supt astfel că, atunci când sunt aşezaţi lângă mamă imediat 
după naştere, ei găsesc neajutati mamelonul; însă dacă nu li se oferă această 
ocazie în decurs de o oră de la naştere, această capacitate se micşorează sau se 
pierde. Având în vedere că suptul copilului este un act stimulent şi pentru 
apariția laptelui, această operațiune trebuie neapărat avută în vedere în prima 
oră după naştere. Trecerea ei cu vederea poate avea ca urmare chiar lipsa 
declanşării lactatiei, ceea ce poate reprezenta o tragedie pentru copil. 


Încercaţi diferite poziții pentru alăptarea copilului, până o găsiți pe 
cea mai confortabilă, fie şezând pe scaun, fie culcată într-o parte, astfel ca şi 
mama, şi copilul să stea lejer. O pernă un pic mai dură poate fi de ajutor. 


Deprindeti-va să ajutaţi nou-născutul să prindă sfârcul sânului şi să 
sugă bine. La nevoie cereti ajutor de la persoane cu experienţă. De regula 
mamele se descurcă singure. 

Chiar dacă laptele nu apare câteva zile, punerea continuă la sân a 
copilului, care trage din mamelon, va stimula lactatia şi de asemenea va 
preveni înfulecarea (suptul lacom). În acest scop este esenţial ca mama şi nou- 
născutul să stea în aceeaşi cameră în maternitate, astfel ca mama să îl poată 
pune cât mai des la sân. Fiind în camere separate este posibil ca orele când 
copilul este adus pentru punere la sân să nu coincidă cu perioadele când el e 
treaz. De obicei în maternitati personalul medical obişnuieşte să dea diverse 
lichide nou-nascutilor, care nu mai sunt interesați de sân atunci când ajung 
lângă mamă, şi astfel stimularea laptelui matern prin însuşi suptul copilului 
este ratată. Acest lucru poate avea consecințe grave, chiar neaparitia laptelui 
matern. 


În primele două-trei zile de la naştere, după punerea inițială la pieptul 
mamei, multi bebeluşi sunt somnorosi şi nu prea sunt interesaţi de supt. Acest 
lucru se manifestă în special când mamelor li s-a făcut anestezie. Perioada 
aceasta prinde bine oricum şi mamei, care are de asemenea nevoie de odihnă 
după efortul depus la naştere. După acest timp, copilul este mai mult treaz iar 
mama îl va pune la piept, timp de câteva zile, la interval de 1-2 ore, atunci când 
este treaz. Alți bebeluşi însă sunt trezi de la început şi sunt flămânzi chiar din 
primele zile. Aceştia au nevoie în prima săptămână să fie puşi la sân de 10-12 
ori, urmând ca în săptămânile 2-4 numărul de mese la sân să se stabilizeze la 8- 
10 pe zi. Secretul pentru toți bebeluşii constă în a nu limita alăptarea la ore 
rigid fixate; lăsați copilul să îşi stabilească ritmul propriu de masă. După ce ei 
îşi stabilesc propriul ritm de masă, încercați să păstraţi intervale regulate între 
mese. Totuşi, copilul nu va fi trezit niciodată din somn pentru a fi alăptat. 


Punerea la intervale dese de timp la sân este de folos pentru 
stimularea lactatiei. Pentru a putea avea succes, nu îngăduiți personalului din 
maternitati să vă limiteze accesul la copil. Interesati-va de regulile mater- 
nitatii la care intenţionaţi să nasteti. Acesta este un detaliu foarte important, 
care, atunci când este trecut cu vederea, îl poate lipsi pe copil de laptele 
mamei. 


De asemenea, nu ingaduiti personalului medical din maternitati să 
dea copilului dumneavoastră suzete sau biberoane cu diverse lichide. Mai 
târziu aceasta nu va constitui o problemă, însă în primele ore şi zile după 
naştere bebeluşul poate fi derutat. Ca urmare el nu va fi cointeresat pentru 
suptul la sânul mamei şi astfel lactatia nu va fi stimulată. 

Lichidul care apare la început în sânul mamei se numeşte colostru. 
Deşi nu e prea mult cantitativ şi pare diluat, colostrul este bogat în nutrienți şi 
substanțe care luptă împotriva infecțiilor. Treptat acesta se transformă în 
adevăratul lapte de mamă în următoarele zile. Pe măsură ce laptele apare în 
cantitate din ce în ce mai mare, bebeluşul va suge treptat mai mult timp când 
este pus la piept, dar durata dintre mesele lui va începe să crească până se va 
stabiliza la ritmul lui propriu. Este un proces încântător, în care se vede ce 
minunat lucrează natura. De aceea, mama nu trebuie să se impacienteze, ci să 
aştepte cu răbdare până la apariția deplină a laptelui, chiar dacă aşteptarea 
durează câteva zile. Stresul nu îi foloseşte la nimic, ba dimpotrivă poate fi el 
însuşi un motiv pentru pierderea laptelui sau întârzierea apariţiei lui. Tot ce 
trebuie să facă este pună copilul la piept mereu pentru a stimula lactatia. 


Având în vedere cum decurge suptul în primele zile de viata (între 10 
şi 14) nici nu este de mirare că nou-născutul pierde în greutate. Nici o grijă! El 
recuperează imediat după aceea când laptele va fi în cantitate adecvată 
pentru el. 


Observati cu grijă felul cum suge bebeluşul şi încercați să vă adaptati 
cerințelor lui, manifestate prin diverse semnale. 


Mama trebuie să aibă certitudinea că bebeluşul căruia i se îngăduie să 
sugă după un orar pe care şi-l stabileşte singur în funcție de ritmul veghe- 
somn, fără impedimente impuse, va primi cantitatea de lapte necesară pentru 
o creştere optimă. Un copil care nu se satura va cere să fie pus la sân. 


Copilul va fi pus mai des la piept pentru a spori secreția de lapte daca 
el nu se satură. Este un mecanism natural de echilibrare între mamă şi copil, 
astfel ca bebeluşul să nu stea flămând. 


Dacă totuşi copilul nu se satura, discutati cu medicul pediatru pentru 
a vedea dacă nu este vorba de alte probleme. 


Acordati atenţie copilului şi în alte momente decât cele legate de 
alăptare, astfel ca alăptarea să fie asociată mai mult cu foamea fizică decât cu 
dragostea şi afecțiunea. Va fi important acest lucru în următoarele luni când 
unii bebeluşi cer cu disperare prin plâns să fie luaţi în braţe şi mama nu va şti 
exact despre ce este vorba: foame sau dorința de afecțiune. 

Mama trebuie să aibă tot interesul pentru a realiza cele prezentate mai 
sus, însă în acelaşi timp ea trebuie să aibă grijă şi de ea însăşi, să-şi acorde 
suficient timp pentru odihnă şi să se alimenteze corespunzător, cantitativ şi 
calitativ. Mama trebuie să bea suficiente lichide, în principal apă curată şi 
sucuri de fructe. 


Pe măsură ce săptămânile şi lunile trec, sugarul îşi formează un orar 
regulat de masă şi intervalul dintre mese se va mări. Treptat el nu se va mai 
trezi noaptea pentru a suge, ceea ce va fi de mare folos mamei pentru odihnă. 


Mama nu trebuie să îngăduie nimănui să o convingă să nu alăpteze 
copilul, sau să limiteze alaptarea doar la un anumit interval de timp. Mama să 
alăpteze pe o durată cât mai lungă de timp copilul, spre binele lui, dar şi al ei. 


Incidente în timpul alăptării 


Muscarea mamelonului. Aceasta poate fi atât de dureroasă încât să 
necesite oprirea alăptării. Sugarul nu poate fi învinuit pentru că muşcă, mai 
ales în perioada dinaintea apariției primilor dinți sau când are deja dintisori. 
El nu realizează că pentru mamă e dureros. Pentru el e doar un exercițiu al 
maxilarelor şi gingiilor. Sugarii pot fi uşor dezvatati. Mama să introducă 
degetul său între gingiile bebeluşului şi să spună cu blandete nu. La nevoie va 
repeta acest lucru. 


Enervare când este pus la sân. Durerea de gingii poate fi cauza, atunci 
când dinţii sunt pe cale de a apărea. Masajul gingiilor poate fi util pentru 
înlăturarea enervării. 


Dureri în timpul alăptării. În prima săptămână mama poate simți 
dureri în abdomenul inferior de îndată ce bebeluşul începe să sugă. Alăptarea 
induce declanşarea hormonilor care produc contractarea uterului, acesta 
revenindu-şi treptat la mărimea dinaintea sarcinii. De asemenea în această 
perioadă pot apărea dureri ale mameloanelor sau ale sânilor, dar acestea trec 
repede când copilul începe să sugă. 


Sfârc dureros şi crăpat. Mama trebuie să încerce diverse metode: ori îl 
va alăpta mai des, ori va schimba poziția în timpul alăptării, ori îl va pune 
pentru masă pe rând la câte un sân. Se cere, desigur, sfatul medicului. 

Infectarea sânului/mastita. Este posibilă infectarea sânului, care apare 
întâi ca o roşeață, apoi sânul se întăreşte tot mai mult şi eliminarea 
conținutului devine tot mai dificilă şi mai dureroasă. Însă acest lucru trebuie 
să se facă - de regulă cu ajutorul unei pompite. Se va lua neapărat legătura cu 
medicul. De regulă se recomandă continuarea alăptării copilului, însă acest 
lucru îl hotărăşte numai medicul. Un remediu simplu, la îndemână, de 
intervenție în cazul primelor semne de mastită: o cataplasmă cu un amestec 
alcătuit din miere, suc de lămiie şi făină albă, in parti egale, omogenizate, 
aşezată pe sânul infectat. 


Regurgitatii şi vărsături. Regurgitatii înseamnă eliminarea pe gură, 
imediat după supt, a unei cantități mici de lapte, nemodificat, necoagulat, 
nedigerat. Acestea apar din pricina unei tehnici greşite de alimentare, copilul 
înghițind mult aer. De regulă, imediat după supt copilul trebuie ținut în sus, 
susținându-i-se capul până când el dă afară aerul înghițit. Nu se pune copilul 
în pat fără a da aerul afară. Dacă el adoarme in timp ce suge, se pune în patut 
neapărat într-o parte pentru a nu se îneca cu ceea ce regurgitează. Vărsăturile 
sunt mai abundente decât regurgitatiile şi intervin mai târziu după masă, iar 
laptele evacuat e modificat (se simte după formă şi miros). Ele sunt 
determinate fie de tehnici greşite de alimentare, fie de alte cauze. Cu cât 
copilul e mai mic, cu atât sunt mai alarmante. Trebuie anunţat medicul, mai 
ales după ce s-a corectat tehnica de alăptare şi acestea tot continuă. Dacă sunt 
însoțite de diaree, înseamnă că sugarul mănâncă prea mult şi tubul digestiv 
nu poate absorbi toată cantitatea de lapte şi va elimina surplusul. Dacă e 
constipat, înseamnă că laptele ingerate în cantitate prea mică. 


Colicile abdominale. Sunt rare la copiii care au mame vegetariene. Ele 
sunt cel mai des întîlnite atunci când mamele care alăptează beau lapte de 
vacă şi consumă multe alimente de origine animală. În cazul în care apar se 
pun pe abdomenul sugarului comprese calde uscate sau se masează uşor 
abdomenul. 


Refuzul sânului. Se întâmplă foarte rar, la copiii care: au colici, sunt 
agitati, adorm la sân, etc. Nu se renunţă la alimentația naturală chiar dacă co- 
pilul refuză sânul. Mama se mulge cu pompita, şi dă sugarului lapte cu lingu- 
rita sau cu biberonul, cu gaura de la tetină foarte mică. Atenţie mare la igienă. 


Constipatia. Nu trebuie să fie un motiv de îngrijorare dacă sugarul 
mănâncă şi nu varsă. Medicul se pronunţă, după caz. 

Alimentatia artificială (formule de lapte) 


Este alimentaţia care se oferă copilului în lipsa totală a laptelui de 
mamă. Este un caz de nedorit pentru nici o mamă, dar atunci când se întâmplă 
acest lucru se dau sugarului formule de lapte de soia pentru sugari, plus alte 
alimente care se introduc treptat pe măsură ce sugarul creşte. Formulele de 
lapte de soia se dau până la 2 ani. 


Alimentatia mixta 
(cu lapte de mama si completare formula) 


Este o combinaţie între alăptare şi formule de lapte de soia, deoarece 
mama nu are lapte suficient. 

Notă: În primele şase luni, când copilul este alimentat numai cu lapte, 
între mese se poate da sugarului apă fiartă şi răcită (dintr-o sursă sigură), sau 
ceai neîndulcit, de regulă de chimen sau anason. Ceai de mentă se 
administrează numai când copilul are diaree. Dacă se foloseşte biberonul, 
tetina să fie cu gaura mică. Aceste lichide se dau copilului după o oră de la 
masa de lapte şi cel târziu cu o jumătate de oră înaintea mesei următoare, 
pentru a nu-i perturba digestia laptelui. Sugarul are plăcere să bea apă sau 
ceai, mai ales când este anotimpul cald. 


Diversificarea alimentaţiei 


Am văzut că până la vârsta de şase luni alimentaţia sugarului constă în 
lapte. După vârsta de şase luni, alimentaţia sugarului, fie naturală, fie 
artificială, fie mixtă, trebuie diversificată, adică trebuie introduse alte ali- 
mente decât laptele. Este perioadă care necesită vigilenta din partea mamei. 


Reguli pentru diversificarea alimentaţiei: 


1. Orice alimentse introduce numai când sugarul e sănătos. 

2. Introducerea oricărui aliment nou se face progresiv, tatonându-se 
toleranța digestivă a sugarului. Se începe de la o linguriţă, şi se creşte apoi 
continuu până se înlocuieşte toată masa de lapte. 

3. Alimentul nou introdus se administrează primul, înaintea celui cu 
care copilul era deja obişnuit, respectiv laptele de mamă sau formula de lapte 
de soia. Aceasta pentru că sugarul este flămând şi probilitatea de a-l respinge 
datorită nefamiliarizării cu gustul este mai mică. 

4. Orice aliment nou introdus se administrează numai cu lingurita, 
indiferent dacă este lichid sau solid, aceasta pentru a-l ajuta pe copil să facă 
deosebirea între ce mănâncă (ce trebuie mestecat) şi ce bea (apă sau ceai). 

5. Se administrează doar câte un singur aliment nou. Nu se introduc 
simultan două sau mai multe alimente noi. 

6. La primele semne de tulburări digestive se suprimă imediat noul 
aliment, care nu se readministrează decât o dată cu normalizarea tranzitului 
intestinal. 

7. Alimentele noi vor fi introduse la distanţă de cel putin trei zile unul 
după altul. 


Dacă se respectă aceste reguli, atunci când copilul va fi intarcat, el va sti 
să mestece bine mâncarea (nu o va înfuleca, ceea ce ar dăuna extrem de mult 
digestiei pe tot parcursul vieţii) şi de asemenea va fi obişnuit să bea apă numai 
între mese. Aceste două obiceiuri alimentare, statornicite încă din primul an 
de viata sunt esențiale pentru sănătate. De asemenea, gruparea alimentelor 
într-un mod anume la fiecare masă, aşa cum se va arăta în continuare, va aşeza 
baza pentru o bună alimentaţie pentru toată viața. Rolul mamei este esențial 
în această perioadă, iar eforturile depuse vor fi răsplătite pe deplin pe tot 
parcursul vieții. 

În continuare voi reda ordinea în care vor fi introduse alimente noi, în 
afară de lapte, care vor înlocui treptat, parţial sau total, mesele cu lapte de 
lapte de mamă sau formula de lapte de soia care înlocuieşte laptele de mamă 
în absenţa acestuia. Vârsta de la care se va începe introducerea de alimente noi 
va fi de şase luni, în funcție de cantitatea de lapte de mamă disponibilă. În 
cazul unui sugar alimentat cu formulă de lapte de soia, atunci noile alimente 
vor fi introduse mai devreme, chiar de la patru luni, după caz. 


Ordinea în care se introduc 
alimentele noi pentru sugar 


I. FRUCTE sub formă de 
sucuri de fructe şi pulpă de fructe 


Fructele care se pot da sugarului: mere, piersici, vişine, afine, piersici, 
caise, banane. Acestea sunt cele mai indicate. Treptat sucurile se vor înlocui 
complet cu pulpă din fructul respectiv, ras pe răzătoarea de sticlă. A se evita 
fructe precum căpşune, portocale, semnalându-se efectul lor alergen atunci 
când se administrează înainte de vârsta de 1 an. Pot fi încercate şi alte fructe, în 

funcție de posibilitățile existente, cu atenţie doar, să fie evitate cele cu sâmburi 
foarte mici cu care sugarul se poate îneca.Fructele se dau sugarului la a doua 
masă din zi, respectiv aproximativ la ora 10. 

Mod de preparare: 

Sucul de fructe se poate obține cu ajutorul unui aparat de făcut suc, sau 
manual. Întrucât este vorba de cantități foarte mici, este de preferat 
prepararea manuală a sucului. Mama trebuie să fie curată pe mâini, fructul se 
va rade pe răzătoare şi apoi se va pune într-un tifon storcându-se bine. Sucul 
se pune într-un castronel şi va fi administrat de îndată sugarului când acesta 
este flămând. Recomand a se începe cu mărul, soiul Ionatan. Dacă nu este in 
sezon, atunci piersica este o alternativă potrivită. Fructele din producția 
românească sunt mai de dorit, fiind mai proaspete şi, de regulă, mai gustoase 
şi mai ecologice. Vişinele şi afinele reprezintă o altă opțiune, de asemenea 
bună, dar pentru a se obține sucul din acestea trebuie să se recurgă la ajutorul 
unui storcător de fructe. Caisele se vor folosi doar la sugarii cu tendinţă spre 
constipatie. Chiar dacă se strâmbă când i se administrează sucul de fructe - 
fructele sunt dulci-acrişoare - cu timpul bebeluşul se va obişnui cu gustul 
fructelor şi chiar îi va plăcea. 

Se începe cu o linguriţă şi se ajunge treptat la 50-60 ml/zi la o singură 
masă. Atenţie, este foarte important, fiind primul nou aliment introdus, a se 
administra neapărat cu lingurita. Fiind lichid poate exista tentatia de a se 
administra cu biberonul. Va fi foarte util, prin efectul pe termen lung, să 
rezistati acestei tentaţii şi să-l administrati numai cu lingurita. 

După două săptămâni, timp în care copilul s-a obişnuit deja cu gustul 
de fructe, se începe administrarea de pulpă de fructe. Pulpa de fructe se 
obține dând pe răzătoarea de sticlă fructul ales: măr, piersică, pară, caisă, etc. 
Pe lângă fructele amintite, se mai poate da banana, pasată cu furculita. 
Fructele pasate sau rase se dau de îndată sugarului, imediat după ce s-au ras 
sau pasat. După ce copilul s-a obişnuit cu fructele administrate astfel, cu o 
consistență mai groasă, se pot adăuga în pulpa de fructe şi cereale. 


II. CEREALE sub formă de 
fiertură din făină integrală din cereale sibiscuiti din cereale 


Cerealele se introduc, de regulă, după 6 luni. Până la 6 luni se dau doar 
fructe. Cerealele care se vor administra primele sunt orezul şi ovăzul. Şi 
meiul, decorticat, poate fi folosit. Grâul se va da doar după vârsta de 8 luni. 
Vezi în continuare retetele recomandate. 

Cel mai bine este ca cerealele să se dea în combinaţie cu fructe. Masa de 
fructe este cea de-a doua masă din zi a sugarului şi va fi servită în jur de ora 10, 
în funcție de ritmul propriu al fiecărui copil. În timp ea ajunge să fie în 
întregime din fructe şi cereale. 


Reţete tip de fructe cu cereale 
(pe baza cărora pot fi concepute altele asemănătoare): 


Mar ras cu făină de ovăz 

1 mar ionatan, 1 lingură fulgi de ovăz 

Fulgii de ovăz se fac o făină fină pisându-se în râşnița electrică (se va face o 
cantitate mai mare care se va pune într-un borcan cu capac). Se pun pe foc 
într-o cratiţă 100 ml apă care se va da în clocot şi apoi se adaugă făina de ovăz, 
amestecându-se bine şi lăsând a da câteva clocote până ce lichidul este 
absorbit. Se amestecă în mod continuu. Se ia de pe foc, se lasă la răcit. Între 
timp mărul se spală, se curăță de coajă şi se rade pe răzătoarea de sticlă. Se 
amestecă apoi imediat cu fiertura de ovăz şi se dă sugarului. Pasta trebuie să 
fie bine omogenizată şi atât de moale pe cât o poate copilul mânca. La nevoie 
se mai adaugă lichid, de ex. ceai. 


Piersică rasă cu făină de ovăz 
1 piersică mare sau 2 mici, 1 lingură fulgi de ovăz 
Se prepară la fel ca reţeta anterioară, în loc de măr folosindu-se piersică. 


Pară rasă cu făină de ovăz 

1 pară potrivită sau 2 mici, 1 lingură fulgi de ovăz 

Se prepară la fel ca rețeta anterioară, în loc de măr folosindu-se pară. Para se 
foloseşte la copiii cu tendinţă spre constipatie. 


Vişine cu făină de ovăz 

10 visine foarte bine coapte, 2 linguri fulgi de ovăz 

Se prepară ca rețeta pe bază de măr, doar că se folosesc vişine. Vişinele, 
spălate bine, curățate de sâmburi, se pasează în blender şi se amestecă cu 
fiertura de făină de ovăz. În acelaşi mod se prepară şi afinele. 


Orez cu piersică 

1 lingură orez integral, 1 piersică mare sau 2 mici 

Se alege un orez integral curat, fără coji care ar putea îneca sugarul. Se spală 
bine şi se pune la fiert în cca 200 ml apă clocotită. Se lasă să fiarbă cca 40 de 

minute la foc mic. Apoi se strecoară de zeamă - dacă mai este - şi se pasează 
bine. Piersica se spală, se curăță de coajă, şi se rade pe răzătoarea de sticlă. Se 
amestecă de îndată cu orezul pasat şi se administrează sugarului. La fel se 
poate prepara şi cu caise, foarte bine coapte. De asemenea şi cu alte fructe: 
vişine, afine, măr, etc. 


Măr ras cu pesmet din biscuiţi de casă 

1 măr ionatan, 1 lingură pesmet din biscuiţi de casă 

Mărul se spală, se curăță de coajă şi se rade pe răzătoarea de sticlă. Se amestecă 
apoi cu pesmetul şi se dă sugarului de îndată. 

Aceasta poate fi socotită ca reţetă standard pentru sugar. În timp se poate mări 
cantitatea de pesmet. De asemenea, se pot folosi alte fructe, din cele indicate, 
după dorinţă şi sezon. 


Banana cu mei 

1 banana, 2 ling. mei decorticat 

Meiul, decorticat, pentru a putea fi mai bine digerat de sugar, se alege, se spala 
şi se pune la fiert 30 minute in 500 ml apa clocotită. Cand e fiert bine, se scurge 
de zeamă, se pasează şi se amestecă cu banana pasată cu furculita. În caz de 
consistență prea groasă, se mai poate adăuga din zeama în care a fiert meiul, 
calduta, nu fierbinte. 


Reţete de biscuiţi de casă 


Biscuiti de casă I (6-12 luni) 

125 g făină de orez, 250 g făină ovăz, 1 lingură ulei de măsline, aprox. 125 ml apa 
Pentru a se obține făină de orez, se da orezul prin rasnita electrică (de tipul 
celei folosite pentru cafea) pentru a se obţine o pulbere fină de tot. 

Pentru a se obține făină de ovăz, se dau fulgii de ovăz prin prin râşnița 
electrică, de asemenea pentru a se obține o pudră fină de tot. 

Se amestecă bine cantitățile indicate, atenţie la apă - nu se pune toată dintr-o 
dată, ci în funcție de cum cere compoziția. Este posibil să mai fie nevoie, sau să 
nu fie nevoie de toată. De asemenea, este posibil să mai fie nevoie de putin 
ulei. Aluatul este destul de vârtos şi se desface de pe degete. Se întinde o foaie 
pe planşeta presărată cu făină, foaia fiind cât mai subțire, de preferat de circa 1 
mm. Se decupează forme de biscuiţi pătrate sau rotunde (cu ajutorul unui 
pahar) care se aşază în tava mare de la aragaz în care s-a pus o hârtie 
pergament. Se dă tava la cuptor, la foc potrivit şi se lasă până se rumenesc 
puţin. În circa 25 minute sunt gata. 

Biscuiti de casa II (6-12 luni) 

125 g făină de ovăz, 50 g făină de mei decorticat, 125 g făină de orez, 1 lingură ulei de 
măsline, aprox. 125 ml apa 

Pentru a se obține făină de mei, se dă meiul prin rasnita electrică şi se obține o 
pulbere fină, gălbuie. Se amestecă bine toate ingredientele, apa punându-se 
treptat. La nevoie se mai adaugă. Aluatul se frământă bine până se ia uşor de 
pe mâini. Se întinde o foaie cât mai subțire şi se decupează biscuiţi. Aceştia se 
aşază în tava mare de la aragaz în care s-a pus o hârtie pergament. Se dă tava la 
cuptor, la foc potrivit şi se lasă până se rumenesc puțin. În circa 30 minute sunt 
gata. 


La masă completă de fructe şi cereale sugarul va ajunge în circa o lună 
de la începutul administrării fructelor. În timp, masa de fructe şi cereale 
ajunge să înlocuiască complet a două masă de lapte din zi. Alte fructe ce pot fi 
administrate sunt: caisele, perele, pepenele galben, sharon (kaki), papaya, 
etc., dar numai după vârsta de 6 luni. Sub formă de suc pot fi administrate şi 
lămâile (1-2 picături) şi zmeura. Combinatiile de fructe şi cereale vor fi 


dau 


Recomand cu toată seriozitatea administrarea acestei mese numai din 
preparate făcute în casă. Mama va pierde ceva timp cu aceste pregătiri migă- 
loase, dar sănătatea copilului o va răsplăti din plin! Amestecurile de cereale cu 
fructe la borcan, atât de ispititor ambalate în comerț, constituie alimente 
conservate şi îl lipsesc pe sugar de nutrientii deosebit de valoroşi din fructele 
proaspete. În plus preparatele comerciale contin, de regulă, mult zahăr şi alte 
substanţe care nu sunt necesare sugarului. 


După vârsta de 8-9 luni se pot da cereale sugarului şi la masa de la ora 
18, de data aceasta în combinaţie cu lapte. Este de dorit însă a se recurge la 
aceasta numai dacă mama nu are suficient lapte. După această vârstă se pot 
introduce şi alte cereale, în principal grâul (sub formă de griş), porumbul (sub 
formă de mălai) şi de asemenea orzul (făină de orz). Pentru sugarii alimentati 
artificial, se va folosi formula de lapte de soia utilizată de regulă pentru 
bebeluş, iar pentru copiii alimentati natural (când mama nu are suficient 
lapte) vezi retetele de mai jos. 

Reţete din cereale (6-12 luni) 


Gris cu lapte de mei 

2 ling. gris, 125 ml lapte de mei, 1 l-tă sos de fructe 

Pentru a obține laptele de mei se fierb 2 linguri de mei decorticat în 500 ml apa 
timp de 30 minute la foc foarte mic. După acest timp se scurge zeama, 
păstrându-se, iar meiul se pasează fin. Se amestecă meiul pasat cu zeama în 
care a fiert, amogenizându-se bine şi astfel avem laptele de mei. Acesta (în 
cantitate de circa 125 ml) se pune într-o crăticioară pe foc şi se presară treptat 
grişul, amestecându-se continuu. Compoziţia trebuie să fie destul de moale. 
După ce dă 2-3 clocote se ia de pe foc şi se pune într-o farfurie. După ce se 
răceşte putin, se întinde peste gris sosul de fructe (vezi rețetă în continuare) şi 
se dă copilului cu lingurita. 


Gris cu „lapte” din curmale (rețetă de folosit după vârsta de 8-9 luni) 

2 ling. gris, 5 curmale fără sâmburi, apa 

Curmalele se fierb 15 minute în 200 ml apa. Apoi se scurg. Zeama se pune într- 
o crăticioară care se pune pe foc. În ea se presară grişul, treptat, amestecându- 
se continuu. După ce dă 2-3 clocote se ia de pe foc şi se răstoarnă într-un 
castronel. Pulpa curmalelor se pasează bine (atenţie să nu rămână coji) şi cam 
jumătate din ele se amestecă cu grişul. Se dă sugarului cu lingurita. 


Fiertură din orez 

2 ling. orez integral, 1 sfeclă roşie mică (circa 25 g) 

Orezul se alege, se spală şi se pune la fiert în circa 500 ml apă, împreună cu 
sfecla roşie curățată de coajă şi spălată. Se lasă la fiert 40 minute, la foc mic. 
După acest timp, se îndepărtează sfecla, se scurge de zeamă orezul şi se pasea- 
ză bine. Se adaugă putin din zeamă la nevoie. Se dă sugarului cu lingurita. 


Orez cu pudră de roşcove (carob) 

2 ling. orez integral, 1 l-tă carob (pudră de roşcove) 

Orezul se alege, se spală şi se pune la fiert în circa 500 ml apă clocotită şi se lasă 
să fiarbă la foc mic 40 minute. În ultimile 5 minute se adaugă la fiert şi pudra 
de roşcove. Se opreşte focul, se pasează bine şi se dă sugarului cu lingurita. 
Pasta trebuie să fie destul de moale. Este o mâncare excelentă pentru sugarul 
cu tendinţă spre diaree. Pudra de roşcove nu se foloseşte la copiii cu tendință 
spre constipatie. 


CAPITOLUL 5 - Alimentatia copilului vegetarian 87 


Orez cu dovleac 

2 ling. orez integral, circa 50 g dovleac 

Orezul se alege, se spală şi se pune la fiert în circa 500 ml apă clocotită iar dupa 
10 minute se adaugă şi dovleacul, curățat de coajă, tăiat feliute subțiri şi se mai 
lasă să fiarbă împreună încă 30 minute. La sfârşit se scurg de zeamă şi se 
pasează bine. La nevoie se adaugă puţină zeamă. Se dă sugarului cu lingurita. 


Orez cu măr copt 

2 ling. orez integral, 1 mar 

Orezul se alege, se spală şi se pune la fiert in circa 500 ml apă clocotită şi se lasă 
să fiarbă la foc mic 40 minute. Între timp mărul se coace în cuptor. Este gata în 
circa 30 minute. După ce se răceşte putin, se curăță de coajă, se detaşează 
pulpa şi se pasează bine (atenţie să nu scape vreun sâmbure). După ce a fiert 
orezul, se scurge de zeamă şi se pasează bine. Pasta obținută se adaugă la 
pasta de măr copt şi se serveşte sugarului cu lingurita. 


Mămăliguţă cu avocado şi suc de roşii 

2 ling. mălai, 25 g avocado, 20 ml suc de roşii 

Se pun la fiert circa 200 ml apa, când clocoteşte se adaugă mălaiul, amestecând 
continuu. După ce dă 2-3 clocote se ia de pe foc şi se răstoarnă într-o farfurie. 
Mămăliguța obţinută trebuie să fie destul de moale. În timp ce aceasta se 
răceşte putin, se pasează avocado şi se amestecă cu sucul de roşii. Amestecul 
acesta se presară în strat uniform peste mămăliguţă şi se serveşte sugarul cu 
lingurita. 


Mămăliguţă cu tofu şi suc de roşii 

2 ling. mălai, 1 ling. tofu, 20 ml suc de roşii 

Se pun la fiert circa 200 ml apă, când clocoteşte se adaugă mălaiul, 
amestecând continuu. După ce dă 2-3 clocote se ia de pe foc şi se răstoarnă 
într-o farfurie. Mamaliguta obținută trebuie să fie destul de moale. În timp ce 
aceasta se răceşte putin, se pasează tofu şi se amestecă cu sucul de roşii. 
Amestecul acesta se presară in strat uniform peste mămăliguţă şi se serveşte 
sugarul cu lingurita. 


Mămăliguţă cu sos de legume 
2 ling. mălai, 1 roşie, 1/2 ceapă mică, 1/2 ardei, 1 picătură ulei măsline 
Se curăță legumele, se spală şi se toacă foarte fin (eventual se dau prin 


blender). Se pun într-o cratiţă pe foc şi se lasă să fiarbă înăbuşit, amestecând 
din când în când, circa 15 minute. La nevoie se stropesc cu puţină apă. La 

sfârşit se pune şi o picătură de ulei de măsline şi se amestecă din nou (se poate 
şi fără ulei). Între timp, separat se pun la fiert circa 200 ml apă, iar când 
clocoteşte se adaugă mălaiul, amestecând continuu. După ce dă 2-3 clocote se 
ia de pe foc şi se răstoarnă într-o farfurie. Mamaliguta obținută trebuie să fie 
destul de moale. Se răstoarnă pe o farfurie întinsă. Deasupra acesteia se va 
presăra uniform sosul de legume. 


III. LEGUME sub formă de 
suc proaspăt, supe-creme din legume fierte, 
şi piureuri din legume fierte 


Acestea se vor administra ca a treia masă din zi (ora 13-14). Se pot 
introduce în alimentația sugarului de la vârsta de 6 luni, chiar de la 4 luni (sub 
formă de sucuri din legume crude) dacă sugarul nu este alimentat cu lapte de 
mamă. Recomand a se începe cu sucuri din legume crude: morcov sau tomate. 
Sucul din legume se obține la fel ca şi cel din fructe, cu ajutorul unui aparat, 
sau manual: se rade morcovul sau roşia, curățate de coajă, şi apoi se strecoară 
sucul printr-un tifon. Se începe cu o linguriţă, crescându-se treptat cantitatea 
de suc administrată, aceasta putând ajunge la 60-70 ml. În anotimpul rece 
morcovul poate fi administrat împreună cu o cantitate mică de sfeclă roşie sau 
de telina (1-2 linguri). 

După ce sugarul s-a obişnuit cu gustul de legume, se poate începe 
administrarea de supe-creme din legume. Baza pentru aceste supe-creme o 
vor constitui cartoful, morcovul şi ceapa, pe lângă care, pentru variaţie, se vor 
folosi şi alte legume ca: pătrunjel, păstârnac, ţelină, brocoli, dovlecel, 
conopidă, dovleac, sfeclă roşie, ardei, varză, gogoşar, gulie, etc. Vezi rețete în 
continuare. 


Supe-creme de legume 


Supă-cremă de cartofi cu morcov 

2 cartofi potriviti, 1 morcov, 1⁄2 ceapă mică 

Legumele se curăţă de coajă şi se spală. Cartofii se taie în patru, morcovii se 
taie felii subțiri pe lungime. Se pun la fiert în apă clocotită cât să le acopere cu 
3-4 cm. Se lasă să fiarbă la foc mic 25 minute. Când sunt gata ceapa se 
îndepărtează, iar morcovul şi cartofii se scurg de zeamă, se pasează bine într- 
un castronel şi apoi se adaugă treptat lichidul în care au fiert, omogenizându- 
se bine până se ajunge la consistenţa de semilichid, caracteristică supei-creme. 
Se serveşte caldă sugarului. 

Supă-cremă de cartofi cu albitură 

1 cartof, 1 morcov, ¥2 telind mică, 1 rădăcină pătrunjel, 1⁄2 ceapă mica 

Legumele se curăță de coajă şi se spală. Cartofii se taie în patru, morcovii şi 
pătrunjelul se taie felii subțiri pe lungime, iar telina se taie felii subțiri. Se pun 
toate la fiert în apă clocotită care să le acopere cu 3-4 cm. Se lasă să fiarbă la foc 
mic 25 minute. Când sunt gata ceapa se îndepărtează iar celelalte legume se 
scurg de zeamă, se pasează bine într-un castronel şi apoi se adaugă treptat 
lichidul în care au fiert, omogenizându-se bine. Se serveşte caldă. 


Supă-cremă de cartofi cu chimen 

1 cartof, 1 ceapă mică, 1 telina mică, 1 rădăcină pătrunjel, 11-ta chimen 

Legumele se curăță de coajă şi se spală. Separat, se pune la fiert 1 litru de apa în 
care, când clocoteşte, se adaugă chimenul. Se lasă să fiarbă la foc mic 3 minute. 
Apoi se strecoară, chimenul îndepărtându-se. Legumele se pun la fiert în 
această supă de chimen pregătită în prealabil, care trebuie să le acopere cu 3-4 
cm. Se lasă să fiarbă la foc mic 25 minute. Când sunt gata, ceapa se 
îndepărtează iar celelalte legume se scurg; de zeamă, se pasează bine într-un 
castronel şi apoi se adaugă treptat lichidul în care au fiert, omogenizându-se 
bine. Se serveşte caldă. Are o aromă deosebită, savurată de sugar. 


Supă-cremă de brocoli 

Inflorescenta de la o tulpinita de brocoli (cca 100 g), 1 cartof mic, 1 morcov, 1⁄2 ceapă 
mică 

Se curăţă şi se spală legumele. Cartoful se taie cubuleţe, morcovul felii subțiri. 
Se pun la fiert in apă clocotită care să le acopere cu 3-4 cm. Se lasă să fiarbă la 
foc mic 25 min. De preferat ca brocoli să fie adăugat după 10 minute, întrucât 
el necesită doar 10-15 minute pentru a fierbe. Când sunt gata, ceapa se 
îndepărtează, celelalte legume se scurg de zeamă şi se pasează bine într-un 
castronel, iar apoi se adaugă treptat lichidul în care au fiert, omogenizându-se 
bine. Se serveşte caldă. 


Supă-cremă de roşii 

1 cartof, 2 roşii, ceapă mică, 1 morcov, 1 rădăcină pătrunjel 

Se curăță şi se spală legumele. Şi roşiile se curăţă de coajă. Cartoful se taie 
cubuleţe, morcovul felii subțiri. Se pun la fiert in apă clocotită care să le 
acopere cu 3-4 cm. Se lasă să fiarbă la foc mic 25 min. Roşiile se adaugă la fiert 
în ultimile 5-10 minute. Când au fiert, se strecoară de zeamă, ceapa se 
îndepărtează, se pasează bine şi apoi se adaugă lichidul până se ajunge la o 
consistență de supă-cremă. Se serveşte caldă, imediat după preparare. 

Supă-cremă cu dovleac 

1 cartof, 50 g dovleac (din cel folosit uzual pentru plăcintă), 1⁄2 ceapă mică 

Se curăță şi se spală legumele. Cartofii şi dovleacul se taie bucăţi. Se pun la 
fiert în apă clocotită care să le acopere cu 3-4 cm. Se lasă să fiarbă la foc mic 25 
min. Când au fiert, se strecoară de zeamă, ceapa se îndepărtează, se pasează 
bine şi apoi se adaugă lichidul, omogenizându-se bine. Este o supă-cremă 
foarte gusoasă, cu o savoare aparte şi o excelentă sursă de vitamina A în 
timpul iernii. 


Supă-cremă de varză 

Yavarză mică, 1 cartof, 1 morcov, 1 păstârnc, 1⁄2 țelină mică, 1 roşie, 1 ardei, 1⁄2 ceapă mică 
Se curăţă şi se spală legumele. Se taie felii subțiri. Roşia se curăță şi ea de coajă. 
Se pun la fiert în apă clocotită care să le acopere cu 3-4 cm. Roşia şi varza se 
adaugă în ultimile 5-10 minute. Când au fiert se strecoară de zeamă, ceapa se 
aruncă, iar legumele se pasează în blender, adăugându-se treptat lichidul. 


Supă-cremă de gulie 

1 gulie mică (de grădină sau de seră), 1 cartof, 1 ceapă mică, 1 rădăcină pătrunjel 

Se curăţă şi se spală legumele. Cartoful se taie cubuleţe, ceapa se lasă întreagă, 
pătrunjelul se taie felii pe lungime iar gulia se rade pe răzătoarea mare. Se pun 
la fiert cu apă clocotită care să le acopere cu 3-4 cm, se lasă să fiarbă 25 de 
minute la foc mic. La sfârşit se îndepărtează ceapa, se strecoară de zeamă 
legumele, se pasează în blender, adăugându-se treptat şi lichidul în care au 
fiert. Atenţie, gulia folosită să fie fragedă, nu atoasa. 


Supă-cremă cu dovlecel 

1 dovlecel mic, fraged, 1 cartof, 1 morcov, 1 roşie, 12 ceapă mică 

Se curăţă şi se spală legumele. Dovlecelul şi morcovul se taie felii pe lungime, 
iar cartoful cubuleţe. Roşia se curăță şi ea de coajă. Se pun la fiert în apă cât să 
le acopere cu 3-4 cm, roşia şi dovlecelul adăugându-se după 15 minute de 
fiert. Se mai lasă să fiarbă încă 10 minute. Se opreşte focul, se îndepărtează 
ceapa, se strecoară legumele, se pasează bine iar apoi se adaugă treptat 
lichidul în care au fiert. 


Supă-cremă de conopidă 

Y% conopidă mică, 1 morcov, ¥2 țelină mică, 1 rădăcină pătrunjel, ¥2 ceapă mică, 1 ardei 
Se curăță şi se spală legumele. Se taie feliute subțiri şi se pun la fiert in apa 
clocotită care să le acopere cu 3-4 cm. Apoi se strecoară de zeamă, se pasează 
bine şi se adaugă treptat lichidul în care au fiert. 

Supă-cremă de sfeclă roşie 

1 sfeclă roşie mică cât o nucă, 1 cartof, ¥2 telind mică, 1 morcov, ¥2 ceapă mică 

Se curăţă şi se spală legumele. Sfecla şi morcovul se rad pe răzătoarea mare iar 
restul legumelor se taie felii subțiri. Se pun la fiert în apă clocotită cât să le 
acopere cu circa 5 cm. Se lasă să fiarbă 30 min la foc mic. Când sunt gata se 
strecoară, se pasează bine şi apoi se adaugă lichidul treptat. Se omogenizează 
şi se serveşte caldă sugarului. 


Piureuri de legume 


Piure de cartofi 

2 cartofi, ¥2 ceapă mica 

Se curăţă şi se spală legumele. Cartofii se taie rondele şi se fierb în apă care să-i 
acopere cu circa 3 cm. Ceapa se lasă întreagă, ea se va îndepărta la sfârşit. Se 
strecoară cartofii, se pasează bine cu furculita şi se adaugă treptat putin din 
zeama în care au fiert (circa 1 lingură). Piureul se serveşte de îndată sugarului. 


Piure de brocoli 

Inflorescenta de lao tulpinita de brocoli (cca 100 9), 1 cartof mic, 1 morcov, 1⁄2 ceapă mică 
Se curăţă şi se spală legumele. Cartoful se taie cubuleţe, morcovul felii subțiri. 
Se pun la fiert in apă clocotită care să le acopere cu 3-4 cm. Se lasă să fiarbă la 
foc mic 25 min. Brocoli va fi adăugat după 10 minute întrucât el necesită doar 
10-15 minute pentru a fierbe. Când sunt gata ceapa se îndepărtează iar celelal- 
te legume se scurg de zeamă, se pasează bine într-un castronel iar apoi se ada- 
ugă 1 ling. din zeama în care au fiert, omogenizându-se bine. Se serveşte cald. 


Piure de dovlecel 

1 dovlecel mic, fraged, 1 cartof, 1 morcov, ¥2 ceapă mică, 1 roşie 

Se curăţă şi se spală legumele. Morcovul se taie felii pe lungime, iar cartoful şi 
dovlecelul cubuleţe. Roşia se curăţă şi ea de coajă. Se pun la fiert in apa 
clocotită care să le acopere cu 3 cm, dovlecelul şi roşia adăugându-se după 10 
min. Se opreşte focul, se strecoră legumele, se pasează adăugându-se 1 
lingură din supa în care au fiert. Se serveşte cald. 


Piure din dovleac 

100 g dovleac (din cel folosit uzual pentru plăcintă), 1 ceapă, 1 cartof mic 

Se curăţă şi se spală legumele. Se pun la fiert în circa 1 litru de apă şi se fierb 25 
minute la foc mic. După ce au fiert, ceapa se îndepărtează, se scurg de zeamă şi 
se pasează fierbinți. Se adaugă puţin din zeama în care au fiert. 

Piure de conopidă 

1-2 buchetele conopidă dintr-o inflorescenta mai mare, 1 morcov, / ceapă 

Se curăţă şi se spală legumele. Se pune la fiert întâi morcovul în cca 1⁄2 1 apă, iar 
după 10 minute şi conopida şi ceapa. Se mai lasă 15 minute, apoi se opreşte 
focul. Se strecoară de zeamă, ceapa se îndepărtează. Se pasează conopida şi 
morcovul împreună cu putin din zeama lor. Se serveşte cald. 


Piure de spanac (după 8 luni datorită cantității mari de oxalati!) 

200 g spanac fraged, 1 morcov, 1 cartof 

Se curăță legumele. Spanacul se curăţă de cotoare şi codițe şi se fierbe timp de 
1 minut în apă ce clocoteşte deja, apoi se strecoară imediat, zeama aruncându- 
se. În alt vas, cartoful şi morcovul, tăiați rondele, se fierb 25 minute. Când sunt 
gata se strecoară, se pasează bine împreună şi cu spanacul, cu ajutorul mixe- 
rului cu ghiară, adăugându-se şi circa 1 ling. din supa de la cartof şi morcov. 
Acest piure se serveşte după vârsta de 8 luni. Atenție! spanacul nu se va tine la 
fiert mai mult de 2 minute - cu cât fierbe mai mult îi sporeşte conținutul în 
oxalati, care sunt toxici. 


IV. LEGUMINOASE 
linte, soia, năut, mazăre verde, fasole verde 


Leguminoasele constituie o sursă excelentă de proteine pentru sugar şi 
ele pot fi introduse în alimentația acestuia chiar de la vârsta de 7-8 luni. 
Primele care se introduc vor fi mazărea verde, lintea şi năutul. După aceea 
fasolea şi soia. 

Important: în pregătirea leguminoaselor este esenţială tehnica de 
preparare. Acestea se pun la înmuiat 8-12 ore, se scurg apoi de zeama în care 
au stat la înmuiat, iar după aceea se fierb suficient. Fasolea necesită, după 
înmuiere, şi o fierbere prealabilă în puţină apă, clocotită, câte 1 minut, după 
care se aruncă apa. Operaţiunea se repetă de trei ori, după care se fierbe 
conform timpului indicat. 


Timp de fierbere necesar: 
Linte: 30-60 minute 
Mazăre verde: 30-40 minute 
Năut: 3 ore 
Fasole: 90 minute 
Soia: 3 ore 

După ce au fiert şi s-au scurs de zeamă, acestea se pasează fierbinți. 

De asemenea este important a se asigura leguminoase din anul 
respectiv, nu mai vechi de un an. 

Leguminoasele vor completa masa cu legume de la ora 13-14, 
adăugându-se sub formă pasată la masa de legume, sau înlocuind, în unele 
zile masa de legume. Vezi în continuare rețete. 


Reţete din leguminoase şi tofu 


Piure de mazăre verde 

50 g mazăre verde proaspătă, fragedă (sau 50 g mazăre verde congelata), 1 morcov, 1⁄2 
ceapă mică 

Se curăţă şi se spală legumele. Se pun la fiert în apă care să le acopere cu circa 5 
cm, şi se lasă să fiarbă 30 minute. Se îndepărtează ceapa (sau se poate lăsa o 
parte din ea), se strecoară lichidul, păstrându-se, şi se pasează legumele. Se 
adaugă din lichidul în care au fiert până se ajunge la o consistenţă potrivită 
pentru sugar. (Dacă se foloseşte mazăre congelată, aceasta se foloseşte la fel ca 
şi cea proaspătă, punându-se direct în apă clocotită alături de celelalte 
legume). 


Piure de fasole verde 

50 g fasole verde foarte fragedă, fără ate, 1 ceapă mică, 1 morcov, 1 vârf de cuțit boia de 
ardei dulce 

Se curăţă şi se spală legumele. Fasolea se curăță de capete şi de eventualele ate 
şi se taie bucăți. Se pun la fiert în apă clocotită care să le acopere cu câțiva cm. 
Se lasă să fiarbă la foc mic 30 minute. Se îndepărtează ceapa (sau se poate lăsa 
o parte din ea), se strecoară lichidul, păstrându-se, şi se pasează legumele cu 
mixerul, adăugându-se şi boiaua de ardei dulce. Se adaugă din lichidul în care 
au fiert până se ajunge la o consistenţă potrivită pentru sugar. Atenţie, este 
nevoie neapărat de mixer pentru această rețetă, pentru a pasa bine fasolea 
verde. 


Piure de linte 

50g linte, 1 ceapă mică, 1 cartof, 1 morcov, 1 ardei mic, 1 lingură suc de roşii 

Se curăţă şi se spală legumele. Se pun la fiert în circa 1 l apă clocotită şi se lasă 
să fiarbă la foc mic. În circa 30 minute lintea este bine fiartă. Se strecoară, 
zeama păstrându-se, se pasează şi se adaugă sucul de roşii şi puțin din zeama 
în care au fiert pentru a se obține un piure de consistență potrivită. Se poate 
adăuga o linguriţă de avocado pasat. 

Piure de năut 

50 g năut fiert, 1 cartof, 1 morcov, 1-2 linguri suc de roşii, ¥2 ceapă mică 

(Pentru a fierbe, năutul, ales şi spălat, se pune la înmuiat peste noapte în apă. 
Se scurge apoi de zeamă şi se pune la fiert în 2 | de apă, timp de 3 ore, la foc 
mic). 

Se curăță şi se spală legumele. Se pun la fiert in apă clocotită morcovul, 
cartoful şi ceapa. În 25 de minute sunt gata. În ultimile 5 minute se adaugă la 
fiert şi năutul, care a fost fiert înainte separat. Când sunt gata, se strecoară, se 
pasează bine cu mixerul cu ghiară, adăugându-se sucul de roşii şi putin din 
supa în care au fiert. Se poate adăuga o linguriţă de avocado pasat. Se serveşte 
cald. 


Piure din soia boabe 

50 g soia boabe fiartă, 1 ceapă mică, 1 cartof, 2-3 măsline fără sâmburi 

(Pentru a fierbe, boabele de soia, alese şi spălate, se pun la înmuiat peste 
noapte. Se scurg apoi de zeamă şi se pun la fiert în 2 1 de apă, timp de 3 ore, la 
foc mic). 

Separat se curăță cartoful şi ceapa şi se fierb 25 minute. În ultimile 5 minute se 
adaugă la fiert şi soia, care a fost fiartă înainte separat. Când sunt gata, se 
strecoară, se pasează bine cu mixerul cu ghiară, adăugându-se şi măslinele 
fără sâmburi. Se serveşte cald. După fiecare 1-2 lingurite de piure de soia, se 
poate da sugarului câte o linguriţă de suc de roşii. Combinația îl va delecta! 


Piure de cartofi cu tofu 

50 g tofu (brânză de soia) simplă, 2 cartofi, 1 ceapă mică, 1 fir mărar merde 

Cartofii şi ceapa se curăţă şi se pun la fiert în 1⁄2 l apa. Sunt gata în 25 minute. Se 
strecoară, se pasează împeună cu tofu şi mărarul tocat fin. Se serveşte cald. 


Piure de conopidă cu tofu 

50 g tofu (brânză de soia) simplă, 2 buchetele conopidă, 1 ceapă mică, 1 morcov 

Se curăță şi se spală legumele. Apoi se pun la fiert în circa 0,5 l apă clocotită, 
morcovul punându-se primul, după 10 minute adăugându-se şi celelalte. Se 
mai lasă să fiarbă împreună 15 minute. Se scurg de zeamă şi apoi se pasează 
împreună cu tofu. 


Piure de brocoli cu năut 

2 linguri năut fiert dinainte, inflorescenta de la o tulpinita de brocoli fraged, proaspăt, 
1 ceapă, 1 morcov 

Legumele se curăță, se spală şi se pun la fiert în circa 3⁄4 1 apă. Morcovul se 

pune cel dintâi, iar după 10 minute şi restul. Se mai lasă să fiarbă împreună 15 
minute. În ultimile 5 minute se adaugă legumelor şi năutul, care fusese deja 
fiert înainte, separat. După ce mai dau câteva clocote împreună, se strecoară şi 
se pasează, adăugându-se puțină supă. 


Linte cu orez 

50 g linte, 2 linguri orez integral, 1 ceapă mică, 1 lingură suc de lămâie 

Se curăţă legumele şi se pun la fiert împreună cu orezul ales şi spălat în circa 1 | 
apă clocotită. Se lasă să fiarbă la foc mic 35-40 minute până fierbe bine orezul. 
La sfârşit ceapa se îndepărtează. Se pasează lintea împreună cu orezul şi sucul 
de lămâie şi se serveşte cald. (Lintea e bogată în fier care se absoarbe mai bine 
în prezenţa vitaminei C din sucul de lămâie). 


Piure „orange” 

50 g linte roşie, 1 morcov, 50 g dovleac, 1 ceapă mică, 1 lingură suc de lămâie 

Se curăță şi se spală legumele. Într-o cratiţă cu circ 1 litru apă clocotită se pune 
la fiert mai întâi lintea, iar după 10 minute şi celelalte legume. Se mai lasă să 
fiarbă împreună la foc mic 25 minute. Dacă lichidul scade, se mai adaugă 
puţină apă clocotită. La sfârşit se îndepărtează ceapa se strecoară legumele şi 
se pasează împreună cu sucul de lămâie. 


Gogosele cu tofu 

1 cană cartofi piure gata preparati, 1 lingură tofu, 1 lingură făină de ovăz 

Se amestecă toate ingredientele şi se fac gogoşele mici cam cât o nucă. Acestea 
se aşază în tava pentru cuptor în care s-a pus o hârtie pergament. Se coc până 
se rumenesc un pic. Se servesc calde copilului după vârsta de 9 luni, sau chiar 
după lan. 


V. OLEAGINOASE 
măsline, nuci, migdale, alune 
seminţe de floarea-soarelui, dovleac, susan, in 


Acestea sunt alimente bogate în grăsimi. Se introduc în alimentația 
sugarului în jurul vârstei de 1 an şi în cantitate mică. Măslinele se dau 
copilului pasate sau tocate foarte mărunt. Nucile, alunele, seminţele se pisea- 
ză în râşnița electrică, ele trebuind să fie o pulbere fină pentru a putea fi 
mestecate de copilul mic. Se vor adăuga de regulă la masa de cereale cu fructe, 
dar pot fi, la fel de bine, adăugate şi la masa de legume de la prânz. Vezi rețete. 

VI. ALIMENTE CONCENTRATE, 
IN CANTITATIMICI 


Tot dupa varsta de 1 an se vor introduce in alimentatia sugarului si 
alimente concentrate, care se folosesc in cantități foarte mici. Acestea sunt: 
mierea de albine, sarea, uleiul de măsline, fructele uscate. Mierea de albine şi 
fructele uscate se dau sugarului la masa de cereale cu fructe proaspete cu 
scopul de a o îndulci. Sarea se foloseşte în cantități foarte mici la masa de 
legume cu leguminoase. Dacă se foloseşte zahărul, recomandat este cel brun, 
evitându-se cât mai mult zahărul alb rafinat. Mierea de albine se va procura 
numai de la surse de încredere. Pentru început se va folosi în principal mierea 
de salcâm. 


ALIMENTAŢIA COPILULUI ÎNTRE 12 - 24 luni 


După vârsta de 9 luni, alimentaţia sugarului se apropie de cea a 
adultului vegetarian, cu următoarele excepții: portocale (alergene), nuci şi 
semințe (alergene, pericol de înec), miere de albine. Aceste alimente se vor 
introduce după vârsta de 1 an. Tot după vârsta de 1 an se vor introduce: sarea 
în preparatele cu legume şi leguminoase, şi mierea de albine (din surse cât mai 
curate) şi, eventual zahărul brun. Zahărul rafinat este bine să fie cât de mult 
evitat şi, desigur toate produsele în care este introdus. 

Începând cu vârsta de 9-12 luni, sugarul începe să mănânce după un 
orar asemănător adultului: trei mese pe zi, cu deosebirea că el va primi 1-2 
gustări (indicat doar la nevoie). Copiilor care nu sunt prea mâncăcioşi nu lise 
vor da gustări, pentru a fi suficient de flămânzi pentru următoarea masă. Este 
o greşeală a accentua nevoia de gustări. Mai bine să i se dea copilului patru 
mese principale decât trei mese şi două gustări. Aşa cum s-a văzut deja, între 
mese nu se dă sugarului decât apă sau ceai neîndulcit, nici un fel de aliment. 

Mesele principale ale zilei vor fi masa de dimineaţă şi masa de prânz. 
Masa de seară va fi cea mai uşoară, cu cele mai puține calorii. Copilul trebuie 
să tindă încetul cu încetul spre orarul de masă al adultului şi toate eforturile 
trebuie îndreptate spre statornicirea unor obiceiuri alimentare corecte, 
sanogene. Stăpânirea de sine pe care copilul o deprinde învățând să nu 
mănânce nimic între mese îi va fi de mare folos pe tot parcursul vieţii în multe 
domenii, şi de asemenea se va răsfrânge în primul rând într-un sistem 
digestiv sănătos. De asemenea el trebuie învățat să nu bea apă în timpul 
mesei, ci numai între mese. În timpul mesei cantitatea de lichid ingerată ca 

aliment (supe, sucuri de fructe, compoturi, etc.) nu va fi mai mare de 25% din 
volumul total al mesei respective. 

Începând de la această vârstă se va avea tot mai mult în vedere ca pe 
lângă un fel de mâncare care se dă copilului în formă pasată, să se introducă, la 
fiecare masă, încă un aliment pe care să îl poată servi singur, cu mâinile lui, de 
exemplu lângă piure de cartofi sau pilaf, i se pot pune bucăţi de legume fierte, 
moi, pe care să le poată servi singur, fără pericolul de a se îneca cu ele: 
morcovi, brocoli, conopidă, sfeclă roşie, tofu, etc. De asemenea, la masa de 
fructe i se pot oferi rondele de banane, bucățele de piersici moi, pere, caise, 
prune, tăiate astfel încât să nu existe pericolul de a se îneca cu ele. 

În această perioadă mama trebuie să se înarmeze cu răbdare, lăsându-şi 
copilul să încerce să mănânce singur. Îl va supraveghea continuu şi îl va ajuta, 
încurajându-l pentru fiecare reuşită şi nemustrându-l pentru că scapă pe 
alături sau pe jos. Un timp vor fi pierderi de tot felul, dar merită osteneala. 
Cheia succesului este încurajarea continuă. O baveţică cu buzunar, 
confecționată din plastic este o bună rezolvare. 

Sugarul hrănit artificial după vârsta de 1 an trebuie să aibă trei mese 
princiale pe zi, ca şi adultul. Ideal este ca aceste mese să fie alcătuite astfel: 


Masa de dimineaţă: cereale + lapte vegetal + fructe + indulcitor natural 
(miere sau fructe uscate dulci) + nuci pisate (sau seminţe decojite pisate - de 
floarea-soarelui, dovleac). Acestea din urmă se introduc după vârsta de 1 an, 
în cantități foarte mici; se începe cu ¥21-ta. 

Masa de prânz: legume gătite + leguminoase + legume crude (suc de 
legume crude - de ex. de tomate, de morcov, sfeclă roşie, țelină, etc., sau salată 
din legume crude tocate astfel încât să nu constituie pericol de înec pentru el). 

Masa de seară: lapte vegetal + cereale + legume (sau fructe, la alegere). 

Gustările, atunci când sunt necesare, vor consta din fructe, sucuri de 
fructe, bucăţi de legume, biscuiţi de casă. Între gustare şi masă trebuie să 
treacă 2-3 ore. Între mese copilului i se va da numai apă sau ceaiuri de fructe 
neîndulcite. Acestea i se vor administra cu cana. 

Lichidele care se dau copilului în timpul meselor nu vor depăşi 1⁄4 din 
cantitatea totală de alimente de la masa respectivă. Este cu totul nepotrivit a se 
administra copilului supa de zarzavat sau sucul de fructe în biberon. Cel mai 
bine pentru digestie este ca lichidele din timpul meselor să fie administrate 
amestecate cu hrană solidă (de exemplu supă-cremă de legume cu crutoane 
de pâine inmuiate bine, lapte cu cereale gătite, compot cu biscuiţi, etc.). 

După vârsta de 8-9 luni, aşa cum deja s-a specificat mai sus, se introduc 
şi celelalte cereale în alimentaţia sugarului: grâul, porumbul, orzul, hrişca. 
Grişul şi mălaiul sunt două produse româneşti care pot fi utilizate cu succes în 
alimentația copilului după această vârstă. Grişul cu lapte vegetal, servit cu 
fructe pasate este savurat de copii, iar mămăliguţa, servită cu un fruct dulce 
alături, sau mămăliguța servită cu un preparat pe bază de legume cu 
smântână vegetală, constituie alimente tradiționale româneşti ce pot fi 
integrate foarte bine în alimentația copilului vegetarian. 


Metode pentru economisit timp şi bani 


e congelarea de legume şi leguminoase, fierte în prealabil, în porții foarte 
mici (năut, soia, fasole verde, mazăre verde) 
e congelarea de bucăți mici de avocado, decojit, bine copt 
e congelarea de fructe de sezon pentru a le avea disponibile în sezonul rece 
(vişine, zmeură, fragi, afine). 

Acestea vor fi scoase la timp din congelator şi folosite la nevoie. 


ALIMENTAŢIA COPILULUI DUPĂ VÂRSTA DE 2 ANI 


După vârsta de 2 ani alimentația copilului este asemănătoare cu a 
adultului vegetarian, cu deosebirea că acesta va fi ferit de alimente puternic 
condimentate, prea complicate, cu multe ingrediente. De asemenea, mama va 
tine cont că el este încă mic şi îl va supraveghea îndeaproape pentru a nu se 
îneca cu anumite alimente. 

În cele ce urmează puteți alege din retetele recomandate, în funcţie de 
preferinţele şi gusturile copilului dumneavoastră. 


PARTICULARITĂȚI ALE ALIMENTATIEI COPILULUI 
ÎN DIFERITE PERIOADE ALE COPILĂRIEI 


Alimentatia copilului între 1 - 3 ani 


Din punctul de vedere al solicitării mamei, aceasta este o perioadă grea. 
Copilul stă deja pe picioarele lui, se mişcă tot timpul şi peste tot, şi este foarte 
nerăbdător să facă el totul, inclusiv să mănânce singur. Pentru mamă ar fi 
foarte uşor să-i dea în continuare să mănânce, căci ar avea mai putin de curățat 
în jur, dar ea trebuie să-l înveţe, cu multă răbdare, să mănânce singur. 

Pentru aceasta, trebuie să-i stabilească un loc potrivit şi sigur pentru 
servirea mesei, în care el să stea comod la masă, fără pericolul de a cădea. 
Pentru menajarea hăinuțelor, i se va pune o bavetă sau un şervet în jurul 
gâtului. 

Mama aşează farfuria cu mâncare în fata lui, pune lingurita în mâna lui, 
tine şi ea de manuta lui, introduce lingurita în farfuria cu mâncare, ia cam 
jumătate de linguriţă (nu mai mult!) şi copilul va duce lingurita la gură. Mama 
îi face semne şi îi vorbeşte în acelaşi timp, invatandu-l să mestece bine. 

Greşeala care se face în acest punct este aceasta: copiii sunt învățați să ia 
mult în lingură şi li se spune mereu că trebuie să mănânce mult. Greşit! Mama 
trebuie să pună în farfurie atât cât ştie ea că trebuie să mănânce copilul, 
învațându-l lucrul cel mai important, şi anume că trebuie să mestece bine şi 
încet, fără grabă. 

Apoi, după ce se asigură că a terminat tot din gurita- eventual îi cere să 
deschidă gura, să vadă dacă e gata, făcându-l conştient că aceasta e foarte 
important - se repetă operația. După câteva mişcări, copilul va vrea deja să 
facă el singur acest lucru. El trebuie încurajat continuu, chiar dacă la început 
merge mai mult pe alături decât în gurita lui. Trebuie să i se explice, de 
asemenea, prin cuvinte şi gesturi (el nu înţelege toate cuvintele) că nu poate 
mânca nimic de pe jos. 

Totul trebuie să se facă într-o atmosferă foarte veselă. Nici un cuvânt, 
privire sau gest de reproş. Niciodată copilul nu trebuie făcut să plângă la 
masă. Felul cum este încurajat să se ajute va avea repercusiuni incredibile 
asupra încrederii în sine, atât de necesară pe tot parcursul vieții. 

Cu timpul şi pe măsură ce creşte, el trebuie învățat că trebuie să 
mănânce tot. Mama se poate ajuta în privinţa aceasta de diverse metode: vase 
pentru mâncare foarte atrăgătoare cu desene dragute care să apară la iveală 
după ce se goleşte farfuria, încurajarea lui în momentul în care a golit farfuria 
bătând din palme, mângâindu-l sau sărutându-l, etc. De asemenea mama 
poate folosi porții mai mici, pe care apoi să le completeze. 

Niciodată copilul nu trebuie forțat să mănânce. Este cu totul greşit. 
Faptul că nu mănâncă este un semnal că ceva nu este în regulă şi va trebui să 
descoperim ce anume. Lipsa poftei de mâncare poate fi un simptom al unei 
boli; poate să nu fie vorba de aşa ceva, poate fi pur şi simplu o indispozitie de 
moment; oricum, ceva este în neregulă - poate copilul este murdar, are o jena 
într-o anumită parte a corpului şi nu ştie să explice, îl strâng hăinuțele, poate 
mama nu a respectat intervalul necesar dintre mese, poate camera nu este 
aerisită suficient şi nu se simte în largul lui, este agitat, etc. Orice ar fi, trebuie 

descoperit. Dacă nu descoperim nimic, atunci se măreşte durata până la masa 
următoare, pentru ca el să fie mai flămând. Copilului nu i se întâmplă absolut 
nimic dacă va sări peste o masă. Când i se face foame el va mânca. Dacă este 
forțat să mănânce, sistemul lui digestiv va fi complet bulversat, cu consecințe 
de lungă durată, poate chiar pe viata. 

Între mese nu se dă nimic de mâncare, nici măcar lichide indulcite. Între 
mesei se da doar apa sau ceai neîndulcit. 

Hrana copilului din această perioadă se apropie tot mai mult de hrana 
adultului, cu condiția ca el să poată mesteca bine ceea ce i se dă. Se evită 
alimentele cu care se poate îneca (nuci, alune, seminţe etc.). Acestea se dau 
pasate, în combinaţie cu alte alimente moi, aşa cum poate mesteca el. 

Necesarul de calorii: 100 cal/kgcorp/zi. Nu este indicat a sta şi a tot 
calcula caloriile necesare. Dând copilului să mănânce în mod normal în 
fiecare zi şi asigurându-i o varietate de alimente pe parcursul anului şi în 
fiecare zi, el va avea necesarul caloric potrivit. Acest lucru se va vedea în 
constituția lui. 

Alimentatia trebuie variată şi cât mai frumos prezentată. Trebuie 
schimbate mereu culoarea, aspectul şi gustul mâncării. 


Alimentatia preşcolarului (3 - 7 ani) 


La 3 ani copilul este deja un voinic care ştie să mănânce singur, ne arată 
cu mândrie ce multi dintisori are, şi că poate să mănânce tot. Aceasta 
înseamnă că e pus pe fapte mari şi vrea să mănânce, nu glumă. S-a obişnuit 
deja cu gustul majorităţii felurilor de mâncare pe care ile dă mama şi începe să 
aibă preferințe. Aceasta nu ar fi nimic rău, însă dezvoltarea lui pe toate 
planurile continuă şi constatăm la această vârstă că el a descoperit un cuvânt 
magic pe care îi place să-l folosească mai ales în ce priveşte mâncarea pe care o 
primeşte. Care este acest cuvânt? Desigur, mamele îl cunosc. Este NU. Când 
ţi-e lumea mai dragă, hodoronc-tronc: nu. 

Mamele, şi în general părinţii care nu sunt stăpâni pe situație, ajung de 
multe ori să fie manipulati de odorul lor şi nu de puţine ori se dramatizează în 
familie: „nu ştim ce să ne mai facem, copilul nostru nu vrea să mănânce nimic, 
e groaznic...” şi îşi fac o mulțime de griji. Aceasta este una din extreme. 
Cealaltă, care este şi mai gravă, mai ales pentru copil, este pedepsirea lui 
foarte drastică în momentul în care rosteşte “nu” şi aşa se face că deseori 
asistăm cu inima strânsă la scene în care părinţi în toată puterea vârstei lovesc 
fără milă un copilaş nevinovat. 

Într-adevăr, copilul trebuie să înveţe să asculte, dar în primul rând ei, 
părinții, trebuie să înveţe anumite lucruri. Părinții trebuie să ştie că acest „nu” 
nu este conştientizat de copil. El descoperă acest cuvânt şi, când îşi dă seama 
că prin el poate atrage atenția tuturor asupra lui, profită de situaţie şi o face. 
Copilului îi place în preajma părinților, a mamei în primul rând, şi, spunând 
„nu”,elsimte că o poate avea mai mult alături de el. Şi întinde coarda. De ce ar 
mai vrea să atragă atenţia asupra lui? Un exemplu de posibil motiv: în această 
perioadă apar în familie frățiori care absorb atenția generală, iar el simte că 
trece pe planul al doilea, ceea ce nu poate accepta. Soluţia? Să fie ajutat să 
simtă că e la fel de iubit şi dorit ca şi micuțul care tocmai a venit pe lume. 

Ar mai exista o cauză: părinţii folosesc ei înşişi prea mult cuvântul 
„nu”. Este bine să folosim formulări afirmative când ne adresăm copiilor, în 
special la această vârstă. Deci, este cu mult mai potrivit a spune copilului: „Te 
vei face mare şi voinic mâncând tot din farfurie” decât a-l spune: „Dacă nu 
mănânci tot, nu o să creşti mare” sau, şi mai grav: „Dacă nu mănânci tot,o să te 
bat de te prăpădesc”. 

Lucrurile trebuie luate foarte în serios. S-ar putea ca în unele cazuri, de 
altfel foarte rare, copilul să fie o fire extrem de încăpățânată şi greu de 
modelat, însă rareori se întâmplă ca până la 7 ani un copil să nu poată fi 
îndreptat. După această vârstă da, poate da (ştiţi dumneavoastră - „cei şapte 
ani de-acasă”). 

Alimentatia preşcolarului trebuie să-i aducă 70-80 calorii /kgcorp/ zi. 

În această perioadă când el începe deja să înțeleagă multe lucruri, 
părinţii trebuie să înceapă să îi explice, la nivelul priceperii lui, de ce sunt atât 
de sănătoase alimentele pe care le primeşte. De ex.: să i se spună când 
primeşte fructe că sunt bogate în vitamine care îl ajută să fie puternic, când 
primeşte fasole, cartofi, că acestea îl ajută să crească mare, când primeşte 
salate că va fi zvelt şi ager, etc. Este mult mai de folos a proceda astfel decât a-i 
îndrepta atenţia spre motivele pentru care nu primeşte carne şi produse 
lactate. La timpul potrivit, când se ivesc ocaziile, i se va spune că acestea sunt 
generatoare de multe boli, care se văd pretutindeni în jurul nostru (i se pot da 
cazuri concrete dintre rude şi cunoştinţe care au diverse boli). El trebuie făcut 
conştient, până când ajunge să meargă la şcoală, că alimentaţia lui este 
sănătoasă şi că alimentația folosită în general de oameni este deficitară, prin 
aportul mult prea mare de produse de origine animală. În acest fel, când 
ajunge mai mare nu va fi tentat de produse care nu vor fi în beneficiul sănătății 
lui pentru că el este, personal, convins că nu sunt sănătoase. Desigur că pe 
măsură ce creşte el va pune tot felul de întrebări. Părinţii să se înarmeze cu 

răbdare, şi mai ales cu calm, răspunzându-i cu cea mai mare seriozitate şi 
responsabilitate. De asemenea, exemplul lor personal va conta mult. Un 
părinte care este vegetarian (aşa, cel putin susține) dar care este nervos 
continuu şi iritat nu va transmite un mesaj prea bun despre vegetarianism 
copilului său. 


Alimentatia şcolarului (7 - 15 ani) 


Copilula ajuns deja de vârstă şcolară. Ce bucurie este pentru el prima zi 
de şcoală! De-acum va începe să dovedească tututor ce poate face el. Tot felul 
de solicitări şi provocări îi stau în față. Pentru aceasta, mama trebuie să 
vegheze ca alimentaţia lui să fie corespunzătoare. Alimentatia vegetariană îi 
va oferi tot ce are nevoie. 

Pentru că stilul lui de viață suferă modificări în această perioadă (el 
începe să plece regulat de acasă pentru programul şcolar), s-ar putea ca felul 
în care se alimenta până acum să fie puţin perturbat. Pentru aceasta, mama 
trebuie să vegheze în mod special. Ce are de făcut practic? 


Să-i asigure o masă de dimineaţă foarte consistentă. În acest scop 
trebuie să-l pună la culcare foarte devreme seara - cel târziu la ora 21, pentru 
ca el să se poată scula odihnit dimineaţa. La sculare copilul va bea un pahar de 
apă, după care va avea un scaun. Este foarte important ca scaunul să fie în 
acest moment al zilei. De asemenea, este bine ca el să fie obişnuit cu un mic 
program de gimnastică şi respirație profundă, în fața geamului deschis (vara 
chiar în curte sau pe balcon) după care să se spele bine sau să facă un duş; 
făcând aceste lucruri şi fiind odihnit, va fi bine dispus şi va avea o poftă de 
mâncare de lup. Este absolut necesar ca şcolarul să se deprindă cu aceste 
lucruri în prima lună de şcoală. Efectul va fi extraordinar pentru toată viata. 
Aceste obiceiuri intră în reflex şi îi vor fi de mare folos. Cel mai indicat este ca 
dimineața masa lui să fie alcătuită din cereale şi fructe. 


Pentru cele 4 ore cât sta la şcoală, sugerez să nu i se pună nici un pachet 
cu mâncare - din două considerente: 1) dacă a mâncat bine dimineaţa, nu mai 
este nevoie; 2) din motive de igienă - nu putem şti cât de bine se poate el spăla 
pe mâini la şcoală înainte de a mânca, şi ştim că hepatita şi alte boli sunt un 
pericol real continuu pentru copiii noştri. Ar fi bine să-i cruțăm, şi pentru 
aceasta este bine să le explicăm şi să-i învăţăm să nu se lase ispititi de 
portocalele sau pufuletii îmbietori ai colegilor. Lecţia de stăpânire de sine le 

va fi foarte utilă. A nu mânca nimic între mese constituie un mare bine pe care 
l-am putea face sănătății noastre. Nu uitaţi să-i încurajați pentru că trec cu 
bine acest examen. Trebuie vorbit mult cu ei. 


Când va veni acasă de la şcoală va fi flămând şi va mânca foarte bine la 
masa de prânz. Masa de prânz trebuie să fie consistentă, să conțină neapărat o 
salată. Este foarte important pentru aportul de fibre. S-ar putea ca, datorită 
noului program, şi tranzitul lui intestinal să fie putin perturbat. O salată va fi 
foarte bine venită. Se vor servi două feluri de mâncare - o mâncare din legu- 
me, o leguminoasă cu salată - şi un desert. După masa de prânz un program 
lejer de mişcare fizică - joacă, un sport lejer, îi va prinde foarte bine. Dacă este 
pus să se culce de prânz, aceasta trebuie să se facă doar după 30-60 minute de 
la masă, şi după ce a făcut ceva mişcare fizică. Mişcarea fizică ajută digestia şi 
de asemenea îi face bine copilului pe toate planurile. Copilul nu trebuie pus la 
lecţii imediat după masă. Sângele se concentrează spre stomac imediat după 
masă, deci oricum nu va avea randament. 


Cina trebuie să fie uşoară: mămăliguţă cu tofu, budinci, salată orien- 
tală, spaghete cu legume, rizoto, orez cu lapte vegetal, supe-creme, etc. Nu 
uitaţi, în fiecare seară când faceți bilanţul zilei, să-i spuneți ce a facut bine, iar 
cea făcutrău, va spune el singur dacă l-ați încurajat mereu, fiindu-i prieten. 


Câteva pericole de avut în vedere în perioada şcolară, 
mai ales când ajung ceva mai mărişori 


Pentru că primesc bani de buzunar şi datorită unui anturaj nepotrivit în 
care ar putea intra, ei încep să-şi cumpere tot felul de nimicuri de mâncare, 
pentru a încerca noi gusturi cu care nu sunt obişnuiţi şi cărora colegii, şi nu 
numai, le fac o deosebită reclamă. Ce putem face? Interdictia nu e de folos, 
dimpotrivă, se vor distanța de noi, acționând pe ascuns. Singura soluţie este 
să găsiți un moment potrivit când să discutati cu ei şi să le explicati că 
alimentaţia de acasă e cea mai bună, îi face sănătoşi şi satură mai bine, 
neprezentând nici un fel de pericol. Explicati-le că din banii pe care îi 
cheltuiesc pe astfel de lucruri îşi pot procura lucruri care le pot fi de mai mare 
folos. Aceasta este posibil numai dacă ni-i facem prieteni. 

Alimentatia trebuie să-i confere 50-60 cal/kgcorp/zi. Să conţină toți 
nutrientii. Şcolarul trebuie să consume multe fructe şi legume, pentru aportul 
lor deosebit în vitamine, săruri minerale şi fibre. 

De ce fac copiii mofturi 
la masă? 


Sunt numeroase cauzele pentru care copilul nu mănâncă sau face 
mofturi la masă. lată câteva alternative posibile: 


Mâncarea este într-adevăr necorespunzătoare - nu este gustoasă, nu 
este aspectuoasă sau nu îl satură. Se poate întâmpla? Desigur. Şi mamele, 
adulții în general, pot greşi. 


Copilul mănâncă între mese şi la ora mesei nu este flămând. 


Atmosfera ce se creează la masă îl inhibă efectiv şi nu poate mânca. 
Copiii sunt foarte sensibili. O atmosferă tensionată, cu certuri, dojane, 
mustrări în timpul mesei desigur că-i vor face să le piară pofta de mâncare. 
Soluţia: creeati o atmosferă cât mai plăcută la masă. Discutati, dacă trebuie 
discutat ceva - numai aspectele pozitive ale zilei. Găsiţi un alt moment pentru 
rezolvarea conflictelor şi nu uitaţi că, dacă nu procedati înțelept cu copilul, în 
atitudinea lui se va instala descurajarea, va fi complexat şi prima reacție va fi 
lipsa poftei de mâncare sau „mofturile” cum zic unii părinți. 


Există o suferință organică - copilul poate avea gâtul inflamat, dureri 
abdominale, paraziți intestinali, etc.; deşi el e mare de-acum, nu ştie totdea- 
una să explice ce simte, iar uneori se poate chiar să nu simtă nimic (sunt boli 
fără simptome vizibile). Un control medical ar fi binevenit. 


Copilul manifestă repulsie numai fata de anumite alimente. De 
exemplu, un copil cu un ficat sensibil va respinge totdeauna vinetele, sau un 
copil constipat va avea totdeauna repulsie față de orez pentru că simte, fără să 
ştie să explice, că ori de câte ori mănâncă orez acesta îl face să se simtă 
inconfortabil. Atenţie, dacă el nu tolerează un anumit aliment, trebuie 
consultat medicul. 


Copilul are o suferință emoțională, sufletească, puternică. Este posibil 
aceasta? Desigur. Când copilul nu se simte iubit, acceptat, respectat de 
părinți, nu va avea chef, poftă, de nimic, inclusiv de mâncare. El va mânca 
doar atât cât să-şi ameteasca putin stomacul, care dă din când în când semnale 
că există şi el. Aceasta este o situație foarte gravă, în care principalii vinovați 

sunt părinții. Se impun măsuri urgente, înțelepte din partea părinților. 
Părinţii sunt cei care trebuie să-şi corecteze atitudinea fata de copil. 


Copilul face mofturi pentru că e rasfatat. De asemenea, o situație 
gravă. Trebuie corectată atitudinea părinților în primul rând, pentru că ei l-au 
rasfatat. Totul se va repara treptat. Copilul trebuie iubit, dar nu rasfatat. 


Copilul a apucat un anturaj nepotrivit şi i se pare că ceea ce-i oferă 
părinţii lui nu este corespunzător şi vrea tot mai mult. Paralel cu această 
atitudine se dezvoltă un proces foarte periculos - socoteşte că totul i se cuvine 
fără ca el să facă nimic. Cu înțelepciune, dar şi cu hotărâre, părinții trebuie să 
înveţe pe copii principiul expus de apostolul Pavel: „Cine nu lucrează nici să 
nu mănânce”. Desigur, ținta nu este de a tine copiii flămânzi, nicidecum, ci 
aceea de a-i învăța care le sunt datoriile şi a-i ajuta să şi le îndeplinească 
potrivit vârstei pe care o au. 


In problemele de alimentatie ale copilului se interpun rude - bunici, 
unchi, mătuşi, chiar dintre prietenii familiei care vin cu dovezi foarte bine 
ticluite şi ispititoare, inspirându-le gândul că părinții nu îi alimentează corect. 
După ce vă convingeti că acest lucru nu este adevărat (e posibil uneori să fie!), 
discutati cu ei şi dovediti-le, cu toate argumentele logice pe care le aveţi la 
îndemână, că faceți tot ce puteți pentru a asigura o alimentație sănătoasă, 
variată, gustoasă şi atrăgătoare, după puterile voastre. 


Alimentatia adolescentului 
şi a tânărului 


Este perioada când consumul de energie este foarte mare. Alimentatia 
trebuie să fie bogată şi variată; tinerii să nu fie lipsiţi de proteine, precum şi de 
toți ceilalți nutrienți, cu mare atenţie la vitamine. Toate acestea se asigură 
printr-o alimentaţie variată, din care să nu lipsească zilnic fructele, legumele, 
cerealele, leguminoasele, nucile, seminţele. 

Adolescentii şi tinerii au un program foarte încărcat, învață mult si 
există pericolul orelor neregulate de masă şi chiar a săririi peste anumite 
mese. Este perioada când se instalează adesea gastritele şi ulcerele gastro- 
duodenale. De aceea, ei trebuie îndrumați şi supravegheați în felul cum se 
alimentează.Mare atenţie, de asemenea, la servirea mesei de dimineaţă. Să nu 
fie nicidecum trecută cu vederea şi să fie masa cea mai consistentă din zi. 


CAPITOLUL 6 


Reţete culinare pentru 
copilul vegetarian 


Retetele care sunt prezentate în continuare pot fi folosite pentru copii 
după vârsta de 2 ani. Desigur, nu toate retetele sunt cele mai potrivite şi 
pentru copilul foarte mic. Mamele se vor orienta în alegerea retetelor în 
funcție de vârsta copilului şi particularitatile specifice fiecărui copil. Ideal este 
ca aceste rețete să slujească doar ca îndreptar pentru mame, pe baza cărora ele 
să realizeze cele mai potrivite rețete pentru copiii lor, pentru că ele îi cunosc 
cel mai bine. 

Precizări pentru denumirile folosite: 


e Cereale = boabe de cereale, nedecorticate, ceea ce înseamnă cu tot cu coaja 
lor şi germenii bobului integral. 

e Paste fainoase= paste făinoase integrale, adică făcute din făină integrală. 
e  Ulei=cândapare in text se subintelege ca fiind cel mai de dorit de folosit 
uleiul de măsline, chiar dacă nu se specifică. 

e  Călirea cepei = fierberea ei înăbuşit, cu putin ulei sau apă, doar până se 
înmoaie puţin, rămânând alburie. Este total contraindicat pentru sănătate a o 
prăji sau a o lăsa până devine maronie. Nu trebuie pusă niciodată în ulei 
încins. Se pune întâi ceapa în vas şi deasupra ei se va pune putin ulei sau apă. 

e  Prescurtări folosite: 1 ling. = 1 lingură, 1 1-ta = 1 linguriţă, min. = minut, 
leg. = legătură, 1 cană = 1 cană de 250 ml, 1 pahar = 1 pahar de 175 ml 

Cuprins rețete 


A. REŢETE DIN FRUCTE, CEREALE ŞI NUCI (SEMINŢE) 
(pentru masa de dimineață) 


1: Pastă de nuci 

2, Pastă de arahide 

3. Unt de migdale 

4. Unt din nuci cashew 

5; Unt din seminţe de floarea soarelui 
6. Pastă din seminţe de dovleac 

7. Pastă de mei 

8. Pâine 

9. Voinicel 

10. Grau fiert cu curmale 

11. Germeni de grâu cu prune 

12. Orez natur cu cremă de fructe 

13. Orez cu lapte de soia 

14. Budincă de griş cu stafide 

15. Budincă de orez cu vişine 

16. Budincă de mere cu fulgi de ovăz 
17. Budincă de piersici cu fulgi de ovăz 
18. Budincă de mălai cu stafide 

19. Taitei cu lapte 

20. Taitei cu nuci 

21. Saratele 

22. Covrigei 

23. Grisine 


24. Biscuiti (I) 
25. Biscuiti (II) 
26. Biscuiti (II) 

27. Biscuiti (IV) 

28. Biscuiti fini săraţi 
29. Biscuiti cu seminţe 
30. Biscuiti săraţi 

B. RETETE DIN LEGUME ŞI LEGUMINOASE 
(pentru masa de prânz şi/sau cină) 


Paste, pateuri 


31. Pastă din măsline 

32. Pastă din avocado (1) 
33. Pastă din avocado (II) 
34. Pateu din tofu 

35; Pastă de tofu cu roşii 

36. Pateu din mazăre verde 
37. Pateu de soia (1) 

38. Pateu de soia (II) 


39. Pateu de soia cu măsline 
40. Pateu de linte 

41. Pateu din naut 

42. Pateu din brocoli 

43. Pateu de vinete 


Supe-creme, supe, ciorbe 


44. Supă-cremă de cartofi 

45. Supă-cremă de mazăre verde 
46. Supă-cremă de gulii 

47. Supă-cremă de conopidă 

48. Supă-cremă de brocoli 

49. Supă-cremă cu dovleac 

50. Supă-cremă de dovlecei 

51. Supă de roşii cu taitei 


52. Supă de gulii 
53. Supă de brocoli 


54. Supă cu taitei 

55. Supa delicioasa 

56. Ciorba de mazare verde 
57. Ciorbă de cartofi noi 

58. Ciorbă de dovlecei 

59. Smântână vegetală (I) 


60. Smântână vegetală (II) 

Diferite mâncăruri 


61. Cartofi natur 
62. Cartofi copti 
63. Cartofi copti,,pai” 
64. Cartofi piure 
65. Papricaş de cartofi 


66. Cartofi înăbuşiți 

67. Cartofi noi la cuptor 

68. Mâncare de cartofi noi cu mazăre verde 
69. Cartofi „arici” 

70. Dovlecei la cuptor 

71. Musaca de dovlecei cu soia texturata 
72. Sos de roşii 

73; Mâncare de conopidă 

74. Tocăniţă de conopidă 

75. „Ciupercuţe” cu tofu 

76. Stevi-or 

77. Piure de brocoli 

78. Brocoli cu cartofi 

79. Tocăniţă de ardei 

80. Ardei umpluti 

81. Gulioare umplute 

82. Varză cu orez 

83. Varză călită 

84. Varză cu taitei 

85. Praz cu măsline 

86. Mâncare de spanac 

87. Sufle de spanac cu soia texturată 
88. Piure despanac 

89. Piure de urzici 

90. Ciuperci umplute 

91. Spaghete cu sos de tomate 

92. Ghiveci de legume cu orez 

93. Tocăniţă de legume cu porumb 


94. Pilaf de orez 
95. Orez spaniol 
96. Gogosele de orez 

97. 
98. 
99. 


100. 
101. 
102. 
103. 
104. 
105. 
106. 
107. 
108. 
109. 
110. 
111. 
112. 
113. 
114. 
115, 
116. 
117. 
118. 
119. 
120. 


Spaghete cu sos de linte 

Sufle de mălai cu soia texturată 

Pizza cu cartofi 

Fasole bătută (I) 

Fasole bătută (II) 

Tocăniţă din fasole 

Tocăniţă de fasole verde cu tofu 

Mâncare de linte 

Tocăniţă de linte roşie 

Piure de linte 

Tofu (brânză de soia) 

Tocăniţă din soia boabe 

Soia „nuts” 

Tocăniţă din soia texturată (cubuleţe) 
Tocăniţă din soia texturată (granule) 
Ruladă cu soia 

Snitele din soia texturată la cuptor cu sos de roşii 
Mâncare de fasole verde cu soia texturată 
Mâncare de mazăre verde cu soia texturată 
Mâncare de praz cu soia texturată 
Mâncare de mazăre verde 

Mâncare de mazăre verde cu tofu 

Piure de mazăre verde 

Sufle de cartofi cu năut 


Chifteluţe, cârnăciori, droburi 


121. 
122. 
123. 
124. 
125. 
126. 
127. 
128. 
129. 
130. 
131. 


Chifteluţe din linte 
Cârnăciori din linte 
Chifteluţe din năut 
Chifteluţe din soia boabe 
Cârnăciori din soia boabe 
Cârnăciori din soia texturată 
Cârnăciori din ovăz 
Chifteluţe din dovlecei 
Chifteluţe din cartofi 
Drob din soia boabe 
Drob din soia texturată 

132. 
133. 


Drobcu nuci 
Pizza 


Salate din legume fierte 


134. 
135. 
136. 
137. 
138. 
139. 
140. 
141. 
142. 
143. 
144. 
145. 
146. 
147. 
148. 
149. 
150. 


Salată de cartofi cu ceapă verde 
Salată de cartofi 

Salată de cartofi cu tofu 

Salată de cartofi cu porumb dulce 
Salată de cartofi cu brocoli 

Salată orientală 

Salată de sfeclă roşie 

Salată de ardei copţi cu sos de roşii 
Salată asortată cu porumb 

Salată de dovlecei cu roşii 

Salată de linte 

Salată de orez 

Salată de mazăre verde cu porumb 
Salată de fasole verde cu usturoi 
Salată de fasole verde cu suc de roşii 
Salată romană 

Salată de cartofi cu maioneză de soia 


C. DESERTURI 


151. 
152. 
153. 
154. 
155. 
156. 
157. 
158. 
159. 
160. 
161. 
162. 
163. 
164. 


Mere coapte (I) 
Mere coapte (II) 
Pere umplute (I) 
Pere umplute (II) 
Pere umplute (III) 
Caise umplute 
Piersici umplute 
Prune umplute 
Salată de fructe (I) 
Salată de fructe (II) 
Salată de fructe (III) 
Salată de fructe (IV) 
Salată de fructe (V) 
Salată de fructe (VI) 

165. 
166. 
167. 
168. 
169. 
170. 
171; 
172. 
173. 
174. 
175. 
176. 
177. 
178. 
179. 
180. 
181. 
182. 
183. 
184. 
185. 
186. 
187. 
188. 
189. 
190. 
191. 
192. 
193. 
194. 
195. 
196. 
197. 
198. 
199. 
200. 
201. 
202. 


Salată de fructe (VII) 
Salată de fructe (VIII) 
Salată de fructe (IX) 
Salată de fructe (X) 
Salată de fructe (XI) 
Salată de fructe (XII) 

Cremă de banane 

Cremă din pepene galben 

Cremă din căpşune şi banane 

Cremă de vişine 

Cremă din caise şi corcoduşe 

Cremă de afine 

Cremă de coacăze negre 

Cremă de coacăze roşii 

Cremă din dude 

Cremă din mere 

Cremă cu ananas 

Cremă de mei 

Frişcă vegetariană 

Bucuria copiilor 

Cocteil din fructe 

Îngheţată de caise 

Îngheţată din pepene galben 

Sos de mere 

Sos de afine 

Sos de pere 

Sos de vişine cu ananas 

Ciocolată din curmale 

Ciocolată din carob 

Bombonele din mere 

Bombonele din mere şi pastă de arahide 
Bombonele din banane 

Bombonele din pere 

Bombonele cu migdale 

Bombonele din stafide 

Bombonele din curmale 

Bombonele cu aromă de portocală 
Bombonele cosulet 

203. Bomboneleroz 

204. Prăjitură cu fructe uscate 
205. Ruladă cu stafide şi cireşe 
206. Prăjitură cu piersici 

207. Prăjitură cu curmale 

208. Prăjitură cosulet 

209. Batoane cu nucă 

210. Ruladă cu banane 


211.  Ruladăcubiscuiți (1) 
212. Ruladăcu biscuiti (II) 


213. Prăjitură cu cireşe albe 
214. Plăcintă cu mere 

215. Plăcintă cu dovleac 
216. Plăcintă cu stafide 
217. Plăcintă cu vişine 


218. Strudel cu mere şi stafide 
219. Prăjitură din fulgi de ovăz 


220. Prăjitură cu vişine 

221. Prăjiturăcucaise/prune 
222. Tort cu fructe 

223. Tort cu mere 

224, Tort cu fructe de vara 
225. Tort de biscuiti 

226. Tort cu zmeură 

227. Frişcă din nuci cashew 
228. Praline 

229. Praline „exotice“ 


230. „Rafaelo” 

231. Tort ,,Rafaelo” 

232. Tortroz 

233; Tort cu ananas 

234. Tort „arici” 

235. Tort ,Omul de zăpadă” 


CAPITOLUL 6 - Reţete culinare pentru copilului vegetarian 


115 


Băuturi 


236. Lapte desoia 
237. Lapte de migdale 
238. Lapte de orez (I) 
239. Lapte de orez (II) 
240. Lapte de grâu 
241. Lapte demei 

242. Lapte de cocos 
243. Lapte dearahide 


Gemuri, siropuri 


244. Gem de caise 

245. Gem de visine 

246. Gem de piersici 

247. Gem asortat 

248. Gem deafine 

249. Gemde gutuicunuci 
250. Sirop deafine 


Sucuri din fructe crude 

A. REŢETE DIN FRUCTE, CEREALE ŞI NUCI (SEMINȚE) 
(pentru masa de dimineață) 


1. PASTĂ DENUCI 

100 g nuci pisate, 1 ling. apă, 2 ling. miere zaharisita 

Se amestecă nucile pisate cu mierea şi apa, şi se freacă bine. Se serveşte pe 
pâine sau pe felii de mere sau pepene galben, banane. Foarte hrănitoare. 


2. PASTA DE ARAHIDE 

100 g arahide crude, 2 ling. miere zaharisită, 1 ling. suc de lămâie, 2-3 ling. apă 

Se aleg arahide perfect sănătoase, cât de proaspete posibil. (Arahidele 
râncede pot fi contaminate cu aflatoxină, o toxină extrem de periculoasă). Se 
pun într-o tavă şi se dau la cuptor la foc mic cca. 20 min. Se scot apoi din cuptor 
şi se lasă să se răcească. Se pun în blender împreună cu celelalte ingrediente. 
Se pasează bine. În lipsa blenderului, se pot da prin rasnita electrică iar apoi se 
amestecă bine cu mierea. 


3. UNT DEMIGDALE 

50 g migdale, 2 linguri miere de salcâm 

Migdalele se rumenesc 10-15 min în cuptor la foc foarte mic (eventual cu uşa 
cuptorului întredeschisă). După ce se răcesc bine se dau prin rasnita până se 
fac o pudră fină. Se amestecă apoi cu mierea. Cremă foarte nutritivă. 


4. UNI DIN NUCI CASHEW 

100 g nuci cashew, 2 ling. miere 

Nucile cashew se pisează în râşniță, apoi se amestecă într-un castronel cu 
mierea. 


5. UNT DIN SEMINŢE DE FLOAREA-SOARELUI 

100 g seminţe de floarea-soarelui decojite, nesărate, neprăjite, circa 50 ml lapte vegetal 
Semințele de floarea-soarelui se pisează în râşniță apoi pudra rezultată se 
pune într-un castronel. Se adaugă lapte vegetal (de soia sau orez), 
omogenizându-se bine. 


6.PASTĂ DIN SEMINŢE DE DOVLEAC 

100 g semințe de dovleac decojite, nesărate, neprăjite, 50 ml apa 

Semințele de dovleac se pisează în rasnita apoi pasta rezultată se pune într-un 
castronel. Se adaugă treptat apă până ce se formează o pastă de consistență 
potrivită care se poate întinde pe pâine. 

7. PASTĂ DEMEI 

1 pahar de mei, 1⁄2 l-tă sare, 2 linguri nuci pisate 

Meiul se alege, se spală şi se pune la fiert în circa 2 1 apă. După ce Începe să 
clocotească se fierbe la foc mic circa 30 min. După aceea se scurge de zeamă, se 
lasă la răcit şi se mixează bine cu celelalte ingrediente în blender. La nevoie, 
dacă pasta obținută este prea groasă, se mai adaugă din lichidul în care a fiert 
meiul. Se serveşte pe pâine. 


8. PÂINE 

1kg făină integrală şi 500 g făină albă, 25 g drojdie, 1 l-tă miere, 1 l-tă sare 

Drojdia se amestecă cu sarea şi mierea şi se dizolvă în 1⁄2 cană apă calduta. Se 
lasă în aşteptare 15 minute. După acest timp se adaugă făina şi atâta apă cât să 
se poată frământa un aluat care să se desprindă de pe mâini. Aluatul se 
frământă bine, apoi se lasă în aşteptare 1 oră într-un loc caldut, ferit de curenți 
de aer. După acest timp, se frământă din nou şi se împarte in mai multe bucăți 
mici din care se vor face chifle mici. Se pun bucățile modelate sub formă de 
chiflă în tava pentru cuptor, se mai lasă în aşteptare 15-20 minute, apoi se dă 
tava la cuptor, încălzit dinainte, la foc potrivit. În cca 40 minute pâinicile sunt 
gata. Se scoate tava din cuptor, apoi se scot chiflele din tavă, punându-se pe o 
altă tavă şi acoperindu-se cu un şervet curat. A nu se consuma proaspete, ci 
după cel puţin câteva ore, cel mai bine după 12 ore. În compoziție se pot 
introduce diverse semințe (dacă copilul este mai mare). 


9. VOINICEL 

1 pahar grâu, 2 ling. nuci pisate, 4 l-te miere, fructe de sezon 

Grâul se alege bine, se spală şi se pune la fiert in apă care clocoteste, cca. 2 1. Se 
lasă să fiarbă la foc mic. Este gata în cca. 90 min, timp în care apa scade. Se 
opreşte focul când mai este apă cca. 1 cm deasupra grâului. Se lasă la răcit, 
apoi se pasează şi se amestecă împreună cu mierea. Deasupra se presară 
fructe de sezon, rase sau tăiate mărunt astfel ca să fie uşor servite de copii. 


10. GRÂU FIERT CU CURMALE 

1 cană grâu fiert (vezi rețeta Voinicel), 50 g curmale fără sâmburi, 1/4 l-tă coajă rasă 
de lămâie 

Grâul bine fiert şi putin răcit se amestecă cu curmalele şi se pasează cu 
mixerul. Se adaugă apoi coaja rasă de lămâie. Pasta obținută se întinde în 
farfurie şi se presară deasupra o cremă de fructe. 

11. GERMENI DE GRÂU CU PRUNE 

50 g germeni de grâu, 1 cană prune din compot de prune (fără sâmburi) 

Prunele se pasează cu mixerul, apoi se încorporează şi germenii de grâu. 
Foarte nutritiv. 


12. OREZ NATUR CU CREMĂ DE FRUCTE 

1 pahar orez integral, 1 cană cremă de fructe (de căpşune, afine, etc.; vezi retetele 
respective) 

Orezul se alege, se spală şi se fierbe 35-45 minute în apă de 6 ori cât volumul 
său. Se scurge apoi de zeamă şi se pune în farfuriile în care va fi servit în strat 
subțire de cca 2 cm. Când este doar caldut, se pune deasupra crema de fructe şi 
se serveşte. 


13. OREZ CU LAPTE DE SOIA 

1 cană orez integral, 1⁄2 1 lapte de soia, dulceaţă sau sirop de fructe, 1 vârf cuțit 
scorţişoară 

Orezul se pune la fiert în 1 litru apă care clocoteste. Se lasă să fiarbă 20 minute. 
Sub cratiţă se pune o tablă, pentru a nu se prinde. Când este aproape gata si 
lichid mai este doar putin, se adaugă, peste orez, laptele de soia, fierbinte, şi, 
de asemenea, scortisoara. Se amestecă putin, cu grijă, pentru nu strivi 
bobitele de orez şi se mai lasă să fiarbă 20 min. Se opreşte focul. Chiar dacă nu 
s-a absorbit tot lichidul, în următoarele 15 min (după oprirea focului) orezul 
va trage tot lichidul. Se serveşte cu o cremă sau gem de fructe. 


14. BUDINCA DE GRIŞ CU STAFIDE 

1/2 cană gris, cca 600 ml lapte de soia, % cană stafide, cană nuci pisate, arome: coajă 
rasă de lămâie/portocală, vanilie, etc. 

Se pune laptele la fiert. Când este gata să dea în clocot, se presară treptat 
grişul, amestecând continuu. Se lasă să fiarbă 2-3 min. Se adaugă apoi 
stafidele, nucile şi aroma dorită. Se amestecă bine. Se opreşte focul. Se 
răstoarnă în farfurii întinse şi se serveşte cald cu felii de fructe proaspete sau 
din compot. În loc de nuci se pot folosi alune sau seminţe de floarea-soarelui, 
de asemenea pisate. 


15. BUDINCĂ DE OREZ CU VIŞINE 

2 căni vişine fără sâmburi, 1 cană de orez integral, fiert, 1 cană stafide, 1 ling. coajă 
rasă de lămâie 

Se amestecă toate ingredientele şi compoziția rezultată se pune într-un vas 
Jena care se dă la cuptor, la foc potrivit cca. 15 minute. 

16. BUDINCA DE PIERSICI CU FULGI DE OVĂZ 

1 cană fulgi de ovăz, 4 piersici rase pe răzătoarea mare, 1 pahar visine fără sâmburi 
(crude sau din gem, compot), 50 g nuci pisate, 1 pahar suc de fructe (sau ceai de fructe) 
Se pregăteşte un vas Jena pentru cuptor. În acesta se aşează, în straturi 
alternative: fulgi de ovăz, piersici, vişine şi nuci, până se epuizează toată 
cantitatea. Se toarnă deasupra sucul de fructe. Se dă vasul la cuptor, unde se 
lasă cca. 20 min., la foc mic. 


17. BUDINCA DE MERE CU FULGI DEOVĂZ 

1 cană fulgi de ovăz, 3 mere rase pe răzătoarea mare, 1/2 cană stafide, 1/2 cană nuci 
pisate, 1 cană suc/ceai de fructe 

Fulgii de ovăz se amestecă cu sucul de fructe şi apoi cu restul ingredientelor. 
Compoziţia obținută se pune într-un vas Jena pentru cuptor. Se dă la cuptor, 
la foc mic timp de cca. 30 min. 


18. BUDINCA DE MALAI CU STAFIDE 

1/2 cană mălai, 2 ling. griş, 1/2 cană stafide, 2 ling. nuci pisate, 1 ling. coajă rasă de 
lămâie 

Se pune la fiert 3/4 litru de apă într-o cratiţă. După două minute, când apa este 
putin calduta, se pune în ea o lingură de mălai şi o lingură de gris. Se amestecă. 
Apoi, când dă primul clocot se presară treptat grişul şi apoi mălaiul, 
amestecând bine. Se fierbe la foc mic, 3 minute, amestecându-se continuu. Se 
adaugă apoi stafidele şi coaja rasă de lămâie. Se mai lasă să dea câteva clocote 
împreună, apoi se opreşte focul. Se răstoarnă din această compoziție în 
farfuriile în care se va servi. Se serveşte ca atare, sau cu fructe acrişoare rase 
sau tăiate bucățele mici. 


19. TAITEI CU LAPTE 

200 g taitei, 341 lapte de soia, 2 ling. miere de albine 

Taiteii, de preferat din făină integrală, se pun la fiert în 1 1 apa ce clocoteste. 
Separat, în altă cratiţă, se pune şi laptele de soia la fiert, la focul mic, pentru a 
da în clocot. După ce tăiţeii au fiert 5 minute în apă, se strecoară repede din 
apă şi se pun în laptele de soia ce clocoteste deja. Se mai lasă să fiarbă 5 minute. 
Apoi se opreşte focul. Când mâncarea s-a răcit putin şi este doar calduta, se 
pune în farfurioare adânci. Se pune miere în fiecare farfurie. După dorinţă se 
pot folosi diverse arome. 

20. TAITEI CU NUCI 

200 g paste făinoase integrale (tditei, melcişori, spirale, etc.), 50 g nuci pisate, 3 
linguri miere 

Pastele făinoase se pun la fiert în apă care clocoteşte. Sunt gata în cca 10 
minute. Se scurg de zeamă, punându-se într-o strecurătoare şi se clătesc putin 
cu apa pentru a nu se lipi între ele. Se amestecă cu nuca pisată şi cu mierea. 


21. SARATELE 

600 g făină, 75 ml ulei de măsline, 1 cană apă, 25 g drojdie, 1 ling. sare, 1 lingură 
semințe chimen pisat 

Drojdia se dizolvă în puțină apă călduță împreună cu sarea. Într-un castron 
mare se pun 500 g făină, apoi drojdia dizolvată, uleiul, chimenul pisat şi apa. 
Se frământă bine cca 5 min. Făină se adaugă după cum cere coca, astfel ca 
aluatul rezultat să fie foarte elastic şi să se desprindă uşor de pe degete. Coca 
rezultată se împarte în 4 părți. Din fiecare parte se întinde câte o foaie cât se 
poate de subțire care se aşează în tava mare de la aragaz. Cu un cuţit cu lama 
ascuțită se delimitează dreptunghiuri de cca 2/10 cm. Se dă tava la cuptor, la 
foc potrivit, cuptorul fiind încălzit în prealabil. Se repetă acelaşi lucru cu 
celelalte foi. Atenţie, o dată cu fiecare tavă cuptorul se încinge din ce în ce mai 
tare, deci timpul de coacere va fi mai scurt la următoarele tăvi. Când se 
rumenesc uşor, sărățelele sunt gata. Se scot cu grijă din tavă şi se pun într-un 
vas plat ca să se răcească. Apoi se pot pune într-o pungă de plastic în care se 
pot păstra chiar 2 săptămâni. 


22. COVRIGEI 

500 g făină integrală, 200 g făină albă, 50 ml ulei măsline, 250 ml apă, drojdie cât o 
nucă, 1 l-ţă sare 

Drojdia se dizolvă în puţină apă calduta. Se pune aproape toată făina într-un 
castron mare, adăugându-se drojdia dizolvată, uleiul, sarea şi apa calduta. Se 
frământă bine. Se adaugă făină atât cât să rezulte un aluat elastic, care se 
modelează uşor. Aluatul se lasă să crească 30 min într-un loc caldut. Din 
acesta se iau apoi pe rând bucăți mici, cam cât o nucă, din care se modelează 
covrigei care se aşează în tava mare de la aragaz. Tava se dă la cuptor la foc 
potrivit, cuptorul fiind încălzit dinainte. Covrigeii se pot unge cu următoarea 
compoziţie înainte de a introduce tava în cuptor: 1 ling. făină, 1/2 l-ţă sare, 1 l- 
ta ulei, 2 ling apă, amestecate bine. Se ung cu această compoziţie cu o pensulă 
alimentară. Se coc şi sunt gata când sunt rumeniti frumos. 

23. GRISINE 

400 g făină integrală, 250 g făină albă, 7 ling. ulei măsline, 12 ling. apă, 25 g drojdie, 1 
l-tă sare, 1 ling. susan pisat (sau chimen), făină cât cuprinde 

Drojdia se dizolvă în 2 linguri apă calduta, împreună cu sarea. Într-un castron 
mare, separat, se pune cam o cană de făină, se face o adâncitură în mijloc în 
care se pun cele 7 linguri ulei, 10 linguri apă; apoi se pune şi drojdia dizolvată 
şi susanul pisat. Se amestecă bine cu o lingură de lemn. Se pune apoi castronul 
într-un loc caldut şi ferit de curenţi de aer în bucătărie şi se lasă să crească 20- 
30 minute. După acest timp se frământă bine cu mâinile aluatul, pe planşetă 
sau pe masă, pe care s-a presărat făină. La nevoie se mai adaugă făină. Aluatul 
rezultat este elastic, se ia uşor de pe degete şi este uşor de modelat. 

Din acest aluat se iau mici bucăţi din care se formează cu mâna, prin rulare, 
bastonaşe de cca 10 cm lungime şi 1 cm diametru, care se aşează într-o tavă, la 
1 cm distanţă unele de altele. Se da tava la cuptor la foc mic. Sunt gata în 20-25 
min. Se pot întoarce si pe partea cealaltă. 


24. BISCUIŢI (I) 

1 cană făină de ovăz, 1 cană făină de orez, 1 cană făină de grâu integrală, 2 ling. ulei de 
măsline, 3 ling. miere, 1 cană apă 

(Făină de ovăz se poate obține dând prin râşniţă fulgi de ovăz. Făina de orez se 
obține dând prin rasnita orezul). Se amestecă cele trei feluri de făină cu uleiul, 
mierea şi apa. Apa se adaugă treptat, în funcție de cât cere compoziţia pentru a 
se obține un aluat elastic, ce se desprinde de pe mâini. Se întinde o foaie cât 
mai subțire din care se decupează biscuiţi rotunzi (cu ajutorul unui pahar) sau 
pătraţi, sau orice alte forme dorite. Biscuitii se inteapa din loc în loc cu o 
furculiță. Se pun in tava mare de la cuptor pe care s-a aşezat o hârtie 
pergament. Se dă tava la cuptor, încălzit în prealabil şi se lasă până încep să se 
rumenească. Se scot din cuptor şi din tavă, se lasă să se racorească şi se 
păstrează într-un vas acoperit. 


25. BISCUIŢI (II) 

2 căni făină de ovăz, 1 cană făină de grâu integrală, 2 ling. ulei de măsline, 1⁄2 l-tă sare, 
1 l-tă chimen pisat, 1 cană apă 

Se amestecă făina cu sarea, uleiul şi chimenul şi apoi se adaugă treptat apa. Se 
frământă bine. Se întinde o foaie din care se decupeaza biscuiţi. Aceştia se vor 
intepa din loc în loc cu o furculita. Se pun în tava mare de la cuptor în care s-a 
aşezat o hârtie pergament. Se dă tava la cuptor, încălzit în prealabil şi se lasă 
până încep să se rumenească. Se scot din cuptor şi din tavă, se lasă să se 
răcească şi se păstrează într-un vas acoperit. 

26. BISCUIŢI (II) 

1 cană făină de mei, 1 cană făină de ovăz, 1 cand făină de grâu integrală, 3 ling. ulei de 
măsline, 3 ling. miere, 1 cană apă 

(Făina de mei se obține dând prin râşniță meiul). Se amestecă cele trei feluri de 
făină cu uleiul şi mierea, şi apoi se adaugă treptat apa. Se frământă bine. Se 
întinde o foaie din care se decupează biscuiţi. Aceştia se vor intepa din loc în 
loc cu o furculiță. Se pun în tava mare de la cuptor în care s-a aşezat o hârtie 
pergament. Se dă tava la cuptor, încălzit în prealabil şi se lasă până încep să se 
rumenească. Se scot din cuptor şi din tavă, se lasă să se racorească şi se 
păstrează în vas acoperit. 


27. BISCUIŢI (IV) 

2 căni făină integrală de grâu, 1 cană făină albă, 3-4 ling. ulei, 1⁄2 I-ta sare, 3 ling. miere 
de albine, 1 cană apă 

Se amestecă bine toate ingredientele, apa adăugându-se treptat. La nevoie se 
mai adaugă apă sau ulei, după cum cere coca, pentru a se desprinde de pe 
degete. Se întinde o foaie cât mai subțire şi se decupeaza biscuitii, care se vor 
intepa din loc în loc cu o furculita. Se coc la foc mijlociu, într-o tavă cu hârtie 
pergament. 


28. BISCUIŢI FINI SARATI 

1/3 cană ulei, 1 cană apă, 600 g făină albă, 1 l-ţă sare, 11-ta chimen pisat 

Se pun într-un castron ingredientele, se frământă bine, apa adăugându-se 
treptat, după cum cere compoziția. La nevoie se mai adaugă putin ulei. 
Aluatul e foarte elastic, se desprinde uşor de pe mâini. Se întinde o foaie foarte 
subțire şi se taie biscuiţi în forma dorită. Se coc în tava mare la foc mijlociu. 
Atenţie să nu se ardă, se coc foarte repede. 


29. BISCUIŢI CU SEMINTE 

1 cană fulgi de ovăz, 1 cană făină albă, 1 cană tărâţe de grâu, 2 ling. susan, 1 l-tă sare, 3 
ling. ulei de măsline, 1 cană apă, 1⁄2 cană seminţe de floarea-soarelui sau dovleac, sau o 
combinație din acestea 

Taratele, fulgii de ovăz şi semințele se dau prin râşniță pentru a obține o făină 
foarte fină din ele. 

Într-un castron se pun toate ingredientele şi se frământă bine. La nevoie se 
adaugă făină sau apă, în funcție de consistenţa aluatului. Se întinde o foaie 
mare, cât de subțire posibil, din care se decupează cu un pahar biscuiţi 
rotunzi. Aceştia se aşează in tava mare, presărată cu făină, se inteapa cu 
furculita din loc în loc şi se dă tava la cuptor la foc potrivit. Când se rumenesc 

putin sunt gata. După ce s-au răcit, se pun într-o pungă de plastic unde se pot 
păstra 2-3 săptămâni. 


30. BISCUIŢI SĂRAȚI 

1 cană fulgi de ovăz, 1 cană făină integrală, 3 ling. semințe floarea-soarelui, 3 ling. 
susan. 3 ling. semințe de in, 1 ling. chimen, 50 ml ulei, 1 l-tă sare 

Fulgii de ovăz şi semințele se dau prin râşniţă pentru a se obține o pulbere 
fină. Se amestecă cu sarea, uleiul şi circa 1 cană apă. Aluatul rezultat se 
frământă bine, la nevoie se mai adaugă apă. Se presară făină pe masă sau 
planşetă si se întinde o oaie din care se vor decupa cu ajutorul unui pahar 
biscuiţi. Aceştia se aşează în tava mare de la aragaz şi se inteapa în câteva 
locuri cu furculita. Se dă tava la cuptor, la foc potrivit; după 20 minute se 
întorc şi pe partea cealaltă. După 15 minute sunt gata. Se păstrează într-un vas 
cu capac sau într-o pungă de plastic. Foarte hranitori. 


B. REŢETE DIN LEGUME ŞI LEGUMINOASE 
(pentru masa de prânz şi/sau cină) 


Paste, pateuri 


31. PASTĂ DIN MĂSLINE 

100 g măsline, 2 ling. orez fiert, 1 ling. suc lămâie, 1 ceapă, 1 ling. pătrunjel verde 
tocat fin 

Măslinele se mixează după ce li s-au scos sâmburii. Ceapa se toacă fin de tot. 
Se amestecă cu restul ingredientelor. Se păstrează în frigider, într-un borcan 
cu capac. Se serveşte pe pâine, ca tartine. 


32. PASTA DIN AVOCADO (I) 

1 avocado, 1 varf cutit sare, 1 ling. suc lămâie 

Se alege avocado bine copt (moale, dar fără pete). Se spală, apoi se taie pe 
lungime, în două (ca o pară). I se îndepărtează sâmburele. Cu o linguriţă se 
scoate miezul până foarte aproape de coajă şi se pune într-un castronel adânc. 
Se adaugă sarea şi sucul de lămâie. Se pasează bine cu furculita sau cu o 
lingură de lemn mai mică. Pasta obținută este excelentă la gust şi foarte 
hrănitoare. Se întinde pe pâine şi se consumă ca atare sau cu diverse salate. 

33. PASTA DIN AVOCADO (II) 

1 avocado, 1 varfcutit sare, 2 ling. suc de roşii 

Avocado, bine copt, se spală, se taie în două pe lungime şi i se scoate 
sâmburele. Se curăță de coajă şi se pasează. Apoi se amestecă cu sarea şi sucul 
de roşii. Se serveşte de îndată, pe pâine. 


34. PATEU DIN TOFU 

300 g tofu, 50-100 ml lapte de soia, 2 ling. suc de lămâie, 1 I-ta sare, 1 ceapă, 2-3 căţei 
usturoi, 1 l-ţă boia de ardei dulce 

Se pun toate ingredientele în blender şi se pasează bine. Lapte se pune doar 
putin la început, iar apoi cât cere compoziția astfel ca să rezulte un pateu de 
consistență potrivită care se poate întinde pe pâine. Se serveşte ca tartine, pe 
pâine, cu măsline, roşii, etc. 


35. PASTĂ DE TOFU CU ROŞII 

200 g tofu, 2 roşii, 3 căţei usturoi, 1 frunzulita busuioc verde 

Se pasează bine toate ingredientele în blender. Pasta obținută se serveşte cu 
feliute de măsline. 


36. PATEU DIN MAZĂRE VERDE 

1 cană boabe mazăre verde, fragedă, 1 ceapă, 1 ling. ulei măsline, 3 ling. suc de roşii, 
sare, 1 ling. mărar verde 

Mazărea se pune la fiert. Când este gata, se scurge, se pasează şi se lasă să se 
răcească. Se amestecă apoi cu ceapa tocată foarte fin, cu sucul de roşii, uleiul şi 
mărarul tocat fin. Se serveşte pe pâine, cu salate acrişoare. 


37. PATEU DE SOIA (I) 

1 cană boabe soia, 2 ling. ulei de măsline, 1 ceapă, sare 

Boabele de soia se aleg, se spală bine şi se pun la înmuiat peste noapte (8-12 
ore). Se aruncă apa în care au stat, şi apoi se pune soia la fiert în apă clocotiă, 
suficientă (cca. 6 1), lăsându-se să fiarbă la foc mic cca 3 ore. Când este gata, se 
scurge de zeamă şi se pune într-un castron adânc, pregătit dinainte, în care s-a 
pus ceapa tocată (crudă) şi sarea. Se face o mică adâncitură în mijloc şi se pune 
uleiul şi cca 50 ml din zeama în care a fiert soia. Se pasează fierbinte, cu 
mixerul. Se serveşte cu roşii, castraveți, ardei, măsline, usturoi, salată, sfeclă 
roşie, etc. 


CAPITOLUL 6 - Reţete culinare pentru copilului vegetarian 125 


38. PATEU DE SOIA (II) 

1 cană soia boabe, 4 linguri semințe floarea-soarelui decojite, 1 ceapă, 1 l-tă sare 
Boabele de soia se pun la înmuiat cel putin 8 ore. Se aruncă apa în care au stat 
şi apoi se pun la fiert în apă clocotită, cca 6 litri şi se lasă să fiarbă la foc mic 3 
ore. Înainte de a opri focul la soia, separat se dau prin râşniță semințele de 
floarea-soarelui. Ceapa se toacă mărunt. Ceapa, sarea şi pudra din semințele 
de floarea-soarelui se pun într-un castron cu pereţi înalți. Când soia a fiert 
suficient - bobul trebuie să fie moale, plesnit - se strecoară şi se pune în 
castron împreună cu circa 1 cană din zeama în care a fiert. Se pasează cu 
mixerul. Zeama se adaugă treptat, în funcție de cât cere compoziția. Pateul 
trebuie să aibă o consistenţă potrivită, astfel ca să poată fi întins pe pâine. Se 
păstrează într-un borcan cu capac, în frigider. 


39. PATEU DE SOIA CU MĂSLINE 

1 cană soia boabe fiartă, 3⁄4 cană măsline fără sâmburi, 50 ml apă, 1 ceapă 

Soia fiartă bine (vezi rețeta Pateu de soia I) se pasează împreună cu măslinele 
şi ceapa. Este posibil ca amestecul să mai necesite putin lichid, se va adăuga 
putin din zeama în care a fiert soia. Se serveşte pe pâine. Se păstrează într-un 
borcan cu capac, în frigider. 


40. PATEU DE LINTE 

1 pahar linte (roşie, verde, galbenă), 1 ceapă, 1 morcov, 1 ling. ulei de măsline, 1⁄4 l-tă 
sare 

Lintea se alege, se spală şi se pune la fiert în cca. 2-3 1 apă împreună cu 
morcovul. Se fierbe la foc mic. Când este gata, după 30-40 minute, se ia de pe 
foc, se scurge de zeamă şi se pasează împreună cu morcovul fiert şi ceapa 
crudă, tocată mărunt şi uleiul. La sfârşitse pune sare. 


41. PATEU DINNĂUT 

1 pahar boabe năut, 1 rădăcină pătrunjel, 1 ceapă, 1 telind mică, 1 morcov, 1 ling. suc 
de lămâie, 1 ling. ulei de măsline, 1⁄2 l-tă sare 

Năutul se alege, se spală şi se pune la înmuiat 8-12 ore. Apoi se scurge de 
zeamă, se opăreşte de trei ori scurt cu apa clocotită şi apoi se pune la fiert in 5-6 
litri apă. Năutul fierbe în 3-4 ore. Cu jumătate de oră înainte de a fi gata se 
adaugă şi legumele, în afară de ceapă. Când sunt fierte, împreună cu năutul, 
se scurg, de zeamă, se pun într-un castron şi se pasează împreună cu ceapa 
tocată (crudă), sarea şi uleiul. Dacă mai necesită lichid, se adaugă din lichidul 
în carea fiert năutul până se ajunge la consistenţa unei paste de uns pe pâine. 

42. PATEU DIN BROCOLI 

400 g brocoli, 100 g semințe floarea-soarelui, 1 l-tă sare, 1 gogosar (ardei gras roşu), 2 
roşii 

Brocoli se fierbe la abur, cu o cantitate mică de apă. După circa 15 minute se 
scurge zeama, care se păstrează. Semințele de floarea-soarelui, decojite se dau 
prin rasnita electrică. Se pun într-un castron toate ingredientele şi se pasează 
cu mixerul. La nevoie se adaugă din zeama de la brocoli pentru a se obține o 
consistență potrivită de pateu. 


43. PATEU DE VINETE 

2 vinete potrivite, 1 avocado copt bine, 1 l-tă sare, 2 ling. suc de lămâie 

Vinetele se coc, se curăță de coajă, se lasă la scurs circa 2 ore, apoi se toacă cu 
un cuțit de lemn. Se pun într-un castron. Avocado se curăță de coajă, i se 
îndepărtează sâmburele şi se pasează bine, apoi se încorporează în vinete, 
adăungându-se şi sarea şi sucul de lămâie. 


Supe-creme, supe, ciorbe 


44. SUPĂ-CREMĂ DE CARTOFI 

4-5 cartofi, 2 morcovi, 1 rădăcină pătrunjel, 1 telind mică, 2 ardei diferit colorați, 2 
cepe, 2-3 roşii, 11-ta ulei, 1 l-ţăsare, 1 legătură pătrunjel verde 

Legumele se curăță, se spală şi se taie bucăţi. Se pun la fiert în apă care 
clocoteşte, cca. 2 1 în următoarea ordine: la început rădăcinoasele şi ardeii, 
peste 10 minute se adaugă cartofii şi ceapa, iar după 20 minute se adaugă 
roşiile. După 5 minute de când s-au pus roşiile, se ia oala de pe foc, se scurge 
supa într-o altă oală, iar legumele se pasează separat în alt vas. După ce s-au 
pasat, se pun în oala cu supa, se pune oala din nou pe foc, se amestecă bine cu o 
lingură de lemn, se adaugă sarea şi uleiul şi pătrunjelul tocat fin. Se opreşte 
focul. Când se consumă, se are grijă a se omogeniza bine, deoarece legumele 
pasate tind să se ducă la fundul oalei. Se serveşte cu crutoane de pâine, făcute 
în casă. 


45. SUPĂ-CREMĂ DE MAZĂRE VERDE 

1 cană boabe mazăre verde, 3 morcovi, 2-3 linguri suc de lămâie (sau suc de corcoduşe 
verzi), 2 cepe, 1 țelină mică, 2-3 rădăcini pătrunjel, 2-3 cartofi, 1 legătură ceapă verde, 
2-3 ridichi roşii, 11-ta ulei, 11-ta sare 

Se curăță şi se spală legumele. Se taie în 2-4 bucăți (în afară de ceapa verde şi 
ridichi). Se pun apoi la fiert în 2,5 lapă care clocoteşte, în următoarea ordine: 

întâi morcovii, pătrunjelul şi telina, după 10 minute cartofii şi mazărea. Se lasă 
să fiarbă încă 25 minute din acest moment. Se opreşte focul şi se strecoară supa 
într-o altă oală. Din legumele care au fiert se aleg câteva boabe de mazăre pe 
care le păstrăm separat. Se pasează apoi legumele, cu mixerul sau pasatorul 
pentru cartofi, se pun înapoi în supă, se pune oala din nou pe foc, se adaugă 
boabele de mazăre păstrate întregi, sarea, uleiul şi sucul de lămâie şi se 
opreşte focul. Când se serveşte această supă, care are o culoare deosebit de 
plăcută, se presară deasupra ceapă verde tocată fin şi, eventual, rondele de 
ridichi de culoare roşie. 


46. SUPĂ-CREMĂ DE GULII 

2 gulii de grădină (cca. 1⁄2 kg) sau 3-4 gulii de seră, 2 cartofi, 2-3 rădăcini pătrunjel, 2 
cepe, 1l-tă ulei, 11-tasare, 1 legătură pătrunjel verde 

Legumele se curăță şi se spală, se taie în bucăți. Se pun la fiert în apă care 
clocoteste, cca. 21. În 25 min. sunt gata. Se scurge zeama în care au fiert în altă 
oală, iar legumele se pasează. Se pun apoi în oala cu zeama lor, se amestecă 
bine şi se pune din nou oala pe foc 1-2 minute. Se adaugă sarea şi uleiul şi 
pătrunjelul tocat fin. Se opreşte focul. Se serveşte cu smântână vegetală. 


47. SUPĂ-CREMĂ DE CONOPIDĂ 

1 conopidă potrivită, 1-2 cartofi, 2 rădăcini pătrunjel, 2 morcovi, 1-2 cepe, 1 legătură 
pătrunjel verde, 11-ta ulei, 1 l-ță sare, 50 ml suc de corcoduse verzi 

Se pregătesc legumele: se curăță, se spală şi se taie bucăți - conopida se 
desface buchetele. Se pun la fiert în cca 21 apa care clocoteste. Se lasă să fiarbă 
încet 25 minute. Se scurge supa în altă oală iar legumele se pasează. Se pun din 
nou în oala cu supă, se amestecă bine, se adaugă sucul de corcoduşe verzi 
pentru acrit. După 2-3 min. se pune şi sarea, uleiul şi pătrunjelul verde tocat 
fin şi se opreşte focul. 


48. SUPĂ-CREMĂ DE BROCOLI 

500 g brocoli, 2-3 morcovi, 2 cartofi, 1 ceapă, 1 telind mică, 1 l-tă ulei, 1 l-tă sare 

Se curăţă şi se spală legumele. Se pun la fiert în 21 apă clocotită, în afară de 
ceapă şi brocoli care se vor adăuga după 10 min. Se mai fierb împreună încă 15 
minute. Se scurg de zeamă (care se păstrează), se pasează bine şi apoi se 
amestecă din nou cu supa în care au fiert. Se adaugă uleiul şi sarea, se 
amestecă şi se opreşte focul. 

49. SUPĂ-CREMĂ CU DOVLEAC 

12 kg dovleac, 4 cartofi, 1 ceapă, 1⁄2 l-tă sare 

Se curăţă şi se spală legumele. Se taie în bucăți potrivite ca mărime. Se pun 
apoi la fiert în 2 litri de apă clocotită şi se lasă să fiarbă la foc mic 25 minute. 
Apoisupa se strecoară în altă oală iar legumele se pasează cu mixerul. Se pune 
din nou supa peste legumele pasate, se adaugă sarea, se mai lasă să dea un 
clocot apoi se opreşte focul. Excelentă sursă de vitamina A în senzonul rece 
prin dovleac. 


50. SUPĂ-CREMĂ DE DOVLECEI 

2 dovlecei potriviti, 2 cartofi, 2 morcovi, 1 ceapă, 2 rădăcini pătrunjel, 3 roşii, 1 ling. 
ulei, 1 l-tă sare, 1 legătură mărar 

Se curăță şi se spală legumele, se taie în 2-4 bucăți. Se pun la fiert in cca. 2 l apă 
care clocoteşte, întâi morcovii şi pătrunjelul iar după 10 minute cartofii şi 
ceapa, iar după alte 15 minute dovleceii şi roşiile. Se mai lasă să fiarbă 10 
minute. Se opreşte focul, legumele se scot din zeama lor, se pasează cu mixe- 
rul şi se pun din nou în supa în care au fiert. Se pun din nou la fiert, se mai dă 
unclocot, se adaugă sarea, uleiul şi verdeata tocată mărunt. Se opreşte focul. 


51. SUPĂ DEROSII CU TAITEI 

3/4 kg roşii (sau 250 ml suc de roşii), 1 ceapă mare, 1 l-tă sare, 1 I-ta ulei, 100 g tăiței 
din făină integrală, 1 legătură pătrunjel verde 

Roşiile se spală, se taie în două, se curăță de cotoare şi se pun la fiert, împreună 
cu ceapa, în 2 1 supa strecurată de legume (sau zeama în care s-au fiert cartofi) 
care clocoteşte. După 5 minute se pune o strecurătoare deasupra unei oale de 
2,5 1. Se toarnă deasupra supa în care au fiert roşiile iar acestea se pasează bine 
cu o lingură de lemn. Cojile de roşii rămase se aruncă. Oala cu supă se pune 
din nou pe foc, se adaugă sarea, uleiul şi tăițeii. Se mai lasă să clocotească 7-10 
minute. Se pune pătrunjelul tocat fin. Se opreşte focul. 


52. SUPĂ DE GULII 

3-4 gulii de seră (sau gulii de grădină, cca. ¥2kg), 1 ceapă mare, 1 I-ta sare, 1 l-ţă ulei, 
50 g smântână vegetală 

Se curăță legumele şi se spală. Ceapa se toacă mărunt iar guliile se rad pe 
răzătoarea mare. Se pun la călit împreună într-o oală în care se va face supa. Se 
înăbuşe cca. 2 minute împreună cu uleiul. Se toarnă apoi deasupra 21 apa care 
clocoteşte. Se lasă să fiarbă încet cca. 15 minute. (La dorinţă se pot pune şi 
două rădăcini de pătrunjel care la sfârşit se vor scoate). După acest timp se 
adaugă sarea şi se opreşte focul. Se serveşte cu smântănă vegetală. 

53. SUPĂ DE BROCOLI 

3-4 tulpinite de brocoli (cca 500 g), 1 ceapă, 2 morcovi, 2-3 rădăcini pătrunjel, 1⁄2 |-ta 
sare, 1 ling. ulei 

Se curăță şi se spală legumele. Morcovul şi pătrunjelul se pun la fiert în 21 apa 
care clocoteşte. După 10 minute se adaugă ceapa şi brocoli desfăcut în 
buchetele mici. Se lasă să fiarbă 15 minute la foc mic. După acest timp, se scot 
din supă ceapa, morcovul şi pătrunjelul. Se adaugă sarea, uleiul şi pătrunjelul 
tocat fin şi se opreşte focul. 


54. SUPĂ CU TĂIŢEI 

5 rădăcini pătrunjel, 2 gulii (cca 0,5 kg), 2 morcovi, 1 țelină, 1 ceapă, 2 cartofi, 100 g 
taitei de casă, 1 l-tă sare, 1 l-tă ulei, 1 leg. pătrunjel verde 

Legumele se curăță, se spală, se taie bucățele mici şi se pun la fiert în 3 1 de apa 
ce clocoteşte. Se lasă să fiarbă 25 minute la foc mic. După acest timp se 
strecoară supa în altă oală, iar legumele se pot folosi la altă mâncare. Supa 
strecurată se pune din nou la fiert, se adaugă tăițeii de casă, şi, după 10 
minute, timp în care fierb taiteii, se adaugă sarea, uleiul si pătrunjelul verde 
tocat fin şi se opreşte focul. 


55. SUPĂ DELICIOASĂ 

4-5 rădăcini pătrunjel, 2 cepe, 1 țelină mică, 1 gulie, 2 cartofi, 2 morcovi, 1 conopidă 
mică (sau 1 varză mică), tditei sau orez fiert în prealabil, 50 g, 1 legătură pătrunjel 
verde, 1 l-tă sare, 1 l-tă ulei 

Pătrunjelul, telina şi morcovii, bine spălați şi curăţaţi, se pun la fiert, întregi, în 
cca. 3lapă. După 10 minute se adaugă cartofii, ceapa, gulia şi conopida. După 
25 de minute se strecoară legumele din supă. Legumele se vor folosi la alte 
mâncăruri. Vasul cu supă se pune din nou pe foc, adăugându-i-se taitei, sau 
orez fiert înainte. Dacă se folosesc tăiței, se lasă să mai fiarbă cca. 10 min. Dacă 
se foloseşte orez fiert, se lasă să mai fiarbă 5 min (după ce a fost fiert aproape 
complet în prealabil). Înainte de a opri focul, se adaugă sarea, uleiul şi 
pătrunjelul tocat fin. Supa se serveşte cu fulgi de porumb. 


56. CIORBA DE MAZĂRE VERDE 

1 cană mazăre verde, boabe, 2-3 morcovi, 2-3 rădăcini de pătrunjel, 1 legătură mărar, 
1 ceapă, 5-6 cartofi noi (cam 300-400 Q), 1 l-tă sare, 1 l-ță ulei 

Se pregătesc legumele. Mazărea se alege din păstăi, se spală; cartofii se curăță, 
se spală şi se taie rondele; morcovii, pătrunjelul se curăță şi se taie rondele 
subțiri. Ceapa se curăţă, se spală şi se toacă. Se pune în oala în care se va face 
ciorba să se călească puţin împreună cu uleiul, stropindu-se cu 1-2 linguri apă. 

Se adaugă apoi morcovii şi pătrunjelul. Se mai lasă 1-2 minute, amestecându- 
se. Se adaugă apoi şi cartofii şi mazărea şi se amestecă bine. După aceea se 
toarnă deasupra 2,5 l apă care clocoteste deja. Se lasă să fiarbă la foc mic. După 
20-25 min. se pune sarea şi mărarul tocat fin. Se opreşte focul. 


57. CIORBA DE CARTOFI NOI 

34 kg cartofi noi, mici, 1 ceapă, 1 leg. mărar, 5-6 morcovi noi, 1 ling. ulei, 1 l-tă sare 
Cartofii se curăță de coajă şi se spală. Este bine să fie cât mai mici pentru a se 
lăsa întregi. Dacă nu sunt mici, se taie în 2-4 bucăţi. Morcovii se curăță, se 
spală şi se taie rondele. Ceapa se curăță, se spală şi se toacă mărunt. Se pune în 
oala pentru ciorbă şi se căleşte puţin împreună cu uleiul, cartofii şi morcovii. 
Apoi se toarnă deasupra 1,5 l apă şi se lasă să fiarbă la foc mic 20 min. Înainte 
dea fi gata, se pune sarea şi mărarul tocat mărunt. Se opreşte focul. 


58. CIORBĂ DE DOVLECEI 

2 dovlecei potriviti sau 4 mici, 2-3 morcovi, 2 rădăcini pătrunjel, 200 ml suc de roşii, 2 
cepe, 1 l-tă ulei, 1 legătură leuştean, 1 l-tă sare 

Se curăţă şi se spală legumele. Morcovii şi pătrunjelul se taie rondele subțiri şi 
se pun la fiert în 2 1 apă care clocoteşte. După 20 minute se adaugă dovleceii 
curăţaţi de coajă şi tăiați cubuleţe (dacă sunt mici, de asemenea tăiați rondele) 
şi ceapa tocată fideluta. Se mai lasă să fiarbă 10 min. Se adaugă sucul de roşii, 
sarea, uleiul şi verdeata tocată. Se opreşte focul. 


59. SMÂNTÂNĂ VEGETALĂ (I) 

5 linguri semințe de floarea-soarelui decojite, nesărate, zeama de la 1/2 lămâie, 5 ling. 
apă rece, 4 l-ţă sare 

Semințele de floarea-soarelui se pisează în rasnita. Se amestecă apoi cu sucul 
de lămâie, sarea si apa, omogenizându-se bine. Cel mai bine se realizează 
acest lucru cu blenderul. Lichidul gros obținut este o smântână vegetală care 
se foloseşte la ciorbe şi diferite preparate pe bază de legume. Se păstrează în 
borcan închis cu capac în frigider. 


60. SMÂNTÂNĂ VEGETALĂ (II) 

12 avocado, 3 ling. suc de lămâie, 200 ml apă, 1 praf sare 

Pulpa de la avocado se detaşează de coajă şi se mixează în blender cu restul 
ingredientelor. Se păstrează în frigider în borcănel cu capac. 


CAPITOLUL 6 - Reţete culinare pentru copilului vegetarian 131 


Diferite mâncăruri 


61. CARTOFI NATUR 

8 cartofi, 1 ling. pătrunjel verde, 1⁄2 l-tă sare 

Cartofii se curăţă, se spală şi se taie cubuleţe de cca. 3 cm. Se pun la fiert în apa 
care clocoteşte deja, lăsându-se să fiarbă apoi la foc mic. cca. 25 min. Chiar mai 
bine este a-i fierbe la abur. Înainte de a opri focul se adaugă sarea. Când sunt 
gata, se scurg de zeamă (care se foloseşte pentru supe, ciorbe) se aşează în 
farfurii şi se presară deasupra pătrunjelul tocat fin. Se servesc calzi. 


62. CARTOFI COPTI 

8 cartofi, Y2 l-tă sare 

Cartofii se curăță, se spală şi se taie în jumătăţi, apoi felii pe lungime. Se aşează 
într-un vas Jena, în care se pune o hârtie pergament. Se dă vasul la cuptor, la 
foc potrivit, şi se lasă până se rumenesc putin. Când se scot din cuptor, se 
presară uniform sarea peste ei. Se servesc calzi. 


63. CARTOFI COPTI,,PAI” 

10 cartofi, sare 

Cartofii se curăță, se spală şi se taie felii subțiri, ca pentru cartofi prăjiți. Se pun 
apoi în tava mare de la aragaz în care s-a pus o hârtie pergament, aşezându-se 
într-un singur strat. Deasupra lor se presară puțină sare. Se dă tava la cuptor, 
la foc mijlociu. În circa 40 minute sunt gata, rumenindu-se frumos. Se servesc 
calzi, fără pâine. Sunt delicioşi. Excelent înlocuitor al cartofilor prajiti, fiind 
însă cu totul sănătoşi - nefiind prăjiți în ulei şi necontinand de fapt nici un fel 
de grăsime. 


64. CARTOFI PIURE 

6 cartofi potriviti, 1 ling. ulei de măsline, 1 l-tă sare 

Cartofii se curăță de coajă, se spală şi se taie în patru. Se pun la fiert în cca. 1,51 
apă care clocoteşte deja. Se lasă să fiarbă la foc mic. În 25 min. sunt gata. Se 
scurg, de zeama în care au fiert, care se păstrează (din cantitatea care nu se 
foloseşte se poate face o supă). Se pun într-un castron şi se pasează imediat, 
fierbinţi fiind, cu dispozitivul de pasat cartofi, adăugându-se sarea, uleiul şi 
treptat câte putin din zeama în care au fiert astfel ca piureul să aibă o 
consistență potrivită. Se servesc imediat după preparare, calzi. 

65. PAPRICAS DE CARTOFI 

8 cartofi potriviti, 2 cepe, 1 ling. boia de ardei dulce, 1 l-tă sare, 1 I-ta ulei, 1 leg. 
pătrunjel 

Cartofii se curăță, se spală şi se taie cubuleţe. Cepele se curăță, se spală si se 
toacă mărunt. În cratita în care se va face papricaşul se pune ceapa tocată la 
călit, împreună cu uleiul. Se amestecă. După 1-2 min. se adaugă cartofii, 
boiaua de ardei şi se amestecă în continuare. După cca. 2-3 minute se toarnă 
peste cartofi apă clocotită cât să-i acopere cu cca. 3-4 cm. Se lasă să fiarbă la foc 
mic cca. 20 min. Înainte de a opri focul se pune sarea şi pătrunjelul verde, tocat 
fin. Se servesc calzi, cu salate. 


66. CARTOFI INABUSITI 

10 cartofi potriviti, 1 ling ulei, 1 l-tă sare, 1/2 l-tă boia de ardei dulce 

Cartofii se curăță, se spală şi se taie în două, apoi felii subțiri transversal. Se 
pun într-o cratiţă împreună cu sarea, uleiul şi boiaua de ardei dulce. Se pun la 
foc mic şi se înăbuşe 2 min, amestecându-se continuu. Apoi se toarnă din când 
în când câte un polonic mic de apă clototită, amestecându-se pentru a nu se 
prinde de fundul cratitei cartofii. Cam în 20 de min. sunt gata. În momentul 
când se opreşte focul, lichidul trebuie să fie scăzut complet. Se servesc calzi cu 
diferite salate. 


67. CARTOFI NOI LA CUPTOR 

1 kg cartofi noi, foarte mici, 11-ta sare, 1 ling. ulei 

Cartofii noi se curăță, se spală şi se pun întregi la fiert doar 5 min. în apă care 
clocoteşte. Se scurg apoi, supa păstrându-se. Se pun într-o tavă pentru cuptor. 
Cca 50 ml din supa în care au fiert se amestecă cu sare şi ulei şi se toarnă peste 
cartofi. Se dă tava la cuptor, la foc mijlociu. După cca. 15 min. se întorc cu o 
paletă, cu grijă, pentru a nu-i zdrobi. Se mai lasă cca 15-20 min. Când sunt 
rumeniti frumos se scot din cuptor şi se servesc calzi. Se servesc cu salate de 
sezon: salată verde, ridichi, ceapă verde. 


68. MÂNCARE DE CARTOFI NOI CU MAZĂRE VERDE 

1 cană de mazăre verde, boabe, 1 kg cartofi noi, 2 cepe, 1 l-tă boia de ardei dulce, 1 l-tă 
sare, 1 l-tă ulei de măsline, 1 leg. mărar 

Cartofii se curăță, se spală şi se taie bucăți. Mazărea se desface din păstăi. 
Ceapa se curăță, se spală şi se toacă mărunt. Se pune în cratita în care se va 
face mâncarea si se căleşte 1-2 minute, împreună cu uleiul şi puțină apă, 
amestecându-se bine. Se adaugă apoi cartofii, se mai lasă 1 minut, 
amestecându-se în continuare, se pune boiaua de ardei, se amestecă, se 

adaugă mazărea, iar după aceea se toarnă deasupra apă care clocoteşte, cât să 
acopere legumele cu cca. 4 cm. Se lasă să fiarbă la foc mic. După 20-25 min. se 
pune sarea şi mărarul tocat fin. Se opreşte focul. 


69. CARTOFI „ARICI” 

6 cartofi de formă ovală, 1 l-tă ulei de măsline, 1 l-tă sare, 3 căţei de usturoi, 1/2 l-tă oregano 
Cartofii se spală bine şi se fierb în coajă 10 min. Se strecoară apoi şi se lasă să se 
răcească bine. Se curăță de coajă şi se taie în jumătăți pe lungime. Fiecare 
jumătate se crestează pe partea bombată cu un cuţit bine ascuţit dar nu în 
totalitate (doar pe 3/4 din suprafață, deci nu se străpung în totalitate cartofii). 
Din sare, usturoiul pisat, ulei şi 100 ml apă se face un mujdei. Cartofii crestati 
se aşează cu grijă într-un vas Jena pentru cuptor, uns putin cu ulei. Mujdeiul 
preparat se toarnă cu grijă în crestăturile cartofilor. Peste cartofi se presară 
oregano. Se dă vasul la cuptor unde se lasă cca. 20 min. 


70. DOVLECEI LA CUPTOR 

2 dovlecei potriviti, 2 cepe, 5 căţei usturoi, 3 roşii, 2 ardei, 1/2 l-tă sare, 1⁄4 l-tă busuioc 
pisat, 1 l-tă ulei de măslinei, 100 ml supă de zarzavat 

Dovleceii (curăţaţi de coajă), ceapa, roşiile şi ardeii se taie rondele. Într-un vas 
Jena se pun straturi alternative de dovlecei, ceapă, ardei şi roşii. Între straturi 
se presară usturoi tocat sau pisat. Ultimul strat va fi de roşii. Supa de zarzavat 
se amestecă bine cu sarea, busuiocul şi uleiul şi se toarnă peste legume. Se dă 
vasul la cuptor la foc mijlociu. Când compoziţia se rumeneste putin (în cca 30 
min), este gata. 


71. MUSACA DE DOVLECEI CU SOIA TEXTURATĂ 

2-3 dovlecei potriviti, 4 cepe, 4 ardei, 4 cartofi, 4 roşii, 50 g soia texturata - granule, 
mirodenii: 1 crenguta cimbru, 1 foaie dafin, 1 ling. ulei, 1 l-tă sare 

Soia texturată se pune la fiert în apă clocotită împreună cu mirodeniile şi se 
lasă să fiarbă încet 15 min. După aceea se scot mirodeniile, se strecoară soia şi 
se pune într-un vas. Se pregătesc apoi legumele:se spală, se curăță şi se taie 
rondele subțiri. Fiecare legumă se pune într-un vas separat. Se pregăteşte un 
vas pentru cuptor, se unge cu putin ulei. Se pun în acesta straturi alternative 
de legume, între ele punându-se şi granulele de soia fiartă. Primul şi ultimul 
strat să fie de dolecei. (De ex.: dovlecei, ceapă, ardei, soia, roşii, cartofi, ceapă, 
dovlecei, etc.). Deasupra lor se toarnă apă clocotită în care am dizolvat sarea. 
Lichid se pune doar atât cât să le acopere. Se dă vasul la cuptor la foc mic. Este 
gata în cca 1 oră. Din când în când se deschide cuptorul pentru a vedea cât a 
scăzut lichidul. La nevoie se completează cu apă clocotită. 

72. SOS DE ROŞII 

1 kg roşii bine coapte, moi, 1 l-tă ulei de măsline, 1 I-ta sare, 1 ling. busuioc verde sau 1 
l-tă busuioc uscat pisat 

Se pregătesc legumele, se curăță şi se spală. Roşiile se taie felii şi se pun într-o 
cratiţă lăsându-se să fiarbă înăbuşit până se înmoaie bine (cca 10 min). Se pun 
apoi într-o strecurătoare, aşezată peste o cratiţă şi se pasează bine, pentru a se 
scurge sucul. În sucul de roşii rezultat se adaugă restul ingredientelor şi se 
mai pune pe foc sa dea 2 clocote. 


73. MÂNCARE DE CONOPIDĂ 

1 conopidă potrivită, 3 cartofi, 2 cepe mari, 2 roşii sau 50 ml suc de roşii, 1 l-tă sare, 1 l- 
tă ulei de măsline, 11 apă, 1 leg. pătrunjel 

Se curăţă şi se spală legumele. Cartofii se taie cubuleţe, conopida se desface în 
buchetele cât mai mici, ceapa se toacă mărunt. Legumele astfel pregătite se 
pun în cratiţă, se pune deasupra lor uleiul, se înăbuşă împreună cca 3 min, 
apoi se toarnă deasupra lor apă clocotită cât să le acopere cu 3-4 cm şi se lasă sa 
fiarbă la foc mic, cca 20 min. Cu 5 min. înainte de a opri focul se adaugă roşiile 
tăiate felii subțiri sau sucul de roşii, iar la sfârşit de tot sarea şi pătrunjelul tocat 
fin. 


74. TOCANITA DE CONOPIDĂ 

1 conopidă potrivită, 2-3 ardei graşi, unul dintre ei roşu, 2 cepe, 3-4 roşii, 1-2 cartofi, 1 
l-tă sare, 11-taulei, 1 leg. pătrunjel verde 

Se pregătesc legumele, se curăţă şi se spală. Conopida se desface buchetele. 
Ardeii se taie feliute subțiri. Roşiile se taie rondele. Ceapa se taie fideluta. 
Cartofii se taie cubuleţe. Într-o cratiţă se pun ceapa şi ardeii şi se călesc 2-3 
min. cu uleiul şi puţină apă. Se adaugă apoi cartofii, se mai lasă 1 minut, 
amestecându-se, iar apoi se pun şi buchetelele de conopida şi roşiile. Se toarnă 
deasupra apă cât să acopere legumele cu cca 3-4 cm. Se lasă să fiarbă la foc mic 
25 min. Înainte dea opri focul, se pune sarea şi pătrunjelul tocat fin. 


75. ,CIUPERCUTE” CU TOFU 

8 roşii potrivite, 200 g tofu, 3 catei usturoi, 2-3 frunzulite busuioc 

Roşiile se spală, se lasă putin la zvântat. Apoi li se taie un capăcel cu ajutorul 
unui cuțit cu zimti şi li se scoate cu grijă miezul, lăsând un perete de cca 1 cm. 
Miezul roşiilor se pasează bine şi se amestecă cu brânza tofu rasă, usturoiul 
pisat şi busuiocul tocat fin de tot. Cu această compoziţie se umplu roşiile. În 
loc de capac se pun bucățele rotunde de tofu pe care se vor pune bucăți mici de 
tot de roşii tăiate din căpăcelele decupate la început (aspect de ciupercute). 

76. STEVI-OR 

2 legături frunze de stevie (cca. 20 frunze potrivite), 1 cand orez integral, 2 cepe, codițe 
de ceapă verde de la 5 fire de ceapă, 1 I-ta sare, 1 ling. ulei, 100 ml suc de roşii, 1 I-ta 
boia de ardei dulce 

Orezul, bine ales şi spălat, se pune la fiert în 1,5 l apă care clocoteste. Între timp 
se pregătesc legumele, se curăță de cotoare şi se spală. Frunzele de ştevie se 
opăresc 1 minut în apă clocotită. Se scurg apoi şi se toacă. Ceapa se toacă 
mărunt. Se căleşte 2-3 minute cu uleiul într-o cratiţă de cca 21, după care se 
pune deasupra sucul de roşii. Când a fiert orezul (după 35-40 min), se 
strecoară de zeamă şi se răstoarnă peste ceapa călită, apoi se adaugă şi sarea, 
boiaua şi la urmă ştevia tocată. Se amestecă bine. Se opreşte focul. 


77. PIURE DE BROCOLI 

500 g brocoli, 2 cartofi, 1 morcov, 1 ceapă, 1 l-tă sare, 1 l-ţă ulei 

Se curăţă şi se spală legumele. Apoi se pun la fiert în circa 1,5 l apă. După ce au 
fiert bine (circa 25 min) se pasează şi se adaugă sarea şi uleiul. Se serveşte cald. 
În loc de ulei se poate pune Y avocado pasat. 


78. BROCOLI CU CARTOFI 

% kg brocoli, 8 cartofi , 1 ling ulei, 1 I-ta sare, 1 leg. pătrunjel, 100 g tofu (brânză de 
soia), 100 g suc de roşii, 2 cepe 

Se curăţă şi se spală legumele. Cartofii se taie în jumătate pe lungime, apoi 
feliute subțiri. Brocoli se desface buchetele mici sau se taie bucăți mici. Se fierb 
împreună 5 min în apă cât să le acopere doar. Se scurg apoi de zeamă, care se 
păstrează. Se unge un vas Jena cu uleiul şi se pun în el legumele intercalate 
frumos. Deasupra se toarnă zeama în care au fiert. După ce au fiert înăbuşit 
cca 20 min în cuptor, se presară deasupra lor bucăţi mici de tofu, pătrunjelul 
tocat fin şi la urmă se toarnă sucul de roşii. Se mai lasă să fiarbă 5 min, apoi se 
opreşte focul şi se scoate vasul din cuptor. 


79. TOCANITA DE ARDEI 

1 kg ardei diferite culori- cei mai multi roşii, 3-4 cepe mari, 3-4 roşii, 1 l-tă sare, 1-2 ling. ulei 
Se curăţă şi se spală legumele. Ardeii se taie feliute subțiri, transversal. Ceapa 
se taie fideluta. Se pun într-o cratiţă pe foc şi se călesc cu uleiul şi puţină apă. 
Se amestecă bine. După 5 min se toarnă deasupra lor apă (sau supă de 
zarzavat strecurată) cât să acopere legumele cu 2-3 cm. Se lasă să fiarbă la foc 
mic, înăbuşit, cca 20 min. Se amestecă din când în când. Apoi se adaugă roşiile 
tăiate rondele. Se mai lasă 5 min. La sfârşit se adaugă sarea. Tocanita se 
serveşte cu fasole bătută, mazăre linte bătută, pilaf de orez sau cartofi piure. 

80. ARDEI UMPLUTI 

12 ardei potriviti, 1 pahar orez integral (cca. 150 g), 4 cepe, 2 morcovi, 1 cană pate de 
soia, 1 ling. ulei, 1 leg. pătrunjel verde, 1 l-tă sare, 300-400 ml suc de roşii 

Se curăţă şi se spală legumele. Ardeilor li se scot cu grijă cotoarele. Cepele se 
toacă mărunt şi se călesc 2-3 min. împreună cu morcovul ras pe răzătoarea 
mică, cu uleiul şi puțină apă. Orezul se alege, se spală şi se pune într-un 
castron. Se adaugă ceapa şi morcovii, pasta de soia, pătrunjelul verde tocat 
mărunt şi sarea. Se amestecă bine. Cu această compoziţie se umplu ardeii, 
îndesându-se bine. Fiecăruia i se pune câte un capac (din diferite legume: 
rondele de morcovi, dovlecei, frunze de varză etc.). Se aşează într-o cratiţă, în 
picioare, toți ardeii. Deasupra lor se toarnă apă clocotită, cât să-i acopere cu 5- 
6 cm. Se pun la fiert, sub cratiţă punându-se o tablă pentru a nu se prinde. 
După cca 20 min se toarnă deasupra sucul de roşii. Se mai lasă cca 15 minute şi 
se opreşte focul. Se pot da şi la cuptor. 


81. GULIOARE UMPLUTE 

8 gulii mici-mijlocii, 3 cepe, 2 morcovi, 1 țelină mică, 1 pahar mic orez integral (cca 
1508), 100 g pateu de soia, 1 l-tă sare, 1 ling. ulei, 200 ml suc de roşii 

Orezul se alege, se spală şi se pune la fiert în 1,5 1 apă. Se lasă să fiarbă 20 min. 
Se curăţă şi se spală legumele. Guliilor li se scoate cu grijă miezul, lăsându-li- 
se pereți de cca. 1 cm grosime. (Din miezul scos se va face o supă). Morcovii şi 
telina şi se rad pe răzătoarea mare. Ceapa se toacă mărunt. Într-o cratiţă se 
pun la călit, cu uleiul şi puțină apă, ceapa, morcovii şi telina. Se lasă 2-3 min., 
amestecându-se continuu. Orezul fiert se va amesteca cu legumele călite, 
pateul de soia, şi sarea. Cu acest amestec se umplu cu grijă guliile. Li se pune 
un capac din diferite legume (ardei, morcov, telina, frunze de varză). Se pun 
într-o cratiţă, se toarnă deasupra apă clocotită cât să le acopere şi 200 ml suc 
de roşii. Se dă vasul la cuptor şi, după ce începe să clocotească, se lasă să fiarbă 
încet cca 15 min. Se servesc calde. 


82. VARZĂ CU OREZ 

1 cană orez integral, 1 varză mijlocie, 3-4 cepe, 1 ling boia de ardei dulce, 250 ml suc 
de roşii, 2 ling. ulei, 1 l-tă sare 

Orezul se alege, se spală şi se pune la fiert în 1,51 apă. Se fierbe 35-40 min. Între 
timp se pregătesc legumele, se curăță şi se spală. Cepele se toacă mărunt, de 
asemenea varza şi se călesc împreună cu uleiul 3-4 min amestecându-se bine. 
Se adaugă sarea, boiaua, sucul de roşii şi apoi orezul fiert (mai are puțină 
zeamă). Se amestecă bine şi se opreşte focul. 


CAPITOLUL 6 - Reţete culinare pentru copilului vegetarian 137 


83. VARZĂ CĂLITĂ 

1 varză mare, 4 cepe, 1 l-tă sare, 1 frunză dafin, 1 ling. ulei, 1 cană suc de roşii, 1 I-ta 
boia de ardei dulce, 1 l-tă cimbru pisat. 

Se curăţă şi se spală legumele. Cepele şi varza se toacă mărunt şi se pun la călit 
într-o cratiţă suficient de mare împreună cu uleiul. Se amestecă bine. Se 
adaugă sarea, boiaua de ardei şi cimbrul. Se mai lasă 1-2 minute. Se toarnă 
apoi sucul de roşii şi 100 ml de apă clocotită. Se pune şi frunza de dafin şi se 
lasă să fiarbă încet cca 10 min. Se serveşte cu mămăliguță. 


84. VARZĂ CU TĂIŢEI 

1 varză potrivită (cca 1 kg), 300 g tăiței sau alte paste făinoase integrale (melcişori, 
spirale), 3 cepe, 1 lingură boia de ardei dulce, 1/2 l-tă cimbru pisat, 250 ml suc de roşii, 
1l-tă sare, 1 ling. ulei 

Pastele făinoase se pun la fiert în apă care clocoteşte. Sunt gata în 10 min. Se 
scurg şi se clătesc cu puțină apă rece, pentru a nu se lipi între ele. Se curăță şi se 
spală legumele. Cepele şi varza se toacă mărunt şi se pun la călit într-o cratiţă 
suficient de mare împreună cu uleiul. Se amestecă bine. Se adaugă sarea, 
boiaua de ardei şi cimbrul. Se mai lasă 1-2 minute. Se toarnă apoi sucul de roşii 
şi 100 ml de apă clocotită. Se lasă să fiarbă încet cca 5 min. apoi se pun şi pastele 
făinoase, se amestecă bine şi se opreşte focul. 


85. PRAZ CU MĂSLINE 

1 kg praz, 11-ta ulei, 1 cană suc de roşii, 1 foaie dafin, 100 g măsline 

Se curăță şi se spală prazul, apoi se taie bucăţi de cca 1 cm. Se căleşte împreună 
cu uleiul, adăugându-se şi puţină apă. Se adaugă apoi măslinele şi foaia de 
dafin. Se mai lasă să dea 2-3 clocote şi se opreşte focul. Se serveşte cu pilaf 
simplu de orez. 


86. MÂNCARE DE SPANAC 

1 kg spanac, 2 cepe, 5-6 căţei usturoi, 1 ling. ulei, 1 l-tă sare, 2 ling. făină, 100 ml suc 
de roşii 

Spanacul se curăță de cotoare (coditele se lasă) şi se cufunda timp de 1 minut 
în apă clocotită. Apoi se strecoară (zeama se păstrează) şi se pasează cu 
mixerul sau se toacă mărunt cu cuțitul. Din făină şi suc de roşii se face un sos 
gros. Cepele se curăță, se spală, se toacă mărunt şi se călesc împreună cu uleiul 
2 minute într-o cratiţă. Se adaugă usturoiul pisat, sarea şi spanacul tocat. 
Deasupra lor se pune sosul de roşii cu făină. Se amestecă bine şi se mai toarnă 
cca 200 ml din zeama în care a fiert spanacul. Se lasă să dea 1-2 clocote, apoi se 
opreşte focul. Se serveşte cu chiftelute, cârnăciori sau droburi. 

87. SUFLE DE SPANAC CU SOIA TEXTURATĂ 

1 kg spanac, 2-3 cepe, 5 căţei usturoi sau 2 leg. usturoi verde, 200 ml suc de roşii, 1 I-ta 
sare, 1 ling ulei, 100 g soia texturată granule, 3-4 cartofi, 1⁄2 l-ţă mirodenii (cimbru, 
busuioc pisat) 

Cartofii se fierb cu coajă, apoi se curăță şi se rad pe răzătoarea mare. Soia 
texturată se fierbe 15 min la foc mic împreună cu mirodeniile, apoi se 
strecoară de zeamă. Spanacul, curățat şi spălat, se cufundă 1 min în apă 
clocotită. Se scurge şi se toacă. Se păstrează 1 cană din zeama lui. Usturoiul şi 
cepele tocate mărunt se călesc 2 min. Apoi se amestecă într-un castron toate 
ingredientele pregătite. Compoziţia obținută se pune într-un vas pentru 
cuptor. Se dă vasul la cuptor, la foc potrivit. În cca 30 min este gata. Se serveşte 
cu salată. 


88. PIURE DE SPANAC 

1 kg spanac, 4 cartofi, 1 ling. ulei, 2 ling. zacuscă, 1 l-ță sare 

Se pregătesc legumele, se curăţă şi se spală. Spanacul se curăță de cotoare, 
coditele lăsându-se. Se spală bine, frunză cu frunză apoi se opăreşte 1 minut 
după care se scurge bine şi se pasează. Separat, cartofii se pun la fiert, tăiați în 
două. Când sunt gata se pasează, în piure adăugându-se uleiul şi sarea. 
Piureul de cartofi se amestecă apoi cu spanacul şi cu cele 2 linguri de zacuscă. 
Piureul se serveşte cu chiftelute şi salate. 


89. PIURE DE URZICI 

1 kg urzici, 1 ling. ulei, 2 cepe mari, 7 căţei usturoi, 2-3 ling. făină, 1 l-tă sare 

Se folosesc urzici foarte tinere, fragede. Se aleg; bine, se spală şi se fierb câteva 
minute. Se strecoară (zeama se păstrează) şi se pasează cu mixerul. Cepele se 
curăță, se spală, se toacă şi se călesc 2-3 min împreună cu uleiul. Se adaugă şi 
usturoiul pisat. Se pun apoi urzicile pasate şi cca. 200 ml din zeama în care au 
fiert. Se lasă să fiarbă încet, la foc foarte mic. Între timp, din făină şi puţină 
zeamă se face un sos gros care se va încorpora în mâncare. Se amestecă bine 
pentru a nu se forma cocoloaşe. Se mai dau câteva clocote, se adaugă sarea, 
amestecându-se continuu. Se opreşte focul. Se serveşte cald sau rece, cu 
mămăliguță sau diverse droburi, chiftelute. 


90. CIUPERCI UMPLUTE 

1 kg ciuperci champignon de mărime mijlocie, 3 cepe mari, 1 l-tă ulei, 2 ling. ardei roşu 
tocat, 250 ml suc de roşii, Yl-ta busuioc pisat, 1 l-tă sare 

Ciupercile se curăță, se spală şi li se scot cu atenție cotoarele, fără a rupe 
pălărioarele. Pălăriile se pun la fiert în apă clocotită şi se lasă să fiarbă la foc 

mic 20 min. Piciorusele ciupercilor se toacă fin şi se călesc împreună cu ceapa, 
ardeiul şi uleiul timp de cca 20 min, adăugându-se mereu câte puțină apă 
clocotită. La sfârşit se pune sarea şi busuiocul. După ce au fiert, pălăriile se 
strecoară cu grijă şi se lasă putin la răcit. Apoi se umplu cu compoziția călită. 
Se aşează cu grijă într-un vas pentru cuptor. Se toarnă deasupra lor sucul de 
roşii. Se lasă 15 min la foc mic. Dacă a mai rămas din compoziția pentru 
umplut, aceasta se poate pune în vas în jumătăți de ardei sau pur şi simplu aşa 
cum este. 


91. SPAGHETE CU SOS DE TOMATE 

300 g spaghete, 3 cepe mari, 100 ml supă de legume strecurată, 5 roşii, 1 l-tă boia de 
ardei dulce, 1 foaie dafin, 2 căţei usturoi, 1 l-tă oregano, 1 ling. ulei 

Spaghetele se fierb 15 min apoi se scurg şi se clătesc cu puțină apă călduță. 
Ceapa tocată fin împreună cu usturoiul pisat se călesc cu uleiul, sarea şi supa 
de legume. După ce s-au înmuiat putin, se adaugă roşiile decojite şi tocate. Se 
fierb înăbuşit. Se adaugă şi foaia de dafin, boiaua şi oregano. Spaghetele se 
servesc pe farfurii întinse, deasupra lor punându-se din sosul de tomate 
pregătit. În loc de roşii se poate folosi suc de roşii sau pastă de tomate. 


92. GHIVECI DE LEGUME CU OREZ 

3 cepe mari, 4 ardei (diferit colorați), 2 cartofi, 3 morcovi, 1 altă legumă la alegere 
(dovlecel, gulie, conopidă, vânătă, țelină, păstăi de fasole verde), 4-5 roşii sau 200 ml 
suc de roşii, 1 l-tă sare, 1 pahar orez integral (175 g), 1 leg. verdeață, 1 ling. ulei 

Se alege şi se spală orezul; apoi se pune la fiert în 1,5 1 de apă care clocoteşte şi 
se lasă să fiarbă 20 min. la foc mic. Se opreşte apoi focul. Trebuie să fie aproape 
fiert, nu fiert de tot. 

Se pregătesc legumele: se curăță, se spală şi se toacă astfel: cepele şi ardeii 
feliute subțiri, morcovii şi roşiile rondele iar celelalte cubuleţe sau alte forme 
mici. Se pun la călit într-o cratiţă, după 2-3 minute se toarnă deasupra lor apa 
clocotită cât să le acopere cu 2 cm. Se lasă să fiarbă la foc mic. După 15 minute 
se adaugă şi orezul şi se mai lasă să fiarbă 15 minute. La sfârşit se pune sarea şi 
vedeata şi se opreşte focul. 

Gustul bun al ghiveciului este dat în primul rand de ceapă şi ardei şi apoi 
întregit de celelalte legume. Se poate pregăti şi numai cu ceapă, ardei şi roşii, 
fără alte legume. 

93. TOCANITA DE LEGUME CU PORUMB 

2-3 buchetele conopidă, 1 ceapă mare, 1 ardei roşu, 1 cartof, 600 ml supă de legume 
strecurată, 300 g porumb congelat, 3 căţei de usturoi pisati, 1 ling. ulei, 11-ta sare, 1-2 
l-tă busuioc pisat, 1 leg. pătrunjel verde 

Ceapa, ardeiul, usturoiul se toacă mărunt; cartoful se taie cubuleţe. Apoi 
legumele se înăbuşe 2-3 min. cu uleiul amestecându-se bine. Se adaugă po- 
rumbul, conopida desfăcută în buchetele mici şi supa. Se lasă să fiarbă la foc 
mic 20 min. La sfârşit se adaugă sarea, busuiocul şi pătrunjelul verde tocat fin. 


94. PILAF DE OREZ 

1 cană orez integral, 1 ceapă, 1/2 |-td sare, 1,5 | apă (sau supă de zarzavat), 1 leg. 
pătrunjel verde 

Orezul se alege şi se spală bine. Se pune la fiert in 1 litru şi jumătate apa 
clocotită (sau supă de zarzavat strecurată). După ce fierbe 15 minute, se 
adaugă şi ceapa. Orezul trebuie să fiarbă circa 40 minute. La sfârşit ceapa se 
îndepărtează şi se adaugă sarea şi pătrunjelul verde tocat fin. Se amestecă cu 
grijă pentru a nu zdrobi prea tare bobitele de orez şi se opreşte focul. Zeamă 
trebuie să mai fie doar circa 1 cm deasupra orezului. Se pune capacul. În 
jumătate de oră după ce s-a oprit fierberea orezul va absorbi toată zeama. 


95. OREZ SPANIOL 

1 cană orez integral, 2 cepe, 2 ardei, 5 roşii sau 125 ml suc de roşii, 1 l-tă boia de ardei 
dulce, 100 g măsline fără sâmburi 

Orezul, bine ales şi spălat se pune la fiert în 1,5 | apa care clocoteste. În 40 min. 
este gata. În timp ce fierbe orezul, într-o cratiţă se pun la călit cepele tocate 
mărunt, ardeii tăiați fideluta şi roşiile tăiate feliute subțiri. Legumele se lasă 1- 
2 min. să fiarbă înăbuşit în zeama lor. Se opreşte focul. Între timp orezul a fiert 
şi se adaugă legumelor, împreună cu boiaua şi măslinele curățate de sâmburi. 
Se amestecă bine. Compoziţia rezultată se dă la cuptor 10-15 min. 


96. GOGOŞELE DE OREZ 

1 cană orez integral fiert, 1⁄2 l-tă sare, 1 |-ta ulei, 1 ling. făină, legume tăiate bucățele 
(ardei, morcovi, telind etc.) 

Orezul fiert şi răcit (scurs bine de zeamă), se amestecă cu sarea, făina şi uleiul. 
Din compoziția obținută se formează cu mâna gogoşele (de mărimea unei 
nuci) care se aşează în tava pentru cuptor. În mijlocul fiecărei gogoşele se 
aşează câte o bucăţică de legume (de preferat viu colorate: morcovi, sfeclă 
roşie, ardei roşu, galben, etc.). Se pot folosi şi legume asortate. Tava se dă la 
cuptor cca 15 min. la foc mic. 

97. SPAGHETE CU SOS DE LINTE 

300 g spaghete, 150 g linte roşie, 5 roşii mari, 2 ardei roşii, 1 ceapă, 2-3 căţei usturoi, 
2-3 frunze busuioc verde, 1 ling ulei, 1 l-tă sare, 1/2 l-tă oregano 

Spaghetele se fierb 15 min, apoi se scurg şi se clătesc cu puțină apă calduta. 
Lintea se fierbe 30 min. Între timp ceapa, ardeii, usturoiul şi roşiile tocate se 
călesc 2-3 min. Se adaugă sarea şi oregano. Apoi se pasează cu mixerul 
împreună cu lintea fiartă şi scursă de zeama în care a fiert. În sosul obținut se 
adaugă frunzulitele de busuioc tocate mărunt. Spaghetele se aşează pe un 
platou iar deasupra lor se pune sosul de linte preparat. Mâncare foarte 
consistentă şi gustoasă. 


98. SUFLE DE MĂLAI CU SOIA TEXTURATĂ 

250 g mălai, 100 g soia texturată granule, 3 linguri zacuscă, 1 I-ta sare, 1/2 I-ță 
busuioc pisat, 50 ml suc de roşii, 1 ling. ulei, 1 crenguta cimbru, 1 foaie dafin 
Granulele de soia texturată se fierb 15 min în apă clocotită în care se pun 
crenguta de cimbru şi foaia de dafin. După acest timp se scurg de zeamă, care 
se aruncă, şi se îndepărtează dafinul şi cimbrul. Din mălai se face o mămăligă 
de consistenţă potrivită. Când este gata se răstoarnă într-un castron. Apoi se 
adaugă soia granule pregătită şi toate celelalte ingredinte, amestecându-se 
bine. Compoziţia rezultată se aşează într-un vas Jena uns cu ulei şi se dă la 
cuptor la foc potrivit. Se lasă până se rumeneşte putin apoi se scoate din 
cuptor şi se serveşte caldă. 


99. PIZZA CU CARTOFI 

3 căni cartofi piure, 200 g tofu, 1 leg. pătrunjel verde, 1 l-tă boia de ardei dulce, 1 ling. 
făină integrală, 1 ardei roşu, 1 ardei galben, 1 ceapă mică, lunguiata, 10-15 măsline, 2 
roşii lunguiete, 200 g sos de roşii 

Cartofii piure se amestecă cu tofu, făina, verdeata şi boiaua. Compoziția 
obținută se pune în forma rotundă pentru pizza şi se întinde cu lama unui 
cuțit în strat de circa 1,5 cm. Se unge foia astfel întinsă cu sos de roşii iar apoi se 
presară legumele tăiate rondele subţiri şi măslinele, fără sâmburi. Se dă la 
cuptor, la foc potrivit până se rumeneste putin. 


100. FASOLE BĂTUTĂ (1) 

% kg fasole uscată, albă, 2 cepe, 3 morcovi, 2 rădăcini pătrunjel, 1 țelină mică, 1-2 
rădăcini păstârnac, 3 ling. ulei, 1 l-tă sare 

Fasolea se alege, se spală şi se pune la înmuiat timp de 7-12 ore. Se scurge de 
apa în care a stat. Se opăreşte apoi de 3 ori la rând cu apă clocotită, de fiecare 
dată această zeamă aruncându-se. Apoi, se pune la fiert în cca 4 1 apă. În 

funcție de soi, fierbe în 1-2 ore. Morcovii, telina, cepele, păstârnacul si 
pătrunjelul se adaugă la fiert cu 30 minute înainte de a fi fiartă fasolea. După 
ce au fiert, se strecoară supa şi se pasează fasolea şi legumele, adăugându-se 
sarea şi eventual putin din supă (iarna se poate adăuga o lingură de zacuscă). 
Se serveşte cu diferite salate sau cu tocanita de ardei. 


101. FASOLE BĂTUTĂ (I1) 

1 kg fasole uscată, albă, 3 cepe, 1 ling. ulei, 1 l-tă sare 

Fasolea se alege, se spală şi se pune la înmuiat timp de 7-12 ore. Se scurge de 
apa în care a stat. Se opăreşte apoi de 3 ori la rând cu apă clocotită, de fiecare 
dată această zeamă aruncându-se. Apoi se pune la fiert în cca 41 apă. În funcţie 
de soi, fierbe în 1-2 ore. În ultimile 15 minute se pun în oală şi cepele. După ce 
au fiert, se strecoară supa şi se pasează, adăugându-se sarea, uleiul şi 
eventual puţin din supă pentru o consistenţă potrivită. Se serveşte cu salate 
acrişoare. 


102. TOCANITA DIN FASOLE 

2 căni fasole colorată, 1 ceapă mare, 2 căţei usturoi, 1 telind potrivită, 2 morcovi, 1 leg. 
pătrunjel verde, 1 praz, 1 l-ţă sare, 1 l-ţă boia de ardei dulce, 1 ling. ulei 

Fasolea se pune la înmuiat 7-12 ore. Se scurge apa, apoi se opăreşte de trei ori 
la rând aruncând zeama de fiecare dată, apoi se pune la fiert in 3 1 apa 
clocotită. După 1 oră, separat într-o cratiţă se pun ceapa şi usturoiul tocate 
mărunt, telina cubuleţe mici, morcovii şi prazul rondele, şi se călesc cu uleiul 
şi puțină apă. Se amestecă. După ce s-au înmuiat putin se adaugă peste 
legume fasolea care a fiert aproape de tot şi care trebuie sa mai aibă cca 1/2 
litru zeamă. Se mai fierb împreună 20 minute. La sfârşit se adaugă sarea şi 
pătrunjelul tocat fin. Se serveşte cu pilaf simplu din orez. 


103. TOCANITA DE FASOLE VERDE CU TOFU 

500 g fasole verde, 100 g tofu, 2 ling. ulei, 5 căţei usturoi, 1 ceapă roşie mare, 1 ardei 
roşu, 1 ling. suc de lămâie, 1 l-tă sare, 1/2 I-ta busuioc pisat, 1 l-tă susan rumenit 
puțin în cuptor şi apoi pisat 

Se curăţă şi se spală legumele. Fasolea verde, tăiată în 3-4 bucăţi, se fierbe până 
devine fragedă. Se poate folosi, în funcție de sezon, fasole congelată sau 
conservată la borcan. Într-o cratiţă separat se căleşte ceapa, ardeiul şi 
usturoiul tocate mărunt, cu uleiul şi puțină apă iar la sfârşit se adaugă tofu 
tăiat cubuleţe mici. Se amestecă bine. Când este gata fasolea se adaugă şi ea, cu 
doar puţină zeamă. Se pun şi sarea, busuiocul şi susanul. Se opreşte focul. Se 
serveşte caldă. Înainte de a se servi se adaugă şi sucul de lămâie. 

104. MÂNCARE DELINTE 

1 cană linte, 4 cartofi, 4 ardei graşi (gogosari), 2 cepe mari, 2 morcovi, 1 pahar suc de 
roşii, 1 legătură verdeață, 1 ling. ulei, 1 l-tă sare 

Lintea se pune la fiert în cca 1,5 | apă care clocoteşte. Între timp se pregătesc 
celelalte legume. După ce se spală şi se curăță, ceapa şi ardeii se toacă 
solzişori, morcovii rondele iar cartofii cubuleţe mici. Se călesc 1-2 minute, 
apoi se pun în vasul in care fierbe lintea (după ce aceasta a fiert cam 20 min), 
adăugându-se apă clocotită cât să le acopere cu 4-5 cm. Se lasă să mai fiarbă, la 
foc mic, 25 minute. Cu 5 minute înainte de a fi gata, se adaugă sucul de roşii. 
Înainte de a opri focul se adaugă sarea şi verdeata tocată fin. Se serveşte cu 
mămăliguţă şi mujdei de usturoi. 


105. TOCANITA DE LINTE ROSIE 

250 g linte roşie, 2 căţei usturoi pisat, 1 ceapă, 1 ling. ulei, 5 roşii, 1 I-ta sare, 1 leg. 
pătrunjel verde tocat fin 

Lintea se pune la fiert într-un litru de apă. După 20 min., în altă cratiţă, 
separat, se călesc ceapa, usturoiul şi roşiile tocate. După 2-3 min. se adaugă 
lintea cu tot cu zeama în care a fiert. Se mai fierb împreună la foc mic cca 15 
min. La sfârşit se adaugă sarea şi uleiul, se amestecă, se mai dă un clocot, se 
presară pătrunjelul verde tocat fin şi se opreşte focul. Se serveşte cu salate. 


106. PIURE DE LINTE 

1 cană linte, 2 morcovi, 3 cartofi, 1 ceapă, 1 l-ţă sare, 1 ling. ulei 

Lintea se alege, se spală şi se pune la fiert în cca 2 1 apă clocotită. După cca 20 
min. se adaugă la fiert morcovii şi după încă 10 min cartofii şi ceapa. Se mai 
lasă să fiarbă 25 minute. Apoi se strecoară şi se pasează bine, adăugându-se 
sarea şi uleiul, şi, eventual putin din zeama în care au fiert. Se serveşte cald. 


107. TOFU (BRÂNZĂ DE SOIA) 

11 lapte de soia preparat în casă, fără arome (!), sucul de la 1 lămâie 

Peste laptele de soia, care clocoteşte într-o cratiţă, pe foc, se pune zeama de 
lămâie şi se lasă să fiarbă la foc mic 10 minute, timp în care se separă zerul. Se 
opreşte focul, se lasă să se răcească putin şi apoi se strecoară printr-un tifon, ca 
şi brânza de vaci. Zerul se aruncă. Brânza obținută se numeşte tofu şi este 
foarte hrănitoare. Pentru gust i se pot adăuga diverse mirodenii (chimen, 
mărar, cimbru - pisate bine). Atenţie, brânza se poate obține doar din laptele 
de soia, preparat în casă, fără arome în el. Aromele împiedică formarea 
brânzei. 

108. TOCANITA DIN SOIA BOABE 

1 cană soia boabe fiartă, 4 cartofi, 2 cepe mari, 1 l-tă ulei, 100 g gogosar sau ardei tocat 
(poate fi şi conservat iarna) sau 1 I-ta boia de ardei dulce, 1 foaie dafin, 1⁄4 l-tă cimbru 
pisat, 1 leg. pătrunjel verde, 1 cană suc de roşii, 1 l-tă sare. 

Se curăță şi se spală legumele. Cepele se taie fideluta şi se pun la călit 
împreună cu uleiul. După 2 min se adaugă cartofii tăiați cubuleţe şi de 
asemenea boabele de soia fiartă în prealabil. Se mai lasă la călit împreună 2-3 
min, amestecându-se continuu. Se toarnă apoi apă clocotită cât să acopere 
mâncarea cu 2-3 cm şi se lasă să fiarbă la foc mic 20 min. Se adaugă apoi sucul 
de roşii, cimbrul, foaia de dafin şi sarea. Se lasă să mai dea 1-2 clocote. Se 
presară pătrunjelul tocat fin şi se opreşte focul. Mâncare foarte consistentă şi 
gustoasă. 


109. SOIA „NUTS” 

1 cană soia boabe, 1⁄2 l-tă sare 

Se pune soia la înmuiat 8-12 ore. Se scurge de zeamă si se pune la fiert 30 
minute (nu mai mult). Se scurge din nou. Se pune apoi într-o tavă şi se dă la 
cuptor, încălzit în prealabil, lăsându-se până boabele se rumenesc frumos, 
fără a se arde. La sfârşit se presară sare. Se consumă ca atare, fiind foarte 
nutritivă. 


110. TOCANITA DIN SOIA TEXTURATĂ (CUBULETE) 

100 g soia texturată (cubuleţe), 4 roşii sau 200 ml suc de roşii, 3 cepe mari, 3 ardei, 5 
căţei usturoi, 1 l-tă sare, 11-ta ulei, 1 l-tă busuioc pisat 

Cubuletele de soia se pun la fiert într-un litru de apă care clocoteşte şi se lasă 
să fiarbă la foc mic 15 min. Se scurg apoi de zeamă, care se aruncă. Separat, 
într-o cratiţă, se pun la călit, cu uleiul şi puțină apă, cepele şi ardeii tocati 
feliute subțiri, lăsându-se 2-3 minute, timp în care se amestecă, iar apoi se 
adaugă şi roşiile tăiate feliute şi se mai lasă 1 minut. Se pun apoi cubuletele de 
soia şi se adaugă 100-200 ml apă clocotită (poate fi şi supă de zarzavat 
strecurată), mirodeniile, usturoiul tocat mărunt şi se mai lasă să fiarbă 10 
minute. Se serveşte cu cartofi piure, cartofi natur, pilaf sau spaghete. 


111. TOCANITA DIN SOIA TEXTURATĂ (GRANULE) 

Se prepară în acelaşi fel cu tocanita din soia texturată cubuleţe, doar că in loc 
de acestea se folosesc granule de soia texturată. Tocanita aceasta se serveşte cu 
mămăliguță. 

112. RULADA CU SOIA 

1 cană pateu de soia (vezi rețete) 3 căni cartofi piure gata preparati dar fără ulei în 
compoziție, 300 g ciuperci fierte, tocate mărunt, 2 cepe, 2 morcovi, 1 telind mijlocie, ¥2 
l-tă busuioc, 1/2 l-tă boia de ardei dulce, 1 l-ţă sare, 1 leg. pătrunjel verde 

Se curăță şi se spală legumele. Cepele se toacă mărunt, morcovii şi telina se 
rad pe răzătoarea mare şi se călesc 2-3 min împreună cu ciupercile. Se adaugă 
şi busuiocul, sarea şi boiaua. Apoi se pun într-un vas separat. Se ia un celofan 
cu dimensiunea de cca 30/30 cm. Pe acesta se va întinde un strat de cartofi 
piure (trebuie să fie de consistenţă tare). Peste aceştia se pune un strat uniform 
pateul de soia şi apoi legumele călite. La sfârşit de tot se presară şi pătrunjelul 
verde tocat fin. Apoi, se rulează cu grijă celofanul pentru a obține rulada - 
foaia de celofan se îndepărtează. Rulada se aşează într-o tavă pentru cuptor. 
Se unge cu puţin ulei. Se dă tava la cuptor, la foc mijlociu. Când este gata, este 
rumenită frumos. Se aşează pe un platou, cu grijă, ornându-se cu feliute de 
lămâie şi frunzulite de pătrunjel verde. Când se taie felii, rulada arată frumos. 
Se serveşte cu salate. 


113. SNITELE din SOIA TEXTURATĂ LA CUPTOR, CU SUC DE ROŞII 
100 g soia texturată - snitele, 7 căţei de usturoi, 1 ling. ulei, 250 ml suc de roşii, 1 
pahar supă de zarzavat strecurată, 1 frunză dafin, 1 crenguta cimbru 

Snitelele de soia împreună cu dafinul şi cimbrul se pun la fiert în 1 litru de apa 
care clocoteşte, şi se lasă să fiarbă încet 15 min. după care se strecoară, zeama 
aruncându-se. 

Snitelele de soia, care s-au umflat, se aşează într-un vas Jena pentru cuptor, 
uns cu ulei. Deasupra lor se toarnă un sos obținut din usturoiul pisat 
amestecat cu sucul de roşii şi supa de zarzavat. Se dă la cuptor şi se lasă cca 20 
min. Se servesc cu piure de cartofi sau pilaf, şi salate. 


114. MÂNCARE DE FASOLE VERDE CU SOIA TEXTURATĂ 

1 kg fasole verde, 100 g soia texturată (cubuleţe), 2 cepe mari, 2 morcovi, 2 rădăcini 
pătrunjel, 200 ml suc de roşii (sau 4-5 roşii), 1-3 frunză dafin, 1 crenguta cimbru, 1 l- 
tă, sare, 1 l-tă ulei 

Se curăță şi se spală legumele. Păstăile de fasole verde se taie în 3-4 bucăți. 
Cepele se toacă mărunt iar morcovii şi pătrunjelul se dau pe răzătoarea mare. 
Acestea se pun într-o cratiţă la călit, 1-2 minute, împreună cu uleiul, după care 
se adaugă şi păstăile de fasole verde. Se amestecă bine, se mai lasă pe foc 1 
minut. Apoi se adaugă apă care clocoteşte cât să acopere legumele cu 4-5 cm. 
Se lasă să fiarbă la foc mic. 

Separat, în altă cratiţă cu apă clocotită se pun cubuletele de soia texturată şi se 

lasă să fiarbă la foc mic 15 minute. În apă se pun mirodeniile, dafinul şi 
cimbrul. Când sunt gata, se scurg de zeamă şi se pun cubuletele de soia fierte, 
în cratita cu legumele. Se pune şi sucul de roşii (sau roşiile tăiate feliute 
subțiri). Se mai lasă să fiarbă împreună 5 minute. La sfârşit se adaugă sarea şi 
se opreşte focul. 


115. MÂNCARE DE MAZĂRE VERDE CU SOIA TEXTURATA 

1 kg mazăre verde, 100 g soia texturată (cubuleţe), 2 cepe mari, 2 morcovi, 2 rădăcini 
pătrunjel, 200 ml suc de roşii (sau 4-5 roşii), 1 I-ta sare, 1 I-ta ulei, 2-3 foi de dafin, 1 
crenguta cimbru 

Soia texturată se fierbe 15 min împreună cu cimbrul şi dafinul. Se scurge apoi 
se zeamă care se aruncă. 

Se curăță şi se spală legumele. Cepele se toacă mărunt iar morcovii şi 
pătrunjelul rondele. Se pun apoi într-o cratiţă la călit împreună cu uleiul, 1-2 
minute, după care se adaugă şi boabele de mazăre. Se amestecă bine, se mai 
lasă pe foc 1 minut. Apoi se adaugă apă care clocoteşte cât să acopere 
legumele cu 4-5 cm. Se lasă să fiarbă la foc mic. După cca 20 min se adaugă şi 
cubuletele de soia şi sucul de roşii (sau roşiile tăiate feliute subțiri). Se mai lasă 
să fiarbă împreună cca. 5 minute. La sfârşit se adaugă sarea şi se opreşte focul. 


116. MÂNCARE DE PRAZ CU SOIA TEXTURATĂ 

1 kg praz, 100 g soia texturată - cubuleţe, 200 ml suc de roşii, 1 l-tă sare, 1⁄2 l-tă busuioc 
pisat, 1 l-tă ulei, 2 cepe, 1 lingură ardei roşu tocat, conservat pentru iarnă sau 1⁄2 |-ta 
boia de ardei dulce 

Cubuletele de soia texturată se pun la fiert in cca. 1,5 | apa care clocoteşte. Se 
lasă să fiarbă la foc mic timp de 15 minute. Apoi se strecoară, aruncându-se 
lichidul în care au fiert. Se curăță legumele, se spală. Ceapa se toacă mărunt şi 
se căleşte împreună cu ardeiul. După 1 minut se adaugă şi prazul tăiat bucăţi 
de cca 2 cm. Se mai lasă 1-2 minute. Ingredientele astfel pregătite se amestecă 
cu celelalte şi se pun într-o cratiţă pentru cuptor. Dacă nu este de-ajuns sucul 
de roşii, se poate completa cu supă de zarzavat strecurată astfel ca lichidul să 
fie cu cca 2 cm peste compoziția din vas. Se dă vasul la cuptor unde se lasă 20 
minute până scade putin. Se pot pune, după dorinţă, şi câteva măsline, fără 
sâmburi. 

117. MÂNCARE DEMAZĂRE VERDE 

2 căni mazăre verde, boabe, 2 cepe, 1 l-ță ulei, 2 ling. făină, 1 cană suc de roşii, 1 leg. 
mărar verde 

Cepele se curăţă, se spală, se toacă şi se călesc împreună cu uleiul 1-2 min. într- 
o cratiţă. Se adaugă apoi mazărea şi se toarnă deasupra apă clocotită cât să 
acopere mazărea cu cca. 2-3 cm. Se lasă să fiarbă la foc mic. După 15 min., intr- 
un castronel, separat, se amestecă făina cu 2-3 ling. suc de roşii, cu sarea şi se 
omogenizează bine, se pune apoi restul de suc de roşii, se amestecă din nou. 
Sosul acesta se toarnă peste mazărea care a fiert între timp. Se amestecă bine 
şi, după ce dă 2-3 clocote, se presară mărarul tocat fin şi se stinge focul. 


118. MÂNCARE DEMAZĂRE VERDE CUTOFU 
Se prepară la fel ca şi mâncarea de mazăre verde doar că se adaugă în mâncare 
la sfârşit şi 200 g brânză tofu tăiată cubuleţe. 


119. PIURE DE MAZĂRE VERDE 

1 kg mazăre verde, 2-3 morcovi, ¥2kg cartofi, 1 ling ulei, 1 leg. mărar, 1 pahar lapte de 
soia sau zeamă în care au fiert legumele, 1 l-tă sare, 1⁄2 l-tă boia de ardei dulce 

Se curăţă şi se spală legumele. Se pun apoi la fiert în 21 apă clocotită. În 25 min 
sunt gata. Apoi se pasează toate bine, adăugându-se uleiul, sarea, boiaua, 
mărarul tocat fin şi lichidul. Se omogenizează bine. Este un piure foarte 
gustos. Se serveşte cu chiftelute de legume şi salată verde. În loc de ulei se 
poate pune 1⁄2 avocado bine copt, pasat. 


120. SUFLE DE CARTOFI CU NAUT 

34 kg cartofi, 1 cană năut, 1 ceapă mare, 200 g tofu, 1 l-tă sare, 1 l-tă chimen, 1 ling. 
ulei, 1 leg. pătrunjel verde 

Năutul se pune la înmuiat peste noapte. Se strecoară de zeamă şi se opăreşte 
de 2-3 ori câteva secunde, apa aruncându-se de fiecare dată. Se pune apoi la 
fiert în circa 4 | de apă. După ce a fiert cam 2 ore, se pregătesc restul 
ingredientelor. Cartofii se curăță de coajă, se spală, se taie bucăți şi se pun la 
fiert, separat, in apă puţină, doar cât să-i acopere cu 2 cm. În 25 min. sunt gata. 
Se pasează fierbinți împreună cu uleiul şi putin din zeama lor. Între timp a 
fiert şi năutul care pasează fierbinte cu mixerul împreună cu ceapa tocată 
mărunt, şi cca. 1 cană din zeama în care a fiert. Piureul de năut se pune peste 
cel de cartofi, se adaugă tofu tăiat cubuleţe, sarea, chimenul şi pătrunjelul 
verde tocat mărunt. Compoziţia se pune într-un vas Jena şi se dă la cuptor, la 
foc potrivit, rumenindu-se frumos. Se serveşte cald cu salate de sezon. 


148 Elena Pridie - Copilul vegetarian 


Chifteluţe, carnaciori, droburi 


121. CHIFTELUTE DIN LINTE 

1 cană linte fiartă, 50 g nuci pisate, 1 l-ţă ulei, 1⁄2 l-tă sare, 1⁄2 l-tă cimbru pisat, 1⁄2 l-tă 
boia de ardei dulce, 5 căţei usturoi pisat, 1 ceapă tocată fin, 50-100 g pesmet 

Lintea, bine fiartă, se pasează bine, cel mai bine de îndată ce s-a luat de pe foc. 
Se amestecă apoi cu celelalte ingrediente. Din compoziția obținută se fac 
chiftelute care se aşează într-o tavă pentru cuptor în care s-a pus o hârtie 
pergament. Se dă tava la cuptor, încălzit în prealabil, la foc mijlociu. După 15- 
20 min se întorc şi pe partea cealaltă. Se servesc calde. 


122. CÂRNĂCIORI DIN LINTE 

2 căni linte, 1 ling. ulei, 1⁄2 l-tă sare, 1⁄2 l-tă boia de ardei dulce, 1⁄2 l-tă busuioc pisat, 5 
căţei usturoi pisat, 2 felii mari pâine neagră, 2 ling. făină 

Lintea se spală şi se pune la fiert. Când este gata, se scurge de zeamă şi se 
pasează fierbinte împreună cu uleiul şi sarea. Pâinea se înmoaie în apă sau 
supă de legume, se stoarce bine şi se fărâmițează. Se amestecă cu restul 
ingredientelor, omogenizându-se bine. Se modelează apoi din compoziția 
aceasta cârnăciori, cu mâna sau cu un cornet cu gura mai largă. Cârnăciorii se 
aşează în tava mare de la aragaz. Se dă tava la cuptor la foc mijlociu. După 20 
min se întorc cu o paletă şi pe partea cealaltă. Se servesc calzi, cu cartofi piure 
sau diferite garnituri de legume şi salate. 


123. CHIFTELUTE DIN NAUT 

1 cana năut, 100 g fulgi de ovăz, 100 g nuci pisate, 3 cepe, 5 căţei usturoi, 1 l-tă cimbru 
pisat, 2 ling. făină, 1 ling, tardte de grâu, 1 ling. ulei, 1 legătură mare de verdeață 
tocată 

Năutul se pune la înmuiat peste noapte. Se scurge de apa în care a stat, se 
opăreşte de 2-3 ori, şi se pune apoi la fiert în apă suficientă. Când este gata, 
după circa 3 ore, se scurge de zeamă şi se pasează fierbinte. În timp ce fierbe 
năutul se pregătesc celelalte ingrediente. Ceapa se curăță, se spală, se toacă 
mărunt şi se căleşte 1-2 minute cu puțină apă. Usturoiul se pisează. Nucile, de 
asemenea.Se amestecă bine într-un castron toate ingredientele. Dacă 
amestecul este prea uscat, se adaugă şi 50-100 ml apă (sau supă de zarzavat 
strecurată), amestecându-se în continuare. Din această compoziție se ia cu 
lingura şi se aşează chiftelute în tava mare de la aragaz. Se coc la foc potrivit, 
după cca 15 minute întorcându-se şi pe partea cealaltă. Se servesc calde. 

124. CHIFTELUTE DIN SOIA BOABE 

1 cană pateu de soia, 5-6 căţei usturoi pisati, 1 ling. ulei, 2 felii de pâine neagră, 1 ling. 
făină, 1/2 |-ta cimbru pisat, 1⁄2 l-tă boia de ardei dulce, 1 leg. pătrunjel verde tocat fin 
Pâinea se pune la înmuiat în apă, supă de zarzavat sau lapte de soia, se scurge 
şi se fărâmițează bine. Se pune într-un castron. Se adaugă restul 
ingredientelor. Se amestecă bine. Se ia cu lingura din această compoziție şi se 
pun în tava pentru cuptor chiftelute mici. Se dă tava la foc potrivit, cuptorul 
fiind încălzit dinainte. După 15 min se întorc şi pe partea cealaltă. Se servesc 
calde. Sunt foarte consistente. 


125. CÂRNĂCIORI DIN SOIA BOABE 

1 cană pateu de soia, 5 căţei usturoi, 2 felii pâine neagră, 1 I-ta sare,1/2 I-ta cimbru 
pisat, 1/2 l-tă busuioc pisat 

Usturoiul se curăţă şi se pisează. Pâinea se pune la înmuiat, se stoarce bine şi 
se fărâmițează. Într-un castron se pun toate ingredientele, se amestecă bine 
pentru a se obține o compoziție omogenă. Amestecul obținut se pune într-un 
cornet cu gura mai largă (sau într-o pungă de plastic mică, tăiată într-un colt 
cca 1,5 cm). Se modelează cârnăciori care se aşează în tava de la cuptor. Se coc 
la foc mic, după 15-20 min. întorcându-se cu grijă cu o paletă şi pe partea 
cealaltă. Se servesc calzi cu cartofi piure, pilaf sau diferite garnituri de legume 
şi salate. 


126. CÂRNĂCIORI DIN SOIA TEXTURATĂ 

100 g soia granule, 1 crenguță cimbru,1 pahar mic fulgi de ovăz, 3 cepe, 7 căţei 
usturoi, 2 cartofi, 100 g pesmet, 1 lingură mirodenii, 2 ling. ulei, 1 l-tă sare 

Soia granulată se pune într-o cratiţă cu cca 1 l apă care clocoteşte, împreună cu 
cimbrul, şi se lasă să fiarbă încet, cca 15 min. Apoi se scurge de zeamă, care se 
aruncă. Cimbrul se îndepărtează. Cartofii se spală şi se pun la fiert în coajă. 
După ce au fiert, se lasă să se răcească putin, se curăţă şi se rad pe răzătoarea 
mare. Usturoiul se curăță şi se pisează. Într-un castron se pun toate 
ingredientele, se amestecă bine şi se modelează cârnăciori. Aceştia se aşează 
în tava pentru cuptor. Se coc la foc mijlociu timp de cca. 40 min, având grijă a 
se întoarce şi pe partea cealaltă după cca 20 min. 


127. CÂRNĂCIORI DIN OVĂZ 

4 căni fulgi de ovăz, 4 cepe, 7 căţei usturoi, 1 ling. boia de ardei dulce, 1 leg. verdeață, 1 
l-tă busuioc pisat, 2 ling. pastă de tomate sau 100 ml suc de roşii, 1 I-ta sare, 1 ling. 
ulei, 100 g nuci pisate 

Fulgii de ovăz se fierb 2 min., turnându-se peste ei apă clocotită cât să-i 

acopere şi amestecând continuu. Se lasă la răcit. Între timp cepele se curăță, se 
spală, se toacă şi se călesc 1-2 minute, cu uleiul şi puțină apă.Usturoiul se 
pisează iar verdeata se toacă fin. Într-un castron se pun toate ingredientele, 
amestecându-se bine. Se modelează cârnăciori care se aşează în tava mare de 
la cuptor. Se dă tava la cuptor, încălzit dinainte şi se coc la foc mijlociu. După 
15 min se întorc cu o paletă şi pe partea cealaltă. Când sunt gata, se scot cu grijă 
din tavă şi se servesc calzi cu diferite garnituri de legume. 


128. CHIFTELUTE DIN DOVLECEI 

1 dovlecel potrivit, 100 g tofu, 3 căţei usturoi, 2 felii de pâine neagră, 1/2 I-ta boia de 
ardei dulce, 1⁄2 l-tă mirodenii (cimbru, busuioc), 1 ling. ulei, 1⁄2 l-tă sare, 1-2 ling. făină, 
1 leg. mărar tocat fin 

Dovlecelul se curăță de coajă, se spală şi se rade pe răzătoarea mică. Usturoiul 
se pisează. Pâinea se înmoaie în apă, lapte de soia sau supă de zarzavat 
strecurată, se scurge bine şi se fărâmițează. Brânza tofu se zdrobeşte cu 
furculița. Se pun într-un castron, adăugând şi restul ingredientelor. Din 
compoziția rezultată se iau cu lingura chiftelute care se aşează în tava pentru 
cuptor, în care s-a pus o hârtie pergament. Se dă tava la cuptor, se coc la foc 
potrivit. După 15 min. se întorc cu grijă şi pe partea cealaltă. Sunt foarte bune 
cu sos de roşii. 


129. CHITELUTE DIN CARTOFI 

6 cartofi, 5 căţei usturoi pisati, 2 felii pâine neagră, 1 ling. făină, 1 ling. ulei, 1 I-ta, 
sare, 1 leg. pătrunjel verde tocat fin 

Cartofii se fierb în coajă 15 min. După ce se răcesc, se curăţă şi se rad pe 
răzătoarea mică. Pâinea se pune la înmuiat, se scurge bine şi se faramiteaza. Se 
pun toate ingredientele într-un castron, se amestecă bine şi se iau cu lingura 
chiftelute care se aşează în tava pentru cuptor. Se dă tava la cuptor, la focul 
încălzit dinainte şi se coc la foc potrivit. După 15 min. se întorc şi pe partea 
cealaltă. Se servesc calde. 


130. DROB DIN SOIA BOABE 

1 cană soia boabe, 2 cartofi, 2 morcovi, 4 cepe, 1 legătură verdeață tocată, 1 l-tă cimbru, 
1 ling. ulei, 1 I-ta boia de ardei dulce, 2 linguri tarate de grâu, 1 lingură făină, 100 ml 
suc de roşii, 1 l-ţă sare 

Soia se pune la înmuiat 8-12 ore. Se aruncă apa în care a stat şi se pune la fiert în 
apă suficientă. După ce a fiert (circa 3 ore), fierbinte fiind, se pasează cu 
mixerul, păstrându-se deoparte 2 linguri boabe întregi. Cartofii se spală şi se 
punla fiert cu tot cu coajă. După ce au clocotit 20 min, se opreşte focul şi se lasă 

să se răcească. Apoi se curăță de coajă şi se dau prin răzătoarea mare. Cepele 
se toacă mărunt, morcovii se rad pe răzătoarea mare. Se călesc (ceapa şi 
morcovii) 2-3 min împreună cu uleiul. Într-un castron suficient de mare se 
pun toate ingredientele, amestecându-se bine. Compoziţia se toarnă într-o 
formă pentru cuptor (cratiţă, tavă, vas Jena) într-un strat de cca 3 cm. Se dă 
vasul la cuptor, încins dinainte şi se lasă la foc mijlociu cca 30 min. Se serveşte 
cu garnituri de legume şi salate. Boabele de soia lăsate întregi dau un aspect 
deosebit acestui drob. 


131. DROB DIN SOIA TEXTURATĂ 

100 g soia texturată - granule, 1 crenguță cimbru, 2 foi dafin, 4 cepe, 1 legătură 
verdeață tocată, 1 l-ţă mirodenii, 1 ling. ulei, 1 l-tă boia de ardei dulce, 2 linguri tardte 
de grâu, 1 lingură făină, 1 cană fulgi de ovăz, 100 ml suc de roşii, 1 l-tă sare 
Granulele de soia texturată se pun la fiert 15 min. în apă clocotită împreună cu 
crenguta de cimbru şi foile de dafin. Se lasă să fiarbă la foc mic. Se scurg apoi 
de zeamă, care se aruncă. Cepele se curăță, se spală, se toacă mărunt şi se 
călesc 1-2 minute împreună cu putin ulei. Soia şi ceapa astfel pregătite se pun 
într-un castron şi se adaugă şi restul ingredientelor. Se amestecă bine. Se pune 
compoziția într-o tavă pentru cuptor (cam 1⁄2 din dimensiunea cuptorului) şi 
se dă la cuptor la foc mijlociu, cuptorul fiind preîncălzit. În cca 50 min. este 
gata. 


132. DROB CU NUCI 

1 pahar orez integral, 1 pahar nuci pisate, 4 cepe mari, 1 țelină mică, 1 morcov, 1 
pahar pesmet, 1 ling. ulei, 1 cartof, 1 I-ta sare, 1 l-tă mirodenii, 1 I-ta boia de ardei 
dulce, 1 legătură verdeață, 2 pahare supă de legume strecurată, acrişoară 

Orezul se alege şi se fierbe în 1,5 l apa. Este gata în 35 min. Cartoful se fierbe cu 
tot cu coajă şi apoi, după ce se curăță, se pasează. Cepele se curăță, se spală, se 
toacă si se călesc în puțină apă împreună cu morcovul şi telina, rase pe 
răzătoarea mare. Într-un castron, suficient de mare, se amestecă orezul fiert cu 
legumele călite, împreună cu restul ingredientelor. Compoziţia obținută se 
pune într-o tavă pentru cuptor. Se coace la foc mijlociu, în cuptorul încălzit 
dinainte. Este gata în cca 30 min. 


133. PIZZA 

Pentru aluat: 250 g făină integrală, 100 g făină albă, 15 g drojdie, 1 l-tă miere, 1 1-ta 
sare, 2 ling ulei 

Pentru ce se pune deasupra: 2 ling. pastă de tomate, 200 ml suc de roşii, 1 ceapă, 3 
ardei, 100 g ciuperci fierte, 50 g porumb dulce, câteva măsline. 

Drojdia se amestecă cu puţină apă călduţă şi cu sarea. Se lasă în aşteptare 15 
min. 

În acest timp se pregătesc ingredientele care se pun pe aluat. Se curăță şi se 
spală legumele şi se taie feliute subțiri. De asemenea măslinele se taie feliute 
subțiri. Într-un castron se pune făina şi se amestecă bine cu drojdia dizolvată. 
Se adaugă uleiul si apă calduta şi se frământă bine până rezultă un aluat care 
se întinde uşor. Se lasă la crescut 1 oră într-un loc caldut, ferit de curenţi de aer. 
Apoi de întinde o foaie cât tava de la aragaz. Se dă la cuptor timp de 5 min. 
Atenţie! Nu mai mult! Se scoate din cuptor şi foaia putin întărită se unge 
uniform cu un amestec făcut din pasta de tomate, mierea, puţină sare şi sucul 
de roşii, omogenizat bine. Deasupra se presară legumele şi măslinele tăiate 
feliute, ciupercile şi bobitele de porumb. Se dă tava la cuptor şi se lasă la foc 
mijlociu cca 30 min. Pentru variație, deasupra se pot presăra tot felul de 
legume, tăiate feliute sau cubuleţe: conopidă, dovlecei, brocoli, vinete, etc. 


Salate 


Salatele din legume crude se prepară pentru a fi servite de regulă cu 
mâncăruri gătite din legume şi leguminoase. Se prepară simplu, cu adaos de 
puţină sare, ulei şi suc de lămâie. Se pot prepara fără ulei, este chiar 
recomandabil. Dacă se foloseşte totuşi uleiul, cel mai de dorit este uleiul de 
măsline. Salate crude se pot prepara din : ceapă verde, salată (lăptucă), frunze 
de păpădie, usturoi verde, leurdă, untişor, măcriş, spanac, roşii, castraveți, 
ardei, brocoli, morcovi, telina, gulii, praz, sfeclă roşie, andive, varză albă, 
varză roşie, ridichi, ridiche neagră, etc. Legumele se toacă mărunt, se taie felii 
sau rondele, după cum este cazul sau se pot da pe răzătoare. Important este a 
putea fi consumate şi mestecate de copii. 

Trebuie fructificate întotdeauna salatele de sezon, în special 
primăvara. Ele vin cu nutrientii cei mai necesari. 

Uneori însă se pot prepara şi combinații din legume fierte şi legume 
crude. Asemenea rețete în continuare: 

Salate din legume fierte 


134. SALATĂ DE CARTOFI CU CEAPĂ VERDE 

1 kg cartofi, 1⁄2 l-tă oregano pisat, 1 l-tă ulei de măsline, 3 fire ceapă verde, 1 leg. 
pătrunjel verde 

Cartofii se curăță, se spală, se taie rondele şi se fierb. Sunt gata în 20 min. Se 
strecoară. Ceapa se toacă mărunt. Se amestecă apoi cu cartofii, uleiul şi 
oregano. Se aşează pe un planou. Desupra se presară pătrunjelul tocat fin. Se 
serveşte imediat după preparare. 


135. SALATĂ DE CARTOFI 

1 kg cartofi, 1 l-tă sare, 11-ta ulei de măsline 

Cartofii se curăţă, se spală şi se taie cubuleţe de cca 2 cm. Se pun la fiert in apa 
clocotită cât să-i acopere cu 2 cm. Sunt gata în 25 min, înainte de a se opri focul 
adăugându-se sarea. Se scurg de zeamă şi se lasă la răcit. Se pun în castronul 
pentru salată, se adaugă uleiul şi se amestecă bine. 


136. SALATĂ DE CARTOFI CU TOFU 

1 kg cartofi, 200 g tofu (brânză de soia), 3-4 ardei, 2 cepe, 11-ta ulei de măsline, 1 I-ta 
sare, 1 leg mărar 

Cartofii se fierb în coajă. După ce s-au răcit, se curăță de coajă şi se taie rondele. 
Ardeii şi ceapa se curăţă, se spală şi se taie solzişori. Se pun toate într-un 
castron. Se adaugă tofu tăiat cubuleţe şi restul ingredientelor. Mărarul se 
pune la sfârşit, tocat fin. 


137. SALATĂ DE CARTOFI CU PORUMB DULCE 

1 kg cartofi, 200 g porumb dulce, 3 căţei usturoi, 1 l-tă sare, 1 l-tă ulei de măsline, 3 
castraveți, 1 ceapă, 1 leg. mărar 

Cartofii se curăță, se spală, se taie rondele şi se pun la fiert. Când sunt gata se 
scurg, de zeamă şi se lasă la răcit. Usturoiul şi ceapa se toacă mărunt. 
Castravetii se taie în două pe lungime, apoi felii subțiri. Se pun într-un castron 
toate ingredientele şi se amestecă bine. Deasupra se presară mărarul tocat fin. 


138. SALATĂ DE CARTOFI CU BROCOLI 

8 cartofi, 2 tulpinite brocoli, 1⁄2 cană ardei/gogosar tocat mărunt sau iarna conservat 
în suc de roşii, 1 telind potrivită, 2 legături ceapă verde, 2 linguri ulei de măsline, 
măsline pentru ornat 

Cartofii se curăță, se spală şi se taie cubuleţe mici. Se fierb, apoi se strecoară şi 
se lasă la răcit. Brocoli se pune la fiert împreună cu cartofii, dar se lasă să fiarbă 

doar 5-7 minute. După ce a fiert, brocoli se scoate din supă, se lasă la răcit şi 
apoi se taie bucățele mici. Telina, crudă, se dă prin răzătoarea mare. Ceapa 
verde se toacă mărunt. De asemenea ardeiul/gogosarul. Într-un castron 
suficient de mare se pun toate ingredientele şi se amestecă cu uleiul. Se aşează 
pe un platou şi se ornează cu măsline. 


139. SALATĂ ORIENTALĂ 

6 cartofi fierți în coajă, 1 ceapă mare, 3 roşii, 3 ardei diferit colorați, 50 g măsline 
Cartofii, după ce au fiert în coajă, se lasă la răcit şi se taie în două, pe lungime, 
şi apoi feliute transversal. Celelalte legume se curăță şi se spală. Ceapa se taie 
fideluță. Ardeii se curăță de cotoare şi se taie feliute subțiri, transversal. 
Roşiile se taie felii. Se pun toate legumele astfel pregătite într-un castron şi se 
amestecă cu măslinele. Se serveşte imediat după preparare. 


140. SALATĂ DE SFECLĂ ROSIE 

1 kg sfeclă rosie (4-6 sfecle de mărime mică-mijlocie), 1 l-tă sare, 11-ta ulei, 2 ling. suc 
de lămâie 

Sfecla se spală şi se pune la fiert cu tot cu coajă. Fierbe în cca 1 oră. Se scurge 
zeama în care a fiert, se lasă la răcit. Se curăță apoi de coajă şi se rade pe 
răzătoarea mare. Se adaugă sarea, uleiul şi sucul de lămâie. Se amestecă bine. 
Se serveşte cu preparate de orez, orz, fasole bătută, etc. 


141. SALATĂ DE ARDEI COPTI CU SOS DE ROŞII 

1 kg ardei gras roşu, capia sau gogoşar roşu, 1 kg roşii, bine coapte, 1 I-ta sare, 1 I-ta 
ulei 

Se coc ardeii pe o tablă, aşezată pe focul mare de la aragaz. Se curăță de îndată 
ce sunt gata, fierbinți fiind. (Dacă nu se curăță imediat, se aşează într-un vas 
presărând sare grujoasă peste ei, altfel nu se vor putea decoji). Se aşează într- 
un castron, suficient de adânc. Roşiile se curăță de partea verde şi se taie 
feliute. Se pun într-o cratiţă şi se lasă să fiarbă înăbuşit, cca 5 min. după ce au 
dat primul clocot. La sfârşit se adaugă sarea şi uleiul. Se răstoarnă în 
strecurătoare şi se pasează peste ardeii copti şi aşezaţi în castron. Este o salată 
foarte gustoasă şi hrănitoare. 


142. SALATĂ ASORTATĂ CU PORUMB 

100 g boabe mazăre verde, 3 morcovi, 100 g paste făinoase (melcişori), 100 g porumb 
dulce, 2 linguri suc de lămâie, 1 legătură ceapă verde 

Se curăță morcovii, se taie rondele şi se pun la fiert în cca 1,5 1 apă care 
clocoteşte. După 15 minute se adaugă şi boabele de mazăre verde (poate fi şi 

congelată). După încă 15 minute se opreşte focul. Se strecoară - zeama în care 
au fiert legumele se păstrează, se poate prepara o supă gustoasă. În timp ce 
fierb legumele, separat, în altă cratiţă se pun la fiert pastele făinoase, de 
asemenea în apă care clocoteşte. În 10 minute sunt gata. Se strecoară, se clătesc 
cu apă rece şi se lasă să se răcească. Se amestecă apoi morcovii, mazărea cu 
pastele făinoase, se adaugă porumbul sarea, uleiul, sucul de lămâie şi ceapa 
verde tocată mărunt. 


143. SALATĂ DE DOVLECEI CU ROŞII 

2 dovlecei, 3 roşii, 5 căţei usturoi, 1 legătură mărar, 1⁄2 l-tă sare, 1 l-ţă ulei de măsline 
Dovleceii se curăță de coajă, se spală şi se taie rondele subțiri (0,5 cm). Se pun 
la fiert în apă clocotită şi se lasă 5 minute (nu mai mult). Se scot apoi din zeama 
în care au fiert cu o strecurătoare, scurgându-se bine de zeamă. Se pun pe un 
vas întins şi se lasă la răcit. Între timp se pregătesc roşiile, se spală şi se taie 
feliute sau rondele subțiri. Când s-au răcit rondelele de dovlecei, se amestecă 
într-un castron cu roşiile. Cateii de usturoi pisati, mărarul tocat mărunt, sarea, 
uleiul şi cca. 100 ml zeamă în care au fiert dovleceii se amestecă într-un 
castronel separat, rezultând un sos care se toarnă peste legumele din castron. 
Se amestecă bine. 


144. SALATĂ DELINTE 

150 g linte, 2 roşii, 2 ardei, 1 ceapă roşie, 10-12 măsline, 1 I-ta sare, 2 ling. suc de 
lămâie, 1 l-ță ulei 

Lintea se spală şi apoi se fierbe. Se scurge apoi de zeamă şi se lasă la răcit. 
Separat ardeiul şi ceapa se taie fideluta iar roşiile felii foarte subțiri. Se pun 
toate ingredientele într-un castron şi se amestecă bine. Se serveşte proaspătă. 


145. SALATĂ DE OREZ 

100 g orez fiert, 100 g congelat, 2 căţei de usturoi, 1 ceapă roşie, 100 g fasole colorată 
fiartă, 1 ardei 

Usturoiul, ardeiul şi ceapa se toacă fin de tot. Orezul şi fasolea, răcite bine, se 
amestecă cu boabele de porumb (decongelate prin cufundare în apă fiartă şi 
apoi strecurate bine) şi apoi cu legumele tocate. La sfârşit se adaugă şi uleiul şi 
se amestecă bine. 


146. SALATĂ DE MAZĂRE CU PORUMB 

1 cană mazăre boabe, 200 g porumb dulce decongelat, 5 morcovi, 1 leg. mărar, 1⁄2 
lămâie, 1 ceapă, 11-ta ulei, 1 l-tă sare 

Se pregătesc legumele, se curăță, se spală. Morcovii se pun la fiert în 1 lapă ce 

clocoteşte, împreună cu ceapa. Se fierb cca 25 min. Separat, în altă cratiţă se 
fierbe mazărea. După ce a fiert se strecoară de zeamă şi se pune într-un 
castron. Morcovii, după ce au fiert se scot din supă şi se pasează bine într-un 
castronel adânc. Peste morcovii pasati se toarnă picătură cu picătură sucul de 
lămâie, uleiul, şi cca 100 ml din supa în care au fiert morcovii şi în care s-a 
dizolvat sarea. Se adaugă apoi mărarul tocat fin. În castronul cu mazăre, care 
s-a răcit între timp se pune şi porumbul dulce scurs de zeamă şi se amestecă 
bine. Apoi se încorporează sosul de morcovi, amestecând cu grijă pentru anu 
zdrobi bobitele. 


147. SALATA DEFASOLE VERDE CU USTOROI 

500 g fasole verde, 5 căţei usturoi, 1 l-ță ulei, 2-3 ling. suc de lămâie, 1⁄2 l-tă sare, 1 
ling. mărar tocat fin 

Fasolea verde se curăță de codițe, se spală, se taie in 3-4 bucăţi şi se pune la 
fiert în apă clocotită. În cca 30 min. este gata. Se scurge de zeamă (din care se 
poate face o supă), se pune într-un castron si se lasă să se răcească. Se 
amestecă cu usturoiul tăiat bucățele şi restul ingredientelor. Iarna se poate 
pregăti din fasole verde conservată la borcan sau congelată. 


148. SALATĂ DE FASOLE VERDE CU SUC DE ROŞII 

500 g fasole verde, 1 cană suc de roşii (proaspăt sau conservat), 1⁄2 l-tă sare, 2 ling. ulei, 
1 ling. pătrunjel verde tocat fin 

Fasolea verde se curăță de codițe, se spală, se taie în 3-4 bucăţi şi se pune la 
fiert în apă clocotită. În cca 35 min. este gata. Se scurge de zeamă, se pune într- 
un castron şi se lasă să se răcească. Între timp, într-un castronel separat se face 
un sos din sucul de roşii care se amestecă cu sarea, uleiul şi pătrunjelul. Acest 
sos se va turna peste fasolea verde. Dacă se foloseşte suc de roşii conservat nu 
se mai pune sare, întrucât acesta este deja sărat. 


149. SALATĂ ROMANĂ 

4 cartofi fierti tăiați rondele, 1 salată verde, 1 ceapă roşie, 2 linguri semințe de dovleac 
(neprăjite), 1 lingură ulei, sucul de la 1/2 lămâie, 3 căţei usturoi, 1/2 anason pisat, 
câteva frunzulite busuioc verde 

Se pregătesc legumele, se curăță şi se spală. Salata verde se rupe bucățele, 
ceapa roşie se taie solzişori, căţeii de usturoi se toacă fin. Se amestecă toate 
ingredintele. Se serveşte imediat. 

150. SALATĂ DE CARTOFI CU MAIONEZĂ DE SOIA 

6 cartofi fierti, 1 salată verde, 1 ling. maioneză de soia 

Cartofii fierti se taie rondele. Salata verde se toacă mărunt. Se amestecă într- 
uncastorn toate ingredientele. Se serveşte imediat după preparare. 


C. DESERTURI 


151. MERE COAPTE (I) 

8 mere 

Merele, soi ionatan sau golden, se spală bine şi se pun în tava de la cuptor. Se 
pune tava în cuptor, la foc mijlociu şi se lasă cca. 20-30. 


152. MERE COAPTE (II) 

8 mere, 50 g nuci pisate, 2 ling. stafide 

Merele se spală şi li se scoate cu atenţie cotorul, eventual cu un cuțit special. În 
locul acestuia se îndeasă nucă pisată şi stafide. Se pun în tavă, se dau la cuptor 
şi se coc cca. 30 min. 


153. PERE UMPLUTE (|) 

8 pere mari, 50 g nuci pisate, 4 ling. stafide sau curmale tocate mărunt 

Se spală perele, se taie în două, pe lungime şi li se scot cu atenţie cotoarele cu 
seminţele (coditele se lasă). Se aşează într-o tavă. În fiecare scobitură a perelor 
se pune nucă pisată şi stafide sau curmale. Se dă tava la cuptorul încălzit 
dinainte, cca. 10 min, doar atât cât să se înmoaie putin perele. Când se scot din 
cuptor, după ce se răcoresc putin, se aşează perele pe un platou oval, cu partea 
cu codița spre margine. Se servesc cu piure din fulgi de ovăz. 


154. PERE UMPLUTE (II) 

4 pere mari, 150 ml apa, 1 ling suc lămâie, 2 l-te carob, 2 ling. nuci pisate, 50 g stafide 
Perele, de consistență tare, se curăță de coajă, se taie jumătăţi, se îndepărtează 
cotoarele. Apoi se pun într-o cratiţă întinsă să fiarbă înăbuşit 5 min împreuna 
cu apa. După acest timp se scot cu grijă şi se aşează pe un platou. Nucile pisate 
se amestecă cu carobul şi stafidele, adăugându-se apoi şi sucul de lămâie şi, la 
nevoie, zeama în care au fiert perele dacă este prea tare consistenţa 


amestecului. Cu amestecul obținut se umplu perele. Se servesc imediat. 

155. PERE UMPLUTE (III) 

4 pere, 50 g stafide, 5-6 curmale, 50 g nucă de cocos rasă 

Perele se spală, se taie în jumătăți cărora li se scoate cu grijă cotorul. Coditele 
se lasă. 

Curmalele se toacă foarte mărunt şi se amestecă cu stafidele. Cu acest amestec 
se umplu perele care se pun într-o tavă şi se dau la cuptor la foc potrivit 10 
minute. După acest timp se scot din cuptor şi se presară peste ele cocos ras. 


156. CAISE UMPLUTE 

16 caise, 16 visine, 50 g nucă cocos, 50 g stafide 

Caisele se spală bine şi se desfac în două, scotandu-li-se simburii. Jumatatile 
obținute se aşează pe un platou. Vişinele, de asemenea se spală, li se scot 
sâmburii şi în locul acestora se pun 1-2 stafide. Fiecare vişină astfel umplută se 
tăvăleşte prin cocos ras, cu grijă, ca să nu iasă stafidele, iar apoi se aşează pe 
jumatatile de caise. Fructele astfel garnisite arată foarte frumos, sunt 
gustoase, nutritive şi plac mult copiilor. Se pot folosi şi la mese festive. 


157. PIERSICI UMPLUTE 

8 piersici mari (proaspete sau din compot), 50 g nucă măcinată, 2 linguri miere 

Se aleg piersici nu prea moi, dar bine coapte, se spală şi se taie în jumătăți. Se 
scot cu grijă sâmburii. Jumatatile obținute se umplu cu nucă pisată amestecată 
cu mierea, reconstituindu-se astfel piersici întregi. Se aşează pe un platou şi se 
servesc ca desert. 


158. PRUNE UMPLUTE 

24 prune brumării, 24 sferturi miez de nucă 

Prunele se spală şi li se scot sâmburii. În locul sâmburelui se pune câte un sfert 
miez de nucă. Prunele astfel “reconstituite“ se aşează într-o tavă care se dă la 
cuptor, unde se lasă cca. 15 min. 


159. SALATĂ DE FRUCTE (I) 

2 banane, 500 g căpşune 

Bananele împreună cu jumătate din cantitatea de căpşune (cele care sunt cele 
mai moi) se pasează şi se aşează pe un platou nu prea întins, în strat de circa 2 
cm. Deasupra se pun restul de căpşune, întregi sau tăiate în două. Se serveşte 
de îndată. 

160. SALATĂ DE FRUCTE (II) 

20 caise, 200 g vişine, 4 pere de vară (mici), 4 mere de vară, 3 ling. miere 

Fructele se spală, se curăță de sâmburi şi seminţe şi se taie cubuleţe, cu 
excepția vişinelor care se lasă ca atare (dar fără sâmburi). Se pun într-un 
castron de salată şi se amestecă cu mierea. Salata se serveşte imediat după ce a 
fostpreparată. 


161. SALATĂ DE FRUCTE (III) 

500 g zmeură, 4 piersici bine coapte, 2 banane 

Se spală fructele, zmeura cu mare atenţie. Zmeura împreună cu bananele se 
pasează în bender. În compoziţia obținută se încorporează piersicile tăiate 
bucăţi cât mai mici. Este un deliciu. 


162. SALATĂ DE FRUCTE (IV) 

1 pepene galben mic, 100 g fragute, 2 kiwi, 2-3 ling. miere de albine 

Se spală fructele. Pepenele galben se curăță de coajă şi seminţe şi se taie 
cubuleţe cât mai mici. Se amestecă cu mierea şi fragutele şi se azată pe un 
platou mai adânc. Deasupra se pun rondele de kiwi. Se serveşte de îndată. 


163. SALATĂ DE FRUCTE (V) 

4 mere, 4 pere, 4 piersici, 10 prune, 100 g stafide 

Fructele se spală bine. Merele şi perele se taie în două, se curăță de seminţe şi 
se taie cubuleţe mici. Piersicile şi prunele se desfac în două şi li se scot 
sâmburi. Se taie apoi bucățele mici de tot. Toate fructele astfel pregătite se 
aşează într-un castron şi se amestecă cu stafidele. 


164. SALATĂ DE FRUCTE (VI) 

6 pere, 4piersici, 100 g afine, 100 g stafide 

Se spală fructele. Perele se taie în două, se curăță de semințe şi se taie cubuleţe. 
Piersicile se taie în două, li se scot sâmburii şi de asemenea se taie în cubuleţe. 
Într-un castron se aşează fructele pregătite astfel şi se amestecă cu stafidele. 


165. SALATĂ DE FRUCTE (VII) 

300 g afine, 2 banane, 4 piersici, 100 g zmeură 

Se spală fructele. Bananele împreună cu afinele se pasează în blender. În 
compoziția rezultată se adaugă piersicile tăiate cubuleţe mici. Compoziţia se 
pune într-un castron iar deasupra se presară zmeura. În loc de aceasta se 
poate presăra cocos ras. 

166. SALATĂ DE FRUCTE (VIII) 

4 mere, 4 pere, 100 g curmale, 100 g prune uscate, 1 banană, 2 feliute lămâie, 1 
portocală 

Se spală fructele. Merele şi perele se taie în două, li se scot seminţele şi 
cotoarele şi apoi se taie cubuleţe. Curmalele şi prunele uscate se curăță de 
sâmburi şi se toacă mărunt. Lămâia se toacă de asemenea mărunt. Portocala se 
taie bucățele. Banana se taie rondele. Toate fructele astfel pregătite se 
amestecă. 


167. SALATĂ DE FRUCTE (IX) 

6 piersici, 12 prune, 2 pere, 1 măr, 50 g stafide, 3 felii lămâie, 1 ling. miere — optional 
Fructele se spală şi se îndepărtează sâmburii sau semințele şi se taie cubuleţe. 
Se aşează într-un castron de salată şi se amestecă cu stafidele şi mierea. Salata 
rezultată se serveşte proaspătă. 


168. SALATĂ DE FRUCTE (X) 

2 mere, 1 gutuie, 4 kiwi, 2 pere, 50 g nuci tocate mărunt 

Kiwi se curăță de coajă şi se pasează, amestecându-se cu nucile tocate. Restul 
fructelor se spală şi se rad pe răzătoarea mare. Se amestecă cu pasta din kiwi şi 
salata se serveşte de îndată ce a fost pregătită. 


169. SALATĂ DE FRUCTE (XI) 

300 g ananas din compot, cubuleţe, 2 pere, 2 mere, 3-4 ling. stafide 

Se spală perele şi merele, apoi se rad pe răzătoarea mare. Se încorporează şi 
ananasul şi stafidele. 


170. SALATĂ DE FRUCTE (XII) 

6 mere, 2 banane, 1 portocală, 3 ling. miere 

Se spală fructele. Merele se dau pe răzătoarea mare. Bananele, curățate de 
coajă se taie rondele iar portocala bucăţi mici de tot. Fructele pregătite astfel se 
amestecă cu mierea. 


171. CREMĂ DE BANANE 

3 banane, 2 căni lapte de soia (sau alt lapte vegetal), 1 lingură miere, 2-3 picături 
esență de vanilie sau 2 ling. dulceaţă de fructe la alegere 

Se pun în blender toate ingredientele. Se mixează. Se foloseşte ca desert. Se 
poate pune în congelator pentru a se consuma ca înghețată. 

172. CREMĂ DIN PEPENE GALBEN 

1 pepene galben foarte bine copt, 4 ling. miere, , sucul de la 1 lămâie 

Se spală pepenele, se taie în două, i se îndepărtează seminţele, se curăță de 
coajă apoi se pasează bine (eventual în blender) împreună cu sucul de lămâie 
şi se amestecă cu mierea. Se serveşte în cupe garnisindu-se cu fructe mici: 
afine, coacăze roşii, fragute, etc. 


173. CREMĂ DIN CĂPŞUNE ŞI BANANE 

1/2 kg căpşune bine coapte, 3 banane bine coapte. 

Se pregătesc fructele, căpşunele se curăță de codițe şi se spală cu grijă. 
Bananele se curăţă de coajă. Se pun toate fructele într-un castron şi se pasează 
bine cu mixerul. 


174. CREMĂ DE VIŞINE 

1/2 kg visine bine coapte, 100 g nucă de cocos rasă, 3 ling. miere de albine 

Se spală vişinele şi se curăță de sâmburi. Aşa cum sunt, sau pasate prin 
blender se amestecă cu nuca de cocos iar apoi se încorporează şi mierea de 
albine. Se poate prepara şi din vişine congelate sau vişine din dulceaţă. 


175. CREMĂ DIN CAISE ŞI CORCODUŞE 

1/2 kg caise bine coapte, 250 g corcoduşe bine coapte, 50 g migdale sau sâmburi de 
caise, 2 frunzulite mentă verde 

Fructele se spală şi se curăță de sâmburi, apoi se pasează. În crema rezultată se 
încorporează migdalele tocate mărunt şi frunzulitele de mentă tocate fin. 


176. CREMĂ DE AFINE 

2 căni afine, 2 banane, 50 g stafide, 25 g nucă de cocos rasă 

Afinele se spală. Bananele se curăță de coajă. Împreună cu afinele se pasează 
în blender sau cu mixerul, cu ghiara pentru pasat. Compoziţia rezultată se 
amestecă cu stafidele şi cu nuca de cocos. 


177. CREMĂ DE COACĂZE NEGRE 
2 căni coacăze negre, 2 banane, 3 linguri miere de albine 
Se spală coacăzele. Bananele se pasează, se amestecă cu mierea de albine şi 


CPR DE E ee 


178. CREMĂ DE COACĂZE ROŞII 
2 căni coacăze roşii, 100 g orez integral, 100 g stafide, 25 g nucă de cocos rasă 
Orezul bine ales şi spălat se pune la fiert. Trebuie să fie foarte bine fiert. Când 


162 Elena Pridie - Copilul vegetarian 


este gata - cca 35 min - se scurge şi se pasează împreună cu stafidele care se 
folosesc ca îndulcitor natural. În pasta obținută se încorporează coacăzele 
roşii şi nuca de cocos rasă. Se serveşte imediat. 


179. CREMĂ DIN DUDE 

2 căni dude negre, 2 ling. miere, 2 banane, 50 g nucă de cocos 

Dudele se spală bine, lăsându-se în strecurătoare câteva minute pentru a se 
scurge bine. Apoi se pasează împreună cu bananele şi mierea. În crema 
obținută se încorporează nuca de cocos. Desertul rezultat arată foarte 
apetisant şi este nutritiv, dudele fiind bogate în vitamina A. 


180. CREMĂ DIN MERE 

8 mere, 2 ling. stafide, 100 ml suc de portocale 

Merele se coc, apoi miezul li se pasează şi se amestecă cu stafidele şi sucul de 
portocală. 


181. CREMĂ CU ANANAS 

1 cutie compot de ananas (cca 600 g), 1 pahar orez integral (175 g), 3 ling. miere 
lichidă, 1-2 mandarine sau kiwi 

Orezul se alege, se spală şi se pune la fiert în 1,5 1 apa ce clocoteste. În 35 min. 
este gata. Se pasează apoi bine. După ce se răceşte putin, se amestecă cu zeama 
compotului de ananas şi cu mierea. În pasta semilichidă obţinută se adaugă 
bucățile de ananas. Se serveşte în cupe care se ornează cu feliute de kiwi sau 
mandarine. 


182. CREMĂ DE MEI 

250 g mei fiert bine, 100 g stafide, 300-400 ml lapte de soia, 1 ling. coajă rasă de lămâie, 
100 g gem de căpşune, 50 ml suc de fructe 

Meiul şi stafidele se dau prin maşina de tocat. Amestecul rezultat se pune apoi 
în blender cu restul ingredientelor şi se pasează. 


183. FRIŞCĂ VEGETARIANĂ 

5 linguri făină, 200 g miere, 100 ml ulei, vanilie 

Se pune la fiert 1 cană de apă. Între timp făina se dizolvă în 2/3 cană apă 
calduta, amestecându-se bine pentru a nu se face cocoloaşe. Aceste amestec se 
pune în cratita cu apa de pe foc, înainte ca aceasta să înceapă a da în clocot. Se 
reglează focul la mic şi se amestectă continuu. După ce începe să clocotească 
se mai lasă să fiarbă 2-3 minute, continuând a amesteca. Înainte dea opri focul 
se adaugă 2-3 picături de vanilie. Se răstoarnă această compoziţie într-un 

castron şi se lasă la răcit. După ce se răceşte bine, se pune mierea şi apoi, 
treptat, uleiul. Se mixează cu mixerul cu două gheare până ce se înglobează tot 
uleiul. Se foloseşte la diverse prăjituri sau torturi. Se păstrează la frigider, in 
vas acoperit. 


184. BUCURIA COPIILOR 

1 pepene galben de cca 1kg, 2 prune, 1 mandarină, 100 g stafide de culoare închisă, 1 
măr roşu (ionatan), 2 pere, 2 piersici 

Mandarina se curăță de coajă şi se opreşte o felie din ea. Din măr se taie un 
sfert, cu tot cu coajă şi se păstrează. De asemenea se păstrează cca. 20 buc. 
stafide. Perele, piersicile, curățate de sâmburi şi semințe, se taie cubuleţe, de 
asemenea restul de măr şi de mandarină. Fructele astfel pregătite se amestecă 
într-un castron cu stafidele, rezultând o salată de fructe. Pepenele galben se 
curăță de coajă, se taie în două, i se îndepărtează semințele. Se aşează pe un 
platou. Una din cele două jumătăți se umple cu salata de fructe pregătită 
anterior. Deasupra ei se pune cealaltă jumătate de pepene, căreia i se dă chip 
de om astfel: din cele două prune se fac ochii, din felia de mandarină nasul, 
din sfertul de măr gura iar din stafide se fac sprâncene. După fantezie i se 
poate face şi o pălărioară. Se serveşte de îndată. 


185. COCTEIL DIN FRUCTE 

1 cutie compot de ananas, 1 borcan compot de piersici (500 g), 2 mere, 2 pere, 100 g 
stafide, kiwi, 1 portocală, 2 banane 

Merele şi perele se spală, se curăță de semințe şi cotoare şi se taie cubuleţe. 
Portocala şi kiwi, după ce se curăţă, se taie bucățele mici de tot. Bananele se 
taie rondele. Toate fructele astfel pregătite, se amestecă într-un castron mare 
cu stafidele, compotul de ananas şi cel de piersici, după ce feliile de ananas şi 
piersicile au fost tăiate şi ele cubuleţe. Se lasă şi zeama de la compot. 


186. ÎNGHEȚATĂ DE CAISE 

12 kg caise foarte coapte, 2 banane, 2 ling. miere, 3 ling. alune/arahide maruntite, 250 
ml lapte de soia 

Caisele se spală bine şi se curăță de sâmburi. Bananele se curăță de coajă. 
Caisele, bananele, mierea şi laptele de soia se pun în blender şi se mixează. În 
lipsa blenderului, fructele se pasează cu mijloacele avute la îndemână apoi se 
amestecă treptat cu mierea, alunele şi laptele de soia. Compoziţia obținută se 
pune în vase de plastic cu capac în congelator. Se serveşte ca înghețată. Se 
poate servi / folosi şi ca o cremă, în acest caz se păstrează în frigider. 


164 Elena Pridie - Copilul vegetarian 


187. ÎNGHEȚATĂ DE PEPENE GALBEN 

1 pepene galben de cca 1 kg, 3 banane, 2 ling miere, 250 ml lapte de soia, 50 g 
nuci/alune maruntite 

Pepenele galben, foarte bine copt se pasează bine împreună cu bananele, se 
amestecă apoi cu mierea, nucile iar la urmă se încorporează treptat laptele de 
soia. Compoziția obținută se pune în vase de plastic cu capac (preferabil mai 
multe, mici) şi se dă la congelator. 


188. SOS DE MERE 

4-5 mere, 1 portocală 

Merele se spală, se taie în două, li se scot cotoarele şi semințele apoi se taie 
fiecare jumătate în 4 bucăţi. Portocala se curăță de coajă, se desface feliute şi i 
se scot cu grijă toți sâmburii. Fructele astfel pregătite se pun în blender, 
mixându-se bine. La nevoie se mai adaugă puțină apă. Sosul obținut se pune 
într-o cratiţă, pe foc, amestecându-se bine şi se lasă să dea câteva clocote. Se 
serveşte cu fulgi de cereale. 


189. SOS DE AFINE 

2 căni de afine (proaspete sau congelate), 250 ml apă, 2 linguri miere, 1 ling. amidon 
alimentar, 1 ling. suc de lămâie 

Se amestecă amidonul alimentar cu puțină apă călduţă (luată din cantitatea 
de 250 ml), se adaugă sucul de lămâie, restul de apă şi se pune compoziția într- 
o cratiţă. Se pune pe foc. Se amestecă. Când începe să fiarbă se adaugă afinele, 
amestecând mereu. După 1-2 clocote se opreşte focul. După ce compoziția s-a 
răcit destul şi este doar calduta, se adaugă mierea, omogenizându-se bine. 


190. SOS DE PERE 

4 pere foarte bine coapte, 1 lingură amidon alimentar, 100 g stafide, 250 g lapte de soia 
sau alt lapte vegetal, 1 l-tă coajă rasă de lămâie 

Perele se spală, se curăță de cotoare şi se rad cat mai fin. Laptele se pune la fiert 
şi când dă primul clocot se adaugă amidonul diluat în puţină apă calduta. Se 
amestecă bine şi repede ca să nu se face cocoloase. Se adaugă stafidele şi apoi 
şi perele şi coaja rasă de lămâie. Se mai lasă 2 minute, se amestecă şi se opreşte 
focul. Se serveşte cu cereale la masa de dimineață. 


191. SOS DE VIŞINE CU ANANAS 

1 cutie ananas, 2 căni de visine fără sâmburi, coapte bine 

Ingredientele se pun blender şi se pasează bine. Sosul obținut se foloseşte la 
masa de dimineaţă, cu cereale. Se serveşte imediat după preparare. 

192. CIOCOLATĂ DIN CURMALE 

100 g nuci/alune, 200 g curmale (stafide), 2 linguri orez integral fiert, 1 ling. carob 
(pudră de roşcove) 

Nucile/ alunele se toacă mărunt. Curmalele (fără sâmburi) se dau prin maşina 
de tocat. Apoi se amestecă cu orezul şi carobul. La sfărşit de tot de adaugă 
nucile maruntite şi se amestecă bine. Se pune într-un vas de plastic cu capac şi 
se păstrează în frigider. Se consumă în cantitate mică, fiind un desert foarte 
concentrat. 


193. CIOCOLATĂ DIN CAROB 

4 ling. carob (pudră de roscove), 4 ling. făină albă, 4 ling. miere de albine, 1⁄4 l-tă sare, 
500 ml lapte de soia, 1 l-tă esenţă de vanilie, 1 l-tă ulei 

Se pune laptele la fiert într-o cratiţă cu coadă. Când este putin călduţ se ia din 
el cam un polonic mic care se va amesteca, separat, într-un castronel, cu făina 
şi carobul. Compoziția omogenă rezultată se adaugă în laptele de pe foc, când 
acesta începe să clocotească. Se adaugă sarea, mierea, vanilia şi uleiul, 
amestecându-se continuu şi acționând repede. Se lasă să dea câteva clocote 
până se îngroaşă bine, apoi se ia de pe foc şi se răstoarnă într-o tavita cu pereți 
de circa 2 cm. Se omogenizează bine cu lamela unui cuţit. După ce compoziția 
se răceşte se dă la frigider, acoperită cu o folie de plastic, sau, mai bine, cu un 
capaccenu atinge ciocolata. 

La compoziția aceasta se pot adăuga nuci tocate mărunt, sau migdale, arahide 
sau stafide. Acestea se adaugă la sfârşit de tot. 


194. BOMBONELE DIN MERE 

4 mere, 1 pahar fulgi de ovăz, 1⁄2 pahar stafide, 1 cană nuci pisate 

Merele se spală şi se rad pe răzătoarea mică. Se amestecă apoi cu fulgii de ovăz 
şi stafidele date prin maşina de tocat. Din compoziţia obținută se fac bombo- 
nele de mărimea nucilor care se tăvălesc prin nuca pisată. Se pun pe un platou. 


195. BOMBONELE DIN MERE şi PASTĂ DE ARAHIDE 

4 mere, 100 g pastă de arahide, 200 g pesmet, 50 g cocos ras 

Merele se spală şi se rad prin răzătoarea mică. Se amestecă cu pasta de arahide 
şi pesmetul. Din compoziția aceasta se fac bombonele de mărimea unei nuci 
care se tăvălesc prin nucă de cocos. 


196. BOMBONELE DIN BANANE 
2 banane, 50 g pastă de arahide, 200 g pesmet fin din biscuiţi, 2-3 linguri Granola 
Bananele se pasează şi se amestecă cu pasta de arahide şi pesmetul din 

biscuiţi. Din această compoziţie se modelează cu mâna bombonele care se trec 
prin Granola (sau musli). Se aşează pe un platou. 


197. BOMBONELE DIN PERE 

4 pere, 1 pahar stafide, 1 pahar pesmet, 3 linguri semințe de floarea-soarelui 

Perele se spală şi se rad pe răzătoarea mică. Se amestecă cu stafidele date prin 
maşina de tocat şi pesmetul. Se modelează bombonele care se tăvălesc prin 
seminţe de floarea soarelui tocate mărunt. 


198. BOMBONELE CU MIGDALE 

2 mere, 2 banane, 1 pahar pesmet fin din biscuiţi, 2 linguri migdale maruntite 

Merele se rad, bananele se pasează. Apoi pasta de fructe se amestecă cu 
pesmetul, se modelează bombonele care se tăvălesc prin migdale maruntite. 


199. BOMBONELE DIN STAFIDE 

200 g stafide, 1 pahar fulgi de ovăz, 2-3 linguri suc de fructe (chiar mai mult), 50 g 
nucă de cocos 

Stafidele se dau prin maşina de tocat şi se amestecă bine cu fulgii de ovăz şi 
sucul de fructe. Se fac cu mâna bilute putin mai mici decât o nucă, ce se 
tăvălesc prin cocos măcinat şi se aşează pe un platou. 


200. BOMBONELE DIN CURMALE 

250 g curmale, 50 g stafide, 100 g prune uscate fără sâmburi, 100 g nucă de cocos rasă 
Stafidele, curmalele şi prunele se dau prin maşina de tocat. Din pasta 
rezultată se modelează cu mâna bombonele cu diametrul de cca. 2 cm care să 
tăvăleasc prin nuca de cocos. Se aşează frumos pe un platou. Cele care nu se 
consumă se pun într-un vas cu capac. Se păstrează la frigider. 


201. BOMBONELE CU AROMA DEPORTOCALA 

250 g stafide, 100 g fulgi de ovăz, coaja rasă de la o portocală, 100 g nuci pisate 

Fulgii de ovăz se fierb 1 minut în apă clocotită atât cât să-i acopere, 
amestecând bine pentru a nu se prinde de cratiţă. Se ia vasul de pe foc şi se 
lasă să se răcească. Se amestecă apoi cu stafidele şi coaja de portocală 
(portocala se spală bine înainte de a o rade, şi se şterge cu un prosop de 
bucătărie). Din compoziția obținută se modelează cu mâna  biluțe de 
mărimea dorită, care se tăvălesc prin nuca pisată. Se aşează pe un platou. Se 
servesc cu suc de citrice. 

202. BOMBONELE COSULET 

200 g pesmet făcut în casă, 2 mere rase pe răzătoarea de sticlă, 2 alte fructe rase (pere, 
piersici), 4 linguri miere zaharisită, coaja rasă de la o portocală, 25 g semințe pisate de 
susan, cca. 250 g fructe mici de pus în cosulete (vişine, kiwi, frăguțe, mandarine, alte 
fructe mici, chiar şi din compot) 

Ingredientele enumerate (în afară de ultimile - fructele pentru pus în 
cosulete) se amestecă bine. Din pasta rezultată se modelează cu mâna cosulete 
mici, cu diametrul de cca. 5 cm, în felul următor: întâi se modelează o bilă 
ceva mai mare decât o nucă, se turteşte în mijloc iar marginile i se ridică. În 
mijlocul fiecărui cosulet astfel obținut se pun fructe de decor - visine, feliute 
de kiwi, de mandarină, etc. (Se poate modela chiar şi un mâner). Se aşează pe 
un platou. 


203. BOMBONELE ROZ 

200 g orez integral, 1 sfeclă roşie mică (aprox. 100 g), 3-4 linguri miere salcâm, 200 g 
nucă de cocos rasă, 100 g pesmet din pâine albă, fără coajă 

Orezul se alege, se spală şi se fierbe în 1,5 l apa timp de 35 min. de când începe 
să dea în clocot. Când este gata se scurge bine de zeamă. Separat, sfecla roşie 
se fierbe în 500 ml de apă timp de 15 minute, pentru a-şi lăsa culoarea. După 
acest timp, sfecla se scoate din apă şi se foloseşte la alte preparate. Acest lichid 
colorat se va turna peste cocosul ras aşezat într-un castron şi se va omogeniza 
bine. Cocosul se colorează frumos în roz bombon. După ce se răceşte orezul, 
se amestecă bine cu mierea de albine, care este bine să fie de culoare cât mai 
deschisă, şi cu 50 g pesmet din pâine albă, fără coajă. Din compoziţia rezultată, 
se fac cu mâna bilute de mărimea unei nuci care se tăvălesc prin nuca de cocos. 
Se aşează cu grijă pe un platou. Sunt hrănitoare şi gustoase şi înveselesc pe 
copii. 


204. PRĂJITURĂ CU FRUCTE USCATE 

1 cană stafide, 1 ¥2 cană prune uscate, 100 ml apă, 1 pahar pesmet, 1 pahar suc de 
fructe, ¥2 cană semințe floarea soarelui sau nuci tocate mărunt 

Stafidele şi prunele uscate (fără sâmburi) se pun la înmuiat în sucul de fructe 
şi apă (100 ml) timp de două ore. Se adaugă apoi pesmetul şi seminţele de 
floarea-soarelui. Se amestecă bine. Compoziţia obținută se pune într-un vas 
de plastic cu capac, cu pereți nu prea înalți, în care s-a presărat făină; se 
netezeşte compoziția bine cu lama unui cuţit, se pune capacul vasului şi se da 
la rece, în frigider, cel puţin câteva ore. Se taie felii când se consumă. Este o 
prăjitură delicioasă şi foarte hrănitoare. Nu necesită alt îndulcitor, fiind 
suficient de dulce. 

205. RULADĂ CU STAFIDE ŞI CIREŞE 

3 căni fulgi de ovăz, 1 cană stafide, 1 cană cireşe curățate de sâmburi, 1 ling. carob, 1 
cană nucă pisată, 1 ling. coajă rasă de lămâie, 500 ml lapte de soia. 

Fulgii de ovăz se fierb 1 min în laptele de soia. Se amestecă bine, se adaugă şi 
coaja rasă de lămâie şi carobul; compoziţia rezultată trebuie să fie tare. Se lasă 
să se răcească. Se întinde apoi pe o folie de plastic cu dimensiunea de cca. 
25/30 cm cu ajutorul unui cuțit cu lama lată, în strat subțire. Deasupra se 
presară în straturi succesive cireşele, nucile pisate şi stafidele. Apoi se rulează 
pe latura mare a foliei, cu grijă, îndepărtându-se încetul cu încetul folia şi 
aşezând apoi rulada obținută pe o tavă. Se dă la frigider câteva ore după care 
se serveşte ca desert, tăindu-se felii subțiri. 


206. PRĂJITURĂ CU PIERSICI 

8 ling. fulgi de ovăz, 8 piersici , 3 ling. miere, 50 g nuci sau alune tocate mărunt, 1 
lămâie, fructe pentru ornat (visine, stafide, kiwi etc.) 

Lămâia se spală bine, se şterge şi i se rade coaja, care se pune în castronul în 
care se va pregăti compoziția. Se stoarce apoi sucul din lămâie, care se 
păstrează. Fulgii de ovăz se fierb 1 minut cu cca 200 ml apă clocotită, 
amestecându-se continuu. Compoziţia obținută se lasă apoi să se răcească. 
Când s-a răcit se pune în castron, se amestecă cu coaja de lămâie, sucul de 
lămâie, mierea, nuca tocată şi piersicile tăiate cubuleţe mici (fructele nu 
trebuie să fie moi, ci doar bine coapte). Se omogenizează bine compoziţia. Se 
răstoarnă pe un platou şi i se rotunjesc frumos marginile (să aibă o înălțime de 
3-4 cm). Se ornează cu fructe viu colorate. 


207. PRĂJITURĂ CU CURMALE 

100 g nuci, 3 l-te carob, 200 g curmale, 2 ling. miere, sucul de la 1 lămâie, 200 g nucă 
de cocos rasă 

Nucile se pisează în râşniță şi apoi se amestecă cu carobul şi curmalele date 
prin maşina de tocat. Compoziţia se întinde cât se poate de subțire pe o folie 
de plastic. Acest lucru se realizează punând deasupra compoziţiei o altă folie 
de plastic care se presează apoi bine de tot cu sucitorul sau chiar cu mâinile. 
Separat cocosul se amestecă cu mierea şi sucul de lâmâie. Acest amestec se 
întinde omogen peste compoziţia întinsă de pe care avem grijă să îndepărtăm 
folia de deasupra. După ce s-a întins bine pe întreaga suprafaţă, se rulează cu 
grijă cu ajutorul foliei care se află sub compoziţie, aceasta îndepărtându-se 
treptat. Ruloul subțire obținut se pune pe o tavita lungă şi apoi se dă la frigider 
cel putin câteva ore pentru a se întări bine. Prăjitura se tare bucăți de cca 1,5 cm 
lățime. 

208. PRĂJITURĂ COSULET 

1 cană stafide, 1 cană curmale fără sâmburi, 2 căni fulgi de ovăz, 1 ling. coajă rasă de 
lămâie, 1 cană fructe mici (capşune, vişine, cireşe, etc.) 

Fulgii de ovăz se dau prin râşniţă pentru a se obține o pulbere fină. Stafidele se 
dau prin maşina de tocat. Se pun toate aceste ingrediente într-un castron şi se 
amestecă bine, obținându-se o pastă omogenă, ca o cocă. Din această pastă se 
fac cu mâna bile de mărimea unei nuci care apoi se aplatizează cu palma şi li se 
face o scobitură în mijloc unde se va pune fructul. Fructele pot fi folosite cu sau 
fără sâmburi. Prăjiturile obținute se aşează într-o tavita care se acoperă şi se 
păstrează în frigider. 


209. BATOANE CU NUCĂ 

200 g stafide, 100 g curmale (fără sâmburi), 100 g nuci tocate mărunt, 2 pahare 
pesmet foarte fin din biscuiţi 

Stafidele şi curmalele se dau prin maşina de tocat. Se amestecă apoi cu nuca 
tocată mărunt şi cu pesmetul. Se formează apoi cu mâna batoane de mărimea 
dorită (de ex. 7 cm lungime, 2 cm. grosime). Se aşează pe un platou. Dacă se 
păstrează, se pun într-un vas cu capac. Se păstrează la loc uscat şi rece. 


210. RULADA CU BANANE 

300 g stafide, 100 g curmale, 500 g prune uscate, 2 banane, 100 g nuci maruntite, 1 
pahar mare fulgi de ovaz, suc de fructe - la nevoie 

Stafidele, curmalele si prunele uscate (fără sâmburi) se dau prin maşina de 
tocat. Apoi se amestecă cu fulgii de ovăz şi nuca tocată. Dacă fructele nu au 
fost prea zemoase, se adaugă putin suc de fructe (sau zeamă de compot). 
Compoziţia se întinde pe un celofan de formă dreptunghiulară. Se pun 
bananele curățate de coajă pe lungime, una în continuarea celeilalte la una din 
marginile compoziției (pe lungime) şi apoi se rulează. Se modelează cu grijă 
rulada, celofanul se îndepărtează. Se aşează pe un platou. Se presară nucă de 
cocos. În jurul ei se aşează intercalat feliute de kiwi şi de mandarine. Când se 
taie felii, în mijlocul fiecărei felii se vede o bucăţică de banană. 


211. RULADĂ CU BISCUIŢI (1) 

500 g biscuiţi simpli, 400 g fructe tăiate cubuleţe (mere, pere, banane, ananas - ideal o 
combinație de 2-3 fructe), 200 g stafide, 50 g nuci tocate sau arahide, 3 ling. gem de 
fructe, 200 ml suc natural de fructe, zeamă de compot sau ceai de fructe, 50 g cocos ras, 
1 ling. coajă rasă de lămâie 

Biscuitii se rup bucăți mici de cca 1 cm. Se pun într-un castron şi se toarnă 
deasupra lor lichidul. Se amestecă bine. Compoziţia nu trebuie să fie moale ci 

trebuie pus doar atât lichid cât să pătrundă biscuitii. Se adaugă apoi celelalte 
ingrediente, cu excepția cocosului. Se amestecă bine. Pe o tavă 
dreptunghiulară se aşează o folie de plastic pe care se pune compoziția 
obținută şi se modelează rulada. Folia se îndepărtează apoi. Deasupra se 
presară cocosul ras. Se dă la frigider cel puțin 3-4 ore înainte de a fi servită. 


212. RULADĂ CU BISCUIŢI (II) 

300 g biscuiţi simpli, 100 g stafide, 2 banane sau 4 mere, 200 g zeamă de compot, 50 g 
nuci (alune) 

Biscuitii se rup în bucăţi mici de 1-2 cm şi apoi se însiropează în zeama de 
compot. Se scurg imediat pentru a nu se înmuia prea tare. Bananele se 
pasează. Dacă se folosesc mere, se dau pe răzătoarea mică sau pe răzătoarea 
de sticlă. Apoi fructele se amestecă împreună cu celelalte ingrediente. 
Compoziţia obținută se aşează pe o folie de plastic cu dimensiunea de cca. 
20/25 cm. Se rulează. Rulada obținută se dă la rece. Se poate presăra deasupra 
ei nucă de cocos pisată, sau nucă pisată. În compoziţie se pot pune orice alte 
fructe de sezon (vişine, cireşe, zmeură, ananas, etc.). Când se serveşte, se taie 
felii, care sunt foarte aspectuoase. 


213. PRĂJITURĂ CU CIRESE ALBE 

4 căni fulgi de ovăz, 1 cană nuci tocate, 1 cană stafide, 1 ling. coajă rasă de lămâie, 750 
g cireşe albe, 200 ml suc de fructe. 

Cireşele se spală şi se curăță de sâmburi şi codițe. Într-un castron mare se pun 
fulgii de ovăz, nucile tocate mărunt şi stafidele şi se amestecă bine. Apoi se 
adaugă şi cireşele, coaja rasă de lămâie şi sucul de fructe. Compoziția 
rezultată care nu trebuie să fie prea moale se pune într-o tavă pentru cuptor în 
care s-a pus o hârtie pergament. Se dă tava la cuptor şi se lasă cca. 40 min. 
Când este gata, se scoate tava din cuptor şi se lasă să se răcească. Dacă se 
doreşte mai dulce, se poate presăra deasupra un sos dulce de fructe sau miere 
de albine. 


214. PLĂCINTĂ CU MERE 

Pentru aluat: 1 cană apă minerală, 1 ling. ulei, 1 vârf cuțit sare, făină cât cuprinde 
pentru a rezulta un aluat uşor, nu vârtos 

Pentru pasta de uns aluatul: 7 ling. făină, 5 ling. ulei 

Pentru umplutură: 1 kg mere, 50 g gris sau pesmet, 200 g stafide, coaja rasă de la o 
lămâie (portocală) 

Din făină, sare, 1 ling. ulei şi 1 cană apă minerală se face un aluat care trebuie 
să fie uşor, nu prea vârtos. Aluatul se întinde pe planşetă sau pe masă, pe care 

s-a presărat făină. Din 7 linguri de făină şi 5 ling. ulei se face o pastă, bine 
omogenizată, cu care se va unge foaia. Se rulează şi se taie în două. Cei doi 
colăcei rezultați se pun într-un vas şi se dau la frigider 15 minute. Între timp 
se spală merele, se rad pe răzătoarea mare şi apoi se amestecă bine cu grişul. 
Grişul se foloseşte pentru a le lega bine, nu este nevoie a li se stoarce zeama. 
Apoi se amestecă şi cu stafidele (ca îndulcitor natural) şi cu coaja rasă de la o 
lămâie sau portocală. Se scoate aluatul din frigider. Se presară făină pe 
planseta. Se întinde o foaie de mărimea tăvii mari de la aragaz. Se pune foaia 
cu grijă în tavă. Deasupra ei se pune compoziția de mere rase, iar peste aceasta 
cea de-a doua foaie, care se întinde la fel ca şi prima. Foaia de deasupra se 
inteapa în câteva locuri cu furculita. Se dă tava la cuptor, încins dinainte, se 
coace la foc mijlociu. Plăcinta este gata în cca 45 min. 


215. PLĂCINTĂ CU DOVLEAC 

1 kg dovleac, 50 g gris sau pesmet, 100 ml ulei, 1 cană apă, făină cca. 400-500 g, 1⁄2 l-tă 
sare, 200 g stafide, 1 lingură coajă rasă de lămâie, portocală 

Din făină, sare, ulei şi apă se frământă un aluat care se împarte în două. Se 
întind două foi. Prima foaie se pune pe fundul tăvii mari de la aragaz. 
Dovleacul se curăță de coajă şi se rade pe răzătoarea mare. Se amestecă apoi cu 
stafidele şi cu grişul (sau pesmetul). Compoziţia de dovleac se presară peste 
foaia pusă în tavă. Deasupra se pune a doua foaie. Se inteapa din loc în loc cu 
furculita. Se dă tava la cuptor la foc potrivit. În cca 45 minute este gata. 


216. PLĂCINTĂ CU STAFIDE 

2 căni făină integrală, 1 cană făină albă, 25 g drojdie, 2 căni stafide, 1 cană apă, 1/2 
cană ulei, 1 ling. coajă rasă de lămâie, 1 ling. suc de lămâie, 1 varfcutit sare 

Se dizolvă drojdia în puțină apă calduta şi împreună cu sarea. Într-un castron 
mare se pune cam 1⁄2 kg făină, drojdia dizolvată, uleiul, apa, coaja rasă de 
lămâie şi se frământă bine. Se adaugă făină cât să rezulte un aluat ce se 
desprinde uşor de pe mâini. Aluatul se lasă apoi la crescut 30 min într-un loc 
caldut. După aceea se împarte în 4 parti. Din fiecare parte se întinde o foaie de 
dimensiunea tăvii mari de la aragaz. Peste foaie se presară 1/2 cană de stafide. 
Apoi foaia se rulează, se presează bine la capete şi se aşează în tava mare de la 
aragaz. La fel se procedează şi cu celelalte 3 foi. Cele 4 rulouri, aşezate in tavă, 
se dau la cuptor, la foc potrivit. Este gata în cca 40 min. Se scoate tava din 
cuptor şi se acoperă cele 4 rulouri cu un prosop de bucătărie, subțire, curat şi 
umezit puţin cu apă. Se lasă aşa cca 1 oră. Se taie apoi felii şi se serveşte ca 
desert. Se serveşte cu compoturi acrişoare. 

217. PLĂCINTĂ CU VIŞINE 

1 kg vişine, 100 g gris sau pesmet, 100 ml ulei, 2 căni apă, ¥2 kg făină integrală, 250 g 
făină albă, 1⁄2 l-tă sare, 300 g stafide, 1 ling. coajă rasă de lămâie 

Se spală vişinele şi se curăță de sâmburi. Se amestecă cu stafidele, coaja rasă de 
lămâie şi grisul/ pesmetul. 

Din cantitățile recomandate de făină, sare, ulei şi apă se frământă un aluat care 
se împarte în 4 părți. Se întinde pe rând câte o foaie din fiecare parte, foarte 
subțire, de dimensiunea tăvii mari de la aragaz şi se presară deasupra 1⁄4 din 
amestecul de fructe pregătit. Apoi se rulează şi se aşează în tavă pe rând. Vom 
avea 4 rulouri. Fiecare rulou se unge cu putin ulei. Se dă tava la cuptor. 
Plăcinta este gata în cca 35 min. 


218. STRUDEL CU MERE ŞI STAFIDE 

Pentru aluat: 400-500 g făină, un vârf cuțit sare, 3 ling. ulei, 1 pahar apă calduta 
Pentru umplutură: 8 mere, 50 g ulei, 200 g stafide 

Într-un vas se pune făina în care se încorporează uleiul, sarea şi treptat apa. 
Aluatul este potrivit de tare. Se frământă bine până se desprinde de pe 
degete. Acest aluat se împarte în trei parti, care se aşează pe o farfurie întinsă 
(sau o tavă). Deasupra acesteia se pune o cratiţă încălzită (drept capac, pusă cu 
fundul în sus) şi se lasă aşa cca 30 min. Apoi se întinde cu sucitorul, din fiecare 
parte de aluat, câte o foaie. Aceste foi se ung cu ulei caldut. Deasupra se pun 
mere rase pe răzătoarea mare, deasupra cărora se presară stafide (în loc de 
zahăr). Se rulează. La fel se procedează şi cu celelalte bucăţi de aluat. Cele trei 
rulouri se aşează în tavă şi se coc la foc mijlociu. Umplutura poate fi şi din alte 
fructe (cireşe, vişine, pere rase) sau nucă pisată. 


219. PRĂJITURĂ DIN FULGI DE OVĂZ 

4 căni fulgi de ovăz, 1 cană nuci tocate, 1 cană stafide, 1 ling. coajă rasă de lămâie, 400 
g fructe din compot (piersici, de preferat), 200 ml zeamă de compot. 

Într-un castron mare se pun fulgii de ovăz, nucile tocate mărunt şi stafidele şi 
se amestecă bine. Apoi se adaugă şi fructele tăiate bucăţi mici, coaja rasă de 
lămâie şi zeama de compot. Compoziţia rezultată se pune într-o tavă pentru 
cuptor în care s-a pus o hârtie pergament. Compoziţia se sectioneaza in 
pătrate sau dreptunghiuri cu ajutorul unui cuțit înainte de a introduce tava în 
cuptor. Se dă tava la cuptor şi se lasă cca. 30 min. Se scoate tava din cuptor şi se 
lasă să se răcească. Dacă se doreşte mai dulce, se poate servi cu un sos dulce de 
fructe. 

220. PRĂJITURĂ CU VIŞINE 

3 căni fulgi de ovăz, 1 cană nuci/arahide tocate mărunt, 2 căni visine fără sâmburi, 1 
cană stafide, 1 ling. coajă rasă de lămâie, 1 cană lichid : lapte de soia, suc de fructe, ceai 
de fructe 

Fulgii de ovăz se amestecă cu lichidul. Se adaugă apoi restul ingredientelor. 
Se omogenizează bine. Se aşează compoziția într-o tavă şi se dă la cuptor cca 
30 min la foc potrivit. Este gata când este putin rumenită. 


221. PRĂJITURĂ CU CAISE/PRUNE 

3 căni fulgi de ovăz, 2 căni prune/caise tăiate felii foarte subțiri, 1 cană nuci tocate, 1 
cană stafide, 1 ling. coajă rasă de lămâie, 1 cană sirop de fructe 

Fulgii de ovăz se amestecă cu siropul de fructe. Se încorporează apoi restul 
ingredientelor. Se omogenizează bine iar compoziția obținută se aşează într- 
un vas în strat de cca. 5 cm înălțime. Se dă vasul la cuptor, la foc potrivit. Când 
se rumeneste putin este gata. 


222. TORT CU FRUCTE 

200 g nuci tocate, 200 g arahide tocate, 50 g cocos ras, 300 g ananas din compot - 
cubulete mici, 150 g stafide, 250 g alte fructe tocate mărunt (mere, pere, piersici, etc. - 
pot fi şi din compot dar scurse bine de zeamă), 600 g biscuiţi simpli, 100 g suc de 
fructe, 1 ling. coajă rasă de lămâie/portocală 

Biscuitii se rup bucăți mici şi apoi se înmoaie în sucul de fructe. Compoziția 
nu trebuie să fie moale, ci sucul doar să pătrundă biscuitii. Se amestecă apoi cu 
restul ingredientelor în afară de cocos, care se păstrează. Compoziţia care se 
obține, omogenizată bine, de aşează pe platoul de tort şi, cu ajutorul unui cuțit 
cu lamela lată, i se modelează forma de tort. Deasupra şi pe laturi se presară 
cocosul ras şi se poate orna cu fructe mici sau felii de fructe. Se dă la rece căteva 
ore înainte de a se consuma. 


223. TORT CU MERE 

1 kg biscuiti simpli, 8 mere, 3 ling. miere, 100 g nucă tocată mărunt, 1 lingură coajă 
rasă de lămâie, portocală, 50 g stafide, 100-200 g frişcă vegetariană 

Biscuitii se rup în bucățele mici de tot. Merele se rad pe răzătoarea mică (cu tot 
cu coajă). Într-un castron se amestecă toate ingredientele, în afară de frişcă. Se 
amestecă bine. Dacă merele nu au fost suficient de zemoase, se mai poate 
adăuga suc de fructe. Compoziţia obținută se aşează pe un platou rotund, i se 
dă formă de tort, i se aşează frumos marginile şi se ornează cu frişcă 
vegetariană. 

224. TORT CU FRUCTE DE VARĂ 

200 g gris, 150 g gem de fructe, 100 g nucă pisată sau nucă de cocos pisată, 300 g 
piersici sau caise 

Se face un griş de consistenţă destul de groasă, fierbând grişul în apă (sau în 
lapte de soia) şi amestecând bine pentru a nu face cocoloaşe. Când a fiert se 
răstoarnă imediat într-o cratiţă cu diametrul de cca 25 cm care tocmai s-a clătit 
cu apă (pentru a fi umedă). Se lasă grişul la răcit. După ce s-a răcit, “ blatul“ de 
griş se răsoarnă pe un platou rotund. Deasupra se întinde uniform gemul de 
fructe apoi se presară nuca pisată iar peste ea feliute de piersici sau caise. Pot fi 
şi alte fructe decât cele recomandate (vişine, cireşe, zmeură, căpşuni, afine). 


225. TORT DE BISCUIŢI 

3⁄4 kg biscuiti dietetici, 250 g arahide crude, nesărate, 300 g gem de fructe, 300-400 g 
fructe de sezon pentru ornat, 1 ling. coajă rasă de lămâie 

Arahidele se pun într-o tavă şi se dau la cuptor la foc mic cca 15 min. Se scot 
apoi şi se lasă la răcit. Se dau prin râşniță. Pudra obținută se amestecă cu 
gemul de fructe şi coaja rasă de lămâie. (Se pot lăsa şi câteva arahide bucățele 
mai mari). Se ia o tavă pătrată sau dreptunghiulară pe care se aşează câte un 
rand de biscuiţi (nu se însiropează!) care se ung biscuitii cu crema din arahide. 
Se continuă aşa până se epuizează toți biscuitii. Ultimul strat e de cremă. Peste 
aceasta se presară fructe de sezon. Dacă sunt mici (cireşte, vişine, căpşune) se 
lasă întregi - celor cu sâmburi desigur li se scot sâmburii; dacă sunt fructe mai 
mari, se taie feliute şi se presară peste tort. Se lasă 12 ore în frigider. Biscuitii se 
pătrund bine. Este foarte gustos şi hrănitor, în special pentru copii şi tineri. Se 
pot folosi nuci în loc de arahide. Se taie felii care arată frumos. 


226. TORT CU ZMEURA 

1 kg zmeură, 200 g gris, 300 g ananas bucăţi din compot, 200 g curmale, 4 banane, 500 
ml lapte de soia, 100 g alune sau nuci 

Curmalele se curăță de sâmburi şi se taie bucăți cât de mici. Bucatile de ananas 
din compot de asemenea se taie în bucățele şi mai mici. Trebuie să fie bine 
scurse de zeama din compot. În laptele de soia aşezat de foc se presară în 
ploaie grişul atunci când laptele începe să clocotească. Se amestecă continuu 
cu lingura de lemn. Trebuie să fie o compoziție destul de groasă. După ce a 
fiert 2 minute se ia de pe foc şi se încorporează curmalele tocate şi ananasul. Se 
amestecă bine. Compoziţia rezultată se răstoarnă într-un vas rotund ce a fost 
în prealabil umezit cu apă, grişul căpătând forma vasului în care s-a aşezat. 
Compoziţia de griş este pe rol de blat. După ce s-a răcit bine, se răstoarnă pe 
un platou de tort printr-o mişcare energică, trebuie avut grijă să rămână 

întreagă compoziţia. În timp ce se aşteaptă răcirea grişului se pregăteşte 
zmeura. Se spală cu atenţie pentru a nu se zdrobi bobitele. Se lasă în 
strecurătoare pentru a se scurge bine şi chiar a se zvânta în măsura în care se 
poate. Cele care se zvântă bine şi sunt întregi se pun deoparte - trebuie să fie 
cam 1 cană. Restul de zmeură se pasează bine împreună cu bananele. Apoi se 
încorporează în această cremă rezultată şi alunele sau nucile tocate. Crema de 
zmeură se pune în strat uniform peste blatul de griş. Deasupra se presară 
fructele de zmeură păstrate întregi. Se pune tortul obținut în frigider cel putin 
2-3 ore, apoi se serveşte. Este delicios. 


227. FRIŞCĂ DIN NUCI CASHEW 

100 nuci cashew, 100 ml apă, 1 ling. miere de salcâm 

Nucile cashew se pisează în râşniță apoi se pun in blender împreună cu 
mierea, adăugându-se treptat apa. Cantitatea de apă este aproximativă, se 
pune atâta apă până se ajunge la compoziția specifică pentru frişcă. 


228. PRALINE 

100 g migdale, 3 l-te carob, 12 curmale fără sâmburi, 50 g nucă de cocos ras 
Migdalele se pisează în râşniță. Se amestecă apoi cu carobul. Curmalele se dau 
prin maşina de tocat. Se amestecă cu migdalele şi carobul şi apoi se formează 
cu mâna praline de mărimea unei nuci care se tăvălesc prin nuca de cocos. În 
loc de migdale se pot folosi nuci sau alune. 


229. PRALINE „EXOTICE” 

300 g nuca de cocos, 150 g curmale, 100 g stafide, 50 g caise uscate. 

Se dau prin maşina de tocat curmalele, stafidele şi caisele uscate. Se adaugă 
200 g din nuca de cocos, se amestecă bine. Din compoziția obținută se 
modelează cu mâna praline care se tăvălesc apoi prin nuca de cocos pisată. 


230. „RAFAELO” 

100 g unt de migdale, 100 g cocos măcinat, 2 linguri miere 

Untul de migdale (obţinut prin pasarea îndelungată a migdalelor în blender 
cu puțină apă - atenţie! este nevoie de un blender foarte puternic, de circa 700 
wati, cu un blender mai slab nu reuşeşte rețeta) se pune în blender împreună 
cu mierea si se adaugă treptat putin câte putin cocos până se epuizează 3/4 
din cantitatea totală de cocos. Compoziţia finală obținută are consistenţă tare. 
Se goleşte într-un vas separat. Din ea se formează cu mâna bombonele 
“Rafaelo” de mărimea unei nuci care se tăvălesc apoi prin cocosul rămas (şi 
mai bune sunt dacă se tăvălesc prin migdale tocate f. mărunt). Bombonelele 

obținute se aşează într-un vas de plastic cu capac care se va pune apoi în 
congelator. De acolo se scot doar cu 5 minute înainte de a se servi. Este un 
deliciu de excepție. 


231. TORT „RAFAELO” 

200 g compoziție Rafaelo drept blat, 3 banane, 250 g zmeură congelată, 50 g cocos ras, 
2 ling. miere 

Din compoziția de Rafaelo împărțită în două parti egale se modelează cu 
mâna o foaie rotundă ca un blat de tort. Prima foaie se aşează pe platoul de tort 
(trebuie să fie tocmai scoasă din congelator, altfel e prea moale). Peste aceasta 
se întinde o cremă obținută din bananele pasate amestecate bine cu mierea. 
Deasupra se aşează a doua foaie. 

Zmeura congelată se mixează bine iar spuma obținută se aşează deasupra 
tortului. Deasupra se poate presăra cocos ras. 

Tortul obținut se pune în congelator (de aceea platoul folosit pentru acest tort 
trebuie să fie din plastic) şi se acoperă cu un vas de plastic. Se scoate din 
congelator cu 5-10 minute înainte de a se servi. 


232. TORT ROZ 

1 cană orez, 2 linguri miere de salcâm, 100 g stafide, 100 g nucă de cocos, 400 g cremă 
de vişine, 1 sfeclă rosie mică fiartă, 1 kiwi pentru decor 

Sfecla roşie se curăță de coajă, se clăteşte puţin şi se pune într-un castronel cu 
100 ml apă rece. Se lasă aşa 30 min. După aceste timp, sfecla se îndepărtează şi 
acest lichid colorat în roz se pune peste cocosul ras, aşezat într-un castron. 
Separat, orezul, bine ales şi spălat, se pune la fiert în 1,5 l apă. Se fierbe 40 min. 
Se scurge de zeamă şi se pasează fin de tot. Se lasă la răcit. După ce s-a răcit se 
amestecă cu mierea şi stafidele şi se aşează pe platoul pentru tort. Se 
modelează pentru a avea forma de blat rotund. Deasupra se va pune crema de 
vişine. Deasupra acesteia se presară cocosul colorat în raz. Se decorează cu 
rondele de kiwi. 


233. TORT CU ANANAS 

1 cană orez fiert, 1 cană cremă de căpşune, 1 cană cubuleţe de ananas din compot, 3 
ling. miere de salcâm 

Orezul se amestecă cu mierea şi compoziția obținută se aşează pe platoul de 
tort în formă de „blat”. Deasupra se pune crema de căpşune peste care se 
presară cubuletele de ananas. 

234. TORT ARICI 

300 g biscuiţi, 2-3 ling. carob, 100 g stafide, 200 ml zeamă compot, 200 g arahide 
Biscuitii se pisează obținându-se un pesmet fin. Se amestecă apoi cu stafidele 
date prin maşina de tocat, carobul şi zeama de compot, punându-se doar atâta 
zeamă cât să rezulte o compoziţie destul de vârtoasă, nu moale. Din această 
compoziție se modelează un arici. Acesta se aşează pe un platou oval. Ariciul 
trebuie să aibă cap şi corp. Din arahide (jumătăţi crude care se dau la cuptor 
cca 10 minute pentru a se rumeni putin şi se răcesc apoi) se fac tepii ariciului, 
înfigându-se arahidele peste tot pe corpul şi capul ariciului. Din câteva stafide 
se fac ochii şi un botişor. Prăjitura se dă la frigider, acoperită cu un vas 
suficient de mare şi se lasă 4-5 ore înainte de a fi servită copiilor. 


235. TORT OMUL DE ZĂPADĂ 

2 căni orez, 4 mere ionatane, 300 g cocos ras, 4 ling. miere de albine de salcâm, câteva 
stafide 

Orezul (decorticat în această rețetă pentru a fi cât mai alb) se alege, se spală şi 
se pune la fiert în 21 apă, la foc mic. Fierbe în 25 minute după ce a început să 
clocotească. Se scurge de zeamă şi se lasă să se răcească bine. În timp ce fierbe 
orezul se curăță merele de coajă şi se rad pe răzătoarea mică sau pe răzătoarea 
de sticlă. Într-un castron se pune orezul rece, merele rase, mierea de albine şi 
cocosul. Se omogenizează bine. Cocosul se adaugă treptat, în funcție de cât de 
mult necesită compoziţia, aceasta trebuind să fie destul de vârtoasă. Din 
această compoziție se modelează 3 „bulgări de zăpadă” de mărimi diferite. 
Aceştia se aşează, unul peste altul, pe o tavă rotundă sau un platou. La cap se 
vor pune ca ochi stafide, iar ca nas şi gură o bucată roşie de coajă de măr tăiată 
de forma respectivă. După fantezie i se poate pune şi o pălărie (tot din coji de 
mere). Pe platou se poate întinde din compoziţia respectivă un strat subțire, 
uniform, de circa 1 cm, pentru a sugera zăpada pe care stă omul de zăpadă. 
Prăjitura năzdrăvană se dă la frigider câteva ore apoi se serveşte. 


Băuturi 


236. LAPTE DE SOIA (pentru copilul în vârstă de peste 2 ani!) 

1 cană soia boabe, 2,5 l apă, 2-3 picături vanilie, 2-3 ling. miere 

Soia se pune la înmuiat 8-12 ore. Se scurge de apa în care a stat şi se pasează în 
blender împreună cu 1 cană de apă (din cantitatea totală de 2,5 1). În lipsa 
blenderului, se poate da prin maşina de tocat. Compoziţia obținută se pune 
într-o oală (de cca. 5-6 |, deoarece laptele se umflă şi face spumă multă) şi se 
adaugă restul de apă (până la 2,5 1). Se pune la fiert. Din momentul în care 

începe să clocotească, se lasă 30 minute. După ce a fiert, se strecoară printr-un 
tifon aşezat peste o strecurătoare, pusă deasupra unei cratite în care se va 
colecta laptele. Tifonul se va stoarce apoi bine, cu mâinile curate, pentru a se 
strecura tot laptele din el. În laptele obținut se pune vanilia. Se pot folosi şi alte 
arome în loc de vanilie, de exemplu, cocos ras. Dacă se foloseşte cocos, acesta 
se pune la fiert în lapte în ultimile 10 min. Mierea se pune când se serveşte, 
când laptele este caldut, nu fierbinte. Laptele obținut este foarte sănătos. Se 
poate adăuga şi o banană pasată. 


237. LAPTE DE MIGDALE 

100 g migdale, 1 l apă calduta (fiartă şi răcită), 2 linguri miere 

Migdalele se pun în blender împreună cu mierea şi 100 g apă. Se mixează bine. 
Se toarnă lichidul într-un vas, se adaugă restul de apă, se amestecă bine. 
Laptele obținut este extrem de hrănitor şi gustos. 


238. LAPTE DE OREZ (I) 

1 cană orez integral, 2 l apă, 1 vârf cuţit sare, 2 ling. miere 

Orezul se alege, se spală şi se pune la fiert în 1,51 apa. Se lasă să fiarbă la foc mic 
35 minute. Când este gata, se pasează fin şi se pune în 21 apă care clocoteşte. Se 
lasă să mai dea 1-2 clocote, adăugându-se sarea. Se opreşte focul. Se lasă să se 
răcească. Când este doar caldut, se iau 2-3 linguri din laptele obținut, care se 
amestecă bine cu mierea. Pasta obținută se toarnă peste lapte, omogenizându- 
se bine. Se pot pune şi alte arome, la dorință. Se consumă ca orice lapte. 


239. LAPTE DE OREZ (II) 

1 pahar orez integral, 2 linguri nucă de cocos rasă, 2-3 linguri miere, 1 litru apă 
calduta (fiartă şi răcită) 

Orezul, bine ales şi spălat se pune la fiert în 1 1 apă care clocoteşte. În 35 de 
minute este gata. Se opreşte focul şi se lasă să se răcească. Se pune apoi în 
blender împreună cu mierea, 50 ml apă şi nuca de cocos rasă. Se mixează. Se 
pune într-un vas, se adaugă restul de apă. În blender se pot pune şi fructe de 
sezon: vişine, zmeură, afine. 


240. LAPTE DE GRÂU 
1 cană grâu, 2 ling. miere 
Grâul se alege, se spală şi se pune la fiert, in 4 1 apă. După ce a fiert bine, se 
strecoară, zeama se păstrează. De regulă mai rămâne cam 1 litru de zeamă. 
Boabele de grâu se pun în blender, împreună cu putin din zeama în care au 
fiert. Se pasează bine, apoi se amestecă cu zeama de grâu păstrată. Când este 

doar caldut, se adaugă şi mierea, omogenizându-se bine. Este foarte gustos. I 
se pot pune şi arome, dar nu este strict necesar. 


241. LAPTE DE MEI 

1 cană mei, 2 ling. miere, 1/2 l-tă esență vanilie 

Meiul, ales şi spălat se pune la fiert în 1,5 lapă. După cea fiert bine, se strecoară 
(zeama se păstrează) şi se pasează cu mixerul fin de tot. Se adaugă - după ce se 
răceşte putin - mierea, vanilia şi treptat, amesstecându-se bine, zeama 
păstrată - cca. 3/4 litru. 


242. LAPTE DE COCOS 

100 g cocos ras, 6 curmale, 500 ml apă, 1 ling. miere. 

Cocosul şi curmalele, cărora li s-au scos sâmburii, se pasează în blender 
împreună cu 100 ml apă calduta. Se adaugă apoi mierea omogenizându-se 
bine, iar la sfârşit restul de apă. Se serveşte imediat. 


243. LAPTE DE ARAHIDE 

100 g arahide crude şi nesărate, 2-3 linguri miere, 1 lingură suc de lămâie, 1 litru apa 
calduta (fiartă şi răcită) 

Arahidele se pun într-o tavă la cuptor, la foc mic de tot şi se lasă cca. 15 minute, 
amestecându-le din când în când. Se scot apoi din cuptor şi se lasă la răcit. Se 
pun în blender împreună cu mierea, sucul de lămâie şi 50 ml apă. Se mixează. 
Lichidul rezultat se pune în alt vas, se adaugă şi restul de apă, se amestecă 
bine. După dorinţă se pot folosi diverse arome. 


Gemuri, siropuri 


244. GEM DE CAISE 

3 kg caise foarte bine coapte, 1 kg zahăr brun 

Se spală fructele, li se scot sâmburii şi se pun într-o cratiţă mare împreună cu 
zahărul. Se lasă să stea 8-12 ore în frigider. Apoi se pune cratita pe foc, cu o 
tablă dedesubtul ei şi se fierbe la foc mic, amestecând din când în când. După 
ce clocoteşte circa 30 minute se pregătesc borcanele, aşezându-se pe o tavă 
metalică. Se pune gem, cu ajutorul unui ibric cu gura foarte mică, câte putin în 
fiecare borcan, apoi se completează toate borcanele până sus. Se pun capacele, 
se strâng bine şi apoi se întorc cu capul în jos. După 24 de ore se întorc normal 
şi se pun în cămară. 

245. GEM DE VIŞINE 
5 kg visine coapte, 1 kg zahăr brun 
Se prepară la fel ca gemul de caise. 


246. GEM DE PIERSICI 
3 kg piersici, 1 kg zahăr brun 
Se prepară la fel ca gemul de caise. E nevoie de piersici foarte bine coapte. 


247. GEM ASORTAT 

1 kg pere, 1 kg mere, 1 kg piersici, 1 kg prune, 1 kg zahăr brun 

Fructele se curăță, se spală şi li se scot cotoarele şi sâmburii. Apoi se dau prin 
maşina de tocat. În continuare se procedează ca la gemul de caise. 


248. GEM DE AFINE 

3 kg afine, Yakg zahăr brun 

Afinele se spală repede cu apă (nu trebuie să fie lăsate prea mult în apă, pierd 
vitaminele) apoi se pun împreună cu zahărul într-o cratiţă şi se fierb circa 20 
minute. Se pun apoi în borcare (vezi gemul de caise). 


249. GEM DE GUTUI CU NUCI 

3 kg gutui, Y2 kg nuci tocate mărunt, 2 kg zahăr brun 

Gutuile se spală bine, frecându-se cu o perie, şi apoi se dau pe răzătoarea 
mare. Se pun într-o cratiţă împreună cu nucile şi zahărul şi circa 300 ml apă 
fiartă. Se lasă să fiarbă circa 30 minute, apois e pun în borcane cu capac. Vezi 
Gemul de caise pentru prepararea în continuare. 


250. SIROP DE AFINE 

3 kg afine, e kg zahăr brun 

Fructele se spală bine şi se dau prin blender. Se pun apoi la fiert împreună cu 2 
litri apă şi zahărul brun. Se lasă să clocotească 15 minute, apoi se pun în sticle 
fierbinți şi li se pun dopurid e cauciuc. Se pun la pat cald. În acelaşi fel se poate 
prepara sirop din; vişine, zmeură, caise, corcoduşe, coarne, etc. 

Sucuri din fructe crude 


În general, cu ajutorul storcătorului de fructe, se pot face sucuri de 
fructe din orice fruct. Mai uzuale sunt sucurile de: mere, citrice, vişine, afine, 
căpşune, etc. Este indicat a fi consumate imediat după preparare pentru a 
beneficia din plin de calitățile acestora. 

Prin prepararea de sucuri din fructe (ca de altfel şi din legume) o parte 
foarte valoroasă a fructului şi anume fibrele, se pierd. Aşadar, este cel mai 
indicat a se consuma FRUCIE IN STAREA LOR NATURALĂ, cât mai putin 
prelucrate. Intre un fruct integral si sucul unui fruct este de preferat 
întotdeauna fructul. 

Sucurile de fructe sunt recomandate în special când corpul are nevoie 
acută de VITAMINE (când corpul este slăbit, în convalescenta, în diferite 
boli). Sucurile sunt concentrate de vitamine. Fructele, în stare întreagă, conțin 
şi vitaminele, dar şi fibrele atât de valoroase. 


CAPITOLUL 7 - SUPLIMENI 


Creşterea şi îngrijirea 
sugarului şi a copilului mic 


Nou-născutul (prima lună de viata) 


Este luna care necesită maximum de efort din partea celor din preajma 
copilului, şi în special a mamei. Este o perioadă de acomodare în noua „lume” 
pentru copil. În acest interval de timp se întâmplă câteva fenomene care nu 
trebuie să impacienteze pe mamă, ele fiind normale, fiziologice: 


Scăderea fiziologică în greutate. Până la stabilizarea lactatiei, nou- 
născutul pierde în greutate între 3-10% din greutatea inițială. În a 10-a zi de la 
naştere el revine însă la greutatea inițială. Dacă el nu revine la greutatea 
inițială până la a 21-a zi de la naştere, este posibil să fie bolnav sau să existe 
greşeli grave de alimentație. Proba suptului este utilă. 

Icterul fiziologic. Se manifestă printr-o coloratie gălbuie a tegu- 
mentelor ce se instalează la 2-3 zile de la naştere. Tegumentele revin la 
culoarea normală în câteva zile. 

Criza genitală. Se manifestă prin modificarea glandelor mamare şi ale 
organelor genitale. Glandele mamare se întăresc şi se măresc ca volum. Din 
ele se scurge un lichid semănător cu colostrul (a nu se apăsa!). La fetițe sunt 
secretii genitale formate din mucus, eritrocite şi celule epiteliale. Se aplică 
comprese calde înmuiate în ceai de musetel. 

Febra de deshidratare (de foame). Apare în anotimpul cald, în 
perioada de mijloc a scăderii în greutate (din ziua a cincea până în ziua a opta). 
Temperatura poate ajunge până la 38-39 C. Poate dura 24-48 ore. Copilul e 
agitat, are plâns răguşit, e somnolent, fără vlagă, are buze uscate, îşi plimbă 
limba în guriță, caută sânul, urinează rar. Această febră cedează la admi- 
nistrarea de lichide. 

Diareea de tranziție. Începând din ziua a treia şi până spre ziua a 
cincea copilul ajunge să aibă 5-6 scaune pe zi, de culoare verzuie, însoțite de 
mucus. Dacă scaunele nu sunt însoțite de fenomene de deshidratare şi febră, 
şi modificări ale stării generale, nu necesită măsuri speciale, ele fiind 
pasagere. 


Luna a2-a 

Musculatura sugarului este slab dezvoltată. Mişcările globilor oculari 
încep să fie ordonate, pupila se adaptează la distanţă, iar privirea se 
concentrează asupra unui punct fix. Ea începe să fie expresivă. Şi auzul se 
dezvoltă - el începe să întoarcă capul în direcția de unde aude zgomote; la 
zgomote puternice se sperie, la zgomote plăcute se bucură. Când i se vorbeşte, 
gângureşte. 

La 6-8 săptămâni muşchii cefei sunt mai puternici. El începe să-şi 
susțină capul singur. Totuşi, trebuie susținut. 


Luna a 3-a 

Perioada aceasta poartă numele de „săptămânile de aur ale vârstei de 
sugar”. Perioada de veghe e mai lungă, plânge mai puțin şi nu mai adoarme 
imediat după masă. Îşi ridică mâinile, scoate sunete, se bucură de prezența 
mamei. Se joacă cu mâinile şi picioarele. Mama trebuie să se joace cu el. Îşi ține 
capul, dar oboseşte. 

Muschii sunt mai puternici; din poziția pe spate se întoarce, pedaleaza 
prelung. Noaptea nu se mai trezeşte de foame. Nu mai tine pumnii strânşi, 
dacă i se dă un obiect îl apucă strâns. 

Nu înţelege sensul cuvintelor, dar începe să recunoască glasul duios al 
mamei sau tonul sever. Dispozitia lui e influențată şi transmisă de către 
mamă. 

Îşi concentrează privirea asupra unui obiect sau a unei persoane. Îşi 
recunoaşte mama nu numai după glas ci şi după prezenţă. I se schimbă fata de 
bucurie când e alintat, radiază de bucurie şi gângureşte. 


CAPITOLUL 7 - SUPLIMENT: Creşterea şi îngrijirea 185 


Luna a4-a 

Muşchii spatelui şi ai cefei s-au fortificat. Copilul îşi sprijină o parte din 
greutate când stă pe burtă iar muşchii spatelui susţin restul greutății. Începe 
să se apuce cu mâinile, îl distrează mişcările degetelor. Are un viu interes fata 
de mamă, participă la viata din jur, răspunde cu sunete şi zâmbeşte când i se 
stârnesc clipe de plăcere. 


Luna a5-a 

Se întoarce singur de pe o parte pe alta, rostogolindu-se, iar la sfârşitul 
lunii se întoarce din orice poziţie. Întinde ambele mâini dar apucă numai cu 
una. (Mama trebuie să îi ofere obiectele când cu o mână, când cu cealaltă, altfel 
copilul devine ori dreptaci, ori stângaci). 

Sunetele emise sunt guturale. Introduce toate obiectele în gură. De la 
această vârstă, în mod obligatoriu, mama trebuie să facă gimnastică cu el. 
Gimnastica realizează o bună circulație cutanată, o fortificare a musculaturii 
şi ocălire a organismului. În plus, stimulează dezvoltarea psihică. 

Gimnastica se face cam cu jumătate de oră înaintea uneia dintre mese 
sau înainte de baie. Exerciţiile se fac pe o suprafaţă tare, pe care este aşezat un 
pled, copilul fiind dezbrăcat sau sumar îmbrăcat. În scurtele pauze dintre 
exerciţii el va fi acoperit cu un pled. La început gimnastica va dura 5 minute, 
ajungând treptat la 10-15 minute. Desigur că mişcările vor fi blânde şi atente. 


Luna a6-a 

Sugarul începe să stea în şezut. Când oboseşte trebuie pus în poziție 
culcat. Întinde mâna după jucăria preferată şi bate cu ea în patut. Mută jucăria 
dintr-o mână în cealaltă. Întrerupe jocul când vede o persoană străină. Dacă 
nu cunoaşte, plânge (nu trebuie lăsat să plângă din acest motiv). Nu e 
îngăduit ca o persoană străină să îl ia neapărat în brațe dacă plânge. Părinţii 
sunt datori să găsească prilejuri suficiente de a se juca şi vorbi cu copilul lor. 

De la vârsta de 6 luni este bine să se înceapă a-l pune pe oliță. Copilul 
este pus pe olita, iar alături într-un vas se toarnă puţină apă. Senzatia de rece 
pe care o simte atingând olita cât şi auzirea zgomotului de curgere îi va 
declanşa urinarea. El va înțelege din start ceea ce i se cere, şi când va fi pus din 
nou pe olita, va şti ce are de facut. De asemenea, dimineaţa la sculare este bine 
a-l pune la olita pentru a avea primul scaun. După fiecare reuşită trebuie 
încurajat. Educarea sfincterelor este extrem de importantă, pe toate planurile. 
Ea va fi atât în folosul copilului, cât şi al adulților de pe lângă el. Este bine a se 
persevera, chiar dacă nu se obțin rezultate de la început. 

Luna a 7-a 

Se susține singur în şezut, îşi mişcă mâinile în toate părțile, mestecă 
bine mâncarea. Scoate sunete în timpul jocului; chicoteşte de bucurie când 
recunoaşte vocea mamei; se întoarce de pe spate pe abdomen, rostogolindu- 
se. Emite silabe: ca, ba, ma, ta, da. E timid când vede o persoană străină. 


Luna a8-a 

Încearcă să se susțină în picioare şi chiar să se deplaseze de-a busilea. 
Emite sunete ascuțite: da-da, ba-ba, pa-pa, a-da, na-na, be-be, însă fără 
legătură. Începe să înțeleagă semnificația de negatie asociată cu gestica 
degetului. Mama şi tatăl trebuie să îi vorbească mereu. 


Lunaa9-a 

Sugarul e foarte activ, uneori reuşeşte să se ridice în picioare dacă se 
apucă de gratiile patului; merge bine de-a buşilea. Ridicat în picioare el 
rămâne susținându-se până când oboseşte; nu ştie să se aşeze şi plânge 
prelung când e aşezat de cineva. 


Luna a 10-a 
Merge deja sprijinit; se joacă prelung, recunoaşte pe toți membrii 
familiei, face legătură între cuvinte şi persoane. 


Luna a (11-a 

Copilul îşi conturează preferinţele şi repulsiile. Dacă i se vorbeşte 
aspru, refuză ce i se da. Îi place să fie îmbrățișat, luat în braţe. Execută ordine 
simple: adu olita, ia jucăria. Păşeşte bine sprijinit. 


Luna a 12-a 

Ştie circa 10 cuvinte cu înțeles: mama, tata, papa, nani, etc. Merge 
singur. Îşi aruncă jucăriile cu care s-a obişnuit luni în şir. Manifestă preferință 
față de anumite persoane. Are preferințe culinare, sentimente de furie, mânie, 
gelozie. Nu suportă să i se vorbească răstit şi plânge. Începe să rostogolească 
singur mingea. Îi place să se joace. 

Imită tot ce face mama. I se transmite starea de spirit a mamei 
(dispoziţie, indispozitie). 

Creşterea ponderală 


(Cifrele nu trebuie considerate „bătute în cuie”. Fiecare copil are propriul ritm 
de dezvoltare, aşa că trebuie lăsată o marjă pentru fiecare copil). 


e Greutatea la naştere: 3000-3500 grame. 

e  Înprimelepatrulunicreşte cu circa 750 g/lună. 
e  Dela5la8lunicreştecu circa 500 g/ lună. 

e Dela9la12lunicreste cu circa 250 g/ lună. 


Astfel, sugarul: 


e dublează greutatea de la naştere la 4 luni, când are aprox. 6 kg; 

e  otripleazăla1 an când are aprox. 9 kg. 

e  Inprimulan de viata el creşte deci cu circa 6 kg. 

e  LaDaniareaproximativ 12 kg. 

e După2ani creşte cu 1800-2000 g pe an, creşterea se face mai lent. 
e  Lapubertatecreşte din nou cu 4-5 kg/an. 


De la vârsta de 2 ani în sus se poate afla greutatea folosind formula: (n x 2) + 9, 
incare:n=nr. de ani ai copilului. Ex. greutatea la 10 ani: (10x 2) + 9=29kg. 


Creşterea staturală 
(Cifrele trebuie considerate doar orientative) 


e Înălțimea copilului la naştere: 50-52 cm 

e  Înprimalunăcreştecu 4cm. 

e  Înlunileadouaşiatreiacreştecu aprox. 3 cm. 

e Înlunaapatracu2cm 

e Dinlunaacincea înainte crește cu câte 1 cm pe lună. 
e Lalanare70-72 cm. 

e La2aniare80-82cm. 

e După aceea creşte cu 6-8 cm pe an. 

e  Lapubertatecreşterea în înălțime se intensifică. 


După vârsta de 2 ani înălțimea se poate afla folosind formula: (n x 5) + 80, 
Exemplu la 7 ani: (7x5) +80= 115 cm. 

Legile creşterii: 


e Creşterea se face continuu dar ritmul este ondulat (nu constant). 
e  Creştereanuesteegală şi simultană în toate părțile corpului. 
e Creşterea este influențată de factori interni şi externi. 


Creşterea şi dezvoltarea copilului 
între 1 şi 3 ani 


Copilul creşte foarte repede din punct de vedere fizic, învaţă să îşi 
folosească şi să îşi controleze propriul corp, îi place să fie activ: să meargă de-a 
buşilea, în picioare, să sară, să alerge, etc. Îşi formează obiceiuri. În această 
perioadă el învaţă prin imitarea adulților şi prin intermediul simțurilor (văz, 
auz, miros, gust, pipăit). Atenţia lui este limitată şi nu se poate concentra la 
mai multe lucruri deodată. Are vocabularul limitat, dar înțelege mai multe 
cuvinte decât poate să vorbească. El crede tot ce i se spune. Nu înţelege 
noțiunea de timp sau numerele. Îi place ritmul. Îi place ca adulții să-i acorde 
atenție şi e dornic să-i mulțumească pe cei din jurul său. Poate fi timid şi 
ruşinos în prezenţa unor persoane necunoscute. Învață să spună nu. Învață să 
iubească după cât este el iubit. Îşi exprimă toate emoțiile, nu se poate controla. 
Are nevoie de siguranţă. Are nevoie de mama şi tata, de care se simte ataşat. 
Are nevoie de disciplină consecventă, plină de iubire, dar fermă. Nu îi place să 
se grăbească. 


Creşterea şi dezvoltarea copilului 
între 4-7 ani 


Creşterea lui din punct de vedere fizic continuă, dar într-un ritm mai 
lent. Îşi coordonează din ce în ce mai bine mişcările fizice, îi place să facă 
mişcare fizică, gimnastică. Este activ şi energic, uneori chiar obositor. E în 
stare să se îmbrace, să mănânce şi să meargă singur la toaletă. E predispus la 
bolile copilăriei. Învață să cânte şi îi place acest lucru. Este tot mai vorbaret, e 
tot mai dornic să învețe, memorează repede dar şi uită repede. Este în 
continuare credul, crede tot ce îi spun adulţii. Este uşor influentabil. Este 
curios, pune multe întrebări. E foarte dornic de poveşti care îl încântă. Este 
plin de imaginaţie. Se pregăteşte să înveţe să scrie şi să citească. Îi place să îşi 
facă prieteni din afara familiei, e doritor să se joace cu alti copii. Imita ce fac alti 

copii. Învață să dea şi altora din ce are el şi să respecte pe ceilalți şi ceea ce le 
aparţine. Doreşte să placă altora. E interesat de ce fac adulţii — se joacă de-a 
„mama şi tata”, de-a „doctorul, etc., îi place să imite oamenii mari. E 
nerăbdător să crească, de-abia îşi aşteaptă ziua de naştere. Se emotioneaza 
uşor, dar începe să-şi stăpînească emoțiile. Are nevoie de dragoste continuă, 
de grijă şi disciplină şi de o atmosferă calmă. Doreşte mereu să fie în centrul 
atenției; trebuie să fie ajutat pentru a birui gelozia. 


Creşterea şi dezvoltarea copilului 
între 7-12 ani 


Este tot mai activ, bine coordonat, se joacă, munceşte cu plăcere. Este în 
general sănătos, dar poate face bolile contagioase ale copilăriei. Este inde- 
pendent în ce priveşte nevoile fizice individuale. Îşi formează diferite 
deprinderi necesare în activitățile de la şcoală, joacă; îşi foloseşte talentele. 
Pierde dinţii de lapte, încep să îi crească cei permanenți. E conştient de 
aspectul său fizic. Este curios, doritor să cunoască, cu minte vioaie. Gândeşte 
concret, are nevoie de imagini şi obiecte pentru a înţelege. Are imaginație 
bogată dar face mai bine distincție între fapte şi imaginație decât înainte. Este 
un înfăptuitor, gândirea şi acțiunea nu pot fi separate. Învață să citească şi 
doreşte să-şi folosească priceperea. Învață cuvinte noi, îi place să folosească 
idei noi. Îi plac discuţiile în grup. Învață să cîştige şi să îşi folosească proprii 
bani. E pasionat de povestiri. Este foarte cinstit, aşteaptă ca toată lumea să se 
conformeze regulilor. Memorează repede. Este limitat în înțelegerea timpului 
şi a succesiunii istorice. Este sociabil. Tinde să devină egoist. Acceptă sexul 
opus. Respectă autoritatea. Preferă activitățile de grup necompetitive. Îşi ia ca 
model diferite persoane adulte pe care le imită. Se emotioneaza uşor. E 
perfectionist. Are nevoie de aprobarea şi afecțiunea adulţilor. Se îngrijorează 
şi se teme. Este intelegator cu alții. Este sensibil şi se simte ofensat uşor. În 
general e capabil să îşi controleze sentimentele. 

Creşterea şi dezvoltarea copilului 
între 12-14 ani 


Copilul este vânjos şi sănătos; e activ, energic, zgomotos şi neliniştit; e 
doritor să îşi dezvolte talentele. Creşte rapid datorită exploziei hormonale. Îşi 
schimbă aspectul de copil, devenind adolescent, cu înfăţişarea diferențiată pe 
sexe. Memorează uşor, dar are nevoie de motivație. Învață prin punere în 
practică - are nevoie de o implicare activă. Se plictiseşte repede dacă nu îl 
interesează ceea ce i se prezintă. E curios, dornic de cunoaştere. Poate fi 
creativ. Rationeaza pornind de la cauză la efect, descoperă inter-relatii, ia in 
consideraţie soluţii alternative pentru probleme diferite, prevede conse- 
cintele. Are deprinderi de studiu independent. Are un puternic simț al 
umorului. Simte nevoia să aparțină unui grup. Este foarte sociabil. Este un 
admirator al eroilor. Trebuie să înveţe respectul pentru autoritate. Se simte 
nesigur în situaţii noi sau în prezența unor persoane străine. Îi place mai 
degrabă să coopereze decât să se supună. Nu îi place să fie tratat „de sus”. Este 
competitor, în general cu sexul opus. Răspunde cel mai bine regulilor stabilite 
de întregul grup. Are nevoie de responsabilități pentru a-şi dezvolta calitățile. 
Din punct de vedere emoțional, are nevoie să se ştie acceptat şi iubit, să se ştie 
parte a grupului. Este foarte corect, respinge părtinirea. Este sensibil la critică. 
Nu tine supărarea. Îi place să braveze. Îşi pune tot mai multe întrebări cu 
privire la sexul opus. Are nevoie de relația cu un adult care să-i dovedească 
încredere şi să îi înțeleagă nevoile.În perioada de adolescență are multe 
suişuri şi coborâşuri, este adesea nesigur şi conştient de sine, are sentimente 
intense. 


Cea mai gravă boală a omenirii 
este lipsa de dragoste fata de copii. 


Dr. Bernie S. Siegel 

Importanța pentru sănătate a 
atitudinii părinţilor 
fata de copii 


Este in general un fapt recunoscut că atitudinea cu care părinții îşi 
tratează copiii, în special în prima copilărie, dar nu numai, are impact asupra 
a ceea ce vor deveni ei: dacă vor fi încrezători, veseli, optimişti, persoane 
responsabile, sau vor creşte cu un sentiment continuu de nesiguranță, teamă 
şi nu voravea succes în viață. 

Sunt însă multi specialişti, printre care şi Dr. James J. Lynch, care arată 
că felul cum îşi tratează părinții copiii are şi enorme implicații medicale. El 
susține că părinții care folosesc cuvintele şi gesturile pentru a jigni, a controla 
şi a-şi manipula copiii, îi fac pe aceştia să de simtă decurajati şi singuri. Ei tind 
să devină izolați din punct de vedere social şi sfârşesc de regulă îmbol- 
năvindu-se, ceea ce reduce atât calitatea cât şi lungimea vieții lor. 
Însingurarea în copilărie, spune el, „are un impact semnificativ asupra 
incidentei a numeroase boli grave şi a morții premature în perioada vieţii de 
adult”. 

Universitatea Harvard a organizat un studiu de excepţie, întins pe o 
lungă perioadă de timp. Acesta a început în anii '50 având ca subiecți 125 de 
studenți cărora li s-a cerut să descrie relația cu părinţii lor în perioada 
copilăriei, făcând precizări dacă aceasta a fost apropiată, caldă, prietenoasă, 
sau rece, ba chiar încordată. O dată cu trecerea timpului s-a dovedit că cei ale 
căror relaţii cu părinţii fuseseră încordate sau reci au avut un risc de două ori 
mai mare de a se îmbolnăvi de boli grave când au ajuns adulți. Studiul a 
concluzionat că 95% dintre studenții care nu se bucuraseră de afecțiunea 
părinţilor lor în copilărie s-au îmbolnăvit de boli grave, în timp ce dintre cei 
care avuseseră privilegiul de a avea părinți iubitori doar 29% s-au îmbolnăvit 
de asemenea boli. La cincizeci de ani după începerea studiului inițiat la 
Harvard, s-a constatat că acei copii care avuseseră relaţii reci şi tensionate cu 
părinții în copilărie au fost mult mai predispuşi la cancer decât ceilalți. 

John Robbins spune că neşansa de a fi avut părinți lipsiţi de afectivitate 
şi intelegatori în copilărie constituie un risc de îmbolnăvire în perioada de 
maturitate mai mare decât riscurile provenite din fumat, obezitate şi 
hipertensiune puse toate la un loc!” 

Acestea sunt date care trebuie să ne pună serios pe gânduri. 

Dacă ne iubim cu adevărat copiii, noi, părinţii din generația actuală, 
vom face tot ce vom putea pentru sănătatea lor. 


CONCLUZII 


Atunci când se anunta o epidemie de o anumita boala, toata lumea 
intra în alerta si iau masurile necesare de prevenire. Este o atitudine normala, 
fireasca. În ultimile zeci de ani omenirea se confrunta cu o avalansa de boli 
grave, toate având punctul de plecare alimentatia si, cu toate acestea, o 
asemenea atitudine nu intra în functiune. Omul de rând este în necunostinta 
de cauza. Informatii false si contradictorii sunt vehiculate si urmarea este 
deruta, confuzia. 

Sute de milioane de oameni mor înainte de vreme deoarece nu cunosc 
efectele alimentatiei pe care o consuma pentru ca „asa face toata lumea”. Se 
uita însa sa se ia în calcul ca „asa si moare toata lumea”cu zile, înainte de 
vreme. Cancerul, bolile de inima, diabetul, hipertensiunea arteriala, scleroza 
multipla, bolile renale, boala Alzheimer si multe altele au ca punct de plecare 
ceea ce mâncam în fiecare zi. Ele ar putea fi prevenite atât de simplu, doar 
schimbându-ne dieta. Care dieta? Tocmai acest lucru vi l-a prezentat cartea de 
față. 

V-am lansat provocarea de a „începe cu începutul”, adica de a oferi 
copiilor nostri sansa de a trai mai sanatos. De ce sa nu-i ferim pe copiii nostri 
de acele lucruri despre care stim în mod sigur ca le fac rau? De ce sa nu ii 
hranim înca de când vin pe lume cu ceea ce are cel mai bun, cel mai nutritiv 
acest pamânt? 

Aveti în fata o alternativa optima pentru sanatatea copiilor pe termen 
lung. A sosit vremea sa fim maturi cu adevarat si sa învatam din greselile 
generatiilor trecute. Sa ne folosim logica si bunul simt în alegerea obiceiurilor 
si practicilor noastre alimentare. Sa folosim alimente integrale, adica în stare 
cât mai naturala cu putinta, nerafinate, neprocesate, de origine vegetala, 
pentru a ne bucura de o stare buna de sanatate. Sa ascultam de vocile care au 
autoritate si sunt responsabile în acest sens. Sa avem puterea de a ne 
desprinde de „val” si de a merge împotriva curentului. Este greu de mers 
împotriva suvoiului, dar este viata noastra în joc. Nici un efort nu trebuie 
reținut în aceasta directie. 

Copiii sunt ceea ce avem de cel mai mare pret în lumea aceasta. Oare ca 
parinti, stând în fata oglinzii constiintei noastre, ne vom putea privi în ochi? 

Hrana vegetariana este încântatoare pentru trup si ea da aripi si 
sufletului prin seva de viata pe care o transmite pretutindeni în organismul 
nostru. Vegetarienii sunt oameni calmi, fericiti, supli si frumosi. Vegetarienii 
sunt oameni responsabili si inteligenti. Vegetarienii sunt oameni sociabili si 
placuti. Vegetarienii sunt oameni cu un bun simt de exceptie. Mai mult decât 
de a va invita în mod politicos si blând la masa lor ei nu vor face niciodata. 
Acest lucru si-a propus si aceasta carte. 

Daca de noi însine ca adulti nu ne pasa, pe copii nu avem dreptul sa-i 
oprim sa traiasca o viata mai sanatoasa! Ne va condamna istoria. Ei trebuie sa 
cunoasca adevarul cu privire la alimentatie. 

